
Den electrifke Telegraph. 


" Bopulært HA af Chr. Selmer, Telegrapbift. Meb en Mængde i 
Terten tindtryfte oplyfende Afbildninger. AE 


Af de forffjellige Anmeldelfer anføres : BR : 
»Sfter en fort og letfattelig Fremftilling af Slectricitetslæren meddeler 
Forfatteren Alt, hvad der har nogen Betydning for den, der ønffer at 15 
blive befjendt med den electijle Zelegqrapb. Endffjøndt Bogen. jer å 
er. beftemt for dem, der ville uddanne fig til Telegrapbifter, vil den læjegs” 
med megen Interegje af Enhver, der ønffer at forftaae lidt mere end 
almindeligt af Telegraphens Indretning. Særlig ville vi frem 
hæve, at Læferen af denne Fremftiling vil faae nøiagtig Underretning om 
Øriteds berømte Opdagelfe og dens Betydning, og blive befjendt — 
med Indretningen af De nyejte Apparater, ber ifte blot funne 
telegraphere Ord og Sætninger, men gjengive Telegrammet med Afjenderens 
Haanbffrift, ja copiere Tegninger og Portraiter med ftor Feofr6s w k 
z Priis: I Sd. 48 f£. 


Wegler for Benyttelfen af SFibsdampmaffinen, 
tilligemed 7 
Underføgelfer over jamme m. m. 


LDverfat efter Mains & Browns Værf om Sfibsdampmaffinen 
af F. £. Smidt, Captlieutn. i Søetaten. Briis: 1 Rd. 


Uf en udførlig Anmeldelje i ,,Berl. Tid.” af dette Bærk anføres: 


nDet maa anfees for et fortjenftligt Arbeide, at disje Regler ere ud- 
givne paa Danff, og vi anbefale dem fom en nyttig Saandbog. 
for enhver Sfibsfører, Officeer og Maffinmefjter, jom hert vil 
forefinde de fornødne Forholdsregler, der blive at iagttage i Pa- 
ffinen, naar Dampen ffal fættes op, naar Skibet er igang, naar det gager 
t Slag, og endelig naar det igjen fommer i Havn, og følger han disje, da 
fan han være temmelig jiflfer paa, at iffe Moget er glemt.” DN 


Vractiff Anviisning 
til 
Landmaaling og VWivellering. , 
Zil Brug for Landmænd og for Overtagere af Jordarbeide. Udarbeidet ; 
af D. Hannemann, Civilingenieur, polyt. Cand. i 
Anden omarbetidede og forøgede Udgave. Med 167 Træfnit, et 
fteentryft Halvarf og tvende fteentrylte Tavler. riis: 2 Sid, 24 8. 
Af Presfens Udtalelfer anføres her fun: qet 

Vi maae t det Hele erflære Sannemanns Bog for et meget vel 
lyfffet Arbeide og uden nogen Betænfning anbefale den til Landmænd, NA 

Der paa egen Daanb ville fætte fig ind i Landmaaling FE 
Nivellering. (,Dagbl.”) 5% 

Om den saakaldte ,,dyriske Magnetisme&. 


Af R. A. Holm, praktiserende Læge i Haderslev. 


De: Hemmelighedsfulde og Uforklarlige har til alle Tider 
øvet en stor Magt over Gemytterne; intet Under derfor, 
at Læren om den dyriske Magnetisme vakte stor Opsigt 
"og vandt mange Tilhængere ailerede ved sin første Op- 
(træden; intet Under, at den, engang fremtraadt, ikke saa 
let lod sig tilintetgjøre, thi selve Kampen mod den skaf- 
fede den nye Tilhængere. 

Det er begribeligt, at Videnskabsmændene nødigt 
vilde indlade sig med Magnetisørerne; thi deres Lære 
var altfor urimelig til blot nogenlunde at kunne bringes i 
Overeensstemmelse med de bekjendte Naturlove; men de 
bleve dog nødte dertil, thi Magnetismen vandt saa stor 
Udbredelse, at selve Statsmagten maatte gribe ind og op- 
fordre Videnskabsmændene til Undersøgelser. Den blev 
da undersøgt og med det samme fordømt, og Videnskaben 
trak sig atter tilbage. Men Publikum lod sig ikke nøie 
hermed; Magnetismen vedblev altsaa at leve, vedblev at 
udvikle sig, og trods alle Angreb og al Modstand see vi 
den endnu leve og af og til dukke frem for paany at 
søge at skaffe sig Videnskabens Anerkjendelse. 

Hvad er det da, maa man spørge, der gjør, sat disse 


forunderlige Theorier endnu spøge i Folks Hjerner? Er det 
Tredie Række. I: 2 

blot deres Forunderlighed, de skylde deres Liv, eller er 
der maåaaskee Phænomener, der bestyrke dem, Phæno- 
mener, som ikke blot ere ubegribelige for den med Na- 
turens Virksomhed ubekjendte Mængde, men som ogsåa 
kunne koste den med Naturen Fortrolige Hovedbrud nok? 
Vi skulle see det i det Følgende. 


Det er ikke Hensigten med disse Linier at give en 
udførlig Fremstilling af den dyriske Magnetismes Historie; 
den vil man finde i forskjellige Haandbøger, forfattede af 
Magnetisører. Vi skulle heller ikke opregne de mange, 
mere eller mindre taabelige Theorier om Magnetismen, 
der ere udsprungne af mangelfulde eller vanskabte Hjer- 
ner.”) Vi skulle i det Væsentlige blot give en Skildring 
af Magnetismens Phænomener og hertil knytte nogle Be- 
tragtninger, der kunne tjene til Forklaring af dem samt 
tillige hjælpe til at skjelne det Falske fra det Sande, Be- 
draget fra det Virkelige, og vi skulle i disse Betragt- 
ninger gaae ud fra Naturvidenskabens nuværende Stand- 
punkt, fra dens anerkjendte Læresætninger om Lovene 
for den sunde og syge Livsvirksomhed, medens det ligger 


”) Om den dyriske Magnetismes Historie og øvrige Forhold vil man 
kunne finde Oplysninger i følgende Værker: 

Mesmer, Precis historique des faits relatifs au Magn. anim., 
Londres 1781. (I denne findes Udtog af hans Memoire sur Ja 
decouverte du M. 3.) 

Deleuze, Histoire critique du M. a., 1813. 

Bertrand, Du M. a. en France, 1826. (I denne findes aftrykt 
Rapporterne, som de franske Kommissioner afgave 1784). 

Stieglitz, Ueber den thierischen Magn., 1814. 

Kluge, Versuch einer Darstell. des animal. Magn. als Heilmittel, 1815. 

Ennemoser, Geschichte des Magnetismus, 1919. 

Dupotet, Traité complet du M. a., 1859. 

ganske udenfor vore Evner at beskjæftige os med de saa- 
kaldte »skjulte« Naturkræfter. 

Det kunde synes overflødigt, ja maaskee endog skade- 
ligt, paany at ville drage Tanken hen paa Ting, som 
Publikum helst maatte glemme. Men det er dog neppe 
saa. En Appel til Publikums sunde Fornuft måa være paa 
sin Plads, nåar Komanforfattere søge at bringe den paa 
Afveie, og naar endog praktiske Magnetisører atter be- 
gynde at drive deres Uvæsen her i Landet. 


Naar man taler om den dyriske Magnetismes Phæ- 
nomener, maa man adskille to Klasser, som ogsaa i deres 
historiske Fremtræden høre til et forskjelligt Tidspunkt 
og tildeels ere knyttede til forskjellige Navne. Den ene 
Klasse Phænomener indbefatter dem, som viste sig i Mag- 
netismens første Periode, under Mesmers”) Hænder, den 
anden Klasse fremtraadte senere, under Puységur og 
de følgende Magnetisører. 

Om den første Klasse Phænomener have vi nøiagtige, 
offentliggjorte Beretninger, forfaltede af de videnskabe- 
lige Kommissioner, som den franske Regjering nedsatte 
for at undersøge Magnetismen. De støtte sig deels paa 


… ") Friedrich Anton Mesmer blev født i Sveits 1734, studerede Læge- 
videnskaben i Wien, navnlig under van Swieten og Haén, og. tog 
Doktorgraden 1766 med en Afhandling: »Om Planeternes Ind- 
flydelse paa det menneskelige Legeme«, i hvilken han først ud- 
viklede sin Lære om den dyriske Magnesisme. Han praktiserede 
i Wien; men misfornøjet over, at Videnskabsmændene ikke vilde 
anerkjende hans Lære eller seeResultater af hans Behandling, drog 
han 1777 til Paris. Her vandt han uhyre Tilløb af Publikum, førte 
Kampe med de lærde Selskaber, praktiserede i flere Aar og gav 
mod høi Betaling Kursus i sine Læresætninger og sin Methode. 
Da Revolutionen brød løs, trak han sig tilbage, levede sine senere 
Aar i Sveits og skal være død 1815. 

lagttagelser i d'Eslons (Mesmers Discipels) Kursal, deels, 
paa Forsøg, som såmme d'Eslon og senere en anden 
Magnetisør, Jumelin, gjorde paa Kommissionens Med- 
lemmer eller påa Personer, som disse valgte dertil, under 
Forhold, hvor de vare istand til at kontrollere Rigtig- 
heden af, hvad de iagttoge. Beretningerne om disse For- 
søg og lagttagelser og de deraf uddragne Slutninger ere 
meget interessante, og vi skulle derfor først betragte dem. 

Midt i d'Eslons Kursal stod »le baquet«, det vil sige 
en kredsrund Kasse af Egetræ, 1—14 Fod høi, med 
Laaget gjennemboret af Huller, i hvilke der var anbragt 
leddede Jernstave, en for hver af Patienterne; disse stode 
opstillede i en eller flere Kredse omkring Kassen og for- 
enedes ved en Snor, der var slynget om dem, eller dan- 
nede en Kjæde ved Hjælp af Hænderne, idet hver Enkelt 
tog sin Naboes Tommelfinger mellem sin Tommel- og 
Pegefinger og saaledes fremdeles hele Kredsen rundt. 
Et Pianoforte var anbragt i et Hjørne af Stuen, og for- 
uden Musiken paa dette benyttedes ogsåa undertiden Sang. 
Magnetisørerne havde i Haåanden en Jernstav paa 10—12 
Tommers Længde. 

Denne Jernstav, forklarede d'Eslon, var en Leder for 
Magnetismen, som koncentreredes i dens Spids og gik 
over i Pianoet, naar man nærmede den dertil. Fra In- 
strumentet lededes Magnetismen atter af Tonerne hen til 
de Syge. Snoren og den af Fingrene dannede Kjæde 
forøgede Virkningerne; ligeledes tjente »le baquet« til at 
koncentrere Magnetismen og til gjennem Jernkjæderne at 
meddele den til de Syge. 

Foruden med dette Apparat magnetiserede han ogsaa 
direkte ved Hjælp af Hænderne eller ved Jernstaven, som 
bevægedes paa forskjellige Maader imod Legemet og ret- 

tedes mod de syge Steder; fremdeles med Blikket, ved at 
fæste dette paa den Syges Legeme; og endelig, fremfor 
Alt, ved Tryk med Hænderne og Fingrene paa den Syges. 
Enderliv eller den nederste Deel af Brystet, et Tryk, som 
undertiden fortsattes timeviis. 

Virkningerne af denne Behandling var meget mærke- 
lig; vi ville holde os til den Skildring, Beretningen giver: 

»De Syge vise ved Behandlingen et meget forskjel- 
ligt Forhold. Nogle ere rolige og føle Intet; Andre hoste, 
spytte, føle en let Smerte, en lokal eller almindelig Varme, 
svede; alter Andre gribes af Konvulsioner, der båade ere 
hyppige, langvarige (indtil 3 Timer) og stærke. Saasnart 
En faaer Konvulsioner, følge Andre efter. De ledsages 
af Opspytning af en plumret, slimet, undertiden blodig 
Vædske. Konvulsionerne yttre sig i pludselige, ufrivillige 
Bevægelser af alle Lemmerne og hele Kroppen, sammen- 
snørende Fornemmelse i Struben, krampagtige Trækninger 
i Underlivsmusklerne, Synsforstyrrelser, Skrig, Graad, Hikke 
og umaadelig Latter. De indledes og efterfølges af en 
slap, drømmende Tilstand, en Slags Bedøvelse. Den 
mindste uventede Støi foraarsager Skjælven, og man har 
bemærket, at Forandring af Tone og Takt i Melodierne, 
der spilles paa Pianofortet, have Indflydelse påa de Syge, 
"Saaledes at de ophidses og bringes i heftigere Konvul- 
sioner af en livligere Melodi, beroliges af en sagtere.« 

»Der gives ikke noget mere forbausende Syn,« fort- 
sætter Beretningen, »end disse Konvulsioner (»Kriser«); 
man kan ikke gjøre sig nogen Forestilling derom, naar 
man ikke selv har seet det. Man bliver lige overrasket 
ved den dybe Ro, som en Deel af de Syge udvise, og 
den heftige Bevægelse, som griber Andre. Man seer de 
Syge opsøge hinanden, kaste sig i hinandens Årme, smile, 


6 kun 


tale kjærligt til hinanden, søge gjensidigt at formilde hin- 
andens Kriser. Alle ere afhængige af Magnetisøren; de 
kunne tilsyneladende være hensunkne i den fuldkomneste 
Bedøvelse: haris. Stemme, et Blik, et Tegn af ham river 
"dem ud af den. Man kan ikke lade være i disse sta- 
dige Virkninger at erkjende en mægtig Kraft, som driver 
de Syge, som behersker dem, og som synes at være i 
Magnetisørens Værge.« 

Fremdeles bemærkes, at de fleste Syge, som bragtes 
i Krise, vare Kvinder, kun faa Mænd; det varede en til 
to Timer, førend Krisen udviklede sig; men begyndte 
først En at faae Konvulsioner, fulgte snart Andre efter. 

Disse vare de Phænomener, som Undersøgelseskom- 
missionen fik at see hos d'Eslon; der opstod nu det 
Spørgsmaal: skyldes de en ny, hidtil ukjendt Naturkraft 
eller kunne de bringes i Overeensstemmelse med de alle- 
rede kjendte Kræfters Virksomhed? 

For at komme til Klarhed i dette, maatte der an- 
stilles nye Forsøg, og d'Eslun magnetiserede nu deels 
de enkelte af Kommissionens Medlemmer, deels nogle 
Syge, som disse valgte. Resultatet heraf var et ganske 
andet end det, man havde været Vidne til i Kursalen. 
De Fleste mærkede aldeles ingen Følger af Magnetiseringen, 
kun et Pår af. dem følte Ildebefindende, naar Behand- 
lingen trættede dem ved sin Langvarighed, og et Par 
Andre fik nogle svage, usædvanlige Fornemmelser, dog 
kun af ganske forbigaaende Natur. Anderledes forholdt 
det sig derimod med nogle Syge, der vare vante til 
d'Eslons Behandling; paa dem iagttog man som sæd- 
vanlig de omtalte stærke Virkninger. 

Et saadant Resultat talte ikke til Gunst for Antagelsen 
af en ny Naturkraft: thi den maatte jo virke, enten man 

troede paa den eller ei, enten man havde sin Opmærk- 
somhed henvendt paa sin egen Tilstand eller paa andre 
Ting. Langt nærmere laåe det at tænke paa, hvad Ind- 
bildningskraften formaaede at udrette, naar den først var 
vakt, og Kommissionen lod derfor de følgende Forsøg 
anstille for at komme paa det Rene med, om det ogsaa 
virkelig forholdt sig saa. Forsøgene anstilledes deels af 
Jumelin, der' i visse Henseender havde andre theoretiske 
Anskuelser end Mesmer, deels, ligesom de forrige, af 
d”'Eslon. 

Forsøgene bekræftede Kommissionens Opfattelse. En 
Kone blev magnetiseret og angav at føle Varme paa de 
behandlede Steder; hun blev derpaa bundet for Øinene, 
men formaaede ikke at angive de Steder, man magneti- 
serede; man tog Bindet bort, og paany følte hun Varmen. 
Atter bandt man hende for Øinene og bildte hende ind, 
at hun blev magnetiseret, og hun angav nu Varmefornem- 
melse paa de Steder, hun troede underkastede Behand- 
ling, uagtet man slet Intet gjorde, og da man derpaa 
virkelig magnetiserede hende, uden hendes Vidende, mær- 
kede hun Intet. Lignende Forsøg foretoges i Mængde 
og paa forskjellige Personer, stadigt med samme Resultat, 
og man bemærkede tillige, at de Svar, som de Magneti- 
serede gave, tydeligt vare bestemte ved de Spørgsmaal, 
man gjorde dem, naar de vare bundne for Øinene, og 
altsaa ikke kunde see, om man magnetiserede dem eller ei. 

Men dette var ikke nok; man maatte ogsaa vise, at 
den blotte Indbildning var istand til at frembringe Kriser. 
D'Eslon gjorde da Forsøg i Franklins”) Have. Han 


”) Franklin var Medlem af Kommissionen tilligemed Lavoisier, 
Å. L. Jussieu, Bailly og flere berømte Naturkyndige. 

magnetiserede et Træ og valgte derpaa en efter hans Mening 
dertil godt skikket Person, en Dreng paa 12 Aar, som med til- 
bundne Øine skulde angive, hvilket Træ der var magnetiseret. | 
D”Eslon stod i Frastand med sin Stav rettet mod Træet 
og Blikket fæstet derpaa for at forøge Virkningen, og man 
iagttog al Forsigtighed, for at han ikke skulde give 
Drengen noget Tegn. Denne førtes derpaa efterhaanden 
til fire ikke magnetiserede Træer, som man efter d'Es- 
lons Forskrift lod ham omfavne i to Minutter. Ved det 
første Træ svedte han stærkt, hostede. spyttede og følte 
en ringe Smerte i Hovedet; Træet stod 24 Fod fra det 
magnetiserede. "Ved det andet Træ følte han Svimmel og 
den samme Hovedsmerte; Afstanden var 36 Fod. Ved 
det tredie forøgedes disse Symptomer, han troede, at han 
nærmede sig det magnetiserede Træ; men Afstanden var 
nu 38 Fod. Ved det fjerde ikke magnetiserede Træ, i 
omtrent 24 Fods Afstand, faldt han i Krise; han tabte 
Bevidstheden og Lemmerne bleve stive. 

Beviset for Indbildningens Virkning synes tydeligt nok; 
men d”Eslon forklarede imidlertid Phænomenet derved, 
at Træerne af sig selv vare blevne magnetiske, og at 
Magnetismen iøvrigt var forstærket ved hans Nærværelse. 

Fremdeles anstillede man følgende Forsøg: Man bandt 
en Kone for Øinene og bildte hende ind, at hun blev 
magnetiseret. Tre Minutter efter begyndte hun at føle 
en Rystelse, derpåa en Smerte i Baghovedet, i Armene, 
Myrekryben i Hænderne, hun følte Stivhed: i Kroppen, 
klappede i Hænderne, reiste sig fra Stolen, trampede i 
Gulvet og fik en tydelig udtalt krise. 

Kortsagt, man varierede Forsøgene paa mange Maa- 
der, man magnetiserede med magnetiske Kar, med Blikket 
alene 0.s.v. — Resultatet blev altid det samme.  Ind- 

bildningskraftens Magt til at frembringe de saakaldte 
magnetiske Phænomener lod sig ikke benægte. 

Men Indbildningen er dog ikke det eneste Virk- 
somme; man maa ikke oversee, at der ofte anvendtes 
Berøringer og langvarige Tryk paa Underlivet og de deri 
indeholdte Organer, Fremgangsmaader, som ikke kunne 
. være uden Indflydelse paa Mellemgulvets Funktioner, denne 
den vigtigste Aandedrætsmuskel, som spiller en Rolle ved 
Graaden, Latteren, Hosten, Hikken og flere af de øvrige 
Phænomener, som iagttoges under Krisen. 

Kommissionen kom efter alt dette til den Slutning, 
at der ikke var iagttaget Noget, som beviste Tilværelsen af et 
»dyrisk-magnetisk Fluidum«; at de iagttagne Phænomener 
derimod skyldtes deels den umiddelbare Berøring, deels 
den ophidsede Indbildningskraft, deels endelig den 
uvilkaarlige Efterlignelsesdrift. Fremdeles udtalte den 
sig om de mulige skadelige Følger baade for den legemlige 
Sundhed. og for Sæderne, samt erklærede, at den magne- 
tiske Behandling som Lægemiddel betragtet var uden Nytte. 


Efterat den franske Kommission havde afgivet sin 
Beretning, begyndte et nyt Afsnit af Magnetismens Historie. 
Videnskaben havde nu undersøgt Sagen, den havde stad- 
fæstet Virkeligheden af de Phænomener, som Magnetisø- 
rerne frembragte ved deres Behandling, men den havde 
ikke villet anerkjende dem som Følger af en ny, hidtil 
ukjendt Naturkraft, den havde indordnet dem under de 
allerede kjendte og almindeligt antagne Love for Virk- 
somheden af den sunde og syge Organisme. Dermed 
var foreløbigt Videnskaben tilfredsstillet; dens WDyrkere 
trak sig tilbage og vilde ikke have mere at gjøre med en 
Sag, ved hvilken der tillige klæbede saa megen Overtro, 

og i hvilken Charlatanismen spillede en såa stor Rolle. 
Vi kunne ikke nægte, at denne Videnskabsmændenes Op- 
træden var berettiget; Magnetismens Phænomener var vel 
mærkelige nok, men ingenlunde i det Hele taget nye; 
alle de enkelte Phænomener vare tidligere bekjendte frå 
forskjellige mere eller mindre sygelige Tilstande, kun 
havde man aldrig før seet dem methodisk frembragte og 
frembragte i saa stor Mangfoldighed og saa hyppigt. . Naar 
nu hertil kommer, åt Kommissionen kom til den Over- 
beviisning, at den saakaldte magnetiske Kurmethode meget 
ofte virkede til Skade og egentlig aldrig til Gavn, om den 
endog i mange Tilfælde vår uskadelig, forstaaer man let, 
at alvorlige Mænd maatte holde sig fjernt fra den og 
søge at modvirke den. 

Anderledes forholdt det sig med det store Publikum. 
Det Mærkelige ved de magnetiske Phænomener, det Hemme- 
lighedsfulde, der ofte var knyttet til den praktiske Ud- 
øvelse af Magnetismen, kunde naturligviis ikke Andet end 
vedblivende holde Nysgjerrigheden i Spænding, Nysgjer- 
righeden, som aldrig er større end nåar det gjælder For- 
hold, der afvige fra det Sædvanlige, ja, som endog slaae 
påa Grændsen af det Mystiske, Publikum blev derfor ved 
at søge Magnetisørernes Kursale, og Magnetismen vandt 
uhyre Udbredelse. 

Revolutionen opslugte dog for en Stund alle Interesser 
i Frankrig, og der gik derfor en Tid hen, i hvilken man 
ikke hørte synderligt til den, en Tid, i hvilken den imid- 
lertid ingenlunde laae stille hen, men tvertimod praktiseredes 
i stor Stiil rundt omkring i det private Liv, og en Tid, 
i hvilken den paany trængte ind i Tydskland og vandt 
mange Tilhængere ikke blot blandt Publikum, men endog 
blandt Videnskabens Dyrkere. | 

Da Magnetismen derfor paany hævede sit Hoved, havde 
den en ganske anden Form end tidligere. Baade Theo- 
rierne vare blevne mangfoldige, alle dog mystiske, og 
dens Phænomener vare ganske anderledes vidunderlige og, 
takket være de spekulative Tydskere, bragte i fuldstændigt 
System. 

Det er navnlig disse sidste, Phænomenerne, vi her 
skulle beskjæftige os med; det skal blot kortelig antydes, 
at den, som bragte Magnetismen tilbage til Tydskland, 
var den berømte J. C. Lavater, og at den i Frankrig 
paany bragtes for Offentligheden af den, efter Andres 
Vidnesbyrd, dygtige Naturkyndige og fra Charakterens 
Side retskafne Deleuze. Man vil altsaa see, at det ikke 
" længere var Charlataner, som væsentlig beskjæftigede sig 
med den, men at dens Phænomener havde imponeret 
alvorlige Mænd. 

Det vilde blive altfor vidtløftigt, og desuden ganske 
ligge udenfor vor Plan at nævne "den lange Række af 
Forfattere, som have behandlet Magnetismen. Vi skulle 
blot her, inden vi gaae til en Kritik af Phænomenerne, 
give en Fremstilling af dem efter den Forfatter, som har 
behandlet dem fuldstændigst og bedst, men fra et fuld- 
” kommen »troende« Standpunkt. Som saadan maa nævnes 
Tydskeren Kluge. 

De magnetiske Phænomener iagttages, efter 
" Kluge, deels hos Magnetisøren, deels hos den Magneti- 
serede. Hos den Første ere de i Reglen negative, hos 
den Anden positive. Dog kan Magnetisøren kun frem- 
kalde positive Phænomener hos sin Patient, naar han 
selv i Sammenligning med denne besidder et Overmaal 
af Energi og Livskraft; hvis ikke, vilde den omvendte 
Virkning finde Sted. i 

De negative Phænomener ere i Reglen en Følelse 
af en vis Varme og mild Udstrømning af Haandfladen og 
især Fingerspidserne, og senere, hvis Sygebehandlingen 
er virksom og varer længe, et almindeligt Ildebefindende, 
Tab af Kræfter og Svækkelse i Fordøielsessystemet. 

De positive Phænomener hos den Magnetiserede 
ere deels almindelige Virkninger, som angaae hele 
hans Legemstilstand og vare ved under hele Kuren, deels 
særlige Virkninger, som blot angaae enkelte af Organis- 
mens Funktioner og vise sig forbigaaende til visse Tider, 
især saalænge den magnetiske Behandling varer. 

Som almindelige Virkninger nævnes navnlig en 
Vækkelse og Forøgelse af Livsvirksomheden, en Virksom- 
hed til at fjerne al Disharmoni mellem de enkelte Or- 
ganers Funktioner. — Mere Interesse frembyde de sær- 
lige Virkninger, men disse kunne være individuelt for- 
skjellige i høj Grad. De kunne henføres til 6 Grader 
eller Stadier, men ikke Enhver kan naae alle Stadier; 
Nogle blive staaende ved de laveste, Andre gaae gjennem 
de lavere til de højere, atter Andre træde tilsyneladende 
strax over i de højere, idet de lavere Grader gjennem- 
gaaes saa hurtigt, at de undgaae Opmærksomheden. Alt 
eftersom Helbredelsen skrider fremad, gaaer den Syge 
fra de højere gjennem de lavere Grader tilbage til Uimød- 
tagelighed. | 

1. Den første Grad (»den vaagne Tilstand«) yttrer 
sig ved Følelsen af en Gjennemstrømning fra Hovedet til 
Lemmerne, Varmen stiger, der fremkommer Rødme, for- 
stærket Uddunstning, Følelse af Lethed og Velbefindende. 
Ved Sandserne bemærkes intet Abnormt. Undertiden ind- 
finder sig en naturlig Søvn, men den Syge kan let vækkes. 

2. Disse Symptomer fremtræde stærkere i den 
anden Grad (»Halvsøvnen«, »den ufuldkomne Krise«), 
Pulsen bliver hurtig og fuld, Aandedrættet let og dybt; 
Øielaagene blive tunge og den Syge føler Trang til at 
lukke Øinene; dette skeer endelig, og nu kunne de ikke 
mere aabnes. De øvrige Sandser ere undertiden i for- 
høiet Virksomhed og den Syge opfatter, hvad der fore- 
gaaer omkring ham. — Under dette og det foregaaende 
Stadium føler den Syge undertiden Kulde, Tyngde, Spæn- 
ding, flygtige Smerter i Legemet, Klemmen for Brystet, 
Kløen, Myrekryben, Trækninger og Lammelse i Lemmerne, 
samt andre Nervetilfælde; men dette er ikke Reglen. 

2. I tredie Grad (»den magnetiske Søvn«, »innere 
Dunkelheit«) bliver den Syge uimodtagelig for ydre Sandse- 
indtryk, og efter Opvaagningen har han slet ingen EÉrin- 
dring om den Tilstand, han har befundet sig i. Ind- 
trædelsen i dette Stadium betegnes i Reglen ved et Suk. 
Ogsaa her kunne skee abnorme Virkninger: Afmagt, Kon- 
vulsioner, kataleptiske og apoplektiske Anfald. 

4. Derefter indtræder den fjerde Grad (»den 
simple Somunambulisme«, »den fuldkomne Krise«; den 
Syge kaldes: Somnambule, Somniloque, Crisoloque). Den 
Syge kommer lidt efter lidt til Bevidsthed, »vaagner i sig 
selve, men staaer i et forandret Forhold til Omverdenen. 
De ydre Sandser ere enten ganske lukkede eller træde 
dog frem under en anden Form, kun den indre Sands 
er endnu den samme. Den »indre Opvaagning« skeer 
gradeviis gjennem flere Søvnperioder. Naar Somnambulen 
er fuldkommen vaagnet i sig selv, ere Øielaagene i Reglen 
fast tillukkede, Øiet krampagtigt vendt opad og stivt, 
Pupillen udvidet og ufølsom for Lyset, den Syge kan med Øiet 
i det Højeste skjelne Lys fra Mørke. Men Synssandsen er 

dog derfor ikke ophævet; den træder frem med forøget 
Styrke i samtlige Organer for Følelsen: Somnambulen kan 
ved Følelsen opfatte de fineste Omrids og Farver af Syns- 
" gjenstande, kan angive Uhrviserens Stilling ved at røre 
udenpaa Uhret eller endog uden at berøre det, kan læse 
og skrive; Maveregionen er navnlig Sædet for denne nye 
Sands. Der fordres en stor Villiesanstrængelse af Som- 
nambulen for at dette kan skee, og lagttagelserne med 
den nye Sands vinde først efterhaanden i Tydelighed og 
Bestemthed. -Magnetisørerne anføre mange Exempler: 
Gmelins Somnambule kjendte et Kort, som lagdes i 
Hjertekulen paa hende; Tardys læste (med lukkede Øine) 
fremmede og hende ubekjendte Skrifter, der anbragtes 
påa samme Sted. Endog i Frastand kan den nye Syns- 
sandsvirke: Wienholts Somnambule læste et sammen- 
lagt Brev i en Fremmeds Lomme 0. s. v. Ja Fuldkom- 
menheden af denne nye Sands gaaer endog saa vidt, at 
Somnambulen seer Gjenstande, der ligge udenfor vor sæd- 
vanlige Synssphære: Nogle see en Glands, der udstraaler 
fra Magnetisøren, Andre see ham omgiven af en lysende 
Taage! — Det er ikke Synet alene, der undergaaer For- 
andringer hos Somnambulen, ogsaa de andre Sandser 
paavirkes. Hørelsen kan blive paafaldende skarp, saa at 
Somnambulen hører de fjerneste og svageste Toner, som 
Andre ikke kunne høre, selv gjennem Vægge og lukkede 
Døre; men som oftest hører hun aldeles Intet, uden hvad 
hendes Magnetisør siger, thi det hører hun, om han saa 
staaer i den fjerneste Krog af Værelset og begge hendes 
Ører blive tilstoppede. Andres Ord hører hun kun, naar 
hun af Magnetisøren er sat i »magnetisk Rapport« med 
dem. Ogsaa for Hørelsen bliver Hjertekulen Organ, lige- 
som den var for Synet. Fremdeles paavirkes Lugten og 

Smagen: Somnambulen kjender den magnetiserede Blomst 
paa dens Duft og drikker helst det magnetiserede Vand, 
og hun kan lugte og smage med Hjertekulen. « Følelsen 
bliver skjærpet, såa at hun kan føle levende Væseners 
Tilstedeværelse i flere Skridts Frastand; i Reglen er dette 
hende ubehageligt, kun Magnetisørens eller de Personers 
Nærværelse, med hvem hun er sat i Rapport, er hende 
behagelig. Følelsen med Hensyn til Metaller er særlig 
udviklet; de fleste virke ubehageligt paa hende, fremkalde 
særegne Fornemmelser, Uro, Angst, ja endog Konvulsioner 
eller Lammelse; kun enkelte, navnlig Guld, Staal og Jern, 
virke mindre ubehageligt. — I dette Stadium taler Som- 
nambulen i Reglen, og Talen og Sproget er ofte forandret: 
Talen er melodisk, næsten syngende, Ordstillingen smuk, 
Sproget ædelt: en tydsk Somnambule talte ikke længere 
Plattydsk, som sædvanlig, men Høitydsk; undertiden taler 
hun endog et fremmed Sprog, f. Ex. Fransk istedetfor 
Tydsk (hvis hun har været i Paris). Somnambulen be- 
finder sig under alt dette særdeles vel, Legemsbevægelserne 
udtrykke en usædvanlig Lethed, Ansigtet er rødmende, 
blidt smilende. Denne Tilstand varer sædvanlig nogle 
Timer, dog har man Exempler påa en Varighed af nogle 
Dage, idet den om Natten afløstes af en almindelig Søvn. 
Den Syge har en særdeles udviklet Tidssands, hun be- 
stemmer næsten altid forud, hvorlænge Tilstanden skal 
vare, og vaagner da nøiagtigt paa den bestemte Tid. 
Naar hun vaagner, har hun ingen Erindring om, hvad der 
er passeret; men naar hun næste Gang kommer i samme 
Tilstand, erindrer hun Alt, hvad der skete de forrige 
Gange. 

5. Fra dette: Stadium gaaer Somnambulen over til 
den femte Grad (»Selvbeskuelsen«, »Clairvoyance«; den 

Syge: Clairvoyant); men Overgangen kan ikke skee uden 
stor Anstrengelse baade fra Magnetisørens og den Mag- 
netiseredes Side, idet Magnetisøren stadigt søger at fæste 
den Syges Opmærksomhed påa hendes indre Tilstand, 
søger at »drive hende tilbage i sig selv«. Herved op- 
naaer den Syge da tilsidst Selvbeskuelsesevnen, Clair- 
voyancen, det vil sige, hun bliver istand til at beskrive 
sin egen indre legemlige Tilstand. med anatomisk Nøiag- 
tighed; hun betjener sig dog herved ikke af den anato- 
miske Terminologi, men af sin egen temmelig mangel- 
fulde, hvorfor det ogsåa undertiden bliver vanskeligt nok 
at forstaae hende. Hun kan ligeledes angive sim Sygdoms 
Sæde og Beskaffenhed og angive de Lægemidler, der ere 
fornødne til dens Helbredelse; kjender hun ikke Læge- 
midlet ved Navn, beskriver hun det saa nøie, hvorledes 
det seer ud og hvor det findes, at det derefter er let for 
Lægen at kjende det. Hvad Sygdommen selv angaaer, er 
hun istand til forud at angive de forestaaende Sygdoms- 
phænomener, selv Maaneder iforveien. Hun kan ligeledes 
angive Varigheden og Styrken af den magnetiske Søvn. 
Denne klare Selvbeskuelse, denne »Insichhineingehen«, 
som den ogsaa kaldes, indskrænker sig ikke til Clair- 
voyantens egen Person, den udstrækker sig ogsaa til dem, 
med hvem hun. staaer i magnetisk Rapport, idet deres 
Fornemmelser overføres paa hende.  Stærkest er Sym- 
pathien mellem den Syge og hendes Magnetisør, idet 
ikke blot Sygdomsfornemmelsen, men Sygdommen selv 
kan overføres fra Magnetisøren påa hans Clairvoyante. 
Herpaa anføres mærkelige Exempler: Wienholt behand- 
lede en Clairvoyante; han blev syg og kunde i længere - 
Tid ikke besøge hende, men ikke destomindre. følte hun 
alle sin fraværende Magnetisørs Lidelser; ja, da denne 

tog et Afføringsmiddel og siden et Brækmiddel, fik hun 
til samme Tid Diarrhoe og Brækning. — Clairvoyantens 
sjælelige Evner ere betydelig forøgede, hun taler et ædlere 
Sprog, hendes Tale faaer Fyrighed, Aand og Kraft, hendes 
Indbildningskraft er mere levende og stærk, hendes Tænk- 
ning friere og dybere, hendes Dømmen hurtigere og 
skarpere; Erindringen bliver levende, strækker sig ind i 
den fjerneste Fortid. - Hele denne Tilstand: er forbunden 
med en Følelse af særdeles Velvære, navnlig naar Mag- 
netisøren er tilstede; thi hans Bortfjernelse virker pinligt 
paåa hende. — Har hun hyppigt været i denne Tilstand, 
kan hun selv sætte sig i den, blot ved at lægge sig en 
magnetiseret Glasplade, som Magnetisøren i længere Tid 
har baaret hos sig, i Hjertekulen. Paa lignende Maade 
kan hun ved Mellemled sættes i Rapport med andre Personer. 

6. Den sjette Grad (»den almindelige. Klarhed«, 
ogsaa: »Extase«, »Desorganisation«) medfører en forøget 
Selvbeskuelsesevne: — Clairvoyanten seer ikke blot sine 
nærværende, men ogsaa sine foregaaende og tilkommende 
Sygdomme, og i Valget af Lægemidler viser hun endnu 
større Fuldkommenhed end i foregaaende Stadium. Hun 
kan nu uden noget Mellemled sættes i Rapport med fra- 
værende Personer, de være nok saa langt borte og hende 
fuldkommen ubekjendte, og hun kjender da strax deres 
nærværende og foregaaende legemlige Tilstande og deres 
øvrige Forhold, ja endog deres Forestillinger og Tanker, 
hun læser paa det Tydeligste i deres Sjæle. — Magneti- 
tisørens Villie har det største Herredømme over Clair- 
voyanten, såalænge han vil det Gode; thi den onde Villie 
virker vel, men ubehageligt, frembringende Uro, Angst, 
Afsky, ja endog Lammelse 'eller Konvulsioner.- Han kan 


med sin blotte Villie, endog uden at udtale den, øie- 
Tredie Række. I. 2 

blikkelig bringe Clairvoyanten i Krise, ligegyldigt om han 
er nærværende eller langt borte (Actio in distans). — Denne 
Tilstand er forbunden med en Følelse af det højeste Vel- 
befindende,- Legemet synes paa det Nøieste at passe til 
Sjælen, denne er Sædet for de reneste Følelser og den 
saligste Fred, hvilket ogsåa udtaler sig gjennem Clair- 
voyantens Udseende, der bærer Præget af en forklaret 
Tilstand. Som Beviis påa denne høie Grad af Reenhed i 
Sindet anfører Wienholt et Exempel: en Magnetisør 
bød sin Clairvoyante et Kys, — men øieblikkelig fik hun 
de heftigste Kramper, kunde aldrig mere bringes i denne 
forhøjede Sjælstilstand og døde et halvt Aar efter af Føl- 
gerne af Epilepsi. 

Foruden disse sex Grader skal endnu findes en 
højere, nemlig Henrykkelsen (»Grad der Entzuckung«), 
men den hører ikke til »den rationelt gjennemførte Be- 
handling.« I denne Tilstand er Mennesket uden Følelse og 
Bevidsthed, og har hverken ved Opvaagningen eller i den 
magnetiske Søvn nogen Erindring om sin forrige Tilstand, 
men bringer man den Syge hyppigere i denne Tilstand, 
kan den let gaae over i vedvarende Sindsforvirring. 


Efterat have fremstillet de magnetiske Phænomener, 
gaaer Kluge over til at beskrive den magnetiske Be- 
handlingsmaade, som -han skildrer meget omstænde- 
ligt. Det vilde være for vidtløftigt og uden synderlig In- 
teresse at følge ham i alle Enkeltheder, og vi ville derfor 
kun give en Åntydning af de forskjellige Methoder og der- 
påa omtale den sædvanligste af dem lidt nærmere. 

Magnetiseringen kan skee ved Beaanding (Adspiriren), 
ved at fæste Blikket eller blot Tanken paa den Syge, eller 
ved Manipulationer. Disse Sidste bestaae navnlig af visse 

Strygninger, som foretages pååa særegen Maade og i be- 
stemte Retninger, enten idet Magnetisørens Haand rører 
ved den Syges Legeme (ved Kontakt) eller holdes i nogen 
Frastand (in distans). Som Exempel skal her anføres 
Kluges »effektive Manipulation«, det Samme som Tardys 
»Traitement å grands courantsu: 

Man sætter Spidserne af begge, mod hinanden vendte 
Tommelfingre paa Midten af den øvre Deel af Patientens 
Pande, medens de øvrige udbredte Fingre hvile paa Ho- 
vedeis Sidedele, stryger nu nedad til Næseroden og glider 
derpaa med et sagte Tryk af Tommelfingrene over Øie- 
brynene hen til Tindingerne, dvæler lidt ved de ydre 
Øievinkler og glider saa nedad begge Sider af Hovedet 
og Halsen over Tindingeregionerne, mellem Ørerne og 
den bagre Rand af Underkjæben, konvergerer derefter 
"med Tommelfingrene indad mod Brystbenet og fører dem 
saa, idet man holder dem tæt ved hinanden over Midten 
" af Brystbenet nedad til Hjertekulen (hos Fruentimmer in 
" distans). Efterat have dvælet noget her, gaaer man ned 
til Navlen, standser atter et Øieblik her, og glider derpaa, 
idet man nu fjerner Tommelfingrene fra: hinanden, i di- 
vergerende Retning skraat over Underlivet til Laarene, 
påa hvis indre Flade man stryger nedad til Knæerne, 
standser atter her, og glider saa videre langs den indre 
Side af Skinnebenene ned til de store Tæer. De øvrige 
udbredte Fingre følge under denne Bevægelse stedse længere 
ud til Siden Retningen af Tommelfingrenes Bevægelse og ud- 
brede sig saaledes over Sidedelene af Hovedet, Brystet 
og Underlivet, og over Ydrefladen af Laarene og Skinne- 
benene. Fra Tæerne gaaer man, idet man vender Haand- 
ryggen ind mod Patienten, op til Skulderen og gjør nu 
lignende Strøg nedad Arme og Hænder, idet man ender 

med at bringe Spidserne af den Syges Tommelfingre mod 
hinanden. Strøgene maa skee jevnt og langsomt, -om- 
trent et halvt Minut til Strøget fra Hoved til Fod. — Sær- 
egne Strygninger bruges til at vække Somnambulen. 

Den psychiske Andeel af Behandlingen er, efter 
Kluge, meget vigtig. Magnetisøren maa være rolig og 
velvillig stemt, maa have Deeltagelse for sin Patient, men 
tillige Fasthed uden Haardhed; han maa rette sin hele 
Opmærksomhed påa den Syge og arbeide med en vis 
Villieskraft. 

Som »Forstærkningsmidler« for Magnetiseringen an- 
føres Staalstave, Isolatorier, Speile, Musik; som »mag- 
netiske Substituter«, der kunne virke istedenfor Stryg- 
ningerne, nævnes: det magnetiserede Vand, det mag- 
netiserede Glas, det magnetiske Batteri (baquet), det 
magnetiserede Træ 0. s. v. 


Man vil af det Foregaaende see, at Magnetismen nu 
aldeles har forandret Skikkelse. De Phænomener, som 
de senere Magnetisører frembringe, ere i mange Hen- 
seender grundforskjellige fra dem, som opstode under 
Mesmers Hænder, og påa samme Tid har ogsaa den 
magnetiske Behandling udviklet sig paa forskjellig Maade. 
Hele denne Udvikling er af Interesse for Forstaaelsen af 
Magnetismen, og vi skulle derfor paapege de væsentlige 
Punkter deri. 

Mesmer og hans Discipel d”Eslon samt den saa- 
kaldte Mesmerske Skole i Paris ansaae de frembragte 
Kriser for at være det Vigtigste, det, det egentlig kom 
an paa for at kunne virke helbredende. Hele deres Be-, 
handlingsmaade, hvad enten de brugte umiddelbåre Berø- 
ringer med Hænderne, med Pande eller Fod, eller de 

brugte Metal- og Glaskonduktorer, magnetiske Baquets, 
magnetiserede Træer eller Bade, gik ud paa at frembringe 
disse Kriser, og deres Kursale vare ofte de saakaldte 
Chambres de crise, Værelser, hvori Gulv og Vægge vare 
belagte med Matratser, for at Patienterne kunde tumle 
sig i deres voldsomme Konvulsioner uden at udsættes 
for at slåae sig fordærvede paa haarde Gjenstande. 

De senere Magnetisører derimod forkastede Kriserne 
som noget Skadeligt, og man vil see af Kluges Frem- 
stilling, at Konvulsionerne slet ikke have nogen Plads i 
Rækken af de magnetiske Phænomener, uden som Til- 
fælde, - der undtagelsesviis kunne optræde som abnorme 
Virkninger af Magnetiseringen. Hvad der derimod her 
vækker Opmærksomhed, ere de senere Stadier i den 
magnetiske Tilstand, Somnambulismen og Clair- 
voyancen. Vel siger Kluge selv, at disse høiere Til- 
stande kun sjeldent fremtræde, at derimod de lavere 
Grader navnlig ere de, der benyttes i Sygebehandlingen, 
men ikkedestomindre fremhæves de som væsentlige Virk- 
ninger af Magnetismen, og for den udenforstaaende Iagt- 
tager maae de særligt falde i Øjnene som noget Usæd- 
vanligt. 

Somnambulismen finde vi saagodtsom ikke Spor til 
i Mesmers og d'Eslons Sygebehandling. Den op- 
træder først i Strasburgerskolens Kurforsøg. Stras- 
burgerskolen udviklede sig af et af de »philharmoniske « 
" Selskaber, der dannede sig, efterat-Mesmer var traadt 
bort fra Skuepladsen, under Ledelse af Marquien af Puy- 
ségur, som praktiserede Magnetismen paa sit Gods 
Busancy i Elsas. Han forkastede hele den Behandling, 
der gik ud påa at frembringe Kriser, kaldte Krisesalene 
»Chambres Wenfer«, og søgte hos sine Patienter at frem- 

" bringe Ro og Velvære. Her var det da, at han, medens 
han magnetiserede en af sine Bønder, iagttog, at denne 
faldt i Søvn uden Konvwulsioner eller Smerter og derpaa 
begyndte at tale høit om sine sædvanlige Forretninger; 
Puységur talte til ham og formaaede ved sin Tiltale at 
lede hans Tanker og Tale, i hvilken Retning han ønskede. 
Da Bonden vaagnede, huskede han Intet af, hvad der var 
passeret med ham. Puységur bragte ham senere mange 
Gange i denne Tilstand, deels ved de sædvanlige Stryg- 
ninger, deels ved at sætte ham i Forbindelse med et: 
stort, magnetiseret Elmetræ, under hvilket han behandlede 
sine syge Bønder i hundredeviis, og jo oftere Bonden kom 
i den somnambule Tilstand, desto mere udvikledes denne; 
han formaaede at læse Puységurs Tanker, inden denne - 
udtalte dem, og gav ham, som det synes, mange gode 
Raad, blandt Andet ogsaa med Hensyn til den magnetiske 
Behandlingsmaade, idet han erklærede Berøringerne for 
unødvendige, idet et Blik, en Bevægelse, en Villiesyttring 
var tilstrækkelig til at frembringe den magnetiske Til- 
stand, Og Puységur fulgte Bondens Raad, thi, som 
han selv erklærer: »quand il est en crise, je me connais 
rien de plus profond, de plus prudent et de plus clair- 
voyant que lui,« en Erklæring, som er værd at lægge 
Mærke til, thi her have vi første Gang Clairvoyancen om- 
talt, som senere kommer til at spille saa stor en Rolle. 
Allerede i Puységurs Yirksomhed see vi en Bort- 
vigen fra den Mesmerske Lære baade med Hensyn til 
Behandlingen og med Hensyn til Virkningen og Nytten 
af denne, og naar vi komme til Forklaringen af Phæno- 
menerne, ville vi see, at denne Uenighed og Foranderlig- 
hed er af Interesse for den rette Forstaaelse af hele 
Magnetismen. Endnu stærkere træder dette imidlertid 

frem hos en tredie Skole, som udviklede sig samtidigt 
med ;den Mesmerske i Paris og den Puységurske i Stras- 
burg, nemlig Barbarins i Lyon og Ostende. Medens 
Mesmer anvendte en physisk Behandling, Puységur deels 
en physisk, deels en psychisk, see vi Barbarins Skole 
anvende en udelukkende psychisk Behandling. De -paåa- 
virkede deres Syge med et bestemt Forsæt, en kraftig 
Villie og stillede sig som Motto: »Veuillez le bien, 
allez et guerisez!« De anvendte Bønner og Besværgelser, 
og deres Somnambuler saae ikke magnetiske Fluider ud- 
gaae fra Magnetisørens Person, men troede sig inspirerede. 


Fra Magnetismens Begyndelse see vi saaledes dens 
Tilhængere bruge de meest forskjellige Methoder, men 
altid frembringe de dog mærkelige Phænomener; intet 
Under derfor, at Theorierne vexlede i samme Forhold 
som Methoderne. Og i Virkeligheden see vi da ogsaa 
den ene Theori opstilles efter den anden, den ene mere 
mystisk og uforstaaelig end den anden, saalænge vi holde 
os til de tydske Magnetisører, medens Franskmændene 
her som i andre Ting vise en mere praktisk Sands og 
ikke saa let give Slip påa den sunde Menneskeforstand. 
Vi skulle ikke her gaae videre ind paa alle disse Theo- 
rier, forsaavidt som de ikke hvile påa: nogen fornuftig 
Basis; vi skulle blot kortelig berøre, hvorledes Mesmer 
oprindelig «udledte de magnetiske Phænomener af de 
levende Legemers Forhold til Himmellegemerne, en Lære, 
"som ikke lidet minder om Middelalderens Astrologers Tro 
paa Konstellationernes Kraft til åt bestemme et Menneskes 
Skjæbne, og som han, som det synes, ogsaa virkelig har 
hentet fra Studiet af Middelalderens mystiske Forfattere 
og derpaa formuleret i sin egen taagede Phantasi, Senere 

synes han for endeel at have opgivet denne Lære; han 
taler da især om et vist magnetisk Fluidum, som kunde 
strømme fra den ene Gjenstand til den anden. Hos 
nogle franske Forfattere (Georget, Rostan, Hus'son) 
finde vi ogsaa et hypothetisk Fluidum omtalt, men det 
kaldes her et vitalt Fluidum, som skulde have Nerverne 
til Ledere, staae under Villiens Herredømme og ved dennes 
Kraft kunne bringes til at strømme fra et Individ til et 
andet og fra en Deel af Legemet til en. ånden. Endelig 
er der Andre, som ganske forkaste Læren om nogetsom- 
helst Fluidum, medens de fastholde Læren om den sjæle- 
lige Virksomhed, dog paa den Maade, at de ikke sætte 
Magnetisørens Villie som det Virkende, men mene, at 
Phænomenerne frembringes ved den Magnetiseredes Følelse 
og Indbildningskraft; saaledes Franskmanden Bertrand, 
der henfører de magnetiske Phænomener til den Klasse 
Nervesygdomme, man sammenfatter under Begrebet: Extase. 
Men medens vi saaledes hos Franskmændene see en Be- 
stræbelse efter en naturlig Forklaring, selv hos de For- 
fattere, der antage Realiteten af Magnetismens meest vid- 
underlige Phænomener, gåae som sagt endeel Tydskere 
den modsatte Vei, og vi have da blandt Andre Justinus 
Kerner, der tåler om en Aandeverden, som indvirker 
paa og sænker sig ned i den -jordiske, saaledes at Men- 
neskets Sjæl træder i umiddelbart Samkvem med Åan- 
derne, enten dette nu skeer umiddelbart, som hos flere 
Aandeseere, eller middelbart ved Hjælp af Magnetismen. 
Den magnetiske Tilstand er da et forædlet aandeligt Liv, 
en Himmel paa Jorden. Paa modsat Maade, men dog 
lige mystisk, opstiller Kieser sin »Tellurismus« mod 
Kerners »Siderismus«; Kieser betragter den magnetiske 
Tilstand som en aandelig Depressionstilstand, i hvilken 

Bevidsthed og Selvbestemmelse ophøre, medens Sjælens 
lavere Kræfter, Instinkterne, faae friere Spillerum; den 
magnetiske Søvn er da ikke en Ophøielse i Englenes, 
men en Nedsænkning i Dyrenes Sphære. 

Men vi ville ikke forfølge disse Theorier videre, 
skjøndt det sikkert kunde føre til Undersøgelser om deres 
Ophavsmænds Sindstilstand, der vilde være interessante 
nok; men det vilde ikke kunne lede os til at faae nogen 
Indsigt i de magnetiske Phænomeners Væsen. Ligesaa- 
lidt mener jeg, at vi kunne komme til nogen Klarhed i 
denne Ketning ved at følge enkelte tydske Forfattere paa 
deres Vei tilbage gjennem Historien; thi hvorvel det i 
visse Henseender kunde være til Nytte, vilde vi dog der- 
ved udsætte os for at blive førte ind i Egne, som vi sæd- 
vanlig ikke regne med til Historiens Enemærker. Vi ville 
derfor i denne Henseende frigjøre os for deres Ledsagelse 
og overlade det til Magnetisørerne af Profession »i Para- 
diset at finde det reneste og fuldkomneste magnetiske 
Forhold, den sande og uforstyrrede, Sundhed, det høieste 
Klarsyn i Gud og Naturen«, saameget mere som vi maa- 
skee udsatte os for at blive viste tilbage fra denne Ud- 
flugt; »thi ved Syndefaldet forandredes Forholdet; Magnetis- 
men fremtræder nu kun hos enkelte Mennesker og Folke- 
færd, og altid desto stærkere, jo mere det Rene, Oprinde- 
lige, Aandelige og Guddommelige er fremherskende« 0.5. v. 
(Ennemoser, Geschichte des Magn.) 


Skulle vi efter alt dette danne os en klar Forestilling 
"0g søge at faae en begrundet Mening om Magnetismen 
og dens Phænomener, da er det lige urigtigt uden videre 
at troe Alt, hvad der bydes os i den Retning, og uden 
videre at forkaste det Hele. Urigtigt at troe Alt er det, 

fordi der her beskrives Phænomener, som, hvis de have 
Realitet, paa ingen Maade lade sig indordne under de 
bekjendte Love for den menneskelige Organismes Virk- 
somhed, men som vilde fordre en heelt forskjellig Op- 
fattelse af Livet, og som derfor fordre Beviser, forinden 
vi tør troe dem. Urigtigt at forkaste Alt er det derimod, 
fordi Phænomenerne, selv om de synes umulige, dog 
have vundet Tiltro hos mange samvittighedsfulde og kom- 
petente Iagttagere, og tillige urigtigt, fordi Phænomenerne 
bevæge sig paa et Gebet, som i mange Henseender er 
lidet undersøgt og vanskeligt at undersøge, men derfor 
ikke er mindre interessant, nemlig vort Nervesystems 
Virksomheds Omraade. 

Vi ville derfor, for at danne os en Mening, gjennem- 
gaae alle de enkelte Phænomener, som angives at være 
Følgerne af den magnetiske Behandling, vi ville see, om 
vi kunne finde ånalogier til dem andensteds, vi ville endelig 
undersøge, om de ere en nødvendig Følge af den an- 
vendte Behandling eller om Behandlingen er ligegyldig, 
og af alt dette ville vi da see, om vi behøve at antage 
en ny Naturkraft, et magnetisk Fluidum, som Mesmer 
meente, eller om vi kunne lade os nøie med de Natur- 
kræfter, hvis Virksomhed og Lovbundethed vi allerede 
kjende. 

Med Hensyn til de magnetiske Phænomener, som 
Mesmer selv og hans Samtidige og nærmeste Efter- 
følgere frembragte, have vi, som omtalt, en aåuthentisk 
Beretning, forfattet af den franske Kommission. Vi holde 
os saameget hellere til denne, som den beskriver Phæ- 
nomenerne paa samme Maade som Magnetisørerne og 
dog paa den anden Side er affattet af Mænd, hvis Iagt- 
tagelsesevne vi ikke kunne nægte og hvis Sanddruhed i 

denne Henseende ikke kan betvivles, om ikke af andre 
Grunde, saa blot af den, at de ere Magnetismens Mod- 
. standere. Phænomenernes Virkelighed kan altsaa ikke 
betvivles, men Spørgsmaalet er blot, om deres Frem- 
komst skyldes Virksomheden af en ny, hidtil ukjendt 
Kraft, eller om vi kunne forklare dem i Overeensstem- 
melse med de kjendte, af Physikere og Physiologer an- 
tagne Kræfter. Mesmer og hans Tilhængere vare af 
den første Mening, Kommissionens Medlemmer derimod 
af den modsatte. Dog vare de ikke ganske enige i deres 
Forklaring, idet Fleertallet underskrev en Erklæring, i 
hvilken Phænomenerne forklaredes som Virkning af den 
umiddelbare Berørelse i Forbindelse med iIndbildningen 
og Efterlignelsesdriften, medens et af dens Medlemmer, 
den berømte Botaniker A. L. Jussieu, nægtede at under- 
"skrive og istedenfor afgav en særlig Erklæring, i hvilken 
han navnlig fremhævede den formodede Virksomhed af 
den dyriske Varme med Hensyn til Frembringelsen af de 
magnetiske Phænomener. Et er imidlertid alle Kommis- 
sionens Medlemmer enige om, det nemlig, åt Forsøgene 
ikke have beviist Tilværelsen af nogen ny Naturkraft, men 
kun en eiendommelig Virkning af de bekjendte. Og dette 
er det vel værd at lægge Mærke til, thi overalt, hvor 
nøget Usædvanligt optræder i Naturen, er den store 
Mængde tilbøjelig til at see nye Naturkræfter; vi have 
"seet det i vore Dage med Hensyn til Borddands og Banke- 
aander, og vi ville see det overalt i Historien, hvor noget 
Lignende er fremtraadt. Men en nærmere Undersøgelse 
henviser for det meste det Usædvanlige til en besked- 
nere Plads; i, Reglen er det Noget allerede længe kjendt, 
kun kjendt under mindre udprægede Former og ofte og- 
saa kun kjendt af Videnskabens Dyrkere, der ere fortro- 

lige med Naturens Virksomhed. Overhovedet maa man 
være forsigtig med strax at troe paa noget Nyt; det be- 
kjendte Ordsprog: »Der er intet Nyt under Solen« gjælder 
i en langt mere udstrakt Maalestok end man ofte er til- 
bøielig til at antage. Og endnu mere forsigtig maa man 
være med strax at see Virkninger af noget Overnaturligt, 
blot fordi det er En ukjendt og overraskende, Begrebet 
om det Overnaturlige maae vi vel vogte os for. at ud- 
strække for vidt; lad os indskrænke det til det Aande- 
liges Gebeet, og hvorsomhelst vi see Phænomener frem- 
træde i Legemverdenen, låd os der hellere søge efter 
den naturlige Grund, thi den vil sikkert findes. See vi ikke 
daglig det meest Forbausende i Henseende til Naturens 
Virksomhed, see vi ikke Dampmaskiner tillands og til- 
vands, see vi ikke Luftballoner og Telegrapher, og alt 
dette overrasker os ikke, fordi vi kjende Virksomheden 
af de Naturkræfter, der her ere tagne i Brug; men lad 
os sætte os tilbage i Tiden: hvad vilde vel Mængden have 
sagt for nogle hundrede Aar siden, naar den havde seet 
et Skib fare frem uden Seil eller Aarer henover en speil- 
glat Havflade, eller seet Dampvognen bruse henåd Lande- 
veien uden Heste til at trække den, blot med en Røgsky 
væltende frem fra dens Indre, — vilde den ikke have kaldt 
overnaturlige Kræfter til Hjælp for at forklåre sig dette? 
Og naar Ballonen hævede sig over Jorden og forsvandt 
i Skyerne, vilde den ikke have antaget Luftskipperen for 
en Troldmand? Jeg vil ikke tåle om Telegraphen,; — 
Ingen vilde have troet den, der forsikkrede, at han kunde 
sende Bud fra England til Amerika paa mindre end en 
Minut. Saaledes for Aarhundreder siden; men nu, — nu 
see vi intet Overnaturligt deri; thi vi have indordnet 
disse Naturens Virksomheder i vort System, vi have 

knyttet: dem til hverandre, udfundet deres lovmæssige 
Forhold og have optaget dem i Kredsen af vore Begreber. 
Lad os da være forsigtige med at troe paa noget Over- 
naturligt! og lad os ogsaa, skjøndt ikke i den Grad, være 
forsigtige med at troe paa Opdagelsen af nye Natur- 
kræfter; thi vel siger Ingen, at vi have fundet alle disse, 
men meget Usædvanligt kan dog forklares ved dem, vi 
kjende, og det er i Reglen kun Uvidenhed eller Magelig- 
hed, naar vi mene at maatte tage vor Tjilflugt til nye 
Kræfter for at forklare, hvad vi see for vore Øine. 

Men, tilbage til Magnetismen! — De Naturkyndige 
saae i d'Eslons Kursal ikke noget Nyt, noget Ukjendt, 
men kun noget Usædvanligt. Kriserne og alle de dem 
ledsagende Phænomener kjendte de iforveien, kun havde 
de aldrig seet dem i saa stor Maalestok og endnu mindre 
seet dem kunstmæssigt frembragte og benyttede i hel- 
bredende Øiemed. — Hvor kjendte de dem da fra? spørger 
man. Svaret er let, de kjendte dem fra visse sygelige 
Tilstande, som det falder i enhver Læges Lod at iagttage, 
fra Hysterien. 

Enhver har hørt denne Sygdom nævne, og Enhver 
veed, at det navnlig er det smukke Kjøn, der lider under 
den. Vel er det ofte, at man ikke udtaler Navnet; det 
gaaer med det, som med såa mange andre Udtryk, en 
taabelig Pænhed eller her dog maaskee ogsaa en mis- 
forstaaet Opfattelse af Sygdommens Natur gjør, at man 
undgaaer Navnet; man siger, at Patienten er »nervøs«. 
Men fra et lægevidenskabeligt Standpunkt gaae den største 
Deel af disse nervøse Tilstande ind under det fælles 
Begreb: Hysteri, og det er derfor bedre her at nævne 
Tingen ved sit rette Navn. 

Hysterien er en forunderlig Sygdomsform, en Cha- 
mæleon, som viser sig med de forskjelligste Farver og i 
hvis Natur det er vanskeligt at fåae et rigtigt Indblik; 
men såa meget er vist, at dens Symptomer staae i nøi- 
este Forbindelse med det hele Nervesystems Tilstand. 
I sin meest udviklede Form tyder den paa en fuldstændig 
Forstyrrelse af Nervesystemet, en Forstyrrelse, som vi 
dog endnu ikke kunne eftervise ad anatomisk Vei; og 
netop dette, at der ikke ligger bestemte anatomiske For- 
andringer til Grund, forklarer os den forunderlige Vexlen 
af Symptomer fra de ubetydeligste til de tilsyneladende 
meest faretruende, det forklarer ;os dens lunefulde Op- 
træden, dens ofte pludselige, sporløse Forsvinden. Men 
netop dette i Forbindelse med de Symptomer fra Sjæle- 
livets Side, hvormed den. ofte forbinder sig, gjør, at det 
for den udenforstaaende, ikke sagkyndige Betragter ofte 
tager sig ud som noget ikke Virkeligt, noget, der har 
sin Grund i kvindelige Luner, i kvindelig Forfængelighed 
og Lyst til at vække Opmærksomhed. Og man kan såa 
meget mindre undre sig over denne overfladiske Betragt- 
ningsmaade, naar man veed, at i mange Tilfælde Villien 
virkelig har en betydelig Magt over disse sygelige Til- 
stande, at den kan baade fremkalde foruroligende Symp- 
tomer og tvinge dem tilbage. Men paa den anden Side 
maa man ikke glemme, at netop denne Villiens Magt 
tyder paa, at noget Sygeligt er tilstede, thi hos den fuld- 
kommen sunde Kvinde formaaer end ikke den kraftigste 
Villie at fremkalde lignende Tilstande. Det er af Vigtig- 
hed at fastholde denne Opfattelse af Hysterien som en 
Blanding af legemlig Sygdom og sygelig Sindstilstand, og 
ret gjøre sig den klar; thi derved vil det blive os muligt 
at forstaae, hvorledes i Magnetismens Phænomener og 

navnlig dens høiere Grader, Somnambulismen og Clair- 
voyancen, Virkelighed og Bedrag, Sandhed og Løgn findes 
i den inderligste, næsten uopløselige Blanding. 

Læse vi Beretningen om, hvad Kommissionen iagttog 
i d'Eslons Kursal, ville vi ikke finde andre Phænomener 
beskrevne end dem, vi af daglig Erfaring kjende fra Hy- 
sterien, alle de samme overraskende Symptomer fra 
Følelsens og Bevægelsens Side ligefra de letteste Smerte- 
eller Varmefornemmelser til de voldsomste Konvulsioner. 
Hvad. der forundrer os, er kun Maaden, hvorpaa vi see 
dem frembragte, og Mængden af de Personer, der blive 
angrebne af dem. Men heri er, nøiere betragtet, intet 
Forbausende. Vi see omtalt, at de Fleste, der komme i 
Krise, ere Kvinder, vi see endvidere, at ikke Alle og En- 
hver kunne bringes i Krise, og at der i Reglen fordres 
flere: gjentagne magnetiske Behandlinger for at opnaae 
fuldstændige Kriser. Alt dette tyder paa, at der maa 
være en eiendommelig Modtagelighed, eller at denne, hvis 
den kun er ringe, lidt efter lidt maa udvikles, og fremdeles, 
at denne Modtagelighed navnlig findes hos Kvindekjønnet; 
og dette tyder, ligesom selve Phænomenerne, der frem- 
kaldes, påa de hysteriske Tilstande. Men her see vi da 
altsaa ingen Nødvendighed for at antage en ny Naturkraft. 

Kommissionen meente, at Virkningerne frembragtes 
ved den umiddelbare Berøring, ved Indbildningskraftens 
Virksomhed og ved Efterlignelsesdriften. Og vi kunne i 
Virkeligheden ikke indsee Andet, end at disse Aarsager 
ere tilstrækkelige, Enhver veed, hvad Berørelser, hvad 
Strygninger, hvad et længere fortsat 'jævnt Tryk kan be- 
virke; det kan baade berolige og ophidse, det kan bringe 
"Fred og Velvære og det kan faae Hjertet til at banke og 
"Pulsen til at slaae hurtigere; jeg behøver blot at henvise 

til de, man kunde kalde dem »naturlige« (i Modsætning 
til de konventionelle), Høflighedsbeviser og Kjærtegn, som 
vi have i Haandtryk, Klap, Omfavnelse. Her tænker dog 
Ingen påa nogen særegen virksom Naturkraft, nogen mag- 
netisk Indflydelse af Himmellegemerne, nogen »Nedsænk- 
ning i Dyrenes Sphærew«, hvorvel maaskee nok Nogen 
med Kerner kunde tænke paa en Opløftelse i de Saliges 
Regioner. — Men tænke vi os nu istedenfor et sundt 
Menneske et sygeligt, en nervøs eller hysterisk Kvinde, 
hvad vi nu ville kalde hende, da er det let at indsee, 
at Virkningen vil blive stærkere; det daglige Livs" Erfa- 
ring viser ofte nok, at der behøves endnu mindre for at 
fremkalde et hysterisk Anfald, end timelange Strygninger 
eller Ophold under mystiske Omgivelser  ligeoverfor det 
faste Blik af en Mand, hvis ubetingede Herredømme man 
troer sig underkastet i Kraft af en vidunderlig Virksom- 
hed, som han forstaaer at lede; eller selv om Troen ikke 
fandtes, var da ikke Kursalens Udseende, Musiken, Mag- 
netisørens hemmelighedsfulde Person i Forbindelse med 
… den spændte Forventning paa hvad der muligviis kunde 
skee, nok til at bringe Indbildningskraften paa et Høide- 
punkt, fra hvilket den, endog uafhængig af al legemlig 
Berøring, kunde virke ind paa en Kvindes letbevægelige 
Nervesystem? I Sandhed, her behøves ingen nye Kræfter, 
intet Overnaturligt! — Der nævnes fremdeles Virk- 
ningerne af Efterlignelsesdriften; der siges, at der kunde 
gaae lang Tid, inden Kriserne indfandt sig, men faldt 
først Een i Krise, fulgte snart Mange efter. Det er her 
ikke "Andet end hvad vi see i alle Nervesystemets 'syge- 
lige Tilstande; man har her længe kjendt en Slags Smitte, 
forskjellig fra Smitte ved Overførelse af bestemte legem- 
lige Stoffer, alene en Smitte gjennem Sandserne ved ufri- 

villig Efterlignelse, Enhver kjender Exempler herpaa i 
det Smaa. Man veed, at Latter er smitsom, og hvor far- 
ligt er det ikke for Gjæsterne i et kjedeligt Selskab, naar 
en Enkelt begynder at gabe! ja man paastaaer endogsaa, 
at man kan faae et Menneske til at gabe alene ved at 
lade ham see paa, at man langsomt fjerner Tommelen fra 
Pegefingeren, — og neppe ganske med Urette. Man har 
maaskee ogsaa hørt Tale om, hvorledes Hikke, denne 
krampagtige Sammentrækning af Mellemgulvet, kan være 
smitsom, og det er kun faa Aar siden, at der paa Frede- 
riks Hospital i Kjøbenhavn fandtes en Samling hikkende 
Patienter, som havde faaet deres Sygdom ved at være i 
Nærheden af en enkelt hikkende hysterisk Patient, og som 
ikke, trods alle anvendte Medikamenter, kunde blive fri 
for deres Hikke, førend de deels bleve udskrevne, deels 
spredte over Hospitalets Stuer saa langt, at de ikke kunde 
høre hverandre. Og det er ikke blot i saadanne Smaa- 
ting, at Smitten ved Efterligning virker; i Middelalderen 
saae man det i stor Stiil under Daåandseepidemierne efter 
den sorte Døds Ophør, hvor den Ene efter den Anden 
blev greben af St. Veitsdandsen blot ved at see paa de 
tidligere Angrebne, naar de tumlede sig i deres kramp- 
agtige Bevægelser, og endnu den Dag i Dag see vi, at den 
samme Sygdom overføres ved Efterligning. 

Den givne Forklaring, skulde man altsaa synes, var 
tilstrækkelig; men dog see vi en Enkelt af de under- 
søgende Kammissærer ikke være tilfreds med den. Jus- 
sieu vilde ikke undertegne Erklæringen, men indgav sær- 
skilt sit eget Votum. Dette maa dog ikke opfattes som 
"en fuldstændig Uenighed med de andre Medlemmer af 
Kommissionen, saaledes som det ofte fremstilles af de 


ivrige Tilhængere af Magnetismen; thi ogsaa han erklærer, 
Tredie Række. I. 3 


34 


at man ikke kan antage Theorien om den dyriske Mag- 
netisme, saalænge den ikke støttes af tilforladelige Be- 
viser, og saadanne vare ikke - producerede. Men han 
mener, at ogsaa den dyriske Varme. spiller en vis Rolle 
ved Frembringelsen af Phænomenerne, og ved dennes 
formodede Strømninger forklarer han Virkningerne af Mag- 
netiseringen paa Afstand, uden umiddelbar Berøring. 
Hvorvidt dette i Virkeligheden er rigtigt, er vel vanske- 
ligt at afgjøre; at frakjende Varmen al Indflydelse, vilde 
sikkert være urigtigt, men at tillægge den en saadan Be- 
tydning, som Jussieu gjør, er overdrevent; man har idet- 
mindste ingen Analogier dertil andenstedsfra. 

Men uanseet alle disse theoretiske Forklaringer faae 
vi praktisk de allerbedste Beviser paa Indbildningskraftens 
store Virkninger, naar vi henvende Opmærksomheden påaå 
den lange Række Forsøg, som d'Eslon og Jumelin an- 
stillede for Kommissærerne udenfor de egentlige Kursale. 
Vel beviser Uimodtageligheden for den magnetiske Behand- 
lings Indflydelse ikke selve det magnetiske Fluidums Ikke- 
existents; thi der kunde jo, som ogsaa Mesmer selv 
meget forsigtigt lærte, findes Personer, som våre uimod- 
tagelige for denne Krafts Indvirkninger eller endog, efter 
Mesmers Lære, vare begavede med en antimagnetisk 
Kraft; men det tåger sig dog idetmindste besynderligt ud 
og vækker berettiget Tvivl, naar vi see alle d”Eslons 
Forsøg mislykkes paa de forskjellige Beboere af Frank- 
lins Huus, blandt hvilke der dog angives at have været 
sygelige Damer. Og endelig maa enhver Tro paa et mag- 
netisk Fluidum falde bort, naar vi see Personer, som ellers 
let bringes i Krise, aldeles upaavirkede af Behandlingen, 
naar denne skeer uden deres Vidende, idet de blot have 
et Bind for Øinene; medens de paåa den anden Side, 

stadigt med Bindet for Øinene, falde i Krise uden nogen- 
sømhelst Behandling, blot fordi man bilder dem ind, at 
de blive magnetiserede. Og saadanne lagttagelser gjorde 
Kommissionen i Mængde baade hos Jumelin og d'Eslon. 
Fra Mesmers Tid gaae vi nu over til den senere 
Magnetisme og her møder os strax et noget forskjelligt 
Forhold. Thi medens det hidtil blot har været Forklaringen 
af Phænomenerne, som Striden dreiede sig om, idet disses 
Realitet stod fast, bliver det nu navnlig selve denne Re- 
alitet, der har været Gjenstand for Strid; Nogle have kun 
seet Bedrag, forsætligt eller uforsætligt, hvor Andre have 
seet Virkningen af mægtige Naturkræfter. Dette gjør 
Undersøgelsen vanskeligere, men derfor ikke mindre in- 
teressant, thi endog hvor vi træffe Bedragerier, ere disse 
af den Art, at de udkræve en ganske eiendommelig Fær- 
dighed og en i en sygelig Sindstilstand begrundet Kraft. 
Som allerede anført, deler Kluge Virkningerne af 
den magnetiske Behandling i positive og negative, af hvilke 
de sidste navnlig skulle føles af Magnetisøren, nåar denne 
nemlig i physisk Kraft staaer over sin Patient, hvilket 
maå forudsættes sædvanlig at være Tilfældet. Disse ne- 
gative Virkninger skulde da deels bestaae i en Følelse 
af Varme og mild Udstrømning af hans Fingre og Haand- 
flade, deels skulde han føle dem som et Tab af Kræfter 
forbundet med almindeligt Ildebefindende og varig Svæk- 
kelse. Hvad det Første angaaer, da synes det slet ikke 
at være nogen unaturlig Følge af en Behandling, som be- 
staaer i fortsatte Strygninger med Haand og Fingre, ud- 
førte i en længere Tid; hvad derimod det Sidste angaaer, 
kan man vel ikke nægte, at Magnetiseringen maa med- 
føre Træthed, altsaa Tab af Kræfter, for Magnetisøren, 
men det er ikke godt forstaaeligt, hvorledes den skulde 


(6583) 


6 


kunne medføre nogen væsentlig Svækkelse.  Heldigviis 
kunne vi ogsaa heri faae Medhold af andre Magnetisører, 
der betvivie eller fuldkommen benægte dette Krafttab, og 
det maa derfor ansees for en betydelig Overdrivelse, naar 
Kluge fortæller, at han kjendte en Læge, som ved alt- 
for hyppig Magnetisering svækkede sig i den Grad, »dass 
er schon in der Blithe des Lebens sein fruhes Grab fand,« - 

De positive Phænomener, som altsaa i Reglen 
føles af den Magnetiserede, falde i to Afdelinger, alminde- 
lige og særlige. Af disse skulle vi kun nærmere omtale 
de særlige, thi de almindelige Virkninger beskrives 
i temmelig ubestemte Udtryk som Vækkelse og Forøgelse 
af Livsvirksomheden' og andet deslige, som det er vanske- 
ligt at fastholde og endnu vanskeligere at diskutere. 

De særlige Virkninger derimod skildres omhygge- 
ligt og nøiagtigt og frembyde i physiologisk Henseende 
særdeles meget Interessant, selv om vi her undertiden 
faae Ting at høre, som stride mod vore almindelige Be- 
greber om Grændserne for vore Evners Virksomhed, og 
som vi derfor enten maa søge at indordne under hvad 
vi iforveien kjende, eller ogsaa lade staae hen som ufor- 
klaret eller uforstaaeligt, ganske afseet fra, at vi ogsaa 
her træffe en rig og velbenyttet Tumleplads for Bedrage- 
rier og Taskenspillerkunster. 

Den magnetiske Tilstands to første Grader, den 
vaagne Tilstand og Halvsøvnen eller den ufuld- 
komne Krise, frembyde ikke noget særligt påaafaldende 
Phænomen. = Virkningen af Behandlingen er væsentlig 
beroligende, ja der kan endog indtræde en naturlig Søvn, 
af hvilken den Syge let kan vækkes, ligesom af en anden 
Søvn. - Forsaavidt der tales om en Følelse af Varme, 
af en Gjennemstrømning fra Lemmerne til Hovedet og 

Lignende, da er dette ikke Andet, end hvad der i den 
ganske normale Tilstand kan fremkaldes ved Berørelser, 
Kjærtegn og deslige. Tyngden i Øielaagene og Trangen 
til at lukke Øinene vil man iagttage hos mange »nervøse« 
Personer, ikke blot under Følelsen af Træthed, men ogsaa 
hyppigt uden fremtrædende Grund eller som Følge af den 
lette Afspænding, som kan følge efter en ganske kortvarig 
Anstrængelse af Opmærksomheden. Sandserne ere endnu 
her ikke væsentlig paavirkede; thi vel hedder det i den 
anden Grad, at Øinene lukkes og ikke mere kunne aabnes, 
men det er dog kun sååalænge Magnetiseringen varer; 
ophører denne, kan den Syge i Reglen strax aabne dem. 
De andre Sandser ere uforandrede eller dog kun svagt 
skjærpede ligesom i mange hysteriske Tilfælde. 

De abnormt indtrædende Phænomener skulle vi netop 
kun berøre. Man vil let see, at det i det Hele er de 
samme, som fremtiraadte under den tidligere magnetiske 
Behandling (den Mesmerske), og som vi der stillede ved 
Siden af de hysteriske Symptomer. 

— I den magnetiske Tilstands tredie Grad, den mag- 
netiske Søvn, fremtræde derimod de første Phænomener, 
som gjøre Krav paa vor særlige Opmærksomhed; her 
finde vi nemlig: Uimodtagelighed for Sandseind- 
tryk udenfra og ved Opvaagningen Mangel paa Ér- 
indring om, hvad der er foregaaet under Søvnen. Imid- 
… lertid er dette ingenlunde ubekjendte Phænomener påå 
Nervephysiologiens Gebet. 

Uimodtagelighed for ydre Sandseindtryk gjenfinde vi 
under flere Forhold. Vi ville her ikke tale om, at den 
er et Symptom i visse Hjerne- og Rygmarvssygdomme, 
thi her er den knyttet til sygelige Forandringer i disse 
Nervedeles anatomiske Bygning, som let forklare den og 

som ogsaa bevirke, at en saadan Tilstand har en længere 
Varighed. Men vi ville deels henvise til den allerede ofte 
nævnte Sygdom, Hysterien, hvor dette Symptom kan være 
tilstede et Øieblik og være borte. et andet, deels ville vi 
erindre om, at Lægevidenskaben er i Besiddelse af 
visse Stoffer, som ved Indaanding frembringe netop det 
samme Symptom, saaledes Æther, Chloroform og lig- 
nende Stoffer, som paa Grund af denne Egenskab have 
vundet saa stor Betydning i Operativchirurgien. Dog 
er dette ikke tilstrækkeligt, thi Hysterien er dog altid 
en Sygdom, som i Reglen existerer i længere Tid, og 
som kunde tænkes at være knyttet til sygelige Foran- 
dringer i Nervesystemet, selv om vi endnu ikke have 
kunnet påavise dem, og hvad Ætheren og Chloroformen 
angaaer, saa er der her Tale om et Stof, som vi, om end 
i Dampform, bringe ind i vor Organisme, og det maa jo 
kunne have materielle Virkninger. Men ved de magne- 
tiske Strygninger bringes intet Stof ind i Organismen, 
naar vi ikke ville antage Existentsen af et magnetisk 
Fluidum, og vor Undersøgelse gaaer jo netop ud paa at 
bevise, at et saadant ikke existerer. Det skulde altsaa 
synes, at vi her ere komne ind i en Vanskelighed, som 
vi ikke let kunne komme ud af igjen. Men det er dog 
ikke såa. — Man erindrer maaskee, at der for et Par Aar 
siden taltes og skreves endeel, baade i de videnskabelige 
Blade og i Dagbladene, om den saakaldte Hypnotisme 
eller om Virkningen af skinnende Gjenstande til at frem- 
bringe en ejendommelig Søvntilstand hos dertil disponerede 
Individer. Den vakte da nogen Opsigt i den medicinske 
Verden, thi en af Frankrigs berømteste Chirurger, Velpeau, 
som var ligesaa bekjendt for sin praktiske Dygtighed som for 
sin videnskabelige Skepticisme, bragte den frem for Akade- 

miet, og snart anstilledes der Forsøg paa alle franske Hospi- 
taler, og fra Frankrig gik den til andre Lande, blandt 
andre ogsaa til Danmark. Desværre svarede Hypnotismen i 
praktisk Henseende ikke til de Forhaabninger, man gjorde 
sig, og den gik derfor hurtigt i Glemme. Men selv om den 
i Reglen ikke er til stor Nytte for Operatøren, har den 
ikkedestomindre en væsentlig Interesse for Studiet af 
Nervesystemets Virksomhed, og vi ville dvæle en Stund 
ved den her, da dens Phænomener have saa stor Lighed 
med Magnetismens. 

Hypnotismen bragtes frem for den videnskabelige 
Verden af Velpeau (i Slutn. af 1859); men Velpeau 
var ikke Opdageren, han vår gjort opmærksom påa den 
af et Par andre franske Læger, og disse viste atter tilbage 
til en Englænder Braid, som allerede havde beskrevet 
dens Phænomener i 1843 og havde kaldt den Hypnotisme 
(vnvos, Søvn), og forfølge vi den videre tilbage i Tiden, 
komme vi til den dyriske Magnetismes Blomstringstid, til 
den da noksom bekjendte Troldmand, Bedrageren Cagli- 
ostro, og vi see, at de forunderlige Virkninger af » Cagli- 
Ostros Speil« kun vare Hypnotisme. Men heller ikke 
Cagliostro var Opdageren; hvem det hår været, tier Hi- 
storien med, men han har sikkert hørt Oldtiden til, lige- 
som de første Udøvere af de senere saakaldte magnetiske 
Strygninger. : 

Hvori bestaaer da Hypnotismen? "vil man spørge. 
Den bestaaer deri, at man ved at stille en blank, skinnende 
Gjenstand foran et Individs Øine, saaledes at han, forat 
fæste Øjnene skarpt påa den, maa skele opad og indad, 
kan frembringe en eiendommelig Søvntilstand med Føles- 
løshed og undertiden Katalepsi (9: en Tilstand, hvori 
Lemmerne faae en Art voxagtig Stivhed, saa at de lade 

sig bringe i en hvilkensomhelst Stilling og derpaa vedblive 
at holde sig i denne). Det synes forunderligt, men mange 
Forsøg have beviist Rigtigheden deraf. Vi skulle anføre 
et Par. 

En 24aarig Kone med en udbredt Forbrænding påa 
Ryggen og høire Arm og Been skulde have en meget 
smertefuld Byld aabnet. Hun var temmelig medtagen af 
Smerte og yderst frygtsom. Man sagde hende, at man 
for åt skjære Svulsten først vilde bringe hende i Søvn. 
En Kobbercylinder blev stillet 15 Centimetre (c. 6 Tommer) 
foran Næsen; for at fixere denne Gjenstand var den Syge 
nødt til at skele stærkt indad, hvorved Pupillerne strax 
trak sig stærkt sammen; Pulsen, som allerede iforveien 
var hurtig, påaskyndedes først, derefter blev den snart 
svag og meget langsommere; efter 2 Minutter be- 
gyndte Pupillerne at udvide sig; naar den venstre Årm 
hævedes lige i Veiret, blev den staaende i denne Stilling; 
efter 4 Minutter svarede Patienten kun langsomt og uvilligt, 
men iøvrigt rigtigt; efter 5 Minutter føltes ikke et lille 
Stik i den venstre Arm, som fremdeles uforandret indtog 
den samme Stilling; et nyt Stik, som udtømte en Draabe 
Blod, føltes heller ikke. Man bragte nu den høire Arm 
i en lignende Stilling som den venstre og blottede Bylden; 
den Syge fandt sig i Alt og gjorde kun ganske roligt den 
Bemærkning, at man uden Tvivl vilde gjøre hende Fortræd. 
7 Minutter efter Forsøgets Begyndelse aabnedes Bylden 
med et stort Snit; et øjeblikkeligt let Skrig var det eneste 
Keaktionstegn fra den Syges Side; der var intet Spor til 
Skjælven af Ansigt eller Lemmer, ÅArmene indtoge frem- 
deles den samme uforandrede Stilling. 2 Minutter efter 
var Stillingen endnu den samme, Øinene stode vidt aabne - 
og vare lidt karfyldte, Ansigtet ubevægeligt, Pulsen som 

før Forsøget, ÅAandedrættet frit; Patienten var fremdeles 
fuldstændig ufølsom. Man løftede den venstre Fod i 
"Veiret, og den blev staaende i denne Stilling, den kata- 
leptiske Tilstand af Armene vedvarede. Kobbercylinderen 
blev nu borttaget, man gned Øielaagene let og pustede 
paa dem; den Opererede gjorde nu nogle Bevægelser og 
man spurgte hende, om der var skeet hende Noget; herom 
vidste hun Intet;. de 3 Lemmer indtoge endnu deres 
Stilling, et lille Stik i venstre Arm følte hun ikke endnu. 
Efter en ny Gnidning paa Øielaagene og Pusten påa dem, 
vaagnede Patienten endelig øg næsten pludseligt 18 Minutter 
efter Forsøgets Begyndelse, 12 Minutter efter Operationen, 
Lemmerne faldt nu pludselig ned, den Syge gned sine 
Øine og vendte tilbage til Bevidstheden; hun vidste Intet 
om, hvad der var passeret hende. Næste Gang samme 
Patient blev hypnotiseret, indtraadte Følesløsheden og 
Katalepsien efter 2 Minutters Forløb”). 

Forsøg påa Almindeligt Hospital i Kjøbenhavn have 
ført til lignende Resultater: 

Patienterne, med hvem Forsøgene gjordes, vare unge 
Piger påa 17—18 Aar af nervøs Konstitution og temmelig 
svækkede af Sygdom. De anstilledes saaledes, at den 
Syge anbragtes siddende i Sengen med tilbagebøiet Hoved. 
Et Guldubr befæstedes omtrent i den angivne Afstand 
foran og ovenover Øinene med Bagsiden mod den Syge. 
- Patienterne låae langt fra hverandre paa forskjellige Stuer 
og havde ingen Anelse om, hvad der skulde skee. Hos 
den Ene var der allerede efter 11 Minut indtraadt Føles- 
løshed for Kniben og Stik i højre Arm og Been, medens 


") Forsøg af Broca og Follin paa Håp. Necker, gjengivet i Hosp. 
Tid. 1860. 

venstre Side endnu reagerede derimod, uden at hun dog 
vaagnede derved; 1 Minut senere var Følesløsheden ogsaa 
fuldstændig paa venstre Side saavelsom paa Hals og Ansigt; 
en kataleptisk Tilstand udviklede sig ikke, der syntes 
tvertimod at være stor og almindelig Muskelslappelse til- 
stede. Hun vækkedes efter 4 Minutters Søvn med aabne 
Øine og vidste Intetsomhelst om, hvad der var pas- 
seret. Et kort efter gjentaget Forsøg gav omtrent samme 
Resultat. — Den anden Patient, af nervøs Konstitution, var 
efter 2 Minutter følesløs i samme Udstrækning som den 
forrige; efter endnu 1 Minut var den kataleptiske Tilstand 
indtraadt, og Patienten, som ikke var synderlig kraftig, 
holdt i 3 Minuter det høire Been frit svævende i mere 
end en Fods Høide over Sengen, og begge Årme holdtes 
i samme Tid i Veiret. Denne Tilstand holdt sig ufor- 
andret, efterat Øinene vare blevne lempeligt lukkede, og 
ingen tillagende Rysten tydede påa, at Lemmerne ikke 
længere navde kunnet bevare den samme Stilling; efterat 
Armene og Benet vare bragte til Ro, vedblev Patienten 
uforstyrret i 5 Minutter at ligge i en dyb Dvale, svarede 
ikke paa Tillale, og vaktes først ved at stænkes med Vand 
og rystes lidt; hun havde da nogen Hovedpine, Susen 
for Ørene, var mat og døsig og vidste Intet om, hvad 
der var passeret”). 

De anførte Forsøg ville være tilstrækkelige til at give 
et Begreb om den hypnotiske Tilstand; vi skulle blot 
tilføje et Par Bemærkninger om Hypnotismens Forhold i 
Almindelighed og om den bedste Maade at frembringe 
den paa. 


") Hosp. Tid. sammesteds. 

Det gaaer da her som ved den magnetiske Behand- 
"ling, at det især er unge og nervøse Fruentimmer, der 
lettest lade sig paavirke, medens kraftige Mænd meget 
vanskeligt lade sig hypnotisere. Man anbringer Individet, 
man vil hypnotisere, i en bekvem, hvilende Stilling, helst 
siddende med bagover bøiet, understøttet Hoved, lader 
ham derpaa fæste Øinene bestemt paa en blank Gjenstand, 
der er stillet omtrent 6 Tommer foran og opad for Ansigtet. 
Hvis hån nu er istand til at holde Øinene ufravendt 
hæftede paa Gjenstanden (og dette er en nødvendig Be- 
tingelse, forat Forsøget skal lykkes), vil man først see 
Pupillerne trække sig sammen; men efter 11:—5 Minutters 
Forløb: bemærker man en Skjælven af dem, såa at de 
afvexlende udvide sig og trække sig sammen, ethvert be- 
stemt Ansigtsudtryk forsvinder, Øielaagene blinke uop- 
hørligt, Aandedrættet bliver hurtigere og Patienten gjør 
uvilkaarlige Synkningsbevægelser. Derefter udvikler sig 
efterhaanden den følesløse Tilstand, idet Patienten enten 
lukker Øinene eller beholder dem aabne.  Katalepsien 
udvikler sig samtidigt med Følesløsheden, hvis den over- 
hovedet indtræder, thi dette skeer ikke altid. Naar 
man taler til den Hypnotiserede, svarer han ikke strax; 
men ved gjentagne Spørgsmaal seer man, at han be- 
stræber sig for at tale, og hvis man gjør nogle. lette 
Gnidninger påa Strubehovedet, hvorved Katalepsien af 
dettes Muskler hæves, vil han virkelig svare. Efter dette 
Stadium indtræder ofte et følgende, hvori Følsomheden 
er betydelig forøget, saa at den letteste Berøring frem- 
kalder stærke Skrig; hvis man vil benytte den hypno- 
tiske Tilstand til Operationer, måa man derfor sørge for at 
" være færdig, inden dette Stadium begynder. 

Man vil let see, at der i hele den hypnotiske Tilstand 
er Meget, der minder om visse Trin i den saakaldte mag- 
netiske Tilstand, og de franske Læger, der have iagttaget 
den, gjøre netop ogsåa opmærksom paa, at de ånsee den 
for en Overgangsform til den fuldstændige Somnambu- 
lisme. Et Exempel fra Magnetismens Side vil endnu 
tydeligere fremhæve Ligheden: 

Md. Plantin, 64 Aar gl., var af Dr. Chapelain 
bleven behandlet med Magnetisme for en Kræftsvulst i det 
højre Bryst. Da den imidlertid udviklede sig mere og 
mere, blev det bestemt, at den skulde borttages ved 
Operation, og til denne hidkaldtes Dr. Jules Cloquet, 
" den bekjendte Anatom og Chirurg. Beretningen”) om 
Operationen er følgende: »Paa den til Operationen be- 
stemte Dag indfandt Dr. Cloquet sig Kl. 10%; han traf 
Patienten siddende påaklædt i en Lænestol, i en Stilling 
som om hun sov en rolig, naturlig Søvn. For en Time 
siden var hun kommen fra Messen, og Dr. Chapelain 
havde derefter bragt hende i den magnetiske Søvn. Hun 
talte med stor Ro om den Operation, hun skulde under- 
kaste sig, og da Alt var færdigt dertil, klædte hun sig 
selv af og satte sig paa en Stol. Dr. Chapelain holdt 
hendes høire Arm, den venstre lod man hænge ned ved 
Siden. Hr. Pailloux, Kandidat ved Hospitalet Saint- 
Louis, rakte Instrumenterne og assisterede Operatøren. 
Der blev gjort et Indsnit, som gik fra Axelhulen ovenover 
Svulsten til den indvendige Side af Brystvorten, derpaa 
et andet Snit fra samme Udgangspunkt nedenom Svulsten 
og op til Enden af det første.  Svulsten blev derpaa 
bortskaaret og de angrebne Kjertler i Axelhulen forsigtigt 


") Efter Brierre de Boismont, des hallucinations, hvor Beretn. er 
aftrykt efter Arch. génerales de Med. Mai 1829. 

uddissekerede. Operationen varede 10—12 Minutter. Under 
Alt dette vedblev den Syge roligt at underholde sig med 
Operatøren og gav ikke det mindste Tegn paa Følelse 
tilkjende; der iagttoges ikke nogen Bevægelse af Lemmerne 
eller Ansigtet, ikke nogen Forandring i Aandedrættet eller 
Stemmen, end ikke Pulsen paavirkedes. Efterat Opera- 
tionen var færdig og Saaret forbundet, bragtes hun i 
Seng, og forblev i den magnetiske Søvntilstand i 48 
Timer. « 

Man vil altsaa see, at det kun er Maaden, hvorpaa 
Søvnen og Følesløsheden bliver frembragt, der udgjør 
Forskjellen mellem den hypnotiske og den magnetiske 
Tilstand, og man indseer, at de magnetiske Strygninger 
ere ganske overflødige for at frembringe en Tilstand, som 
ikke er nogen anden end den, man har givet Navn af 
den hypnotiske. Men dermed maa ogsaa Theorierne om 
Strømningerne af et ejendommeligt magnetisk Fluidum 
falde sammen, ja ikke disse alene, men ogsaa de Theorier, 
der opstille Indflydelsen af Magnetisørens Villie som det 
Virksomme, og skjøndt vi ikke ere istand til at sige, paa 
hvad Maade Indvirkningen skeer paa Nervesystemet, blive 
vi dog nødte til at indordne disse Tilstande i den lange 
Kække af Phænomener, som den daglige Erfaring viser, 
at Nervevirksomheden frembyder. Det kunde synes urigtigt 
saaledes uden videre at opgive Forsøget paa al Forklaring, 
og En eller Anden kunde maaskee derved blive tilbøjelig 
til at antage de Mesmerske eller lignende Theorier. Men 
hvad opnaaes ved en saadan Theori? Kun at man be- 
smykker sin egen Uvidenhed, kun at man, idet man giver 
Tingen et Navn, søger at indbilde sig, at man har vundet 
Indsigt i den. Nei, vil man opnaae Noget, maa man her, 
som andensteds i Erfaringsvidenskaberne, samle Kjends- 

gjerninger, ordne dem og stille dem op mød hverandre, 
saa at den ene kan belyse den anden; derved vil man faae 
en langt klarere Indsigt i Tingenes Grundsammenhæng, 
end idet man blænder sig selv ved strax at opstille uhold- 
bare Theorier og Hypotheser. 

De hypnotiske Phænomener ere kun lidet undersøgte ; 
thi Interessen for dem blandt Lægerne tabte sig, da det 
viste sig, at langtfra alle Individer lode sig bringe i den 
følesløse Tilstand, som man tænkte paa at benytte ved 
Operationer. Men selv om Hypnotismen ikke har nogen 
synderlig Betydning for den praktiske Chirurg, vil den 
dog ligefuldt beholde Interesse for Studiet af Nervesystemeis 
Virksomhed, saameget mere som det synes, at Virknin- 
gerne af den »blanke Gjenstand« kunne gaae langt videre, 
end det er omtalt i det Foregaaende. Det synes nemlig, 
at Cagliostro blandt andre Midler ogsaa har brugt et 
blankt Metalspeil til at frembringe Virkninger, der lignede 
de højeste magnetiske Tilstande, med andre Ord, at han 
heri har havt et Middel til kunstigt at frembringe Extaser. 

Man har kaldt Hypnotismen til Hjælp for at forklare 
det meget omtalte, men ogsaa ofte benægtede, forstenende 
Blik hos Slangen og andre Rovdyr, hvorved de alle 
rede i Frastand skulle kunne overvælde deres Bytte. Hvor- 
vidt der ligger noget Sandt til Grund herfor, kan man 
ikke have nogen Mening om, saalænge der ikke foreligger 
bestemte lagttagelser eller Forsøg; men Muligheden deraf 
tør man ikke benægte, nåar man veed, at en engelsk 
Læge under sin Praktiseren i Ostindien har brugt én 
Negers skinnende Øine til at frembringe en hypnotisk 
Tilstand hos sine Patienter. 

Fra disse forskjellige Phænomener ville vi atter vende 
os til den magnetiske Tilstands tredie Grad og henvende 

vor Opmærksomhed paa en anden charakteristisk Egen- 
skab ved den, nemlig den efter Opvaagningen stedfindende 
Mangel paa Erindring om, hvad der er foregaaet, 
medens den Syge befandt sig i Søvntilstanden. Vi have 
allerede i Beretningerne om Hypnotismen seet et lignende 
Forhold, og Phænomenet kan heller ikke være os paa- 
faldende, naar vi lægge Mærke til den almindelige 
Søvn og til enkelte sygelige Tilstande. 

Enhver veed, at Sjælens Virksomhed ikke ophører 
under Søvnen, men at den kun fremtræder under en 
noget forskjeillig Form. Det Eiendommelige ved Søvnen 
bestaaer nemlig i det forandrede Forhold, hvori Organis- 
men er stillet til Omverdenen; thi medens det vegetative 
Livs Funktioner, Aandedræt, Kredsløb, Afsondring 0. s. v., 
under Søvnen foregaaåae paa sædvanlig Viis, om end med 
noget større Regelmæssighed og Langsomhed, see vi det 
animale Livs Organer fungere langt mere ufuldstændigt 
end i vaagen Tilstand. Hvad det aandelige Liv angaaer, 
da er det vanskeligere at komme til Klarhed om Udstræk- 
ningen af dets Virksomhed; thi skjøndt Enhver veed, at 
Tanken og Phantasien kunne være i Virksomhed, og at 
- Drømme saaledes kunne opstaae, høre vi de meest for- 
skjellige Meninger, nåar Spørgsmaalet bliver om, hvor- 
meget eller hvorofte vi drømme. En forsikkrer, at han 
drømmer den hele Nat, medens en Anden erklærer, at 
han aldrig drømmer; og man tør ligesaalidt fuldstændigt 
troe den Ene som den Anden. Sagen er nemlig den, at 
der ogsaa er en Mangel påa Erindring ved Opvaåagningen, 
ligesom ved den magnetiske Søvn. At det ogsaa virkelig 
er såa, at man meget almindeligt i vaagen Tilstand ikke 
erindrer, hvad man har drømt, eller endog ikke erindrer, 
at man overhovedet har drømt, kan ikke forundre os, da 

vi jo hyppigt opleve, at vi endogsaa i vaagen Tilstand 
glemme en heel Tankegang, som nylig har beskjæf- 
tiget os, ja endog glemme, at vi have havt en bestemt 
Gjenstand i vore Tanker og have udtalt os om den; og 
Enhver vil sikkert ogsaa erindre, at han en eller anden 
Gang langt opad Dagen er kommet til at erindre en 
Drøm, han har havt om Natten, uagtet det om Morgenen 
forekom ham, som om han slet ikke havde drømt. Det 
viser altsaa, at Drømme kunne glemmes, og endnu mere 
uimodsigeligt bliver dette, naar Drømmen har været led- 
saget af Tale eller Handling, som er iagttaget af Andre, 
men som Vedkommende selv ved Opvaagningen ikke har 
mindste Erindring om. : 

Ogsaa i visse sygelige Tilstande iagttage vi det Samme, 
saaledes i Afsindigheden, hvor den Syge under Rekonvale- 
scentsen ofte ikke har nogen Erindring om, hvad der er 
skeet i en foregaaende, selv meget lang, Afsindigheds- 
periode, Og vi kunne fremdeles see det i Drankerga!- 
skaben og i de Tilstande, som fremkaldes ved visse Stof- 
fers Indvirkning paa Hjernen, saasom i Opiumsrusen, 
Brændeviinsrusen, Chloroformrusen o. fl. lign. 

Vi gaae nu over til den magnetiske Tilstands høiere 
Grader, den fuldkomne Somnambulisme og Clair- 
voyancen. Men inden vi begynde Punkt for Punkt at 
gjennemgaåaåe de vidunderlige Phænomener, vi her finde 
omtalte, bliver det nødvendigt at gjøre nogle almindelige 
Bemærkninger. 

Medens alle de før omtalte Phænomener vel kunne 
forundre os, men dog låde sig forklare i Analogi med 
forskjellige almindeligt bekjendte Tilstande af det sunde 
Liv eller med Tilstande, der staae paa Grændsen af det 
Sygelige, ville vi her finde anført som charakteristiske 

netop saadanne Phænomener, som enten kun forekomme 
i sjeldne og vanskeligt forklarlige Sygdomsformer, eller 
som endog staae i den fuldkomneste Modstrid mod alle 
bekjendte physiologiske Love. 

Det. er værd at lægge Mærke til, at der findes meget 
faa Individer, som kunne bringes i den højeste somnam- 
bule og clairvoyante Tilstand, og disse Individer høre 
næsten udelukkende til Kvindekjønnet. Undersøge vi dem 
fremdeles, ville vi see, at det netop er saadanne, hvis 
Nervesystem ogsaa under almindelige Forhold i høi Grad 
lader sig paavirke, og som staae paa Grændsen af Hy- 
sterien eller endog ere fuldstændigt lidende af denne 
Sygdom. Men vi have tidligere hørt, at Hysterien ikke 
er en udelukkende legemlig Sygdom, at der i den for- 
uden de legemlige Symptomer tillige ofte viser sig Tegn 
paa en Sindsaffektion, og et af de forunderligste af disse 
er den uimodstaaelige Trang til Bedraz, som man saa 
ofte iagttager i den. Man seer den samme Tilbøielighed 
i nogle udprægede Sindssygdomme; men her er det i en vis 
Henseende af mindre Betydning, idet den sygelige Sinds- 
tilstand engang er erkjendt. Af langt større Betydning er 
det derimod, naar man ikke aner et Bedrag, og man vil, 
selv om Tanken ledes i den Retning, ofte have næsten 
uoverstigelige Vanskeligheder. ved dog at faae Beviset i 
Hænde; thi ved Siden af denne Tilbøielighed til Bedrageri 
findes meget hyppigt udviklet en Snuhed og Snildhed, 
som overgaaer Alt, hvad et almindeligt Menneske kan 
fatte. Det kunde synes en overdreven Skildring, men 
man vil ikkedestomindre indrømme Sandheden af den, 
naar man læser Beretningen øm adskillige omsider blot- 
tede Bedragersker, der gjennem lange Perioder have holdt 


baade Videnskabsmænd og praktiske Folk for Nar, uagtet 

disse, efter engang at have fattet Mistanke, have an- 
strængt sig af yderste Evne for at opdåge Bedrageriet. 
Man læse blot Beretningerne om de saakaldte »Synaale- 
jomfruer«, af hvilke vi hertillands have havt et udmærket 
Exemplar i Rachel Hertz, som i sin Tid drev sit Spil med 
Lægen, Professor Herholdt, men som ogsaa have været 
iagttagne paa franske og italienske Hospitaler og rimelig- 
viis ogsaa andensteds. 

Jeg nævner disse Bedragersker, som, understøttede 
af deres legemlige abnorme Tilstand (f, Ex. udbredte Anæ- 
sthesier af Huden), have gjort sandhedskjærlige Mænd til 
ufrivillige Deeltagere i deres Bedragerier, fordi vi deri 
maaskee kunne finde Forklaring af endeel af de Phæno- 
mener, som vi træffe i de høiere magnetiske Tilstande, og 
som ellers vilde staae uforklarede, men jeg indrømmer 
villigt, at der ikke destomindre findes Phænomener, hvis 
Realitet synes sikkret ved Beviser, som man i andre For- 
hold ubetinget vilde antage for gyldige, og som trodse al 
Forklaring. For disses Vedkommende kunne vi da ikke 
Andet end haabe, at fremtidige Undersøgelser ville bringe 
Sandheden for Dagen; muligviis komme vi da ogsaa i en- 
kelte Punkter til at modificere vor Opfattelse af de Love, 
der styre Naturens Gang. : 

Idet Somnambulen fra den magnetiske Tilstands 
tredie Grad gåaer over i den fjerde, kommer hun lidt 
efter lidt til Bevidsthed, hun »vaagner i sig selv«, men 
staaer i et forandret Forhold til Omverdenen. De ydre 
Sandser ere enten ganske lukkede eller træde frem under 
en anden Form; kun den indre Sands er endnu den 
samme. = Opvaagningen skeer gradeviis gjennem flere 
Søvnperioder. 

Hvad vil det sige: »hun vaagner i sig selv?« — 
at komme i en vaagen Tilstand og dog vedblive at sove, synes 
at være en Selvmodsigelse. Men Modsigelsen ligger dog 
kun i Ordene; Udtrykket maa betragtes fra en Magnetisørs 
Standpunkt; thi der er her som andensteds en egen 
Terminologi.;: Og dog er der noget Rigtigt i Udtrykket. 
Vi kjende Alle en lignende Tilstand, en Tilstand i hvilken 
Individet, skjøndt stedse sovende, dog i mange Hen- 
seender handler som vaagent. Vi vide jo, at den Sovende 
ikke altid forbliver rolig påa sit Leie, undertiden reiser 
han sig, begynder at tale, ja begynder at gaae omkring i 
Værelset og foretage Handlinger, som vi ellers kun ere 
vante til: at see foretagne af en Vaagen. Det er den 
Tilstand, som allerede er nævnt i det Foregaaende: 
Søvngængertilstanden, den naturligeSomnambulisme. 
Vi maae betragte den nøiere, thi den frembyder mange 
Punkter, der ere analoge med den kunstige, den magne- 
tiske Somnamhbulisme. : 

Vi have allerede omtalt Søvnen og sagt, at Orga- 
nismen under den stod i et forandret Forhold til Om- 
verdenen baade med Hensyn til dennes Indvirkninger 
og med Hensyn til Organismens Tilbagevirkning påa den. 
Omverdenens Indvirkninger komme som bekjendt til Indi- 
videts Bevidsthed gjennem Sandseorganerne og de fra disse 
til Nervesystemets Centraldeel gaaeude Nervetraade; i vaagen 
Tilstand modtager Bevidstheden ad denne Vei en Mængde 
Budskaber fra Omverdenen, men under Søvnen er For- 
holdet noget forandret. Vel er Sandsningen ikke ophævet, 
thi ellers kunde man jo ikke f. Ex. vækkes ved en Lyd, men 
Ledningen fra Sandseorganet til Centrum er svækket; mange 
Indtryk paa Sandseorganerne gaae derfor upaaagtede hen, og 
kun de stærkere Indtryk formaae at vække Sjælens Virk- 

somhed enten til at fremkalde Drømme eller til fuldkommen 
at rive Individet ud af Søvnen. Ligeledes er Ledningen fra 
Centralorganet til Bevægelsesredskaberne for endeel svækket 
eller dog ubenyttet, saalænge Søvnen varer.  Individet 
ligger stille, de uvilkaarlige Muskler fungere roligt, og af 
de vilkaarlige see vi kun en passiv Sammentrækning af 
de Villien mindst undergivne Muskelgrupper, Bøie- og 
Lukkemusklerne, medens Strækkemusklerne kun undta- 
gelsesviis komme i Virksomhed. 

Men Søvnen er ikke den ene Gang som den anden; 
man kan sove let, saa at man vækkes ved den mindste 
Støj, ved den ringeste Berørelse, og man kan sove »som 
en Steen,« saa at en Bøsse kan fyres af over Ens Hoved, 
uden åt man vaåaagner. Ja endnu større Forskjelligheder 
kan der være ved Søvnen; visse Sandser kunne fungere 
og Bevægelser kunne udføres, den Sovende kan foretage 
ordnede, planmæssige Handlinger, der røbe baade Omsigt 
og Eftertanke, kort sagt man bliver nødt til at erkjende, 
at det ene Organ kan sove, medens de andre ere vaagné, 
erkjende med Bichat, at den fuldstændige Søvn er en 
Forening åf de enkelte Organers Søvn. Den naturlige 
Somnambulisme viser alle disse Gradsforskjelligheder. 

I sin ringeste Grad er den vistnok bekjéndt for de 
Fleste. Intet er almindeligere end at Børn eller unge 
Mennesker tale i Søvne, reise sig overende i Sengen, ja 
endog staae ud af den og gaae omkring i Soveværelset. 
Men i sine høiere Grader er den sjeldnere. Man fortæller, 
at Søvngængeren gåaer paa farlige Steder med stor 
Sikkerhed, klavrer op ad Tagrenden og spådserer langs 
Rygningen af Huset; og der er intet Usandt heri. Søvn- 
gængeren kan gaaé paa Steder, hvor han som vaagen 
vilde svimle og styrte ned; thi hos den Vaagne stiller 

Faren sig tydeligt for Øie, Individet seer de mange Mulig- 
heder, og han bliver forskrækket; men Søvngængeren 
"har sin Opmærksomhed koncentreret i en enkelt Retning, 
alt Andet mangler han Øie for, og derfor gaaer han 
med Sikkerhed. Man har sagt, at Søvngængeren kun 
udførte, hvad han var vant til åt gjøre i vaagen Tilstand, 
kun gik paa Steder, som han kjendte; men man har 
Exempler, der tydeligt bevise det Modsatte. Heller ikke 
er der fra "Tankens Side noget Urimeligt heri; thi hvorfor 
skulde der ikke kunne opstaae nye Ideer i Sjælen under 
Søvntilstanden? Og ere-de først opstaaede, maa de kunne 
bevirke Handlinger ligesaavel som de ældre Ideer. 

Vi villle ikke paa dette Sted anføre Exempler paa 
den naturlige Somnambulisme; det vil bedre kunne skee 
i det Følgende, og Analogien mellem den og de magnetiske 
Tilstande vil da let falde i Øinene. 

Somnambulismens »Opvaagnen i sig selv« skeer i 
Reglen ikke paa engang men først grådeviis under flere 
efter hinanden følgende magnetiske Behandlinger. Ogsaa 
heri er der en Overeensstemmelse med de lignende Til- 
stande udenfor Magnetismen, hvor ligeledes den abnorme 
Tilstand ofte kun fremkommer -efter nogen Tids Forløb. 
Endog for Drømmerens Vedkommende kan man påavise 
en saadan Udvikling hos dertil disponerede Individer, idet 
Drømmene ved en Slags Øvelse, ved en bestemt Villiesakt 
isden Retning efterhaanden kunne antage en større Klarhed, 
og den ene Drøms Gjensiand atter kan optages og fort- 
sættes i en følgende Drøm, saa at Bulwers Fortælling 
om Manden, der væsentlig levede i en Drømmeverden og kun 
vaagnede for de materielle Fornødenheders Skyld, virkelig 
har et .physiologisk Grundlag, ihvorvel den er dreven til 
altfor yderlige Konsekventser. Og skeer noget såadant 

ved den simple Drøm, kan det ikke undre os, at Som-, 
nambulismen frembyder lignende Forhold. 

Fra denne almindelige Betragtning ville vi nu vende 
os til de enkelte Phænomener, som vi træffe i det fjerde 
magnetiske Stadium, og her forefinde vi da navnlig Foran- 
dringer paa Sandsernes Gebet. 

Synssandsen har undergaaet en væsentlig Forandring. 
Hos den i sig selv fuldstændigt opvaagnede Somnambule 
er. Øiet krampagtigt dreiet opad, ubevægeligt, Pupillen 
udvidet, ufølsom, Øielaagene i Reglen fast tillukkede. 
Somnambulen kan, efter Magnetisørernes Udsagn, med 
Øinene i det Højeste skjelne Lys fra Mørke; men Syns- 
sandsen er derfor ikke ophævet, den træder frem med 
forøget Styrke i samtlige Organer for Følelsen; 
fortrinsviis har den sit Sæde i Hjertekulen. 

Hvorledes skulle vi forstaae dette? Efter almindelige 
Naturlove er det umuligt; thi Synet, Opfattelsen af Gjen- 
standenes Omrids og Farver ved Lysets Hjælp, forudsætter 
et dertil uddannet Organ, gjennem hvilket Lysbillederne 
kunne komme til at paavirke den Nerve, hvis Funktion det 
er at bringe Indtrykket til Bevidsthedens Sæde, til Nerve- 
systemets Centraldeel. Desuden have mange Forsøg viist, 
at hver enkelt Sandsenerve har sin ejendommelige »Energi,« 
det vil sige, at den udelukkende formaaer at lede Ind- 
trykkene under en vis bestemt Form til Bevidstheden, 
saa at, hvad enten man paavirker Synsnerven med en 
lysende Gjenstand, med en elektrisk Strøm eller paa 
mechanisk Maade med Tryk, Slag eller Snit, opfattes 
disse Indvirkninger som Lysindtryk, medens de samme 
Indvirkninger paa Hørenerven vilde bevirke et Lydindtryk, 
påa en Følenerve en Følelse. Hvorledes kan man da see 
ved Følelsens Hjælp? 

Absurditeten synes indlysende, og dog vil man blandt 
Magnetisørerne, de troende som de tvivlende, overalt 
finde det bekræftet. Man vil maaskee sige, at Forsøgene 
ere unøiagtige, at Somnambulen dog aabner Øinene; men 
naar såa Nasse lægger Hefteplastre over begge Øine 
paa sin Somnambule, og hun dog skjelner Omrids og 
Farver, da maa vi enten give Magnetisørerne Ret eller 
"antage et fuldstændigt Bedrageri. Vi ville dog ikke for- 
lade Sagen ganske uden Forsøg paa Forklaring. 

Det samme Phænomen, Synet med Hjertekulen, skal 
efter nogle Magnetisørers Mening ogsaa optræde i den 
naturlige Somnambulisme, og Pététin, en anseet Læge i 
Lyon, vil have iagttaget det hos Katalaptiske. Vi føres 
altsaa herved atter hen til visse Sygdomsformer, og vi 
ville paany henvende Opmærksomheden. paa Hysterien. I 
denne see vi de Syge under stærke Anfald modtage 
Sandseindtryk fra Dele af deres Legeme, som i Virkelig- 
heden slet ikke paavirkes, og det er navnlig meget al- 
mindeligt, at de angive Hjertekulen som Udgangspunkt 
for. deres Lidelser. Forklaringen heraf er ikke vanskelig: 
den Hysteriske lider fordetmeste virkelig af Smerter i 
Hjertekulen, og under de stærke nervøse Anfald lider 
Hjernen, hvorved der, som i andre Hjerneaffektioner, 
opstaaer Sandsebedrag, Illusioner og Hallucinationer. Illu- 
sionen beståaer i, at virkelige Sandseindtryk tydes galt, 
Hallucinationen deri, at Billeder, Lyd, Følelser 0. s. v. 
opstaae frit og træde frem for Bevidstheden som Sandse- 
indtryk, medens dog den ydre Forudsætning for saadanne 
ikke er tilstede. Naar nu hertil endvidere kommer, at 
Sandserne under de hysteriske Anfald ofte ere udviklede 
i en ganske overordentlig Grad, at Hørelsen har en Skarphed 
og Følelsen en Fiinhed, som vi ellers kun undtagelsesviis 

finde, f. Ex. hos Blindfødte, da forstaaer man, åt Som- 
nambulen kan gribe mangt et sagte udtalt Ord, kan ved 
Følelsen opfatte Forhold, som det sunde, vaagne Menneske 
ikke kan; Alt dette understøttes nu hos Somnambulen 
derved, at Opmærksomheden udelukkende rettes: påa den 
Gjenstand, der er Tale om, medens dog Maaden, hvorpåa 
hun kommer til Kundskab om Tingene, påa Grund af 
Sandsebedragene opfattes galt af hende selv. Vide vi nu 
fremdeles, at Somnambulen gjennemgaaer en Årt methodisk 
Dressur, at hun i Begyndelsen, inden den somnambule 
Tilstand har naaet sin højeste Udvikling, maa ledes af 
Magnetisøren i den-Retning, i hvilken han vil have hendes 
Opmærksomhed henvendt, at hun i sine Svar i høi Grad 
viser sig afhængig af de Spørgsmaal, der rettes til hende (et 
Forhold som allerede Puységur gjorde opmærksom paa), 
at hun fremdeles, vistnok påa Grund af den tilstedeværende 
Smertefornemmelse, fra først af ledes til at henføre alle 
Sandseopfattelser til Hjertekulen eller dog til abnorme 
Steder, — saa have vi heri en saadan Række af Veie 
aabne for det ufrivillige eller halvfrivillige Bedrag, at vi 
maa fordre endnu langt stærkere Beviser end de fore- 
liggende, førend vi forlade Læren om Synssandsens og 
Lysets gjensidige Forhold og antage nye Adgange for Lys- 
billederne til Bevidstheden. 

Men Magnetisørerne lade sig ikke nøje med den 
almindelige Synsevne, blot henflyttet til et andet Organ. 
Synsevnen forøges, Somnambulen seer Gjenstande, »som 
påa Grund af deres Fiinhed ligge udenfor vor sædvanlige 
Sandsesphære.« Hun seer en fra Magnetisøren udstraa- 
lende Glands, seer ham omgiven som af en Helgenglorie, 
seer Udstrømning af en Lysmasse fra hele hans Legeme. 
Fischers Somnambule saae sig og Magnetisøren omgivne 

af en Tåage, hvis Berørelse voldte en behagelig For- 
nemmelse og som var finere end Spindelvæv, varm og 
klar; den udgik navnlig fra Magnetisørens Fingerspidser. 
En af Nasses Somnambuler sade sin Magnetisørs Aande 
strømme som Ildluer ud af hans Mund! Og saaledes 
mange andre Fortællinger, — kun Skade, at Somnambulen 
er den eneste, der formaaer at see disse Lysphænomener; 
det måa gjøre os varsom i vor Tro. Heller ikke alle 
Somnambuler have disse Syner: Barbarins f. Ex. saae 
ikke noget »magnetisk Fluidum,« men troede sig inspi- 
rerede; men her var ogsaa den magnetiske Behandling 
en anden og Theorien forskjellig; man anvendte Bønner og 
Besværgelser, man troede paa Villiens Magt og en aandelig 
Virksomhed. Og gaae vi over til lignende Tilstande uden- 
for Magnetismens Omraade, til Extaserne, da træffe vi 
ogsaa her paa Syner, men atter forskjellige efter Individets 
foregaaende Aandsretning og Tro; Nogle sce Himlen aaben 
og Herren omgiven af Englenes Hærskarer, Andre føre 
Samtaler med Jomfru Maria, og atter Andre plages af alle 
Helvedes onde Aander. 

Med et Ord, vi føres til Hallucinationerne. — 
Alle Ly;phænomener, som Somnambulerne iagttage, og som 
Magnetisørerne betragte som et af de bedste Beviser for 
Existentsen af en magnetisk Materie, ere kun Hallucina- 
tioner. Her foreligger intet Bedrag i Ordets almindelige 
Betydning, men vel et Sandsebedrag. Somnambulerne see 
i Virkeligheden baade Lysphænomenerne og de overnatur- 
lige Væsener, og deres Fortællinger ere forsaavidt sande, 
men Biliederne opstaåe kun i deres egen Hjerne og savne 
et materielt Grundlag i Yderverdenen. Naar derfor Tardy 
og Nasse og maaskee mange andre Magnetisører have 
anstillet mangfoldige Forsøg med denne magnetiske Lys- 

materie for at udfinde Lovene for. dens Udbredelse i 
Rummet, dens Gjennemgang gjennem Legemerne, dens 
Farveforhold og Forhold til Eiektriciteten og Mineral- 
Magnetismen, da kunne vi kun beklage disse Mænds Ulei- 
lighed og Tidspilde; de have anstillet deres Forsøg hen i 
Veiret og undersøgt Phantomer ! 

Hvad de andre Sandser angaaer, da skal Hørelsen 
ogsaa have sit Sæde i Hjertekulen. Men var der ingen 
Grund til at antage Synets Forflyttelse til denne Egn af 
Legemet, saa er der endnu mindre til at antage det 
for Hørelsens Vedkommende. Vi vide, at Hørelsen syge- 
ligt kan forstærkes, saaledes naar Sjælen er i en ængste- 
lig, spændt Forventning om en Persons Komme eller i: 
lignende Tilfælde, og i Hysterien, denne mangeformede 
" Sygdom, som vi ideligt see hen til, kunne vi ogsaa træffe en 
meget betydelig Skærpelse af Hørelsen. Desuden kan 
Lyden naae til Høreorganet ad flere Veie, baade gjennem 
Øregangen paa Hovedets Side, gjennem Mundhulen og 
det Eustachiske Rør, og gjennem de faste Dele, der om- 
slutte det indre Øre, saa at det er vanskeligt, for ikke at 
sige umuligt, aldeles at forhindre Lydbølgernes Adgang 
til Hørenerven, medens vi for Synets Vedkommende have 
udelukket enhver Lysstraale, i det Øieblik Øiet er forsvår- 
ligt tildækket. 

Fremdeles finde vi ogsaa Lugten og Smagen for- 
andrede.  Somnambulen kan påa Lugten 4 kjende den 
magnetiserede Blomst i en heel Buket, og kun det 
magnetiserede Vand smager hende godt. Det klinger jo 
som saameget Andet utroligt; Sandheden er vel den, at 
begge disse Sandser ligesom den forrige ere skærpede 
i den somnambule Tilstand, og vi tør vel neppe benægte 
Muligheden af, at Magnetisørens Fingre ved Berørelsen 

kunne efterlade Stoffer, som Somnambulen kan opfatte 
ved Lugten eller Smagen, påa samme Maade som vi 
see Sporhunden forfølge Vildtets Spor henad Marken 
og den vilde Indianer skjelne en Hvids Fodspor fra 
Negerens. At Somnambulen skulde kunne smage eller 
lugte med Hjertekulen, hører derimod sikkert til Fablernes 
Rige, ligesom Synet og Hørelsen med samme Legemsdeel. 

Endelig have vi tilbage den femte Sands, Følelsen. 
Ogsaa den har undergaaet væsentlige Modifikationer. Som- 
nambulen føler levende Væseners Nærværelse allerede 
påa 10—15 Skridts Afstand; de ere hende i Reglen ube- 
hagelige og det desto mere, hvor inderligere hendes For- 
bindelse er med Magnetisøren. Hun gribes af Angst og 
Gysen,, kan endogsaa faae Konvulsioner. Men alle Personer 
ere hende ikke eens i såa Henseende; mod enkelte har 
hun særlig Antipathi og kan føle deres Nærhed selv 
gjennem en Væg, medens hun derimod staaer i naturlig 
Rapport med Andre og paavirkes behageligt af deres 
Nærmelse. For at forklare dette behøve vi ikke at gaae 
langt. Enhver veed, i hvilken Grad Hørelsen og Følelsen 
ere udviklede hos den Blindfødte, han kjender Personer, 
længe før de ere komne ham nær, blot paa deres Maade 
at gaae og bevæge sig paa; ja Hørelsen behøves ikke 
engang, man læse blot Beretningen om Laura Bridg- 
man i Boston (Dickens, Amerikanske Reiseminder), der 
var døvstum og blind og desuden manglede Lugten, saa vil 
man faae et Begreb om, hvad der kan udrettes med faa 
Midler, uden at man behøver at tage sin Tilfiugt til Hypo- 
theser om magnetiske Stoffers mirakuløse Virkninger. 
Men ville vi endelig søge Analogier i mærkelige Iagttagelser 
andensteds fra, behøver man blot at tænke paa de saa- 
kaldte Idiosynkrasier, det vil sige visse Individers eien- 

dommelige Modtagelighed for Indvirkninger, som aldeles 
ikke paavirke de fleste andre Mennesker; man kunde 
finde mange Exempler, men jeg vil her blot nævne det ene, 
at der gives Kvinder, som ikke kunne taale en Kats Nær- 
værelse i den samme Stue, ja som gribes af Ildebefindende, 
naar en Kat kommer dem nær, uden at de kunne see 
eller høre den. 

Men det er ikke alene ligeoverfor levende Væsener, 
at Følelsen har naaet en ejendommelig Udvikling; ogsaa i 
Forholdet til de livløse Gjenstande træffe vi Forandringer, 
navnlig da for Metallernes Vedkommende. De fleste Me- 
taller virke ubehageligt og føles allerede i flere Tommers 
Afstand, fremkalde Brænden, Stikken, smaa Rystelser og 
Stød som Udladningerne af en svagt ladet Leidnerflaske, 
ja kunne endog virke stærkere og fremkalde Konvulsioner, 
Lammelser og Bevidstløshed.. Mange Forsøg synes at 
bekræfte Sandheden heraf, og det lader sig ogsåa forklare 
ad naturlig Vei, da Metallerne have hver sine physiske 
Egenskaber, baade hvad Varme, Elektricitet og andre 
Forhold angaåer, og disse Forskjelligheder vel nok kunne 
opfattes af de sygeligt forhøjede Sandser. 

Åt endelig Himmellegemernes Stilling, Bågs- og Åars- 
tiderne, Luft- og Veirforholdene osv. have Indflydelse paa 
Somnambulerne, skiller dem ikke fra andre Mennesker, 
navnlig naar vi tænke paa, hvad Indflydelse de meteoro- 
logiske Forhold have paa Gigtpatienter og lignende Syge. 

Men, vil man sige, tyder nu denne Saåndsernes Virk- 
somhed paa, at Individet befinder sig i en virkelig Søvntil- 
stand, eller mon ikke snarere påa, at Søvnen er forstilt, er 
et forsætligt Bedrageri fra Somnamhbulens Side? Vi kunne 
hertil blot svare, at selve Sandsernes usædvanlige Udvikling 
røber, åt en abnorm Tilstand smaa være tilstede; thi 

Individet har ikke i sin Magt i den Grad at skærpe sine 
Sandser; til em saadan Skærpning maatte medgaae en 
længere Tid, eller vel endog udkræves en Udvikling fra 
Generation til Generation (som hos Indianerne). Men denne 
Sandsernes Virksomhed trods Søvnen bliver forstaaelig, 
naar vi henvise til den naturlige Somnambulisme, som vi 
allerede have antydet, og det vil derfor være rigtigt her 
at anføre nogle Exempler påa denne. Om Bedrageri kan 
der her ikke være Tale, naar Søvngængeren bliver. iagt- 
taget uden sit Vidende. 

Walter Scott (Letters on Demonology and witchcraft) 
fortæller følgende Begivenhed, der er berettet ham af 
lagttageren selv. Medens denne, der var Kapitain paa 
et Skib, laae til Ankers i Tajo, blev en Mand af Besæt- 
ningen dræbt af en Portugiser, og kort efter udbredte 
sig det Rygte, at den Afdøde gik igjen påa Skibet. For 
ikke at miste sine Folk, der vare overtroiske, som Søfolk 
i Almindelighed ere, og nødigt vilde blive ombord. be- 
sluttede han at undersøge Sagen nærmere. Det viste sig 
da, at Fortællingen om Gjengangeren oprindelig skrev sig 
fra en af hans Lieutenanter, der var Irlænder og Katholik, 
men forresten en forstandig Mand og en ærlig Charakteer, 
hvem man ikke kunde tiltroe noget forsætligt Bedrageri. 
Lieutenanten forsikkrede påa den høitideligste Maade Kapi- 
tainen, at den Afdødes Gjenfærd viste sig for ham næsten 
hver Nat, at det tvang ham til at forlade sin Stilling 
paa Skibet og snart vilde bevirke hans Død. Han fortalte 
dette paa en Maade, som tydeligt nok beviste Virkelig- 
heden af hans Sorg og Frygt. Kapitainen indlod sig ikke 
videre med ham paa Tingen,. men besluttede at iagttage 
ham om Natten. Da Skibsubret slog Tolv om Natten, reiste 
den Sovende sig pludselig med en forstyrret og forfærdet 

Mine, tændte et Lys og begav sig hen til Skibskjøkkenet; 
her satte han sig ned med aabne Øine og stirrende stivt 
ligeud for sig, som om han saae en Gjenstand, der indgød 
ham Rædsel, og som han dog ikke turde vende Blikket 
bort fra. Efter nogle Øieblikkes Forløb reiste han sig, 
tog et Kar, som han fyldte med Vand, idet han mumlede 
nogle Ord, blandede Salt deri og stænkede det derpaa 
omkring i Kjøkkenet. Endelig udstødte hån et dybt Suk 
som et Menneske, der føler sig lettet for en tung Byrde, 
vendte tilbage til sin Køjie og sov roligt. Næste Morgen 
fortalte han Kapitainen sit Syn og tilføjiede, at Aanden 
havde ført ham hen i Kjøkkenet, men der håvde han, han 
vidste ikke hvorledes, faaet fat i noget Vievand, der be- 
friede ham fra den besværlige Gjæst. Kapitainen fortalte 
ham nu, hvad der virkelig var foregaaet om Natten, og 
beviste ham, at hans Indbildningskraft havde spillet ham 
et Puds. Han gik ind paa Kapitainens Raisonnement og 
var fra det Øieblik fri for sine Syner. 

Denne lagttagelse viser, åt Sandserne, og navnlig | 
Synssandsen, vare i Virksomhed, uagtet Individet be- 
fandt sig i en fuldkommen Søvntilstand; thi efter Op- 
vaagningen erindrede han det Skete kun som en Drøm. 
Den viser os tillige et Exempel påa en Hallucination 
under Søvngængertilstanden, netop noget lignende som 
vi have omtalt for den magnetiske Somnambulismes Ved- 
kommende. 

Den følgende lagttagelse viser ligeledes Brugen af 
Synet og andre Sandser til Udførelsen af det, som Søvn- 
gængerens Tanke er henvendt paa, medens Individet 
samtidigt synes blindt for, hvad der ellers foregaaer. 

(Efter Muratori, gjengivet i Prichard, om Sinds- 
sygd., ved Selmer.) Signor Augustin var en italiensk 

Adelsmand, mørk, mager, melancholsk og koldblodig, 
studerede ivrigt de spekulative Videnskaber. Hans Anfald 
indtraf i aftagende Maane og vare stærkere om Efteraaret 
og Vinteren end om Sommeren. Et Øåevidne gav føl- 
gende Beskrivelse deraf: En Aften henimod Enden af 
Oktober morede vi os efter Bordet med forskjellige Spil; 
Signor Augustin deeltog deri tilligemed det øvrige Selskab 
og gik derpaa hen for at lægge sig. Klokken Elleve fortalte 
hans Tjener os, at den Nat vilde hans Herre gååe i Søvne, 
og åt vi nu kunde komme og iagttage ham. Lidt efter 
undersøgte jeg ham med et Lys i Haanden. Han laae 
paa Ryggen og sov med aabne, stirrende og ubevægelige 
Øine, hvilket skulde være et sikkert Tegn paa, at han 
vilde gaae iSøvne. Hans Hænder vare iiskolde, og Pulsen 
slog saa langsomt, at Blodet næsten ikke syntes at cirku- 
lere. Omtrent ved Midnat trak Signor Augustin Om- 
hænget heftigt til Side, stod op og klædte sig paa. Jeg 
gik hen til ham og holdt ham Lyset for Ansigtet; men 
han tog ingen Notits deraf, uagtet Øinene vare opspilede. 
Før han satte Hatten paa, spændte han Kaardegehænget 
om sig: Kaarden var taget bort. Han gik derpaa frem 
og tilbage i flere Værelser, satte sig i en Lænestol ved 
Ilden og varmede sig, og gik derpaa ind i et Kabinet, 
hvor han havde sin Garderobe. Her søgte han efter Noget, 
kastede alle Klæderne mellem hverandre, og efterat have 
bragt dem i Orden igjen lukkede han Døren og puttede 
Nøglen i Lommen. Han aabnede derpaa Stuedøren og 
traadte ud paa Trappen. Da han var kommen ned af 
den, gjorde En af os tilfældigviis Allarm, hvorover han 
lod til åt blive forskrækket og skyndte sig afsted. Tjeneren 
bad os om at gaae sagte og ikke tale, da han pleiede at 
komme ud af sig selv ved den mindste Støi og løbe som 

om Nogen var efter ham. Han gik nu ned i Gaarden 
og ind i Stalden, klappede sin Hest, lagde Tømmen paa 
den, saae sig om efter Sadlen og kom i øjensynlig For- 
lezgenhed, da den ikke var paa sin Plads. Derpaa steg han 
til Hest og gallopperede hen for Indgangen til Huset. 
Døren var lukket; han stod af, tog en Steen og bankede 
flere Gange paa Døren med den. Efter mange frugtesløse 
AÅnstrængelser satte han sig atter op, red hen til Vandings- 
stedet i den anden Ende af Gaarden, lod Hesten drikke, 
bandt den til en Stolpe og gik ganske roligt tilbage til Huset. 
Da han hørte Larm af Tjenestefolkene i Kjøkkenet, lyttede 
han opmærksomt, gik tæt hen. til Døren og lagde Øret 
til Nøglehullet. Lidt efter gik han til den anden Side 
af Huset og ind i en Stue, hvor der stod et Billard, 
som han flere Gange gik omkring med Bevægelsér, som 
om han spillede. Han spillede derpaa nogle vilde Melo- 
dier paa et Flygel, som han pleiede at benytte. Da han 
"saaledes havde gaaet omkring et Par Timers Tid, gik 
han op påa sit Værelse og kastede sig paa Sengen i 
Klæderne. Næste Norgen fandt vi ham i denne Tilstand; 
thi hver Gang han havde havt et Anfald, sov han over 
sig om Morgenen.  STjeneren erklærede, at den eneste 
Maade at gjøre Ende påa hans Paroxysme paa var enten at 
kildre ham under Fodsaalerne eller blæse i Trompet lige 
for Ørene påa ham. 

Endnu et Exempel ville vi anføre (Prichard, -om 
Sindssyge, efter Dr. Dyce fra Aberdeen): 

En Pige paa 16 Aar, noget sygelig, begyndte at yttre 
Tilbøielighed til at falde i Søvn tidligt om Aftenen; derpaa 
fik hun den Vane at tale, naar hun saaledes var sovet 
ind, men ikke usammenhængende, som nåår man ellers 
taler i Søvne. Hun pleiede at fortælle, hvad der var 

hændet om Dagen, og at synge Psalmer og Viser. En 
Aften bildte hun sig ind, at hun var paa Væddeløbene i 
Epsom, satte sig paa en Kjøkkenstol og rokkede paa den 
omkring påa Gulvet. Siden blev hun istand til at svare 
paa allehaande Spørgsmaal uden at vaagne; Anfaldene 
kom oftere og til ubestemte Tider, saa at hun omsider 
kunde klæde Børnene af og paa i dyb Søvn og engang 
dækkede et Frokostbord med lukkede Øine. Meget af 
hvad der fortælles om denne Pige er i Sandhed for- 
bausende, og det vilde næsten være utroligt, hvis det ikke 
havde Analogien af andre Tilfælde for sig. Engang tog 
man hende med i Kirken i denne Forfatning. Hun hørte 
efter Prædikenen og syntes bevæget deraf, især da Præsten 
berørte tre nylig henrettede Forbryderes Endeligt og 
skildrede deres Skridt paa Lastens Bane. Da hun var 
kommen hjem, og Anfaldet var gaaet over, spurgte man 
hende om Prædikenen; men hun svarede, at hun slet 
ikke havde været i Kirke, hvorimod hun i sin næste 
Paåroxysme fortalte baade Texten og Indholdet af Prædi- 
kenen. Den saakaldte dobbelte Bevidstheds Phænomener 
vare overhovedet meget fremtrædende. Under Paroxysmen 
erindrede Patienten kun det, der havde beskjæftiget hende i 
den forrige Paroxysme, men som i den frie Mellemtid aldeles 
ikke havde existeret for hendes Bevidsthed; og ved sin 
Opvaagnen optog hun strax igjen det Indtryk, som havde 
afficeret hende umiddelbart før Anfaldet. 

Man lægge vel Mærke til, at det her angives, at 
»Øinene vare lukkede,« medens de hos Signor Augustin 
"vare. aabne. Tilfældet ligner altsaa de almindelige Til- 
fælde af magnetisk Somnambulisme, hvor ogsaa Øinene 
ere lukkede, og dog udførte Patienten Handlinger, som 


man skulde synes udkrævede denne Sands; men dette 
Tredie Række. I. Å 

synes at bevise, at de andre Sandser, og navnlig Følelsen, 
maa have naaet en stærkere Udvikling, hvis virkelig 
Synet manglede og Øiet ikke blot tilsyneladende var lukket. 
Desuden viser denne lagttagelse et Exempel paa, at Søvn- 
gængeren efter Opvaagningen mangler al Erindring om 
det Passerede, men derimod atter faaer Erindringen derom 
i en senere Søvnperiode, og saaledes paa en Maade fører 
et dobbelt Liv, et i vaagen Tilstand, et andet i Søvne, 
begge uafhængige af hinanden, men hvert for sig ind- 
byrdes sammenhængende, et Forhold som vi forresten 
ogsaa gjenfinde i visse Former af Sindssygdomme. Der 
kunde anføres endnu mange Exempler påa den naturlige 
Somnambulisme, hvorved dennes Analogi med den mag- 
netiske vilde blive indlysende, men de anførte Tilfælde 
maa være tilstrækkelige. | 

Vi ville derpåa fra Sandseorganerne og deres For- 
andringer i den somnambule Tilstand vende os til en ny | 
Række Phænomener i denne, og vi træffe da først paa 
Somnambulernes forandrede Udtryksmaade, deres Tale 
og Sprog. Somnambulen taler ikke som sædvanlig, Tonen 
er melodisk, ofte næsten syngende, Ordstillingen er smuk, 
Sproget ædelt, den tydske Somnambule taler ikke længere 
Plattydsk men Høitydsk, undertiden endog Fransk for Tydsk, 
og dette udvikles videre i det femte Stadium: Somnam- 
bulens Tale faaer Fyrighed, Aand og Præcision, samtidigt 
med at hendes Åandsevner antage et højere Sving; Ind- 
bildningskraften bliver mere levende og stærk, Tænkningen 
friere og dybere, hendes Dømmen hurtigere og skarpere. 
Hun opfatter ikke blot de forhaandenværende Ting meget 
bedre end ellers, men trænger med Erindringen ind i den 
fjerneste Fortid. Tillige udvikles hendes Tidssands, såa 
at hun forud angiver, hvorlænge Søvnen vil vare, og hun 

vaagner da paa det betegnede Tidspunkt eller lader sig 
vække af sin Magnetisør, uden at hun behøver Veiledning 
af nogen Tidsmaaler. 

Heller ikke disse Phænomener ere ubekjendte udenfor 
de magnetiske Tilstande. Allerede i Forhold, som vi Alle 
kjende, kunne vi iagttage en forhøjet Virksomhed af Aands- 
evnerne; saaledes har vel Enhver været Vidne til den 
Lethed i Tanken og Livlighed i Udtrykket, som de spiri- 
tuøse Drikke kunne fremkalde hos visse Mennesker, og 
det Samme iagttages undertiden under Indvirkningen af 
Æther og Chloroform.. Ogsaa Hysteriske kunne under 
deres Anfald vise en mærkværdig Grad af Hukommelse, 
Aandsklarhed og Veltalenhed, ligesom ogsaa visse Afsin- 
dige. Van Switen iagttog en Sypige, der ikke havde 
mindste Talent for Poesi, men i et Feberdelirium skrev 
hun Vers. Michéa beretter om en Slagterdreng i Bicétre, 
som i et Anfald af Mani reciterede Stykker af Racines 
Phædra; han havde kun læst den en Gang, og efter 
Helbredelsen erindrede han ikke.en Linie af den. Cole- 
ridge hørte en aldeles udannet, afsindig Tjenestepige 
gjentage græske Sententser, som hun havde hørt Præsten 
oplæse under Gudstjenesten. Man kunde opregne mange 
saadanne Exempler; men vi ville hellere minde om en 
anden Årt Tilstande, hvor noget Lignende iagttages, og 
vi vende os atter til Drømmene og den naturlige Somnam- 
bulisme. Allerede i de almindelige Drømme træde ofte 
længstforsvundne og tilsyneladende heelt forglemte Be- 
givenheder frem med en overraskende Klarhed, og Billeder, 
som vi i vaagen Tilstand forgjæves have søgt at frem- 
mane for vort indre Øie, staae i Drømme fuldstændige 
med deres hele Liv og Friskhed, såa at vi ved Opvaag- 
ningen erindre dem langt tydeligere end nogensinde før. 

HF 

Men i den naturlige Somnambulisme kån denne Sjælens 
intensive Virksomhed være endnu betydeligere, eller den 
forekommer os idetmindste saa, fordi den knyttes til Hand- 
linger, som efter vor daglige Erfaring kun synes at stemme 
lidet med Søvnens Natur. En. italiensk Læge, Pizzi, 
fortæller saaledes om sin Neveu, der var Søvngænger, 
at han en Dag forgjæves havde søgt at gjenkalde sig et 
Sted hos en Forfatter; men næste Nat, i et Anfald af 
Søvngængeri, ikke blot erindrede han Stedet, men citerede 
Bind og Pagina, hvor det fandtes. 

Men foruden Drømmene og den naturlige Somnam- 
bulisme maa vi ogsaa henvende vor Opmærksomhed paa 
en sygelig Tilstand, som vi kalde Extasen, en Tilstand, 
som de højeste magnetiske Grader frembyde stor "Over- 
eensstemmelse med. Exstasen forklarer Pathologien som 
en Tilstand, i hvilken Individet, fuldstændigt optaget af 
en herskende Tanke, forbliver ubevægeligt og fremmed 
for Alt, hvad der foregaaer omkring det (Grisolle). 
Saaledes er Archimedes extatisk, naar han, fordybet i 
Løsningen af et mathematisk Problem, ikke mærker, at 
Byen bliver stormet, og Sokrates er extatisk, naar en 
Tanke har grebet ham i den Grad, at han i 24 Timer 
bliver staaende ubevægelig påa samme Sted, udsat for 
Solens brændende Straaler og for Nattens kjølige Luft. 
Men Extasen fremtræder ikke altid ganske påa denne 
Maade. Skjøndt den Extatiske, saalænge Anfaldet . varer, 
er uimodtagelig eller dog kun lidet modtagelig for ydre 
Paavirkninger, forholder han sig dog ikke altid taus, og. 
gjennem hans Tale fremlyser den forhøjede Sjælsvirksomhed. 
Extasen er en sjelden Sygdom, men dog have vi ad- 
skillige Iagttagelser angaaende den, og undertiden optræder 
den epidemisk, udbredende sig ved ufrivillig Efterligning ; 

og da det navnlig er i religiøst bevægede Tider og hos 
Individer med mystisk Aandsretning, at den optræder, kan 
det: ikke undre os, at denne Sygdom, der ledsages af alle 
Nervelivets meest vidunderlige Symptomer, af Mængden 
bliver betragtet som Virkningen af noget Overnaturligt. 

Vi skulle anføre et Par Exempler. 

(lagttagelse af Dr. Sanderet i Besancon, gjengivet 
i Brierre de Boismont, des halluc.) AlexandrineLauvis, 
en 1Taarig Bondepige i Voray i Nærheden af Besancon, 
blev, efter i nogen Tid at have lidt af Koldfeber og derpaa 
af hysteriske Anfald, i Slutningen af Juli: 1850 extatisk. 
Anfaldene kom regelmæssigt med 24 Timers Mellemrum 
og varede 24 Timer. Et af disse beskrives saaledes af 
Dr. Sanderet: »Ved min Ankomst laae hun udstrakt i 
sin Seng, Ansigtet var fuldkommen roligt, Øinene lukkede, 
Øielaagene i en skjælvende Bevægelse, Lemmerne vare 
slappe og faldt sagte ned, naar man løftede dem i Veiret, 
Aandedrættet jevnt og regelmæssigt, Pulsen hyppig. 
Hænderne låae nær hinanden og næsten foldede over 
Brystet. Efter nogle Minutters Forløb gned hun dem 
sagte mod hinanden. »Hun vil til åt synge,« sagde 
hendes Moder til mig, og virkelig begyndte hun ogsaa 
at synge med en klangfuld, lidt sittrende Stemme, uden 
nogen Anstrængelse, men med en Stemme, »som man 
ikke kjendte hos hende,« og skjøndt Sangen vel mindede 
om Landsbymaneren, havde den ganske vist ogsåa noget 
særlig melodiøst ved sig. - Da Sangen var færdig, og den 
var temmelig lang, laae Alexandrine atter ubevægelig. 
Da jeg løftede Øielaaget i Veiret, flygtede Øiet hurtigt 
for Lyset, og ved disse Forsøg kom der Taarer frem i 
den ydre Øiekrog. I dette Øieblik kneb jeg hende stærkt, 
men hun syntes ikke at mærke noget; jeg stak hende en 

Knappenaal dybt ind i Haanden, men fik samme Resultat; 
Ufølsomheden var fuldstændig. Efter nogle Øieblikkes 
Forløb gjorde hun nogle Bevægelser og skød Tæpperne ned. 
mod Foden af Sengen. »Hun vil staae op«, sagde hendes 
Moder. Og derpåa hævede hun sig med en kråftig men 
blød og næsten yndig Bevægelse og uden Hændernes Hjælp 
overende i Sengen, og reiste sig endelig, uden at bringe en 
Fold i Uorden paa sit hvide Skjørt, op i AÅabningen mellem 
Sengeomhænget. Hovedet holdt hun let bøjet forover og 
tilvenstre, begge ÅArmene hang ned långs Siderne af 
Legemet, med deres nederste Deel fjernet fra Kroppen og 
Hænderne tilbagebøjiede med Haandfladerne fortil; det 
venstre Been holdt hun en Smule krummet og Bækkenet 
let heldet. Saaledes gjengaåav hun nøiagtigt Stillingen påa 
et Billede af den »ubesmittede Undfangelse«, som er 
meget udbredt paa Landet, og heller ikke om hendes 
Ansigtsudtryk kan jeg give nogen bedre Forestilling end 
ved at henvise til det nævnte Billede; og hun gjengav 
det Alt med en fuldkommen Naturlighed. Derpaa frem- 
sagde hun flere Bønner; men, tvertimod hvad Tilfældet 
havde været ved Sangen, med hurtige, forvirrede Ord, 
som jeg ikke kunde forstaae. Jeg løftede flere Gange og 
lidt efter lidt begge hendes Arme opad til en ret Vinkel 
med Kroppen; de sank sagte tilbage med en jævn Be- 
vægelse, og Hænderne indtoge atter deres forrige Stilling. 
Flere Gange forsøgte jeg ogsaa at føre Underarmene ind 
til Kroppen og bøie Hænderne indad, men Statuen kom 
stedse frem paany. Endelig sank hun sammen og indtog 
med en upaaklagelig Holdning sit forrige udstrakte Leie 
og sin ubevægelige Stilling, for nogen Tid efter at 
begynde forfra. med de samme Bevægelser. Den Syge 
syntes træt af de Forsøg, jeg havde gjort med hende, 

Sveden stod påa hendes Paåande, og hun havde et noget 
lidende Ansigtsudtryk, hvilket hun ikke pleiede at have. 
Moderen bad mig om at forsøge at helbrede hende, men 
da Alexandrine for flere Dage siden havde sagt, at 
Anfaldene vilde høre op om Løverdagen (jeg saae hende 
om Torsdagen), indlod jeg mig ikke derpaa. Om Søndagen 
kom jeg igjen til Voray; Extaserne vare da forbi og 
Alexandrine var vaagen. Hun sagde, at Anfaldene vilde 
komme igjen om nogen Tid, men angav ikke bestemt 
naar. Paa mit Spørgsmaal om, hvad hun havde seet påa 
sine »Reiser til Himlen«, svarede hun, at hun havde 
seet den gode Gud, som var ganske hvid, samt Englene 
og Himlen, som var af Guld og Sølv, og andre lignende 
Ting. Forresten syntes hun i vaagen Tilstand at være 
en ganske jævn, blid og frygtsom, temmelig indskrænket 
Pige uden Anlæg til noget snildt Bedrageri.« — Senere 
indtraadte Extaserne paany, efterat hun havde havt en 
Aabenbarelse af den hellige Jomfru, der sagde til hende, 
naar de skulde begynde. 

Et andet Tilfælde af Extase er iagttaget af Boismont 
i Forening med tre andre berømte franske Læger "og 
Physiologer. Ogsaa denne Patient, en Pige paa 20 Aar, 
viste Ufølsomhed for en stærk elektrisk Udladning og 
frembød de samme Phænomener med Hensyn til Forud- 
sigelsen af Anfaldene og til Hallucinationerne som den 
foregaaende. De hørte hende i Extaserne underholde sig 
med Englene og med Jomfru Maria, .som om de vare 
nærværende. Hendes-Stemmes harmoniske Klang, hendes 
Ånsigtsudtryk og den lyksalige Mine, der var udbredt 
over hendes Ansigt, havde noget gribende ved sig. Hvad- 
enten hun udtrykte sig i rimede Vers eller i Prosa, 
var Gjenstanden for hendes Tale altid religiøse Ting. I 

sine Extaser havde hun følt sig hævet til Himlen og 
havde seet sin for længesiden afdøde Fader og Broder, 
Af disse Exempler vil man see, hvormegen Lighed 
der i væsentlige Symptomer er mellem Extaserne og den 
magnetiske Tilstand; ja Ligheden er saa stor, at det i 
Grunden kun er de forskjellige Aarsager, der bevirke 
deres Fremkomst, som adskille dem fra hinanden. Men 
påa den ene Side ere Aarsagerne til Extasens Udvikling 
meget dunkle og ubekjendte, og påa den anden Side 
have vi seet, at den magnetiske Tilstand kan fremkomme >» 
efter den meest forskjellige Behandling. Den fremkaldes 
i lige Grad ved den omstændelige Behandling med legem- 
lige Berørelser og Strygninger og ved. den blotte Ind- 
virkning paåa den Syges Indbildningskraft; og naar nogle 
Magnetisører paastaae, at de lide et legemligt Krafttab 
ved at bringe en Patient i Krise, træffe vi strax andre, 
som fuldstændigt benægte dette og blot mene, at en 
kraftig Villiesakt er nødvendig; men end ikke Villiens 
Nødvendighed ville Alle gaae ind paa, thi vi see Bertrand, 
som dog baade antager Synet med Hjertekulen og In- 
stinktet for Lægemidler, paa det Bestemteste nægte det 
og forsikkre, at han hår bragt mangen Patient i somnam- 
bul og clairvoyant Tilstand med Tankerne henvendte paa 
ganske andre Ting, naar han blot sørgede for, at Ved- 
kommende selv troede, at alle Formaliteter bleve iagttagne. 
Alt dette beviser noksom, at Theorierne om magnetiske 
Fluida og vitale Strømninger ere grebne ud af Luften, 
og at vi, naar vi ville søge en Forklaring påa Pnæno- 
menerne, hellere maa søge den ad Analogiens Vei ved 
at sammenstille de magnetiske Tilstande med andre lignende, 
som vi iagttage i Sygdommene. Vel faae vi ikke derved 
selve Tingenes Grund at see; men hvor gjøre vi vel det 

paa Naturens eller paa nogetsomhelst andet Gebet? og 
vilde vi desuden gjøre det, naar vi fulgte Mesmer eller 
de mange andre Theoretikere? 

Den femte magnetiske Grad er Selvbeskuelsen 
eller Clairvoyancen. Magnetisørerne gjøre opmærksom 
påa, at denne Tilstand ikke fremkommer uden stor An- 
strængelse baade fra Magnetisørens og Soømnambulens 
Side, at Magnetisøren uafladelig maa søge at fæste den 
Syges Opmærksomhed paa hendes indre Tilstand, at han 
maa »drive hende tilbage i sig selv.« Og det er vel 
værd at lægge Mærke til, hvorledes denne Magnetisørens 
Virksomhed skeer, thi.det er navnlig ved Spørgsmaal, at 
han frembringer det rette Klarsyn. Dei fremhæves saa- 
"ledes, at Spørgsmaalene i Førstningen maa gjøres med 
stor Forsigtighed og navnlig i den første Krise være simple 
og ubetydelige: hvorledes hun befinder sig, om hun sover, 
hvorlænge hun vil sove, om hun vil vaagne af sig selv 
eller vækkes osv. I de følgende Kriser ledes Spørgs- 
maalene lidt efter lidt hen paa Sygdomstilstanden, og 
saaledes »føres den Syge til en gradeviis dybere Indsigt. « 
»Af den Maade, hvorpaa man spørger,« siger Kluge 
fremdeles, »afhænger for det meste det større eller mindre 
Klarsyn og ikke sjelden Heldet med den hele Kur, idet 
mange Syge i den magnetiske Søvn befinde sig i en 
Tilstand af Mørke og Ideeforvirring, som kun kan hæves 
ved en rigtig Spørgen og saaledes bringes til Tydelighed; 
ja undertiden vækkes først Ideerne hos den Syge, i 
samme Øieblik Spørgsmaalet stilles. « 

Netop denne Behandlingsmaade, denne Dressur, som 
Somnambulen saa at sige gjennemgaaer, er af Interesse 
for Forstaaelsen af visse Punkter af det Følgende, thi 
deraf see vi, hvorledes hun påa en meget naturlig Maade 

kan erholde endeel Kundskaber, som hun viser sig at være 
i Besiddelse af, og som det ellers vilde overraske os at 
finde hos hende. Saaledes forstaae vi allerede det første 
Phænomen, vi træffe paa, nemlig »Evnen til at beskrive 
sin egen Tilstand med anatomisk Nøiagtighed.«  Nær- 
mere betragtet synes denne Evne dog ikke at være saa 
meget betydelig, og det er godt, at Magnetisørerne til- 
føje, at Somnambulen i disse Beskrivelser har sin egen 
eiendommelige Terminologi; thi ellers vilde vi uden Mag- 
netisørernes Fortolkning ofte have Ondt ved at forstaae dem. 

Et Exempel vil oplyse dette: 

Fischer spurgte sin Clairvoyant, om han ikke saa 
Noget i sig selv? Han svarede, at han saae ind i sin 
Haand, men bemærkede. kun 'de klare, gjennemsigtige 
Baand i den. Han kunde ikke see det med Øinene, men 
hvorledes han iagttog det, kunde han ikke beskrive. 
Fremdeles bemærkede han en hvid Stribe, som fra Halsen 
strakte sig ned til Navlgegnen og tabte sig der; den var 
fingertyk og i bestemte Mellemrum blev den bredere og 
ligesom knudret (»Naturligviis:  Rygmarven«, bemærker 
Magnetisøren). Under den følgende Krise paaviste han alt 
dette tydeligere, sagde, at den hvide Streg i Navleegnen 
delte sig i Traade, som han med Fingrene fulgte til 
Midten af Laarene; fra en af Rygmarvens øvre Knuder 
gik lignende Traade, til Armene, ligesom der ogsåa udgik 
Traade fra de andre Knuder paa den. Nogle Dage efter 
saae han ved Siden af Rygmarven og parallelt med denne 
to meget fine Traade, som i bestemte Mellemrum havde 
Knuder, og hvis nedre Ender tabte sig lidt efter lidt (de 
sympathiske Nervestammer?). Foruden disse klare Linier 
var ogsaa Hjertekulen ganske klar; der var her en Mængde 
Traade og nogle særdeles klare og store Steder (Underlivets 

"store Nervefletninger). Foruden disse Nerver beskrev han 
Hjertet som et lysegraat Legeme, der altid bevægede sig 
kredsformigt og var meget varmt; fremdeles Leveren og 
Milten efter deres Leie og Størrelse; begge vare mar- 
morerede og lysegraa; i Midten af Leveren (paa det Sted, 
"hvor Galdeblæren ligger) var en særlig stor Plet. Disse 
Organer saae han, efter hans Udtryk, bestandigt, andre 
Organer aldrig. Begyndelsen af Rygmarven satte han 
altid i Halsen; den udsprang her fra en Knude, der var 
større end de øvrige. (Gjengivet efter Kluges anførte 
Værk). | 

Man vil see, at Somnambulens anatomiske lagttagelser 
hverken udmærke sig ved Nøiagtighed eller Fuldstændighed, 
og vi ville neppe komme til at benytte Somnambuler til 
at gjøre Opdagelser paa Anatomiens Gebet, ligesom åe 
"da heller ikke hidtil have præsteret Noget i den Retning. 
Men det vil tillige være enhver Uhildet klart, at Kund- 
skaber af den Årt meget let maa kunne meddeles Som- 
nambulens opmærksomme Aand gjennem Magnetisørens i 
den Ketning gåående og påa mange Maader varierede 
Spørgsmaal, endog uden at han selv aner det, foruden 
at man vel maa lægge Mærke til, at Somnambulen i 
vaagen Tilstand med Lethed vil kunne skaffe sig. de 
elementære anatomiske Kundskaber, der er Tale om, naar 
hun først veed, at Magnetisøren vil gjøre hende Spørgs- 
maal af saadan Beskaffenhed. 

Og som det gaaer med lagttagelsen af Legemets 
normale Forhold, saaledes gaaer det med AÅngivelsen 
af de sygelige Tilstande, hvilke Somnambulen ogsaa 
skal have en eiendommelig Evne til at opdage, foruden 
at der naturligviis i disse Tilfælde kan være en Smerte- 

fornemmelse, der veileder med Hensyn til Sygdommens 
Sæde. ; 

Dog det er ikke nok, åt Somnambulen opdager sine 
Sygdomme, hun skål ogsaa formaae at angive, hvilke 
Lægemidler der bør anvendes for at helbrede dem. 
Kjender hun ikke Lægemidlet ved Navn, beskriver hun 
det saa nøiagtigt, at man kan finde det, og bringer man 
hende flere Lægemidler, vil hun kunne kjende det rette, 
idet hun beføler det eller lægger det i Hjertekulen. 
Fremdeles bestemmer hun Dosis af Lægemidlet. Føie vi 
nu endvidere hertil, at Somnambulen kan gjøre alt dette 
ikke blot for sin egen Person, men ogsaa for Enhver, 
til hvem hun bliver sat i magnetisk Rapport, og gaae vi 
endelig et Skridt fremad, til det sjette magnetiske Stadium, 
og finde, at alle Skranker, som ellers Tid og Rum pleie 
at sætte, svinde bort for Somnambulen, — da have vi 
i Sandhed en mirakuløs Tilstand! Lad os engang stille 
os klart for Øie, hvad praktisk Betydning en saadan Ud- 
vikling af Somnambulens Aandsevner vilde have, hvis den 
existerede; — thi her maa vi tvivle og tvivle stærkt, 
hvad saa end alle Magnetisørerne sige. Tænk blot, 
hvilket Opsving Lægevidenskaben vilde tage! Sygdommenes 
Væsen lod sig erkjende og de rette Lægemidler finde. 
Alle Lægernes møisommelige Undersøgelser, deres Efter- 
forskninger, deres Forsøg vilde være sparede, — blot en 
Somnambule! Alle Lægernes endeløse Stridigheder, deres 
haardnakkede og lidenskabelige Feider og deres alvorlige 
og rolige videnskabelige Diskussioner vilde med Et høre 
op, — blot en Somnambule! Thi Somnambulen har jo 
en dybere Indsigt i Tingenes Gang; hun seer med sit 
. klare Blik det syge Organ, og hun vælger det Middel, der 
kan helbrede. Hvad ere da alle Videnskabsmændenes 

Systemer, alle Praktikeres Erfaringer? slet Intet! thi 
Somnambulen alene formaaer ved sit umiddelbare Blik 
rigtigt at finde Sygdommen og helbrede den. En ny Tid 
vilde oprinde for Menneskeheden, Guldalderen vilde paany 
herske paa Jorden; thi Sygdommene vilde jo neppe faae 
Tid til at vise sig, før de allerede vare helbredede. Læge- 
videnskaben vilde kulminere; — men derpaa vilde den 
forsvinde, thi en sund Æt vilde kun faae et sundt Afkom, 
og Læger og Lægedom vilde være overflødige. 

Men ak! skjøndt det er længe siden, den første 
Somnambule viste sig for den forbausede Magnetisørs 
Øine, leve vi dog endnu stadigt i Jernalderen. Endnu 
have vi Sygdomme, endnu forske Lægerne, endnu prøve 
de Lægemidler, prøve og prøve atter og forkaste, ja ere 
undertiden endog nær ved at fortvivle om nogensinde at 
finde de rette Midler; endnu see vi Systemer i Læge- 
videnskaben: nye dukke op, gamle forsvinde, men hvad 
værre er: endnu see vi Systemer bestaae ved Siden af hin- 
anden, skjøndt grundede påa de meest modsatte Principer, 
og dog holde de sig, samle Skarer af Tilhængere om sig 
og lovprises hver for sig af deres Tilhængere som de 
bedste, de eneste ufeilbare. Hvorledes skulle vi forstaae 
det? Have da Magnetisørerne narret os, eller have de 
maaskee ogsaa narret sig selv? Vi ville antage, at de 
ikke forsætligt have søgt at føre os bag Lyset, men at 
de virkelig selv ere blevne vildledte; men vi maa da 
see efter, hvad der muligt kan ligge til Grund for den 
Skuffelse, de have lidt, og vi maa undersøge, om der dog 
ikke er noget Sandt i de Phænomener, de have iagttaget 
og gjort til Gjenstand for deres Betragtninger. 

Vi have allerede gjort opmærksom paa alt det Meget, 
som Magnetisøren ved sine Spørgsmaal kan bibringe Som- 

nambulen, idet dennes hele Opmærksomhed er koncen- 
treret paa den Gjenstand, han har vendt hendes Tanke 
hen imod. Naar vi nu hertil legge Somnambulens livlige 
Aandsvirksomhed, hendes forhøjede Hukommelse, der 
bringer hende til at erindre, hvad hun tidligere har erfaret 
gjennem Læsning og Tale om Sygdomme og disses Be- 
handling, da have vi her allerede et vigtigt Moment; 
maaskee vi endelig ogsaa turde forudsætte Vækkelsen af 
det samme Instinkt, vi almindeligt iagttage hos Dyrene 
med Hensyn til, hvad Føde der er dem gavnlig eller 
skadelig, et Instinkt, som vel kun sjeldent er udviklet hos 
Mennesket, men som vi dog af og til under Sygdomme 
kunne finde Spor til. 

Videre end hertil tør vi neppe gaae; alt Andet, der 
fortælles om denne Somnambulernes Evne, maa vi afgjort 
forkaste. Og hvad saa end Magnetisørerne "anføre til 
Beviis, — såameget slaaer fast, at Somnambulerne endnu 
ikke have, beriget vor lange Række af Lægemidler med 
et eneste nyt; tvertimod, de have bestandigt i deres 
kurative Virksomhed rettet sig efter den netop då gjældende 
Lægemethode. 

De øvrige Phænomener i femte Stadium have vi 
deels omtalt i det Foregaaende, deels ville vi behandle 
dem sammen med dem, vi træffe i det sjette Stadium: 
den almindelige Klarhed. Magnetisørerne kalde ogsaa 
Tilstanden: Extase, og antyde derved, som vi allerede 
have bemærket, Ligheden med de egenlige Extaser; frem- 
deles: Desorganisation, et Udtryk, som ikke er såa galt, 
thi i Virkeligheden synes her, hvis vi kunde troe Magne- 
tisørerne, at være en fuldstændig Forandring af den 
menneskelige Organisation, eller snarere endog en Op- 

hævelse af den og derimod en Virksomhed af et over- 
naturligt Væsen. 

De mirakuløse Evner ere her tiltagne baade i Inten- 
sitet og i Extensitet.  Clairvoyanten ikke blot seer sine 
nærværende Sygdomme, men hun erindrer sine forbigangne 
med alle de daværende Forandringer i hendes Legeme, 
og hun forudsiger de tilkommende, og hvad der i saa 
Henseende gjælder om hendes egen Person, gjælder og- 
saa om alle Andre: hun seer deres nærværende, forbi- 
gangne og tilkommende Sygdomme, enten Personerne ere 
tilstede hos hende, eller de ere nok saa langt borte, naar 
blot hendes Magnetisør sætter hende i Rapport med dem. 
Og hendes Spaadomsevne indskrænker sig ikke længere 
til Sygdomme, men omfatter ogsaa alle andre Forhold i 
Livet. 

Et Par Exempler ville vise dette: 

Wienholts Clairvoyante havde nøje Kjendskab til 
sin Broders Sygdom, skjøndt han var over 100 Mile borte. 
Paa Hospitalet i Strasborg blev en Clairvoyante sat i 
Kapport med en hende ganske ubekjendt Fremmed for 
at give ham Raad angaaende hans Sygdom. Hun sagde ham, 
hvor han led, og fortalte ham, hvorledes han for 15 Aar 
siden havde gjort et Fald med sin Hest, hvilket havde 
været den første Aarsag til hans Lidelse; hun angav de 
nærmere Omstændigheder ved denne Begivenhed, og Ålt 
forholdt sig fuldkommen rigtigt. — Schellings Clairvoyante 
mærkede en Slægtnings Dødsfald, sarntidigt med at det 
fandt Sted, skjøndt han var 150 Mile borte. — Wienholts 
Clairvoyante forudsagde en svanger Kone, som var sin 
Nedkomst nær, at hun ved denne vilde faa stærke Kram- 
per, der' vilde helbredes ved magnetisk Behandling, og 
"det skete. 

Man vil see, at vi her fuldstændigt ere inde paa det 
Vidunderliges Enemærker, og man vil indrømme, at, hvad 
vi hidtil kjende til Naturens Virksomhed, ikke slaaer til 
for at forklare dette. FAvad skulle vi da gjøre? Skulle 
vi indlade os påa metaphvysiske Spekulationer over Aan- 
dernes Færd eller paa de ikke meget bedre Hypotheser 
om en Verdensæther, hvis Svingninger i ligestemte Sjæle 
skulle kunne frembringe sympathetisk Klang, ligesom vi 
i Physiken see den ene Strængs Svingninger gjennem 
Luften forplante sig til den ligestemte, som da ogsaa toner, 
— eller skulle vi fuldstændigt benægte, hvad der for- 
tælles? Ingen af Delene er synderligt tiltalende. Thi 
hvad det Første angaaer: hvad Resultat see vi af saa- 
danne Spekulationer? Kun det, at Forstanden omtaåges, 
og en Erkjendelse vindes dog ikke. Øg hvad det Andet 
angaaer: hvor tør vi da uden Undersøgelse forkaste, hvad 
der forsikkres, ingenlunde af Chariataner alene, nei, og- 
saa af forstandige og iøvrigt troværdige Mænd, om hvem 
vi vel kunne sige, at Phantasien undertiden løber af med 
dem, såa at de i deres Begeistring see mere end de 
skulde see, men hvem vi dog ikke tør frakjende al 
lagttagelsesevne? 

Vi kunde ligesom før betragte Konsekventserne af 
disse Phænomener, hvis de bleve hyppigere frembragte 
og almindeligere benyttede; thi de have jo en praktisk 
Betydning (en Clairvoyant skal have opdaget et Tyveri), 
og vi vilde da ad den Vei kunne slutte os til Umuligheden af 
deres Existents. Men vi kunne ogsaa see os om i andre 
Retninger og spørge, om vi ikke kunne træffe paa noget 
Lignende udenfor Magnetismen. Vel ville vi ikke derved 
faae noget Beviis, hverken i den ene eller den ånden 


Retning, men vi ville faae Analogier, der kunne belyse 

Tingen. Dog maa vi vogte os for at være for lettroende, 
selv om det skorter os paa Forklaring; det er bedre her 
at tvivle, thi mangt et Vidunder er svundet ved Natur- 
videnskabens Fremskridt, og har viist sig at være Blænd- 
værk eller Bedrag, hvor skuffende det end lignede Sandhed. 
Fremfor Alt maa man ikke glemme, at der ikke er nogen 
Ting, hvori selv de paalideligste Mennesker ere mere til- 
bøielige til at forvanske Kjendsgjerninger, end netop denne 
— deels ufrivilligt, idet de mangle Kundskaber og fornøden 
Skarphed i lagttagelsesevnen, deels halvfrivilligt paa Grund 
af en vis Ærefrygt for det Mysteriøse, en Ærefrygt, som 
kan være smuk nok, naar det gjælder det virkelig Op- 
høiede, det, ligeoverfor hvilket al Forstand staaer stille, 
men som er meget ilde anbragt, naar det gjælder daglig- 
dags, jordiske Forhold, .og ovenikjøbet Forhold, i hvilke 
Taskenspillerkunst og Bedrageri ganske afgjort have spillet 
og endnu spille en uforholdsmæssig Rolle. 

Det vilde imidlertid blive altfor vidtløftigt, hvis vi 
fuldstændigt skulde behandle de forskjellige Spørgsmaal, 
der her kunde komme i Betragtning. Vi ville derfor ind- 
skrænke os til at give nogle Antydninger og anføre et 
Par Exempler, hentede andenstedsfra. 

Clairvoyantens Evner sprænge, som anført, alle de 
Grændser, som Tid og Rum ellers sætte for Mennesket; 
hun gaaer med lige Lethed tilbage i Fortiden og ud i 
Fremtiden, hun iagttager i samme Nu, hvad der skeer 
påa langtbortliggende Steder. I Extaserne hører dette til 
de almindelige Phænomener, hvis vi kunne troe For- 
fatterne; men ogsaa i det daglige Liv vil Enhver af og 
til have truffet paa Fortællinger om noget Lignende. 

Abercrombie (Inquiries concern. the intellectuel 


powers) fortæller Følgende: 
Tredie Række. I. 6 

En af mine Venner var ansat som Kasserer ved en 
af Glasgows første Banker. Da han en Dag var paa sit 
Kontor, kom en Mand for at faae udbetalt en Sum paa 
sex Pund Sterling; der var mange Mennesker tilstede, 
som ventede paa, at Touren skulde komme til dem, men 
denne nys Ånkomne var såa utaalmodig og støjende, og 
navnlig saa ubehagelig ved sin Stammen, at en af Åssi- 
stenterne bad Kassereren om at betale ham Summen for 
at blive af med ham. Denne gjorde det da ogsaa med 
en utaalmodig Bevægelse og uden at lægge videre Mærke 
til Tingen. Ved Aarets Slutning, otte til ni Maaneder 
efter, vilde Regnskabet ikke slaae til, thi der fandtes be- 
standig en Feil paa 6 Pund. Kasseren søgte i lang Tid 
forgjæves efter Feilen og gik tilsidst træt og udmattet 
hjem og lagde sig til at sove. I Drømme forekom det 
ham da, at han var i sit Kontor og at den stammende 
Mand kom ind til ham; kort sagt, hele den glemte Be- 
givenhed stillede sig klart for hans Øie. Han vaagnede 
ganske opfyldt af sin Drøm, gik hen paa Kontoret, og 
ved at undersøge Bøgerne fandt han, at den nævnte Sum 
ikke var bleven opført i Regnskabet, og derfra skrev hele 
Feilen sig. i 

Beretningen klinger mærkværdig nok; men det lader 
sig dog forstaae, at Erindringen om en længstforglemt 
Begivenhed, som, da den foregik, intet Indtryk gjorde paa 
Sindet, pludselig kan dukke op, naar Sjælen er i en 
spændt Virksomhedstilstand. Men meget mærkeligere ere 
de mange Beretninger om Forudfølelser, som sikkert En- 
hver har truffet Exempler paa i sin Kreds.… Hvor disse 
Forudfølelser gjælde saa at sige tilfældigt indtræffende 
Begivenheder, Dødsfald uden foregaaende Sygdom og des- 
lige, blive de uforklarlige, om end som oftest Begiven- 

hederne, nærmere undersøgte, indeholde ikke faa Mo- 
menter til Oplysning. Hvor de derimod gjælde Sygdomme, 
maa man ikke glemme, at denne saakaldte Forudfølelse 
ofte kun er det første Symptom paa Sygdommen, der, som 
man siger, »staaer i Kroppen«, men endnu ikke er brudt 
ud; en ringe Sygdomsfornemmelse kan let undgaae Op- 
mærksomheden i den vaagne, med andre Forhold beskjæf- 
tigede .Tilstand; om Natten derimod, eller overhovedet 
naar Sjælen er i Ro og befriet for de daglige Forretnings- 
tanker, kommer en ringe Forandring i det legemlige Be- 
"findende lettere til Bevidstheden, om end maaskee i en 
uklar Form; vi have da Forudfølelsen, som, hvis dertii 
knytter sig Hallucinationer, i Regelen bliver opfattet som 
en Aabenbaring fra det Overnaturliges Verden. Heller 
ikke maa vi glemme, at Forudsigelsen af Sygdomme i 
Reglen gjælder saadanne, i hvilke man måa indrømme, 
at. Villien og Selvbestemmelsen har en ikke ringe Andeel 
i selve Sygdomsanfaldets Udbrud, — saaledes de forskjellige 
hysteriske og epileptiske Tilfælde.  ” 

Gjælder derimod Forudsigelserne andre Personer, 
hvilket efter Magnetisørens Angivelse kun skeer, naar 
Clairvoyanten er sat i Rapport til dem, bliver Sagen ufor- 
klarligere. Dog mangler der ikke i det daglige Liv An- 
tydninger til noget Lignende, og det synes, som om der 
ogsaa her udkrævedes en Slags »Rapport«, det vil sige, 
en nærmere og inderligere Forbindelse mellem de Paa- 
gjældende, end der sædvanlig findes mellem Mand og 
Mand. Der gjøres opmærksom påa den uforklarlige Sym- 
pathi, som undertiden drager det ene Menneske til det 
andet, et Baand, som vi hyppigst iagttage mellem Med- 
lemmerne af den samme Familie, og hvor da det fælleds 
Udspring synes at antyde en Forklaring, men som under- 

tiden ogsaa træffes mellem Mennesker, der ikke staae i 
fjerneste Forbindelse med hinanden, men som ikke desto- 
mindre ved det første Møde føle sig dragne til hinanden. 
Mellem saadanne Mennesker synes der at være en vis 
Harmoni i Tankeudviklingen, såa at de samme Ideer fødes 
i deres Sjæle og det ofte i samme Øieblik: den Ene faaer 
en Tanke og vil udtale den, men neppe er han begyndt 
derpaa, førend han læser i den Andens Øie, at han har 
faaet den samme Tanke. Hvis det da er muligt, at et 
Glimt af Fremtiden kan stille sig for et Menneskes Øie 
med et saadant Præg af Sandsynlighed, at det for ham 
"er Vished, skulde det da ikke være muligt, at han kunde 
forholde sig ligeoverfor den med ham sympathetisk For- 
bundne paa samme Maade, som ligeoverfor sig selv? —- 
Men lad os vogte os! Vi ere her paa et farligt Punkt, 
Grunden glider let umærkeligt bort under vore Fødder, 
og vi svæve i Hypothesernes tomme Rum. Man oversee 
kun ikke, at Spaadomme, som ikke gaåaae i Opfyldelse, 
gade hurtigt i Glemme, medens man beholder i Er- 
indringen de faa, som mere eller mindre fuldstændigt ere 
blevne bekræftede. Er det dog ikke sandsynligere her at 
antage, hvad man kalder et tilfældigt Sammentræf, en 
heldig Gjætning, end strax at ville tage sin Tilflugt til 
noget Overnaturligt? i 
Naar vi have omtalt Forudfølelser, Spaadomme og 
Lignende, er det næsten overflødigt at omtale de Tilfælde, 
hvor en indtrædende Begivenhed i samme Øieblik, som 
den skeer, stiller sig for en langt bortfjernet Persons indre 
Øie med en saadan Evidents, at han med det samme veed, 
at den er skeet, thi bortseet fra de Hallucinationer, som 
kunne være forbundne hermed, og som kunne opstaåae 

af samme Grunde som ellers, bliver det ligefuldt uforklarligt, 
at Tanken opstaaer og Hallucinationen fremtræder netop i 
det Øieblik,- "Begivenheden finder Sted; — og dog tør vi 
ikke ganske benægte Muligheden af saadanne Tilfælde, 
thi dertil ere de for hyppige og ofte for godt bekræftede. 
Vi ere nu omtrent komne til Ende med Betragt- 
ningen af de magnetiske Phænomener; thi Magnetisører- 
nes Åctio in distans eller deres Evne til i Frastand at 
bringe den øvede Clairvoyante i Krise, enten ved den blotte 
Villiesakt eller ved at sende hende en forseglet Ordre til 
at lægge i Hjertekulen eller paa lignende mirakuløs Maade, 
"behøve vi ikke at omtale videre, da vi deels i det Fore- 
gaaende have behandlet lignende Tilfælde , deels maa 
erklære mange af disse Historier for ubetinget Bedrag. 
Men vi kunne dog ikke forlade Gjenstanden uden at 
anføre et Par Yttringer af en ivrig Magnetisør, der vise, 
paa hvad Maade Magnetismens Tilhængere betragte Som- 
nambulens Tilstand. Kluge udtaler sig saaledes: »I denne 
Tilstand lever Mennesket et kraftigere og indholdsrigere 
Liv end ellers. Hans Legeme synes paa det Inderligste 
at passe til Sjælen og at være smeltet sammen med den 
til den reneste Harmoni. Han er rykket bort fra alt 
Grovere, alt Sandseligt og hensat i en Tilstand af. rolig, 
alvorlig og høi Selvbetragtning. Følelsen af det høieste 
Velbefindende og den højeste Reenhed i Sindet skaffer 
ham en skjøn Sjælefred, som udtaler sig i hele hans 
Legeme og giver ham Udseende af et forklaret Væsen. 
I denne Tilstand, der efter Clairvoyantens Udsagn skal 
grændse til Salighed, er han ikke istand til nogen Ureen- 
hed, og selv den allerede Sunkne faaer i den en Følelse 
"af Dydens Værd.« — Vi ville ikke nærmere kritisere en 

saadan Udtalelse; den viser tydeligt nok, at Begeistringen 
for disse mysteriøse Tilstande har omtaaget Forfatterens 
Forstand i en Grad, som maa gjøre os varsomme med 
at modtage alle hans saakaldte Kjendsgjerninger som 
fuldkommen paalidelige; og som det gaaer Kluge er det 
gaaet saa mange andre Magnetisører, fra hvem vi netop 
have Iagttagelserne over Somnambulismens og Clairvoyan- 
cens høieste Grader. 


Resultatet af vor Undersøgelse bliver da den, at vi 
til alle Magnetismens Phænomener kunne finde Analogier 
andensteds, ja endog mere end Analogier; thi selve de 
samme Phænomener, som Magnetisørerne udlede af en 
ejendommelig Naturkraft, træffe vi igjen i de forskjellige 
mere eller mindre hyppigt forekommende Nervesygdomme. 
Nogle af disse Phænomener ere saa almindelige, at deres 
Virkelighed ikke betvivles af Nogen, andre derimod vække 
begrundet Tvivl, men det ikke blot, nåar de frembringes 
ved den magnetiske Behandling, men ogsaa naar de op- 
træde som Symptomer i Sygdommene, og endelig be- 
skrives der af og til nogle, om hvilke det maa siges som 
sikkert, at de beroe paa Bedrag, det være forsætligt eller 
uforsætligt. En ny Naturkrafts Virksomhed kan her der- 
for ikke være Tåle om; snarere kunde man opstille For- 
eningen af den hele Række Phænomener som en eien- 
dommelig Sygdomsform. Men heller ikke dette vilde være 
rigtigt; thi den bestemte Rækkefølge af Symptomer, den 
gradevise og nødvendige Udvikling af en bestemt Aarsag, 
den magnetiske Behandling, som Kluge og enkelte 
Andre opstille, findes ikke. Den magnetiske Tilstands 
højeste Grad kan fremstaae fuldt udviklet paå eengang, 

og mange af de enkelte Phænomener kunne optræde 
isolerede uden Mulighed for videre Udvikling (hvilket for- 
resten ogsaa antydes af Kluge), og endelig kunne alle 
disse Phænomener opstaae som Følge af den meest for- 
skjellige Behandling, hvilket alt noksom viser, at vi her 
ikke have en eiendommelig Sygdom for os, men kun en 
Samling af Sygdomssymptomer, som vi maa henføre til 
forskjellige, allerede bekjendte Former af Sygdomme, og 
navnlig til Hysterien, den naturlige Somnambulisme og 
Extasen. En eiendommelig »magnetisk« Tilstand maa 
vi altsaa forkaste; de Phænomener, der skulde konstituere 
denne, ere låante andenstedsfra, og hvad der bliver til- 
bage som Nyt ved »Magnetismen«, er kun det, at disse 
Sygdomme (Hysterien, Somnambulismen og Extasen) kunne 
frembringes kunstigt; med andre Ord: vi have lært at 
kjende nogle af disse Sygdommes saakaldte »Leiligheds- 
aarsager«, det vil sige Aarsager, der formaae at fremkalde 
dem, naar Individet iforveien har Disposition til at an- 
gribes af dem, Men netop herved har »Magnetismen « 
sin Interesse for Lægen og Physiologen; der aabnes et 
lille Indblik i en meget ukjendt Deel af Nervesystemets 
» Virksomhed; men der opfordres med det Samme til 
en dyberegaaende Undersøgelse, thi den nævnte »Dispo- 
sition« veed man ikke meget om, og de opdagede »Lei- 
lighedsåarsager« synes ofte at være såa smaa og saa be- 
synderlige, at man ikke fatter deres Virkemaade. 

Man skulde nu troe, at det ikke havde manglet paa 
den Slags Undersøgelser; thi det er jo længe siden Mes- 
mer første Gang optraadte, og Magnetisørernes Antal har 
være meget stort. Men ikke destomindre er de viden- 
skabelige Undersøgelsers Antal kun ringe, og de vundne 


88 


Resultater endnu meget ringere. Grunden hertil maa 
søges deri, at Læren om den dyriske Magnetisme alle- 
rede fra Først af er fremkommen ledsaget af -saamegen 
Mysticisme og Charlatanisme, at alvorlige: Forskere have 
følt sig tilbagestødte. … Undersøgelserne. ere derfor for en 
stor Deel faldne i Hænderne paa Mennesker, som have 
manglet de nødvendige Egenskaber til: at kunne :opfatte 
Phænomenerne rigtigt; de have da udstyret disse med et 
Tilhæng af deres egen Phantasies Frembringelser og med 
dette ladet dem gaae ud i Verden som »Kjendsgjerninger« 
Paa saa forunderlige Kjendsgjerninger hår man ikke kunnet 
Andet end grunde forunderlige Theorier, og disse ;ere 
grebne med Begjærlighed af den paa Naturens Enemærker 
uvidende Mængde, der synes at have en Trang til det 
Overnaturlige, og hellere vil tilfredsstille denne Trang- 
herved end ved noget Højere. De enkelte virkelige 
Naturforskere, som have indladt sig med Magnetismen, 
have for det meste gjort det for at bekæmpe de urimelige 
Theorier eller for at udfinde mulige Bedragerier, og have 
derved glemt at undersøge de virkelig stedfindende 
Phænomener; Andre derimod have ved at indlade sig 
formeget med Magnetisørerne lådet sig rive med af 
Strømmen, og ere derved komne i en vis Modsæt- 
ning til de nøiagtigere Forskere, og den derved ud- 
viklede Bitterhed i Striden for og imod Magnetismens 
Realitet har mere bidraget til at fjerne dem endnu 
længere fra hverandre end til at opklare Phænomenerne. 
Det var derfor at ønske, at Naturvidenskabens Dyrkere 
paany vilde tage denne Side af Nervelivets Virksomhed 
for sig til nøjagtig Undersøgelse; thi hvormeget end de 
saakaldte magnetiske Tilstande frembyde af Løgn og Be- 

drag, kan man dog ikke nægte, at baade den naturlige 
og den kunstigt frembragte Somnambulisme og Hypnotisme 
frembyde mange Punkter af Interesse. Man kunde da 
haabe, at Videnskabens Lys vilde opklare disse Phæno- 
mener, at Indsigten i deres rette Sammenhæng vilde 
gjennemtrænge Publikum, og at man derved kunde blive 
befriet for de Charlataner og Taskenspillere, der nu søge 
deres Fordeel i uvidende Menneskers Lettroenhed. 


Naturhistoriske Notitser. 


1... Mærkeligt Instinkt. Vore Læsere kjende alle 
det interessante Forhold mellem Gøgeungen og dens 
Pleieforældre, men hvor dybt denne Drift til at yde netop 
Gøgen Pleie er nedlagt i Sangfuglenes Bryst, vil man 
ikke ane, naar man ikke kjender følgende i Lincks 
»die Schlangen Deutschlands« meddelte lagttagelse (Talen 
er om en ung Drosselj. »Da jeg fik den, var den først 
halv flyvefærdig, trængte altsaa endnu til at mades. Paa 
den Tid, da den netop begyndte at vænne sig til selv at 
tage sin Føde, satte jeg en lidt ældre Gøg ind i Buret 
til den. I Begyndelsen syntes den ikke at see sin Kon- 
tubernal med Fornøielse, men neppe åabnede Gøgen 
Næbet for at udstøde den tiggende Piben, hvormed den i 
"det Frie anraaber Nabofuglene om Foder, naar dens smaae 
Pleieforældre ikke længere ere iStand til at forsyne deres 
store Bængel af Kostgænger, førend til min'og alle Til- 
stedeværendes Forbauselse Drosselungen, der som sagt 
endnu ikke ganske var voxet fra den kunstige Fodring, 
blev som elektriseret og begyndte at opsamle alle de 
Lækkerbidskener, der vare at finde-i dens Bur, og at 
måde sin Gæst dermed. Fem hele Uger varede dette 
rørende Skuespil til Beundring for de Venner af Naturen, 

som Rygtet derom lokkede til; i hele 5 Uger lod Gøgen, 
fornem og doven, den lille Drossel sørge for sig fra tidlig 
om Morgenen til ud paa Natten, og Droslen blev ikke 
træt af at tilfredsstille sin fordringsfulde Kostgænger, 
men gav sig knap Tid til at tænke paa sig selv og tog 
bestandig til Tåkke med det daarligste Foder, Hvedebrød 
og desl., medens den overlod Fraadseren alle Meelormene, 
Myrepuperne og lignende Lækkerbidskener, saa at den 
blev ganske mager af Savn og Besvær. Først i Be- 
gyndelsen af August begyndte hver at sørge for sig selv.« 

2 2. Om de Insekter og Orme, som Indianerne 
ved Amazonfloden bruge som Føde (af A. R. Wal- 
lace). Leddyrene have ikke vundet stor Gunst, som Føde- 
midler, og de, der ere komne i Brug i eet Land, vrages 
ofte i et andet. Selv fortære vi store Masser af Krebsdyr, 
men vilde væmmes ved at spise Østens Græshopper eller 
Nyhollands fede Sommerfugle; skjøndt Palme-Ormen staaer 
i høj Anseelse i Vestindien, vilde den dog vanskelig finde 
Vei til vore Epikuræeres Borde. Indianerne ved Amaåzon- 
floden ere mindre kræsne i deres Smag, thi medens Skild- 
padder, Krokodiler, Firbeen, Snoge og Frøer ere aldeles 
almindelige Fødemidler hos dem, forsyne nogle Arter af 
Insekter og andre Leddyr dem med deres største Lækker- 
bidskener. Sex forskjellige Ordener (de Aarevingede, Net- 
vingede, Cicaderne, Billerne, de Vingeløse og Ledormene) 
afgive hver en Art for at bringe Afvexling ind i den 
indianske Spiseseddel. 

Den første er en storhovedet rød Myre (Oecodoma 
cephalotes). Dette Insekt beboer hele Amazondistriktet og 
saavidt jeg veed en stor Deel af det egenlige Brasilien 
og Guyana; det er et af de meest ødelæggende i den 
hele Familie. Det beboer sandede Egne og Steder, hvor 

den »røde Jord« findes, men mangler paa den »sorte 
Jord« eller Amazonflodens rige Alluvialgrund. Sine Reder 
bygger det i Skovene og Haverne, dyngende Jorden op i 
saa store Dynger, at der vækkes Tvivl hos En, om saa 
lille et Insekt virkelig kan have været Gjerningsmanden. 
Jeg har seet Forhøininger af denne Art 10 Ålen i Kvadrat 
og 1 Alen høie. Disse Høje ere gjennemhullede i alle Ret- 
ninger, og ned i Hullerne seer man Myrerne slæbe smaae 
runde Bladstykker, som de afklippe af særegne yndede 
… Træer; QOrange-Træer og Buske af Bælgplanternes Familie 
lide meest af deres Ødelæggelser og plyndres ofte fuld- . 
stændigt for deres Blade i Løbet af en Nat eller to. Unge 
Planter af alle Slags lide ogsaa overmaade meget og kunne 
af den Grund ikke dyrkes paa mange Steder. De blive 
længe påa eet og samme Sted; da jeg sagde til en Herre 
påa et Kvæggods nær ved Parå, at det var mærkeligt, 
hvor tydelige disse Myrers Stier vare baade tvers over 
Veiene og gjennem Græsset, svarede han mig, at han 
havde seet dem marschere ad denne samme Sti i 15—20 
Aar. Det er naturligvis Arbeiderne, som gjøre dette; de 
ere udstyrede med forfærdelige Kjæber. Ofte sværme de 
i Husene om Natten, kravle hen over Aftensbordet og 
bortføre Smuler af Brød og Meel; og er et eller andet 
Klæde efterladt paa Jorden, især med noget Spiseligt i det, 
vil det om Morgenen blive fundet gjennemklippet med 
halvrunde Huller i alle Retninger saa nydeligt som om det 
var gjort med en Sax. Det er Hunnen af denne øde- 
læggende Dyreart, som forsyner Indianerne med et luxuriøst 
Maaltid. Til - visse Aarstider komme Insekterne ud af 
deres Huller i en saadan Mængde, at de fanges i Kurve- 
fulde. Naar dette finder Sted i Nærheden af en indiansk 
Landsby, er Alt i den største Bevægelse; de unge Mænd, 

Kvinderne og Børnene gaae ud for at fange »saubas« 
med Kurve og Kalabasser, som de snart fylde; thi' skjøndt 
Hun-Myrerne have Vinger, ere de meget lade og flyve 
sjeldent eller aldrig. Den Deel, der spises, er Bagkroppen, 
som er meget nærende og feed paa Grund af den store 
Mængde uudviklede Æg, som den indeholder. De spises 
levende; Insektet tages ved Hovedet ligesom et Jordbær 
ved Stilken, Bagkroppen bides af, men Forkroppen med 
Vinger og Been kastes paa Jorden, hvor den bliver ved at 
kravle omkring, tilsyneladende uden åt være sig det Tab 
bevidst, som den har lidt. Mån har dem i Kalabasser 
eller Kurveflasker, hvis Munding er stoppet til med et 
Par Blade, og det er et temmelig besynderligt Syn første 
Gang man seer en Indianer spise Frokost i Sauba-Tiden. 
Han aabner sin Kurv, og altsom de storvingede Myrer 
krybe langsomt ud, samler han dem omhyggeligt op og 
fører dem, skiftevis med en Haandfuld Meel, til Munden. 
Naar store Masser fanges, ristes eller røges de svagt 
med en Smule Salt, og ere da meget yndede af Euro- 
pæerne. 1 

Det næste Insekt paa Listen er Termes flavicolle 
Perty, en stor »hvid Myre,« der er almindelig ved Ama- 
zønflodens øvre Deel. Den beboer Jordhuller omkring 
Roden af raadne Træer og efterstræbes meget som Føde 
af den store Myresluger (Myrmecophaga jubata) 
saavelsom af Indianerne. Her er det ikke det vingede 
Insekt der spises, men de storhovede, stærkkjæbede Ar- 
beidere, og det er ved Hjælp af Kjæberne at Dyret 
fanges. En indiansk Dreng, som gaaer ud efter »cupim«, 
medtager en Kalaåbas eller en Flaskekurv og opsøger en 
Rede. Derpaa skraber han lidt af Jorden bort og stikker 
et langt Græsstraa saa langt ind i Reden som han kan; 

naar han trækker det ud igjen, finder han en Rad af 
10—12 Termiter holdende sig fast ved det; han gjen- 
tager denne Operation indtil hans Kurv er fyldt. Ogsaa 
disse Insekter spises levende eller ristede, men her er 
det ikke Bagkroppen, men det store Hoved og Bryst, som 
spises, da disse Dele indeholde en stor Mængde Kjød. 
Disse Insekter have i Almindelighed en bitter Smag og 
staae ikke i høj Yndest undtagen hos selve Indianerne. 

Den spiselige Cicade er Umbonia spinosa, som 
til visse Aarstider sværmer om Inga-Træerne, der plantes 
meget almindeligt af Indianerne omkring deres Hytter for 
Frugtens Skyld, som de sætte megen Pris paa. Insektet 
falder til Jorden i stor Mængde, og den skarpe Torn paa 
dets Bryst gjør det meget ubehageligt at gaae barbenet 
der. Det skulde synes, at denne Torn maatte gjøre disse 
Dyr meget uskikkede til at tjene som Fødemiddel, men strax 
naar de vise sig, er hele Legemet endnu blødt og slapt, og 
da er det at de samles og ristes i flade Leerpander. De 
ere imidlertid ikke saa afholdte som de andre ovenfor 
omtalte Insekter. . 

Det fjerde spiselige Insekt, som jeg skal omtale, er 
Larven af en Bille (»muxeiwa« kaldet) rimeligvis en 
Calandra, da den findes i Stammen af et Palmetræ. 
Den er meget opsvulmet, tyndere mod begge Ender; en 
rigtig fed Masse, der spises svagt ristet eller stegt. Den 
er ikke saa almindelig i Amazondistriktet som de andre 
spiselige Insekter; jeg har kun en eneste Gang seet den 
spises eller selv spist den. 

Det vingeløse Insekt, som spises af de sy derhen ken 
Indianere, mere, antager jeg, som en Delikatesse end 
som et Fødemiddel, er en Art Lus (Pediculus) (formo- 
denlig en anden Årt end den europæiske), som beboer 

hin Races egne Hoveder. Den Maade, hvorpaa dette 
Insekt fanges og fortæres, er ganske den samme som 
Enhver har havt Leilighed til at see hos Aberne i et 
Menageri. Et Par indianske Skjønne ville ofte anvende 
en halv Fritime paa entomologiske Undersøgelser i hin- 
andens glindsende Lokker; enhver Fangst bliver øieblikkelig 
ført til Munden med stort Velbehag. 

Det sidste Leddyr, som jeg har at omtale, er en 
besynderlig Regnorm med flad Bug og meget ru Ringe. 
I den tørre Tid beboer den de for Oversvømmelse udsatte 
Egne, men naar Vandet stiger, gaaer den op i Træerne og 
tager sin Tilflugt til Tillandsiernes hule Blade, hvor den 
samler sig i stor Mængde. Det er snurrigt nok at 
see en indiansk Fisker klattre op i et Træ og komme 
tilbage med en Masse Orm til Agn. I ethvert Hus. kan 
man see disse Tillandsier hænge med Bladene omhyggeligt 
bundne sammen i Spidsen for at forhindre Ormene fra at 
undslippe, hvis de skulde faae det for varmt eller for tørt. 
Faaes der flere end der behøves til Agn, koges de med 
Fisken, og skjøndt de see meget modbydelige ud og ere 
meget bittre, ere de en Yndlingsføde for de fleste Indi- 
anere. 

3. GCGedrene paa Libanon og andetsteds. I 
Efteraaret 1860 gjorde den berømte engelske Botaniker 
Dr. Hooker en Tour til Libanon for at undersøge denne 
Bjergkjedes berømte Cedre, som have deres eneste Voxe- 
sted, c. 6000" over Havet, paa en gammel Gletschervold 
fra Fortidens Gletschere, tæt ved en Bæk; det Rum, som 
de indtage, er omtrent 400 Ålen i Tvermaal og danner lige- 
som en sort Plet i det forresten aldeles skovløse Bjergland- 
skab. Træerne ere kun c. 400 i Tallet; de største Stammer 

spirende Træer fandtes aldeles ikke; de ældste ansloges 
til "2500, de yngste til 100 Aar, Et større Distrikt ind- 
tager Cedren i Lille-Asien, mellem 50 og 549 Ø. L. 
og fra Bulgar-Dagh-Kjeden (Taurus) til Antitaurus under 
40? N. Br.; Afstanden fra Libanon er c. 50 Mil, og den liba- 
nonske Cedergruppe kan derfor betragtes som en Udløber 
fra Lille-Asiens Cederskove. 300 Mil fra disse ligge Nord- 
afrikas, der danne den fremherskende Skovvegetation i 
Provindsen Constantine og den østlige Deel af Atlas; om 
de naae ind i Marocco vides ikke. De voxe' der i en 
Høide af 5200—7200' og i en Afstand af 4 Mil fra Havet. 
Igjen 300 Mil Øst for Libanon træffe vi Afghanistans 
Cederskove, der udstrække deres Herredømme frå 4000 
til 12000" og langs med Himalaya til Nepals Grændser, 
Man har opstillet Cedrene fra disse 3 Steder som- sær- 
skilte Arter: Cedrus Libani, atlantica (paa Atlas) og 
Deodara (den indiske); af de to første gives der igjen 
tilsvarende Afarter, en mere grøn med længere Blade, 
og en mere sølvgråa med kortere Blade. Hooker er 
imidlertid kommen til det Resultat, at disse 3 Former 
ikke kunne holdes skarpt ude fra hverandre, men ere 
forbundne ved Overgange; at de altsaa kun udgjøre een 
Årt, der træder op paa tre vidt sondrede Voxesteder og 
derfor ogsåa med et noget forskjelligt Præg påa hvert 
Sted. (Gardeners Chronicle). 


Ceylons Naturforhold. 


(Efter Tennant's Ceylon, an account of the island physical, historical 
and topographical. V. 1—2 London, 1860). 


I. De almindelige physisk-geographiske Forhold. 


Hva enten man har tilbagelagt den eensformige Søvei 
omkring Cap, eller man har arbeidet sig igjennem Ægyptens 
Sand og langs Årabiens glødende Kyster eller har fulgt 
ned med den tørre Koromandelkyst eller sidst saae Land 
i Gangesflodens dyndede og melancholske Delta, overraskes 
man ligemeget ved Synet af Ceylons frodige Kyster og 
maleriske skovklædte Bjergtoppe. Man forstaaer, hvor- 
for Åraberne henlagde det første Menneskepars Opholds- 
sted efter Syndefaldet til denne Ø — en Erstatning for 
det tabte Paradiis —, og man godkjender villig Hinduernes, 
Chinesernes og Grækernes Benævnelse af den som »Perlen 
paa Indiens Pande,« »den straalende Juveelø« eller »Hya- 
cinth- og Rubinøen. « 

Opmærksomheden henlededes tidlig påa Øen Ceylon, 
" men det varede længe, inden man fik en rigtig Forestilling 
om dens Størrelse og Beliggenhed.  Hinduerne havde 
indrømmet den en stor Betydning i deres Verdenssystem ; 
deres første Meridian gik igjennem den, og den blev 
derfor i deres Øine til et heelt Continent, som opfyldte 
en stor Deel af den dem bekjendte sydostlige Deel af 

Verden. De indfødte buddhistiske Geographer indsaåae 
vel Vildfarelsen, men de havde ingen Lyst til at berøve 
deres egen Ø den Berømmelse, som var bleven den tillagt, 
og søgte derfor efter Evne at bringe Virkeligheden i 
Samklang med Mytherne ved at udsprede Sagn om øde- 
læggende Jordskjælv og Indbrud af Havet, hvorved den i 
Tidernes Løb skulde være bleven indskrænket til sin nu- 
værende Størrelse. Hverken hinduiske, arabiske eller 
persiske Historieskrivere vide imidlertid noget om såa- 
danne Katastropher: de geologiske Vidnesbyrd tale mod 
dem snarere end for dem, Øen ligger desuden ikke i 
Forlængelsen af Dekans Bjergsystem, og Dyre- og Plante- 
livet ligner ikke mere Forindiens, end man kunde vente af 
saa nærliggende Lande. Fra Hinduerne udbredte Kund- 
skaben om Ceylon sig tii Europa, og Størrelsen voxede med 
Afstanden, saa at Øen tilsidst opfyldte det hele Rum 
mellem China og Afrika og i Syd naaede forbi Ægqvator. 
Ønesicritus, en af Alexanders Flaadeanførere, giver den en 
Længde af 125 Miil, Plinius efter et singalesisk Gesandt- 
skabs Meddelelse af 250 Miil, Ptolomæus gjør den tyve 
Gange for stor. De arabiske Geographer besade ikke 
de fornødne Midler til at rette de tidligere Tiders Over- 
drivelser, og selv det 14de og 15de Aarhundredes Kort 
gjentoge derfor disse, såa at der, da man ad Søveien 
blev nærmere bekjendt med Øen, endogsaa opstod Tvivl, 
om det virkelig var de Gamles Tåprobane man havde 
fundet, eller om denne Ø ikke snarere laaåe østlig blandt 
Sundaøerne eller vestlig under Afrikas Kyst, og baade 
Sumatra og Madagascar have saaledes en Tidlang maattet 
gjælde for Taprobane. Først i Begyndelsen af det 18de 
Aarhundrede ophørte denne Strid, som skyldte de fra 
Hinduerne udbredte falske Forestillinger sin Oprindelse, 

og Ceylon indsattes i sin Ret som det sande og ægte 
Taprobane. 

Øens virkelige Fladeindhold er omtrent 1200 (|) Miil, 
og selv det har den, som det synes, først naaet ved en 
jevn Hævning og en stadig stedfindende Tilvæxt af Land. 
Idetmindste ligger Agerjorden indenfor Point de Galle 
(i Syd) paa hensmuldrende Koralrev, og Plougen vender 
ofte Perlemuslinger op i en Afstand af et Par Miil fra 
Kysten. Bjergregionen, som indtager 2 af Øen, bestaaer 
af ældre Dannelser, især en af Granit-, Syenit- og Trap- 
gange gjennembrudt Gneus, og naaer i Pedrotallagalla en 
Høide af 8280' og i Adamsbjerget af 7420". Fra dens 
Fod udbreder sig til alle Sider, men især mod Nord, et 
Sletteland, hvis Jordsmon bestaaer af de fra Bjergregionen 
nedskyllede løse Masser eller af sønderbrudte Koralstokke 
fra Bevene i Nord, hvortil endnu komme de Sand- og 
Dyndmasser, som Havstrømmene skylle ind paa Nordkysten. 
Samtlige geologiske Dannelser fra de yngre krystallinske 
Skifre af og indtii Nutiden synes derimod aldeles at mangle. 
Øen har hverken Kul eller Kalksteen, Gips eller Steensalt, 
og med Undtagelse af Jernet, som Singaleserne allerede 
længe have forstaaet at gjøre Brug af, have de Metaller, 
som findes i Gneusen, ikke noget Krav påa Opmærk- 
somhed. Derimod er Gneusen formodenlig det oprindelige 
Gjemmested for de ædle Stene, Rubiner, Saphirer, To- 
paser, Hyacinther, Katøiesteen og Maanesteen- foruden 
Granater og Amethyster, som have gjort Ceylon berømt 
fra de ældste Tider og laant de østerlandske Digtere 
straalende Billeder til deres Sange. I Gneusen søger og 
søgte man dem imidlertid ikke. Varmen og Fugtigheden 
have angrebet og søndergnavet dens Skorpe; de voldsomme 
Regnskyl have ført de hensmuldrende Masser ned i Sletten, 

og det er derfor i Alluviallagene, især i Distriktet Saffragan 
omkring Hovedstaden Ratuapoora, Rubinbyen, og omkring 
Ballangodde, Sydost for denne, at man finder de glimrende 
Sandlag, som hyppig mere bestaae af Kubin-, Saphir- og 
Granatstumper end af almindelig Kvarts. Bækkenes Leier 
tindre af de ædle Stenes Glands, men de som have nogen 
Størrelse af Værdi maa søges i en Dybde af ti til tyve 
Fod, i det saakaldte »Nellan«, som bestaaer af lerede 
Sandlag med mange smaa Rullesteen og enkelte større 
Blokke af Granit og Gneus. I ejendommelige Fordybninger 
i disse gamle Flodsenge, som de Indfødte kalde Elefant- 
spor, og under: de store Blokke finder man ofte hele 
Bunker af Ædelstene, som Vandets Bevægelse i sin Tid 
har skyllet sammen paa disse Steder. Det er betegnende 
for Singalesernes Mangel paa Energi, at de aldrig have 
søgt at udforske Bjergregionen for at finde Ædelstenenes 
oprindelige Leie, uagtet Sandet i Aartusinder er blevet 
udvasket uden Ophør og med stor Iver. De Forsøg, 
Englænderne have gjort, have imidlertid hidtil ikke ført 
til store Resultater; Saphirens, Spinellens og Topasens 
Hjem kjender man slet ikke, en enkelt Gang har man 
fundet Rubiner i Graniten, ligesom de ogsaa forekomme 
i de Dolomitlag, som ledsage Gneusen, og Zirkonen findes 
her som andetsteds i Syeniten. Enhver har Tilladelse til 
at søge efter Ædelstene, og det er derfor vanskeligt at 
sige, hvor stort det aarlige Udbytte er. De bedste gjemmes 
til de indiske Fyrster, som betale dem meget høit, men den 
aarlige Indtægt kan nu dog neppe anslaaes til 100,000 RÅd. 

I Bjergregionen udspringe talrige Floder, som strømme 
mod Øst, Syd og Vest ned i Lavlandet. I vild Fart 
styrte de ned gjennem Dalene, styrkede af de Bifloder, 
som udspringe i Mellemregionen og tilføre dem betydelige 

Vandmasser. Men nede i Sletten er deres Løb trægt; de 
skrumpe ind under den glødende Sol, deres Tilløb standses, 
og de glide i lange ubrudte Linier ned mod Havet. Men 
naar Regntiden kommer og Monsunen raser, kaster Bjerg- 
regionen sine overstrømmende Vande ned i disse snevre 
Kanaler, Biflodernes tørre Senge fyldes atter, og det lave 
Land overskylles. Da der ikke findes Indsøer underveis, 
som kunne optage de Dyndmasser, som Floderne rive ned 
med sig, føres Sandet og Leret med til Havet, hvor det 
møder Havstrømmene, som presse det langs hen med 
Kysten og ophobe det i Banker. 'Floderne standses derved 
endnu mere i deres Løb -og danne en Række Laguner 
påa begge Sider af Øen, men især paa Østkysten. Hav- 
strømmene sætte mere Sand til, og der opstaaer saaledes 
lange sammenhængende Banker, indenfor hvilke Floderne 
ofte løbe en lang Vei, før de finde en Udgang. Disse 
Løb, »gobb,«… benyttes af mindre Fartøier, som frygte 
Seiladsen' paa det aabne Hav. 

Efterhaanden beklædes Sandbankerne med Planter. 
Først indfinde Salt- og Sodaurter sig; dernæst dækkes 
Jorden af: en pragtfuld Ipomæa med rodskydende Grene, 
nogle Ærteblomstrede hjælpe til at binde det urolige Sand, 
Vandnellikens”) kugelformige, tornede Ax rives af Vinden 
hen over Jorden, ofte dandsende en heel Fjerdingvei afsted 
påa sine elastiske Pigge, idet det strøer sine Frugter ud til 
alle Sider. Undertiden hopper det ud i Vandet, føres 
med Strømmen, lander paa en øde Sandbanke og begynder 
påany sin Vandring hen over Jorden. Efterhaanden sikkres 
Banker og Flyvesand mod Bølge og Vind, og en Busk- 
og Trævæxt indfinder sig paa dem. I de roligere Laguner 

og Bugter, hvor Sandet er blandet med lerede Dele, er 
Plantevæxten forskjellig fra Klitternes. Jorden dækkes 
efterhaanden af Mangroveskove, Acanthus, Dvergpalmer, 
Acacier, Senopstræer (Salvadora persica, Biblens Senops- 
plante) og Cassier. Men fremfor alle andre er dog Kokos- 
palmen Kystbeltets charakteristiske Træ, thi den fordrer 
en let, sandet og vandrig Jord og naaer intetsteds påa 
Øen den Udvikling, hvad Størrelse og Frugternes Velsmag 
angaaer, som i det sandede Kystland, og det er ogsaa 
her at man finder de berømte Plantninger, som yde Øen 
en af dens vigtigste Handelsvarer.  Vest- og Sydkysten 
og tildeels ogsaa Østkysten er bræmmet af et Belte af 
1 til $ Miils Brede af de prægtigste Træer, man kan 
ønske at see. Hele Øen er oprindelig en Skovegn, men 
til systematisk Dyrkning af almindelige Kulturplanter egner 
Landet sig i det hele ikke; kun Urskovsbunden i Bjerg- 
regionen er lønnende for Kaffeavlen. I Dalene mellem 
Bjergkjæderne og påa Skrænterne dyrkes Risen i Terrasser, 
der vandes ved kunstige Ledninger, og ogsaa i- Sletten 
er den et Hovedprodukt, da den forvittrede Gneus (cabook;,. 
hvoraf Jordbunden især bestaaer, er vel skikket til at 
frembringe denne Kornsort, naar den vandes tilstrækkelig. 
I Bjergregionen og Sydlandet kan der saaes og høstes 
to Gange, men i Nordlandet, hvor Monsunerne ere mindre 
regelmæssige og Regnen altsaa ogsaa, maa man samle 
Vandet i Beholdere og vælge Saatiden efter Forsyningen. 
Man finder i Centraldistrikterne mange saadanne Be- 
holdere fra en tidligere Tid, sande Kæmpeværker af flere 
Miles Omfang, men som nu ere sammenstyrtede eller 
halvt tilgroede og kun tjene til at udbrede Malaria ved 
deres sumpige Bredder, medens de tidligere vandede store 
Landstrækninger. Egne, som før avlede Riis i Mængde, 

maa derfor nu indføre Brødkorn fra Forindien. Skov 
dækker som sagt endnu den største Deel af Øen, men 
saavel i Bjergregionen som i Sletten afbrydes den af 
naturlige aabne Pletter. De saakaldte Patena”er i Bjerg- 
regionen have en skarp Grændse mod Skoven og ere 
beklædte med det stærktduftende grove Lemongræs (Andro- 
pogon schoenanthus), som skyes af Kvæget, naar det er 
udvoxet, og derfor aarlig afbrændes af Beboerne af Kandy 
for at skaffe ungt blødt Græs frem. Deres Antal og Ud- 
strækning er meget stor; de indtage Millioner af Tønder 
Land, bestaae af et jernholdigt Sand, som hår modstaaet 
ethvert Forsøg påa Dyrkning, og minde i det Hele om 
»Barrens« i den nordamerikanske Urskov.  Talava'erne 
eller de aabne Græsgange i Sletteskovene, have en anden 
Charakteer end Patena'erne. De see ikke såa golde ud; 
smukke Trægrupper eller enkeltstaaende Træer afbryde 
Eensformigheden, og store Flokke af vilde Dyr græsse 
paa dem. 

Klimaet er tropisk men afviger paa en gunstig Maade 
fra den indiske Halvøes. Saavel Øens ringe Omfang og 
ikke ubetydelige Højde som ogsaa det eensformigt milde 
Hav, som omgiver den, og de stadige Passater udøve en 
heldig Indflydelse paa det, saa at det hverken er saa 
hedt eller saa koldt som Dekans. Søvindene ere forfri- 
skende og Orkaner meget sjeldne, Vel er Nordostpassaten, 
som kommer fra kolde Landstrækninger hen over den 
bengalske Bugt, ustadig, tør og ofte afbrudt af trykkende 
Vindstille, men Sydostpassaten er desto mere vedholdende 
og glider, efterat det første voldsomme Anfald er forbi, 
med en vidunderlig . forfriskende Indflydelse hen over den 
hele Ø. Der er ikke nogen Tid paa Dagen, hvor det 
er farligt at udsætte sig for det umiddelbare Sollys, og ikke 


104 


nogen Tid paa Aaret, med Undtagelse af endeel af Marts 
og April, hvor det ikke er behageligt at bevæge sig i 
den frie Luft. Malaria findes kun ved rindende Vande 
ved Foden af Bjergene og paa de skovrige Skrænter, men 
ikke nede i Sletten, undtagen i den korte Tid, naar de 
overstrømmende Vande fordampe. Alle fremstaaende Gjen- 
stande, som Skovbelter,… Klippevægge, ja selv Mure af 
ringe Høide beskytte de bag dem liggende Strøg mod 
dens ødelæggende Virkninger. - Bleg Hud er derimod al- 
mindelig i Sletten, men den forsvinder hurtigt og viger 
Plads for frisk Rødme, naar man blot tager et Par Dage 
op i Bjergene. Kun to Gange afbrydes Klimaets Eens- 
formighed, nemlig i Mai og November, nåar Monsunerne 
skifte, og derfor hilses disse tvende Tider med en Jubel, 
som ikke er ringere end den hvormed Foraarets Komme 
modtages i Europa. Sydostpassatens Komme i Mai Maaned 
er en Opvækkelse fra Døden til Livet. Efter fem Maaneders 
Tørke sukker den hele organiske Verden efter Regn. Alle 
Træer med affaldende Løv have afkastet deres Blade, de 
stedsegrønne Træers Løv er brunet og olivenfarvet og er 
i lang Tid ikke blevet afløst af friske Blade. Et tykt rødt 
Støv dækker Buskene, og Græsset er svedet af ligetil 
Bunden. Insekterne ere forsvundne under Jorden eller 
under Træernes Bark eller i Dammenes hærdnede Mudder; 
Landsneglene have trukket sig tilbage i Stenenes Kløfter 
eller i Huller under Træernes Rødder og lukket Indgangen 
til deres Huse med størknede Sliimlag. Ingen Sommerfugl 
svæver over Buskene, Sangfuglene tie, og de vilde Dyr 
drives fra deres sædvanlige Leierpladser, trække gjennem 
Kratsumpene og nærme sig endogsaa Landsbyernes Kilder 
og Beholdere under deres Søgen efter Vand. Mennesket 
udmattes af den lange Tørke og bliver uskikket til Arbeide; 

selv den indfødte Singaleser føler Klimaets Tryk og be- 
væger sig trægt og uvilligt. Imidlertid mættes Luften 
med Fugtighed. Himlen antager istedetfor sin dybe blaa 
Farve en smudsig Blyfarve, og tunge Skyer hænge ligesom 
naglede til Bjergregionens Toppe. Solen har nærmet sig 
Krebsens Vendekreds og gjennemglødet det sydlige Asiens 
Fastland. Ben hele Luftmasse, som hviler paa dette, 
ophedes, udvider sig og stiger tilveirs, og Sydfra rykke 
nye Luftmasser frem for åt indtage dens Plads. Mørke 
Skybanker taarne sig op i den vestlige Horizont, Havet 
stiger og synker tungt, Brændingen drøner huult mod 
Kysten, og i det forunderlige blændende Tusmørke, som 
hviler over Jorden, sees de sølvhvide Havmaagers skrigende 
Flokke nærme sig den urolige Brænding. Endelig knittrer 
Lynet mellem Bjergene og sprænger de blytunge Skyer, 
og med et Tordenbrag styrter Monsunen sig ned over 
Landet, ikke med Regnskyl eller Byger, men som om 
Himmelens Sluser aabnedes, og inden nogle faa Timer 
flyde Floderne over deres Bredder og overskylle det om- 
liggende Sletteland. De Fremtoninger, hvoraf Monsu- 
nens Udbrud ledsages, ere frygtelige i deres Virkninger; 
Tordenbrag, som ingen Europæer kjender Lige til, ryste 
Fjeldvæggene og vælte rullende ud over den mørke Sø; 
Lyn, som vare ligesaa bekjendte for de årabiske Sømænd 
i Middelalderen, som Stormene ved det gode Haabs For- 
bjerg senere for de portugisiske Søfarende, spille om- 
kring Palmetoppene, opløse sig i Vandene eller bore 
sig tyve Fod ned i Jorden for at finde bedre Ledere. 
Åtmosphæren er ikke Luft men Vand, næsten een sammen- 
hængende Strøm, og henover den skraanende Jord styrter 
Vandet afsted som et uafbrudt Vandtæppe og udskjærer 
sig dybe Løb og gabende Kløfter i den nylig gjennem- 

tørrede Jordskorpe. Al anden Lyd drukner i Larmen af 
den faldende Regn, og Mennesket jages forfærdet op af 
sin dybeste Søvn. Efter Forløbet af en Timestid eller to 
ophører Oprørets Voldsomhed, men enkelte hæftige Regn- 
skyl vedblive endnu i nogle Dage at falde om Formid- 
dagen. Solen gaaer ned med uefterlignelig Glands mellem 
Levningerne af de sønderrevne Skyer. Før et Døgn er 
omme, har Jorden allerede et grønligt Skjær, og inden 
en Uge er alting beklædt med et saftigt Grønt. Mellem 
Bladene svæve pragtfulde Sommerfugle, Skoven gjenlyder 
af Insekternes Summen og Fuglenes hårmoniske Sang, 
og fra Dammen, som nylig var indhyllet i Støvskyer, sees 
Fiskeren drage sit Næt i Land, fuldt af tillivevakte Fisk. 
Indtil midt i November blæser Sydvestmonsunen og for- 
frisker Landet, selv naar Solen i August og September 
passerer hen over Øen; derpaa indtræde i November 
lignende, skjøndt ikke saa voldsomme Udbrud, naar den 
afløses af den mere ustadige og tørre Nordvestmonsun. 
Aarets Regnmængde er derfor heller ikke saa stor som 
man skulde vente. Under S. V. Monsunen faåaer Vest- 
siden megen Regn, men Østsiden kån være næsten 
ganske tør, under N. O. Monsunen omvendt derimod 
Østsiden Regn, medens Vestsiden er tør. I den sydlige 
Deel er den aarlige Regnmængde omtrent 80” ved en 
Middelvarme af 219,3 R. (Kandy i 1600 Fods Høide 1995), 
i den nordlige Deel er Regnmængden kun 40” og Thermo- 
metrets Vandringer i Aarets Løb temmelig betydelige 
(omtrent 109). Endelig i den allernordligste Deel er 
Klimaet saa tørt, at Befolkningen maa tage sin Tilflugt 
til kunstige Vandbeholdninger og lever i stadig Frygt for 
Vandmangel. Undertiden falder der i et heelt Aar .ingen 
Regn. I den tørreste Tid, naar alt er visnet, seer man 

Faarene i de hede Sandegne ligge paa Knæ for at skråve 
Sandet bort og komme til de saftige Mellemstokke og 
Rødder under Jorden. De faae derved de haarde Knuder 
påa Forbenene, hvorpaa denne nordlige Race kjendes. 


II. Plantevæxten. 


Ligesom Ceylon allerede i den dunkle Oldtid og 
gjennem Middelalderen i commerciel Henseende dannede 
et Bindeled mellem Øst- og Vestasien”), saaledes maa 
det ogsaa, hvad Plantevæxten angaaer, udhæves som en 
Eiendommelighed for denne Ø, at medens den påa den 
ene Side slutter sig nærmest. til det forindiske Fastland, 
såa hår den påa den anden Side meget tilfælleds med 
Bagindien og de indiske Øer. Dette er ikke Andet end 
hvad man maatte vente ifølge Ceylons Beliggenhed, og 
det behøver neppe at bemærkes, at man her træffer 
samme Yppighed og samme Formrigdom — Ceylons 
Flora antages -at tælle omtrent 3000 Arter””) — som i den 
øvrige Deel af det tropiske Asien. Vi gjenfinde her ikke 
alene de samme herskende Familier, som give den åsia- 


”) Dette gjælder navnlig med Hensyn til Point de Galle paa Sydost- 
enden af Ceylon, der vistnok maa betragtes som den ældste be- 
rømte Handelsplads i Verden. Denne Havn var Kalah, hvor Araberne 
under Haroun Alraschid traf sammen med de chinesiske Junker; 
det var det østligste Sted, hvortil Grækerne, Romerne og Ægyp- 
terne under Berenice naaede, og det maa endelig ansees for mere 
end sandsynligt, at Point de Galle var Bibelens Tarshish, hvorfra 
der under Salomon hentedes Guld og Elfenbeen. 

Siden Linnés Flora zeylanica udkom 1747 har man navnlig ved 
Walkers, Champions, Gardeners og Thwaites Undersøgelser faaet 
et temmelig fuldstændigt Kjendskab til Plantevæxten paa Ceylon, 
og den sidstnævnte Botaniker har i flere Aar været beskjæftiget 
med Udgivelsen af en Flora over denne Ø (Enumeratio plantarum 
Zeylaniæ, Part. 1—2. 1858—59.) 


u 
+ 
mr 

tiske Tropevæxt dens eiendommelige Charakteer ,. men 
væsenlig ogsåa de samme Slægter; kun + blandt Arterne 
er der et overveiende Antal, som: enten udelukkende eller 
dog fortrinsviis have deres Hjem påa denne Ø, der saa- 
ledes i mere indskrænket Forstand kan betragtes som et 
eget lille Floragebet. "Da den. største Deel af Ceylon er 
"Lavland, saa ere de for de høiere Bjergegne charakteri- 
sliske Planter forholdsviis svagt repræsenterede, og der 
findes foruden det tropiske Bælte egenlig kun endnu et 
subtropisk, indskrænket til den centrale bjergrige Deel; 
kun påa de høieste Bjergtoppe gjør den mere alpinske 
Charakteer sig tildeels gjældende. 

De tropiske Planteformer, som bedække ikke blot 
hele Lavlandet, men paa de fleste Steder gaae op til en 
Høide af 3000 Fod, ere dog langtfra de samme over hele 
Øen. Den samme Forskjel, der viser sig mellem den tørre 
Coromandelkyst og den vandrige Malabarkyst, gjør sig 
ogsaa gjældende her, og det tropiske Plantebælte falder 
derfor naturlig i tre Gebeter: 1) Kystgebetet, indtagende 
en smal Bræmme hele Øen rundt, 2) det nordostlige med 
Coromandelkysten nærmest overeensstemmende, tørre, med 
Palmyrapalmer og Ibenholttræer overvoxede Skovgebet og 
3) det sydvestlige til Malabarkysten svarende, fugtige og 
yppige Skovgebet, hvor Kaneeltræerne have deres Hjem. 

Hvad Kystgebetet angaaer, da brede Mangrove- 
træerne”) her som i alle Tropelande deres tætte uigjen- 
nemtrængelige Væv af Luftrødder over det forpestende 
Mudder paa de Steder i Lagunerne og Bugterne, hvor 
Sandet er blandet med det af Floderne hidførte Alluvium. 
Blandt de Planter, som ynde Mangrovernes Selskab, for- 


”) Rhizophora Candelaria, Kandelia Rheedei, Bruguiera gymnorrhiza. 


109 


tjene især at udhæves den palmelignende Nipa (N. fru- 
ticans) eller som den ogsaa kaldes Vandcocosnødden, den 
buskformige, Christtornbladede, blaablomstrede Acanthacee 
Dilivaria ilicifolia, og Soneratia acida, hvis Rødder sprede 
sig vidt og bredt i Overfladen af. den sumpige Jord og i 
forskjellige Afstande sende eiendommelige 1—2 Fod lange, 
teen- eller hornformige Udvæxter iveiret”). Paa de sandede 
Kyststrækninger rager den mærkelige Pandanus (odora- 
tissimus), der kan lignes med en Ananasplante”"), som 
bæres af en med Luftrødder forsynet Palmestamme, frem 
over de lavere Buske (navnlig Scævola takkada), og den 
smukke Evolvulus alsinoides, overfyldt med blåa om vor 
Forglemmigei mindende Blomster, sender sine Ranker 
mellem den pragtfulde Gloriosa superba, Aristolochia brac- 
teata og Saya'en eller Choya'en (Hedyotis umbellata), hvis 
Rod er den indiske Krap, med hvilken under Hollænder- 
nes Herredømme nogle af de indfødte Stammer betalte 
Tribut.  Charakteristisk for Vestsidens Kyster og Flod- 
mundinger er Moodilla'en (Barringtonia speciosa), hvis 
mørkegrønne glindsende Blade danne en smuk Modsæt- 
ning til de store hvide, rødplettede Blomster. Den 
pyramideformige fiirkantede Frugt, der kan opnaae et 
Barnehoveds Størrelse og er forsynet med et læderagtigt 


”) Disse Udvæxter bestaae af en blød, korkagtig Substants og svare 
til de kegleformige Udvæxter af Rødderne hos Taxodium distichum, 
der i Nordamerika benyttes som Bikuber, . Deres Betydning er 
ikke endnu oplyst; de synes nærmest at maatte betragtes som en 
hæmmet Greendannelse. Til ovenstaaende Sumpplanter kunne 
endnu føjes: Avicennia, Ægiceras, Tamarix indica, Thespesia po- 
pulnea og Hernandia sonora. 

"”) Heraf og paa Grund af Bladenes spiralformige Stilling den en- 
gelske Benævnelse »Screwpine«. 

Frøgjemme , føres ofte af Bølgerne langs med Ky- 
sten, indtil Kimen finder et passende Sted til at slaåae 


Rødder paa. 
I det store nordostlige Skovgebet — Palmyra- 
paålmens, Acaciernes og Ibenholttræets Gebet — bærer 


Plantevæxten overalt Præget af det tørre Klimas Indvirk- 
ning, hvilket navnlig i Egnene med et fremherskende 
sandet Jordsmon giver sig tilkjende i en Hæmning af 
Vegetationsorganerne; Grenene omdannes til Torne og 
Bladene ligesaa, eller disse blive smaa og undertiden næsten 
forsvindende”).  Påa saadanne sandede Sletter høre de 
med tornede Axelblade tæt beklædte buskformige Åca- 
cier"”) og Elefantæbletræet””) med stive, fra Bladbjørnerne 
udgaaende Torne til de herskende Træer, og mellem dem 
sees Cassia Fistula med sine lange pølselignende fra En- 
den af Grenene nedhængende Frugter, Senopstræet7) og 
den klattrende Abrus precatorius med sine røde glind- 
sende sortplettede Bønner (de saakaldte Krebseøine). — I 
hele den nordlige Deel af dette Gebet — især paa Halv- 
øen Jaffna — er det navnlig den majestætiske Palmyra- 


”) Dette gjælder saaledes med Hensyn til en her almindelig udbredt 
30—40' høi Vortemælksplante (Euphorbia antiquorum), der har 
kjødede, kantede, tornede Stængler ligesom Cactus'erne. 

") Acacia eburnea, tomentosa og A. Catechu, hvis Ved af de Ind- 
fødte benyttes meget som blodrensende Lægemiddel.…. Acacia 
Farnesiana, en vestindisk Art, berømt ved sine Blomsters Vellugt 
og dyrket i Sydfrankrig som Parfumeplante (Gassis), voxer i denne 
Deel af Ceylon som vild. 

””) Feronia Elephantum af Orangefamilien. De æblestore Frugter 
have en behagelig aromatisk Smag. 

t) Salvadora persica, et 40 Fod høit fra Lilleasien til Indien al- 
mindelig udbredt Træ. Frøene og endnu mere Roden og Bladene 
ere gjennemtrængte af et skarpt Stof. 

palme”), som bestemmer Landskabets Charakteer; thi 
den danner ikke alene store naturlige Skove, men er og- 
saa den vigtigste Kulturplante. I Toppen af den lodrette, 
undertiden 70—80 Fod høie Stamme brede de store 
vifteformede Blade sig regelmæssigt ud til alle Sider; 
men påa de yngre Træer sidde Bladene opad hele Stam- 
men i regelmæssige Spiraler fra Grunden til Toppen, og 
naar Bladene forneden begynde at falde af, vedblive en- 
deel af Stilkene at.være heftede til Stammen, og omslyn- 
gende disse pryde Ipomæer, Convolvler og andre klat- 
trende Pianter Stammen med Guirlander af Blade og 
Blomster. Ofte føres Frø af Figenarter”) ved Fugle, som 
have spiist af disses Frugter, over paa Palmyrapalmen og 


Palmyrapalme, omvoxet af et Banyanfigentræ. 


begynde saa at spire, og efterhaanden omsluttes Stammen 
af et Nætværk af de indbyrdes sammenvoxne Figenrødder, 


") Borassus flabelliformis. 
"”) Banyanfigen, Ficus indica. 

og Palmen staaer saaledes tilsidst, som om den var voxet 
op midt igjennem Figenstammen. Omsider bukker Palmen 
under for Figentræets knugende Favntag, og dette er nu 
ene i Besiddelse af Pladsen. Først i en Alder af 15—30 
Aar begynder Hunplanten — Palmyraplanten hår som såa 
mange andre Palmer Tveboblomster — at være frugtbar 
og danner hvert Aar 7—8 store Blomsterkolber, og hver 
Kolbe bærer i Juli eller August 10 til 20 guulbrune Frug- 
ter af Størrelse som et Strudsæg — og saa stor er deres 
Vægt, at en eneste Frugtstand udgjør en Mands Dragt. 
Palmyrapalmen er for Beboerne i den nordlige Deel af 
Ceylon af samme Betydning som Cocospalmen i den 
sydlige: den leverer dem alle deres Fornødenheder. 
Stammen tjener til Bygningstømmer”) o. dl., og Bladene 
benyttes til Tækning, til alt Slags Fletværk og erstatte 
Papir; af den af den umodne Blomsterstand udflydende 
Saft tilberedes »Toddy« eller Palmeviin — i November og 
December ere »Toddymændene« i travl Virksomhed med 
Tilberedningen af denne de Indfødtes yndede Drik”) — 
eller den udkoges til Sukker (Jaggary)””), og Frugten spises 


enten ristet eller den kjødede Deel presses sammen til 


") Først i en Alder af 100 Aar eller mere har Stammen den tilbør- 
lige Haardhed. Den yderste cg nederste Deel af Stammen er 
haardest, og Hunplanten angives at levere et meget haardere Ved 
end Hanplanten. Alene fra Jaffna udføres aarlig 70—80,000 
Palmestammer. 

”) Den tilberedes paa samme Maade som af Cocospalmen (see dette 
Tidsskr. 1 R. 5 B. S. 82). En Plage ere de ved Toddytilvirknin- 
gen hidlokkede Dyr. Fluer og andre Insekter samle sig om den 
søde Saft, Toddyfuglen (Artamus fuscus) omsværmer Palmekronerne 
for at opsnappe Insekterne, og Palmekatten (Paradoxurus Typus) 
opslaaer sin Bolig i Toppen for at fange Fuglene og neppe, som 
det påastaaes, for at drikke Toddyen. 

""”) Store Qvantiteter af Palmyrasukker udføres fra Jaffna ikke alene 
til Indiens Fastland, men ogsaa til Europa. 

filrkantede Kager og opbevares efterat være tørret i Solen. 
I de sydligere Dele af dette Gebet er Jordbunden paa 
mange Steder mere leerholdig og frugtbar, og Skovene 
have her en meget frodigere Charakteer og adskille sig 
kun væsenlig fra dem påa Sydvestsiden derved, at mange 
af Træerne i den tørre Aarstid tabe deres Blade ligesom 
i de sydamerikanske Catingaskove, og desuden udmærke 
de sig ved en langt større Rigdom paa Ibenholttræer og 
andre nyttige Træer, saa at den egenlige Fældning af 
Gavntømmer er indskrænket til denne Deel af Øen og 
udgjør her en af de vigtigste Erhverskilder for en stor 
Deel af Befolkningen. »Skovhuggerne føre her et omflak- 
kende Liv, som ikke er uden Tiltrækning. Naar de have 
indløst Bevilling hos Regjeringen, forene de sig i smaa 
Selskaber og begive sig til de Skovegne, hvor Ibenholt- 
træer og andre Gavntræer voxe i tilstrækkelig Mængde, 
og hvor Nærheden af Aa- og Flodbredder begunstiger 
Transporten. » Ved vore Morgen- og Aftenridt gjennem 
Skovene stødte vi ofte paa saadanne Selskaber af Skov- 
huggere, hvert forsynet med en af Stude trukken Karre 
til Øxer, Kogekar og Riis og ledsaget af Hjælpere, enten 
i Begreb med at tiltræde en Udflugt paa to til tre Maane- 
der eller paa Tilbagetoget efterat have fældet den tilsig- 
tede Mængde Tømmer, efterladende dette for at flaades 
ned gjennem Floderne og føres tilsøes til Trincomalie. 
Sorgløshed og Munterhed ere altid de fremragende Egen- 
skaber hos Skovhuggeren som Følge af hans ubundne, 
omflakkende Liv, men han behøver heller ikke at tænke 
paa Klæder i dette varme Klima; han koger og spiser i 
Skyggen af et Træ, sover under den aabne Himmel med 
en Vagtild for at holde de vilde Dyr borte, og ved Dag- 
gry høres Gjenlyden af hans Øxehug i den stille Skov.« 


Tredie Række. I. 8 

Ibenholt”) er det vigtigste af de i Handelen bekjendte 
'Præsorter, som fældes her, og Fældningen er forbunden 
med ikke ringe Vanskelighed, da det ikke alene er meget 
haardt — det er kun det sorte Kjærneved, som gaaer i 
Handelen, Splinten er hvid og afhugges paa Stedet — 
men ogsåa meget tungt, saa at det for at kunne trans- 
porteres maa skjæres i småa Blokke”). En anden Årt 
Ibenholt har et meget smukt Ved med gule, brune og 
rødlige Pletter, men det er ikke såa varigt. Den ypperste 
Plads som Gavntræ indtager det ostindiske Mahognitræ””). 
Det opnaaer en Høide af 100 Fod og det er såa alminde- 
lig udbredt, at man i dets Skygge kan ride hele Dages 
Reiser i Skovene omkring Batticaloa og Trincomalie. 
udmærket 


t an) 


Dernæst kommer »Paloo« eller Jerntræe å 
ved sin smukke mørkegrønne Krone og vellugtende Blom- 
ster og derfor ofte plantet i Nærheden af Boliger, og 
endelig fortjener at nævnes »Del« 7). og den med Linden be- 
slægtede »Halmalille« ++), der begge levere fortrinligt Skibs- 
tømmer.  Mangfoldige Træer tiltrække sig i disse Skove 
Opmærksomheden ved deres Størrelse, ejendommelige 
Form eller mærkelige Egenheder. Det kolossale Silke- 


bomuldstræ 7117) og Koraltræet 4117) have begge tornklædte 


”) Diospyrus Ebenus. 
") Blokkene have dog undertiden en Længde af 10—15 Fod med et 
Tværmaal af 2—3 Fod. 
 Satin-wood, Chloroxylon Swietenia, af Mahognitræets Familie. 
Tømmeret og Gulvene i de fleste Huse i" den østlige Deel af Cey- 
lon ere af dette Træ. 
”") Mimusops hexandra, maa ikke forvexles med det i de høiere Bjerg- 
egne voxende Jerntræ, Mesua ferrea. 
T) Artocarpus pubescens. 
tt) Berrya Ammonilla; ogsaa kaldet »Trincomalie wood« efter Havne- 
staden påa Ceylon, hvorfra det udføres. 
ttt) Bombax malabaricus (Salmia malabarica). 
TITH Erythrina indica. 

Stammer og staae overfyldte med store pragtfulde røde 
Blomster, førend de i den tørre Aarstid affaldende Blade 
atter komme frem.  Pentaptera tomentosa”), et af Cey- 
lons anseeligste Skovtræer, sees her overalt strækkende 
sine kraftige Grene ud over Flod- og Søbredder. Sterculia 
foetida udmærker sig ikke mindre ved sin herlige Væst 
end ved sine smukke bruunrøde, i Enden af Grenene i 
store Knipper sammenhobede Blomster; men disse sprede 
vidt og bredt den afskyeligste Aadsellugt, ganske af samme 
Natur, men långt stærkere end den, vi kjende fra Driv- 
husene hos de afrikanske Stapelier”). Blandt alle Familier 
er der ingen, som her optræder med såa mange Arter og 
under saa vexlende Skikkelser som Bælleplanterne. Nogle 
høre til Høiskovens anseeligste Træer, som Tamarinden 
og Dialium ovoideum, hvis syrlige Frugter sælges paa 
Torvene, andre udgjøre en væsenlig Bestanddeel af 
Underskoven eller de slynge sig som Lianer til Toppen 
af de højeste Træer”). 

Vende vi os til den. anden Halvdeel af det tropiske 
Bælte, der indtager det sydvestlige Lavland og Bjergene 
til en Højde af henved 3000 Fod og efter sit herskende 
Skovtræ kan betegnes som Kaneeltræets Gebet, da 
modtage vi her væsenlig samme Indtryk som af den 
sydamerikanske Urskov, Vi gjenfinde' her den samme 
Yppighed i den eviggrønne Skov og den samme Rigdom 


”) Af Gombretaceernes Familie. 

”) Foruden ovennævnte Planter er der Arter af Anonaceernes, Åristo- 
lochiaceernes og Rubiaceernes Familie, hvis Blomster have en 
saadan Aadsellugt; disse Aadselplanter stemme, mærkeligt nok, 
ogsaa overeens| i en ejendommelig bruunrød Farve af Blomsten. 
Bauhinia tomentosa, Mucuna prurita o. fl., Butea frondosa og 
Gassia Fistula høre ligeledes til de charakteristiske Bælleplanter 
i dette Gebet. 

påa Lianer og de Træernes Stammer og Grene bedækkende 
halvparasitiske Planter. De charakteristiske Planter ere 
desuden ikke alene andre Arter, men høre ogsaa ofte til 
andre Slægter og Familier end dem, der herske i det 
nordostlige Skovgebet. Foruden Kaneeltræet med sine 
læderagtige, skinnende Blade og andre Laurbærarter, er 
det navnlig Figentræer”") med Luftrødder som Touge 
udspændte mellem Grenene og Jorden, talrige Myrter 
af Slægten Eugenia, Palmer”), men især de for det tropiske 
Asien og navnlig for Ceylon eiendommelige Dipterocar- 


arts) 


peer”), som danne den væsenligste Bestanddeel af Skovene. 
Men ogsaa af mange andre Familier forekomme mærke- 
lige, ofte pragtfulde og vidtudbredte Træer i disse Skove, 
af hvilke her skulle udhæves: Lagerstroemia Reginæ, 
hvis Blomster af Farve og Størrelse som en Rose sidde 
i 2—3 Fod lange Klaser i Enden af Grenene; Strychnos 
nux-vomica, der frembringer en Overflødighed af orange- 
lignende Frugter med store Frøe, hvoraf den dræbende 
Strychnin uddrages; »Calamanderen« +), det bedste Meubel- 
træ påa hele Øen, der endog overgaaer Rosentræet i 
Skjønhed og Varighed; »Nebun« +) og Sæktræet 74), der 
leverer Natursække; den prægtige »Asoca«, hvis Skjønhed 


”) Især det bekjendte Banyanfigentræ, Ficus indica. 

”) Ceylon tæller 15 Palmearter: Areca, 4; Caryota, 1; Calamus, 5; 
Borassus, 1; Corypha, 1; Phoenix, 2; Gocos, 1. 

"") Der er ikke mindre end 27 Arter og 3 Slægter af denne Familie, 
som udelukkende have hjemme paa Ceylon og næsten alle i 
dette Gebet. 

+) Diospyrus hirsuta. 

tt) Dalbergia lanceolaria af Bælleplanternes Familie, har et godt Ved. 

ttt) Lepurandra saccidora. Paa en Green af den Længde og Tykkelse, 
som man ønsker hos Sækken, bankes Barken, indtil Basten løsner 
sig, og krænges derpaa tilbage, hvorpaa Vedet afsauges med Und- 
tagelse af den Deel, som skal danne Bunden i Sækken. 

med Rette lovprises af de indiske Digtere, udfolder her 
sine yndige Blomsterklaser. Blandt de paa Træerne voxende 
eller epiphytiske Planter tiltrækkes Opmærksomheden især 
af de formrige Gjøgeurter (Dendrobier og Saccolobier) og af 
Rhipsalis': Cassytha, en Cactusart, der ved en mærkelig 
plantegeographisk Afvigelse er skilt fra sine Slægtninge i 
Amerika”), og blandt Slyngplanterne er det navnlig Viin- 


se) 


ranker”), Peberplanter””), 


Spanskrørspalmer (Calamus), 
der opnaae en Længde af flere Hundrede Fod, Entada 
pursætha med kæmpestore åd Fod lange Bæller og den 
seiglivede Cocculus cordifolius+), som spille den vigtigste 
Rolie. 

Cocospalmen er som Kulturplante af samme Be- 
tydning for denne Deel af Øen som Palmyrapaimen i den 
nordlige, og Dyrkningen er i den senere Tid såa meget 
tiltagen, at Ceylon nu antages at have 20 Millioner Cocos- 
palmer. 

»Alt hvad der er bleven fortalt om Brødfrugttræets 
og andre Planters overordenlige Nytte for Mennesket er 
intet i Sammenligning med de Velsignelser, som Ceylon 
skylder denne uskatteerlige Palme, og Singaleseren veed at 
gjøre Rede for hundrede forskjellige Maader, hvorpaa 
Produkterne af denne hans Yndlingsplante kunne bringes 
i Anvendelse. Paa en Reise fra Galle til Columbo vil man 
overalt see Prøver påa at denne Angivelse ikke er over- 


”) Cactusplanterne ere saagodt som udelukkende en amerikansk Fa- 

milie. 

Cissus edulis og Vitis indica. 

"”) Piper nigrum, dyrkedes almindelig påa Ceylon under Hollændernes 
Herredømme. j 

+) Naar Stammen skjæres bort for neden, gaaer Planten ingenlunde 
derfor ud; snart seer man Rødder komme frem af den tilbage- 
blevne Deel og forlænge sig til de naae Jorden. 

dreven. Husene ere her byggede af Cocospalmens Stamme 
og tækkede med dens Blade, der ogsaa udgjøre endeel 
af Hegnene. Frugterne, vexlende i Form og Farve efter 
Varieteten, ligge i Bunker for at modnes, medens Husets 
kvindelige Befolkning i Døren sees beskjæftiget med at 
rive Kjærnen forat uddrage Mælkesaften, hvorpaa Singa- 
leseren sætter saa megen Priis ved sit Maaltid. I Gruber 
ved Siden af Veien ligger den trevlede Deel af Cocos- 
skallen for at udblødes og derpaa tjene til Tilberedning 
af »Coir«”), medens Kjødet bliver tørret i Solen. forat 
blive skikket til Oliepresning, og fra den tidlige Morgen 
sees »Toddymændene« i Toppen af Træerne for af de 
umodne Blomsterstande at indsamle Saften, der indkoges 
til Sukker eller tjener til Destillation af Arrak.« Størst 
Fuldkommenhed synes Cocospalmen at opnaae paa de to 
af alluvialt Sand dannede Landtunger, som  begrændse 
Havnen og Lagunen ved Batticaloa paa Østsiden af Ceylon. 
Her ligger en sammenhængende Palmeskov påa mere end 
10 Miles Længde, og det er ingen Sjeldenhed, at eet 
Træ giver 150 Nødder om Aaret, hver paa en Vægt af 
15 Pund. 

Dyrkningen af Kaneeltræet, som tidligere udgjorde 
Ceylons vigtigste Indtægtskilde, er nu kun af underordnet 
Betydning, og de fem store, forhen saa berømte Plant- 
ninger ved Negombo, Colombo, Barberye, Galle og Matura, 
hver med en Omkreds af 4—5 Mile, ere nu næsten for- 
vandlede til et Vildkrat, hvor Kaneeltræerne næppe ere 
synlige under et Dække af Viinranker, Ipomæer og andre 


+) Ved »Coir« forstaaes de fra Cellevævet sondrede Trevler eller Kar- 
bundter, der paa Grund af deres overordenlige Seighed have en 
meget udbredt Anvendelse, og blandt andet benyttes til de vel- 
bekjendte Maatter, Gulvtæpper o. dl. 

Slyngplanter”). Efterat dette kostelige Krydertræ var over- 
ført, ikke alene til Indien, Java og China, men ogsaa til 
Guiana, Martinique og Mauritius, og efterat Dyrkningen i 
i 1832 var hørt op at være et Monopol for Regjeringen, 
blev Prisen påa Kaneel saa lav, at Ceylon ikke kunde 
konkurrere med sine nye Rivaler. Regjeringen søgte vel 
at raade Bod herpaa ved at afhænde alle sine Plantninger 
til Private (1840) og ved ganske at hæve Udførselstolden 
(1848), og Produktionen er herved vistnok i de senere 
Aar steget endeel, men dette har ikke kunnet finde Sted 
uden paa Bekostning af Produktets Qvalitet; thi da man 
efterhaanden paa det europæiske Marked var bleven vænnet 
til et slettere Produkt og fandt sig tilfreds hermed, kunde 
det med Tilvirkningen af finere Sorter forbundne Arbeide 
ikke længere betale sig, og disse ere nu blevne meget 
sjeldnere i Handelen”). 

Naar man fra Vestsidens lavere Bjergegne begiver 
sig op i det centrale Høiland, blive Kaneeltræerne og 
Palmerne bestandig sjeldnere og afløses efterhaanden af 
Myrter””), Melastomer og talrige Arter af Kaffeplanter, 
og man befinder sig (i en Højde af mere end 3000 Fod) 
i det subtropiske Bælte. Naturen udfolder her som 
påa de fleste tropiske Øer i denne Høide en sjelden 
Rigdom af malerisk Skjønhed. Paa Bjergskraaningerne 
sees Kolonistens smukke Vaaningshuse omgivne af de 
frodige, eviggrønne Kaffeplantninger; yppige Trægrupper 


") Her sees ofte den mærkelige Kandebærer, Nepenthes destillatoria. 


"”) Denne Forandring i Produktionen kan sees deraf, at medens 
Ceylon 1841. kun udførte 452,000 Pund, men til en Værdi af 13 Mk. 
10 Sk. pr. Pund, udførtes 1857 888,000 Pund, men kun til en Priis 
af 4 Mk. pr. Pund. 


Alene Syzygium tæller 18 Arter. 


) 


120 


vexle med naturlige Græsgange”), såa at Landskabet paa 
mange Steder har en parklignende Charakteer, og overalt 
aabne sig nye og henrivende Udsigter over de lavere 
liggende Egne. Skovene synes i dette eensformige fugtige 
Klima i Pragt og Rigdom endog at overgaae dem i det tropi- 
ske Bælte, om de ogsaa staae tilbage med Hensyn til Træernes 
kæmpemæssige Størrelse. Underskoven, der fornemmelig be- 
staaer af Melastomer””), Psychotrier, Mephitideer””), Balsa- 
miner), Bambusrør, der som kjænipestore Fjerbuske sprede 
deres ludende, for Vinden bølgende Grene til alle Sider, Be- 
gonier, Hamppisangen +) 0. m. a., udmærker sig ikke mindre 
ved store saftiggrønne Blade end ved en Overfylde af de 
skjønneste Blomster. Mange af Høiskovenes Træer til- 
trække sig især Opmærksomhed ved flade Udvidninger 
af Stammen, som tåge deres Begyndelse i en Høide af 
15—20 Fod, træde frem som Støttepiller og ved Grunden 
staae 5—15 Fod ud fra Stammen, der forresten for at 
brede sin Krone mod Lyset hæver sig udeelt iveiret til 
en Høide af 60—80 Fod.- Uagtet deres anseelige Størrelse 
levere Træerne her i Regelen ikke Gavntømmer, og Vedets 
ringe Varighed kan ogsaa sees deraf, at Stammerne hen- 
smuldre meget kort Tid efterat de ere omstyrtede. " En 
Undtagelse herfra gjør det her almindelig udbredte. til 


") De ovenfor omtalte Patena'er. De have meget tilfælleds med de 
sydamerikanske Campos eller Savanner; de ere ligesom -disse 
enten ganske blottede for Trævæxt, eller der findes påa dem 
spredte forkrøblede Træer (Careya arborea af Barringtoniernes og 
Emblica officinalis af Vortemælksfamilien). 

") Ceylon tæller 57 Arter af denne Familie, hvoraf de allerfleste i 

denne Region. Memecylon, 24; Sonerila, 15; Osbechia, 9. 

Rubiaceerne ere her meget stærkt repræsenterede og optræde 

med flere for Ceylon egne Slægter. ; 

T) Impatiens leptopoda, cuspidata o. fl., idet Hele 21 Arter. 

tt) Musa textilis, see dette Tidsskr. 1 R. 5 B. p. 418. 


SAY 


121 


Gummigutfamilien hørende Jerntræ”), hvis læderagtige Blade, 
inden de udfolde sig, ere blodrøde og ligne Blomster. 

Naar man er naaet op til en Høide af 6,500 Fod, 
begynde Træerne at blive mindre, og alle Grenene og 
ofte tillige Bladene ere tæt besatte med Mosser og Halv- 
mosser, og Orchideerne erstattes tildeels af epiphytiske Mela- 
stomeer: den fuchsialignende Medinilla (fuchsioides) og 
Pachycentra (Walkeri). Her have Bregnetræerne””), den 
camelialignende Gordonia zeylanica og Eurya japonica””) 
deres rette Hjem, og den smukke »Nilloo« ”””) med røde 
og violette Blomster, hvis Frøe ere en af de vilde Høns 
og Golunda-Rotten 7) yndet Føde, danner en 5—6 Fod 
høj Underskov. Nærmer man sig endelig til Toppen af 
de højeste Bjerge (c. 8000”), ere Rhododendrer de herskende 
Træer — de beklæde saaledes navnlig hele Toppen af 
Adams Peak — og under Blomstringen see disse Bjerge 
i Frastand ud, som om de vare indhyllede i et rødt 
Klædebon. Betegnende for disse Egne er fremdeles en 
eiendommelig Blanding af tropiske med et vist alpinsk Præg 
udrustede Planter)+) med saadanne Slægter, som ere vel 
kjendte fra Europas tempererede+77) Lande. 


") Mesua ferrea. 
”) Alsophila gigantea. 
”) Begge af Theeplanternes (Ternstroemiaceernes) Familie, der sender 
Repræsentanter til lignende Bjerghgider i alle Tropelande. 
") Arter af den for Indien eiendommelige Acanthaceeslægt Strobi- 
lanthes, der alene paa Ceylon tæller 14 Arter. 
T) Gallus Lafayetti Qg Golunda Elliottii. 
++) Osbeckia buxifolia (Melastomacee), Myrtus tomentosa, Syzygium 
rotundifolium 0. fl. 
tit) Ranunculus WAallichianus, Berberis aristata, Viola . Wightiana, 
Hypericum Mysurense, Rubus flavus o. fl., Potentilla Mooniana, 
Viburnum erubescens 0. fl. a. 


19259: 


Dyrkningen af Kaffetræet danner ikke ålene et frem- 
ragende Træk i det nys beskrevne Plantebælte, men 
har havt en ganske særegen Betydning for Ceylons hele 
Opkomst i den nyere Tid. Efterat den ved nye Veies 
Anlæg i de forhen utilgængelige Egne såa høit for- 
tjente Sir Edward Barnes i 1825 havde grundet den 
første egenlige Kaffeplanining i Nærheden af Peradenia, 
var der et Sammentræf af gunstige Omstændigheder — 
Kaffetoldens Nedsættelse, en overordenlig Forøgelse i 
Forbrugen og Slaveemancipationens uheldige Virkninger 
paa Kaffekulturen i Vestindien — som i mindre end en 
Fjerdedeel af et Aarhundrede bevirkede en industriel Om» 
væltning påa Ceylon, og som, idet Forsyningen med en 
af de vigtigste Livsfornødenheder overførtes fra den vest- 
lige til den østlige Halvkugle, forvandlede denne Ø fra 
et dorskt militairt Kantonnement til en driftig Koloni. 
Det viste sig her som overalt, at kun de høiere liggende 
Egne (3—6000') vare vel skikkede til Kaffedyrkningen, 
og da der nu (1835) var sat samme Told paa ost- og 
vestindisk Kaffe i England, blev i kort Tid alle Bjerg- 
skraaningerne beklædte med Plantninger lige op til Foden 
af Adams Peak. - Kolonisten maatte først hugge sig frem 
gjennem veiløse Skove og levede under Skovfældningen 
og Planteskolernes Opelskning i Hytter, men efter faa 
Aars Forløb afløstes Skovstien af banede Veie og Hytten 
af den maleriske Bolig med europæiske Bekvemmeligheder. 
De vilde Elefanter og Leoparder flygtede for Skovmandens 
Øxe, Hjorte og vilde Høns forsynede Bordet med Vildt, 
og det romantiske Liv i Skoven havde sin egen Tillokkelse. 
Kaffemanien naaede sit Høidepunkt i 1845. Næsten alle 
militære og civile Embedsmænd vare blevne Kaffedyrkere ; 
det ostindiske Kompagnis Officerer opfyldte Ceylon for at 


123 


anbringe deres Sparepenge, og Kapitalister ankom med 
hvert Postskib fra England. Midt under disse Drømme 
om hurtig erhvervet Rigdom kom som et Tordenslag 
Pengekrisen i England (1845) og medførte en saa total 
Ødelæggelse for de fleste Spekulanter, at Plantningerne 
maatte sælges for en Tyvendedeel af den i dem anlagte 
Kapital. Uagtet dette uventede Smæk, uagtet den hele 
til Plantningens Drift fornødne Arbeidskraft er afhængig 
af den noget usikkre Indvandring af Kulier fra Malabar- 
og Koromandelkysten — ingen Udsigt til Fordeel har 
hidtil kunnet bringe Singaleseren til at opgive sin med- 
fødte Ulyst til fast Arbeide i Plantningerne — og uagtet 
de ikke ualmindelige, af forskjellige Dyr”) paa Kaffe- 
træerne foraarsagede Ødelæggelser, har Kaffedyrkningen 
dog i kort Tid hævet sig til en anseelig Høide. I 1857 
var der saaledes ikke mindre end 404 Plantninger i 
Drift, og den hele Udførsel beløb sig til 50,700,000 Pund 
til en Værdi af 1,297,000 Pd. St., medens denne i 1837 
kun udgjorde 107,000 Pd. St.; tager man fremdeles i 
Betænkning, åt i 1857 kun en Trediedeel af det til Kaffe- 
dyrkning skikkede Land var taget i Brug, synes der at 
være de gunstigste Udsigter til en endnu langt større 
Produktion. 


") Navnlig Kaffe-Skjoldlusen (Lecanium Coffeæ) og Golunda-Rotten. 


Professor Costes Iagttagelser over Hundesteilernes 
Redebygning 7). 


der har anbragt (skriver Prof. Coste) i »Collége de France« 
i runde Beholdere af omtrent 3 Alens Tvermaal og 4 Alens 
Dybde, i hvilke jeg havde søgt at forene alle de materielle 
Betingelser, der forekom mig egnede til at sikkre mine 
Forsøg et heldigt Udfald, en stor Mængde Hundesteiler af 
begge Kjøn, som vare fangne netop paa det Tidspunkt, da 
Kognkastningen skulde gaae for sig. Faa Dage efter 
deres Henflyttelse til denne deres nye Bolig saae jeg enkelte 
Hanner vælge sig et bestemt Sted af Beholdernes Bund 
til fast Opholdssted og der udfolde en stor Virksomhed. 
Jeg passede då paa for at opdage, hvad der vel kunde 
være Hensigten med alle disse Manøvrer og med denne 
bestandige Venden tilbage til detsamme Sted, og det varede 


”) Skjøndt disse mærkelige Iagttagelser ikke ere ganske nye, håve 
vi dog troet, at det vilde være vore Læsere kjært at blive nærmere 
bekjendt med dem i deres Heelhed ; saa vidt vi vide er der nemlig hidtil 
kun bleven meddeelt ganske korte Udtog af dem i danske Skrifter. Den 
første Opdager af Hundesteilernes Redebygning er Goste imidlertid 
ikke, thi lagttagelserne gaae tilbage til 1739; hvem der interesserer 
sig for det historiske, denne Sag vedkommende, henvise vi til 
v. Siebolds »die Susswasserfische von Mittel-Europa« (1863) 
p. 68—72. Andre Oplysninger om Fiskenes Redebygning vil man 
finde sammenstillede af Prof. Reinhardt i »Dansk Maanedskrift« 
1859, 2det Bind p. 216 og figd. og af Dr. Lutken i »Almeenfatte- 
lige Naturskildringer,« 2det Bind p. 265 og figd. (Red. Anm.) 

"ikke længe inden jeg opdagede, at hvert enkelt Individ 
kun havde een eneste Beskjæftigelse, nemlig at samle Stof 
til en Bygning, paa hvis Indretning det anvendte al den 
Kunstflid, som stod til dets Raadighed; og ved med stadig Op- 
mærksomhed at følge dette møisommelige Arbeides hurtige 
Fremskridt kom jeg til at overvære det besynderligste 
Skuespil, som det vil være muligt at see. 

Jeg saae nemlig følgende: Enhver af de Hanner, som 
give sig af med dette Arbeide, opdynger paa det af den 
valgte Sted alleslags Græsstraa, 
som den ofte henter langt 
borte, og ved Hjælp af hvilke 
den begynder at danne et 
Slags Tæppe; men da det 
Stof, som skal udgjøre denne 
dens Bygnings Grundvold, 
kunde blive ført bort af Van- 
dets Bevægelser, er den 
saa forsigtig at hente Sand, 


hvormed den fylder sin 


Bag VA 


En Hundesteil ifærd med at bygge Rede. Mund, og som den lægger 
påa Reden for at tvinge 
den til at blive, hvor den er. For endvidere at 
give de saaledes samlede Materialier den fornødne Sammen- 
hængskraft, trykker den sin Bugflade mod dem, glider 
langsomt hen over dem, idet den kryber fremad med 
rystende Bevægelser, og afgnider derved den Slim, der 
sveder ud af dens Hud. Som Følge heraf danne disse 
første Materialier en Slags Grundvold eller et fåst Gulv, 
hvorpaa den øvrige Bygning, hvis Opførelse fortsættes med 
Udholdenhed og feberagtig Iver, senere vil kunne hæve sig. 


For at forvisse sig om, at alle Straaene hænge til- 

strækkelig sammen, bevæger den sine Brystfinner med 
overordenlig Hurtighed for at frembringe Strømninger i Ret- 
ningen henimod Reden, og dersom den bemærker, at 
enkelte Græsstraa vakle, stikker den dem ind med sin Snude, 
lægger dem ovenpaa hinanden, jevner dem og limer dem 
sammen paa ny. 

Naar Arbeidet er kommet saa vidt, vælger den fåstere 
Materialier. Man seer den nu tage Rødder eller Halm- 
straa, som den altid griber med Munden og fæster i selve 
den først opførte Bygning eller anbringer påa dennes 
Overflade; og dersom den under sine Bestræbelser for at 
faae dem stukne ind kommer til den Erkjendelse, at den 
Stiilling, den har givet dem, ikke tilstrækkelig svarer til 
Hensigten, trækker den dem ud igjen, griber dem påa 
et andet Sted, vender dem om, støder til dem, driver 
dem dybere ind 0. s.v., indtil den finder, at den har gjort 
den bedst mulige Anvendelse af dem. Men undertiden 
er der dog, uagtet al dens Omhu, Stykker, som påa Grund 
af deres Form ikke passe til Bygningens almindelige 
Plan; dem trækker den da ud igjen, slæber dem langt 
bort fra Reden, lader dem ligge og opsøger andre til at 
erstatte dem med. Tilsidst har den saaledes .dannet sig 
et fast Leie, hvis forskjellige Bestanddele den altid er såa 
forsigtig at forbinde ved Hjælp af det slimede Stof, hvor- 
med den oversmører dem. 

De Stængler, Rødder og Straa,. hvormed den ud- 
fodrer det Indre af den lille Fordybning, hvoraf Reden 
bestaaer paa dette Trin af dens Opførelse, ere imidlertid 
altid anbragte i en bestemt Retning, nemlig paa langs, 
saaledes at deres ene Ende senere kommer til at svare 
til Indgangen og den anden til Udgangen påa Huset. 
Denne Indretning har rimeligvis et  doppelt Formaal, 

nemlig deels at bevirke en større Fasthed af Redens indre 
Væg, deels at sikkre Reden mod Ødelæggelse under 
Rognkastningen og Befrugtningen; thi dersom Hannen 
eller Hunnen paa denne 'Pid istedenfor at finde Smaadelene 
liggende i den samme Retning, som de selv maae følge for 
at gaae gjennem Reden, fandt Forhindringer i de paa deres 
Vei anbragte Tverstykker, vilde Følgen deraf ofte blive, 
at de under deres Forsøg paa åt rive sig selv løs vilde 
tage med sig den hele Bygning, hvormed disse Tver- 
stykker vare fast forbundne. | 

Naar det saaledes er lykkedes Hannen at opføre 
Gulvet og Sidevæggene paa Bygningen, beskjæftiger den 
sig med at indrette Taget. 1 dette Øjemed bliver den 
ved at hidbringe lignende Smaadele som dem, den be- 
nyttede til at lægge Grunden med; men idet den arbeider 
paa Fuldføreisen af sit Værk med udholdende Stræben 
og tiltagende Iver, søger den tillige bestandig at give 
det Fasthed, og for at opnaae dette hengiver den sig uop- 
hørlig til de trættende, krybende og rystende Bevægelser, 
ved hvis Hjælp den, som ovenfor anført, sammeniimer 
sin Redes forskjellige Bestanddele. Men alt medens den 
arbeider paa at give sin Bygning Fasthed, maa den til- 
lige indrette den paa den til dens Bestemmelse svarende 
Maade, og den lader derfor altid en skarpt og regelmæs- 
sigt begrændset Aabning blive tilbage, hvorigjennem den 
ofte stikker sit Hoved eller endog en stor Deel af sit 
Legeme ind for åt holde Væggene fra hinanden og gjøre 
Redens indre Hulhbed såa rundelig, at Hunnen kan komme 
derind og lægge de Æg, som Hannen senere forsvarer 
saa modigt og utrætteligt. 

Denne kredsrunde Aabnings Rand er bygget med den 
største Omhu og Regelmæssighed; ikke et Græsstraa rager 

længere frem end de andre eller spærrer Gjennem- 
gangen; alle Forsigtighedsregler ere tagne for -at lette Ind- 
gangen. Den indsmører den med en forbausende Taal- 
modighed, og tvinger ved at krybe påa skraa langs henad 
dens Rand de Straa, hvoraf den er dannet, til at bøje sig 
og danne en fløielsagtig Ramme om den deraf be- 
grændsede Aabning. ; 

Den saaledes opførte Rede danner nu en rund- 
agtig Hvælving af omtrent 3 Decimaltommers Tvermaal, 
der viser sig paa Beholderens Bund som en lille rund 
Forhøining. I Forplantningstiden seer man i de af Hunde- 
steilerne beboede Bække en saa stor Mængde af disse 
Smaahøie, at man har vanskeligt ved at fatte, at. disse 
Dyrs Redebygning ikke længe har været en almindelig be- 
kjendt Ting”). Enhver af disse Hvælvinger, hvis Vægge 
ere byggede med samme Dygtighed som en Svaleredes, 
har, som nys er sagt, paa et Sted af sin Omkreds en 
Aabning, der fører ind til den til Ægenes Modtagelse 
indrettede Hule; men det er ikke længe at denne 
Aabning er Redens eneste; thi snart anbringes der nok 
en lige over for den første. 

I Reglen er det Hunnen, som gjennemborer den mod- 
staaende Væg for at skaffe sig en Udgang, idet den efter 


”) Almindelig bekjendt har den vistnok ikke været, skjøndt vel 
seet af enkelte. At den ikke er bleven bemærket af Alle, der håve 
moret sig med at betragte disse Dyrs Færd i lave Bække, kan 
forklares ved en fagttagelse af Prof. Siebold, som viser, at Re- 
derne ofte ere saa skjulte i Sandet, at kun nogle faa Trevler rage 
frem af dette, hvilke man naturligvis let overseer; hvor de findes, 
opdager man imidlertid let ved at lægge Mærke til, hvor den vaågt- 
havende Hundesteile opholder sig uden at ville lade sig fordrive, 
og hvorledes den teer sig, nåar man f. Ex. med en Stok føler sig 
for i det Terrain, hvor Rederne formodes at være. 

(Red. Anm.) 

Æglægningen styrter ud af Reden, men der er Tilfælde, 
hvor Hannen paatager sig dette Arbeide. Den gaaer da 
ind ad den først dannede Aabning og tvers igjennem 
Redens Hulhed, men medens den udfører denne Manøvre, 
seer man den afmaale sine Bevægelsers Omfang efter sit 
Huses Spændighed og kun tildele det saadanne Stød, der 
ikke sætte dets Fasthed i Fare. Man skulde næsten troe, 
at den vil forvisse sig om, at Bygningen kan modstaae 
de Rystelser, som EHunnens Gjennemgang vil bevirke, thi 
den efterligner alle dennes Bevægelser og antåger en 
ganske anden Holdning end naar den skal til at befrugte 
Ægene. Hos den lille Hundesteile (Gasterosteus 
- pungitius) er det altid Hannen, der anbringer begge 
Aabninger, saaledes som det vil fremgaae af følgende 
korte Fremstilling af den eiendommelige Redebygning, som 
udmærker denne Årt. 

Medens de større Hundesteiler (G. aculeatus) nemlig 
bygge deres Reder paa selve Dyndbunden og påa Steder, 
hvor det er let at blive dem 
vaer, ophænge de smaa Hunde- 
steiller (G. pungitius) dem 
derimod påa Bladene eller 
Grenene af de Planter, som 
de kurne komme til, og skjule 
dem langt bedre. Hannen 
åd SY henter i sin Mund en til- 


strækkelig Mængde Vandhaar 
Den lille H. ifærd med at danne sig (Conferver), dynger dem sam- 

ie FAR REnEEnE men paa det dertil udsøgte 
Sted, forbinder dem med de Punkter, som skulle tjene 
dem til Støtte, og naar de saaledes samlede Materialier 
danne en tilstrækkelig stor Masse, jager den sit Legeme 

ind deri og indhyller sig deri ligesom i et Svøb, hvorpaa 
den borer sig langsomt gjennem dette Svøb, idet den 
udfører en stødvis, dreiende Bevægelse omkring sin 
Axe; alt som denne Omdreining udføres, rulles da 
de indhyllende Vandhaar, som blive indslimede ved at gnides 
mod Legemet, omkring den i Form af Ringtraade, og 
Reden antager saaledes Form af et Ærme. Det er rimeligt, 
at denne ringformige Ordning af Traadene frembringes af 
den Række af talrige Pigge, som sidde langs ad Dyrets 
Ryg og ved dets Bevægelser komme til at virke paa Vand- 
haarenes fine Traade ligesom Tænderne i de Maskiner, der 
benyttes til at karte Uld eller Hør. Fisken gjentager denne 
Manøvre, såa ofte det forekommer den nødvendigt for at. 
Reden kan faae den rette Fuldendthed og dens Vægge 
den fornødne Fasthed, og begiver sig endelig bort for at 
opsøge Hunnerne og fåae dem til at lægge Æg. 

Man har altid beundret den vidunderlige Kunstflid, 
hvormed visse Fugle opføre den Bygning, der skal mod- 
tage deres Æg; man har ofte talt om den Forstand, 
hvorpaa Halemeisen afgiver Bevis ved at indrette paa sin 
Rede to modsatte Aabninger, der tillade den at gaae frit 
ud og ind uden at være nødt til at vende sig om, hvilket 
den ikke let vilde kunne gjøre påa Grund af sin lange 
Hale. Det er med Rette at man i dette Forhold har seet 
Følgen af en vis Forsynlighed. Men Hundesteilerne vise 
sig hverken mindre vindskibelige eller mindre forstandige 
end den omtalte Fugl; thi vi see, at de, ledede af det 
samme fremadskuende Instinkt, arbeide omtrent for det 
samme Formaal, nemlig at kunne komme ud af deres Rede 
uden at beskadige den, hvilket vilde være aldeles umuligt 
for dem ifølge deres Bygning, hvis Reden kun havde een 
Aabning. Men det mærkeligste er, at ligesom Halemeisen, 

naar dens Unger ere udklækkede, tilstopper Udgangen, 
som ikke mere skal bruges, paa den Bygning, der giver 
Ungerne Ly, men hvori den selv ikke mere skal trænge 
ind”), saaledes ile Han-Hundesteilerne, naår deres Rede 
er forsynet med en tilstrækkelig Mængde Æg, eller 
naar deres Befrugtningsevne er udtømt, med at tilstoppe 
Udgangs-Aabningen. 

Naar Opførelsen "af Reden er saa vidt fremrykket, at 
den kan modtåge Ægene, farer Hannen, fuld af Iver, 
midt ind i Hunnernes Skare for at tildrage sig den Huns 
Opmærksomhed, der er rede til at lægge Æg, og tilbyde 
den et Gjemmested til dens Afkom.… Hun kan let skjelne 
ham fra de almindelige Hanner, thi han bærer nu For- 
plantningstidens rige Dragt og pryder sig med de meest 
levende Farver. Dens Kinder og Bug have tabt deres 
sædvanlige Hvidhed forat bedækkes med en Ildfarve, en 
livlig Orangefarve eller et Morgenrødt; dens ellers graa- 
lige Ryg gjennemgaaer skiftevis alle Afskygninger af 
Grønt, Blaat og Sølv, og udtrykker saaledes ved Hjælp af 
denne overraskende Foranderlighed dens Evne og Trang 
til at fuldføre Forplantnings-Værket.  Saasnart Hunnen 
bemærker den sig nærmende Han, iler den derfor med at 
søge hen til den, svømmer sagte hen over dens Ryg og 
synes ved en Række af smaa kokette Manøvrer og op- 
muntrende Bevægelser at tilkjendegive, at den er beredt 
til at følge den. Tilskyndet af dette hemmelighedsfulde 
Sprogs livlige Tegn iler Hannen nu afsted til sin Rede 


i) Vi kjende ikke den Iagttagelse over Halemeisen, hvortil Forf. her 
støtter sig, skjøndt noget lignende ogsåa antydes af andre For- 
fattere, men ville ikke fordølge, at den hele Fremstilling af Hale- 
meisens Fremgangsmaade af flere Grunde forekommer os meget 
usandsynlig, og at vi ingenlunde ville gaae i Borgen for dens 
Rigtighed. (Red. Anm.) 

ligesom for at vise den Veien, stikker sit Hoved ind i den 
gabende Åabning, udvider den stærkt for at lette Hunnen 
Adgangen og viger endelig Pladsen for denne, der saaledes 
kun synes at efterkomme dens udtrykkelige Opfordring til 
at gaae derind. Hunnen trænger nu heelt derind og lader 
ikke andet see udenfor end sin Halespids, der rager frem 
af den Aabning, hvorigjennem den er kommet ind; den 
bliver der 2—3 Minuter, under hvilke dens kråmpagtige 
Bevægelser antyde de Anstrængelser, som den gjør for at 
lægge sine Æg; derefter farer den ud, bleg og affarvet, 
brydende tvers igjennem Reden; selv om Reden kun har 
en eneste Aabning førend Hunnens Gjennemgang, har den 
altid to efter Æglægningen. 

Medens Hunnen er i Reden og lægger sine Æg i 
denne, synes Hannen, hvis Farveskifte og livijge Adfærd 
røbe dens stigende Bevægelse, at være et Bytte for en 
Slags Paroxysme og at ville fremskynde det Øieblik, da 
Raden skal komme til den at gaae derind. Den under- 
støtter Hunnen, gnider den med sin Snude ligesom for at op- 
muntre den, og såasnart Hunnen har tilendebragt sit besvær- 
lige Æglægningsværk, gaaer den ind ad samme Vei, glider 
langsomt og skjælvende hen over Ægene, men gaaer 
næsten lige strax ud igjen for at istandsætte hvad Skade 
Bygningen maatte have lidt. Denne Rede, hvis Opførelse 
har kostet Hannen saa mange Anstrængelser, er dog ikke 
alene bestemt til at modtage de Æg, som een Hun kan 
lægge påa een Gang; den kan indeholde en langt større 
Mængde. Hannen fører derfor efterhaanden i Løbet af 
flere Dage enten den samme Hun gjentagne Gange der- 
hen eller alle dem, der samtykke i at følge den, og 
anvender i Reglen en særlig Befrugtning paa hver enkelt 
Æglægning, saa at Reden tilsidst er bleven et rigt Magasin, 

hvori Ægene fra hver enkelt Rognkastning ere samlede 
i særskilte Dynger, der tilsamme danne en stor Bunke. 

Hunnernes Evne til at lægge Æg flere Gange og 
med mere eller mindre bestemte Mellemrum forklarer, åt 
disse Dyr ere istand til at formere sig i en saa vidunderlig 
Grad, og man forbauses da ikke over, at de kunne vrimle 
i en saadan Mængde paa visse Steder, at de blive et 
Middel til at gjøde Jorden. Det er ikke sjeldent, at Summen 
af alle de Æglægninger, som have fundet Sted i en enkelt 
Rede, løber op til 1000 eller 2000 Æg, og man begriber 
let, at disse Tal kunne stige endnu langt høiere, efter- 
som disse Dyrs polygame Levemaade gjør det muligt for 
hver Han at befrugte Afkommet af et saa at sige ube- 
grændset Antal af Hunner. Pennant fortæller, at i 
Lincolnshires Sumpe vise disse Smaafiske sig af og til i 
forbausende Masser og stige i tætte Kolonner op åd 
Welland-Floden; der kan være saa mange af dem, at 
man breder dem ud over Markerne for at gjøde med dem. 
Deres pludselige Optræden i saa utallig Mængde har 
ledet til den Tro, at Oversvømmelser efterhaanden skulde 
føre Hundesteilerne bort fra alle Sumpene og sammen- 
hobe dem i underjordiske Huler, som de saa igjen skulde 
forlade, naar deres Antal blev altfor uhyre; men den oven- 
for givne Forklaring af dette Fænomen er saa simpel, at 
man ikke kan andet end lade den gjælde får en endelig 
Løsning af Spørgsmaalet. 

Kun Hannen bliver alene tilbage for at bevogte sin 
kostbare Skat, thi ikke alene yde Hunnerne denne aldeles 
ingen Omhu, men de blive endog frygtelige Fjender for 
den og danne talrige Forbund, der søge at bemægtige sig 
Reden for at overgive- den til Udplyndring og tilfredsstille 


134 


deres vilde Madlyst paa Ægene. Hannen har derfor et 
haardt og vanskeligt Hverv i at forsvare dem mod disse 
hungrige eller lækkersultne Røveres gjentagne Forsøg, 
især naar den en heel Maaned igjennem tillige er nødt 
til at skaffe de under dens Beskyttelse staaende Æg alle 
de til Udklækningens Fremme nødvendige Betingelser eller 
til at vaage over sin talrige Families Opfostring; men 
der gives ikke den Hindring, der kan føre den bort fra 
dens Maal eller svække dens Mod. Den begynder først 
… med at befæste sin Rede ved at bedække den med Stene, 
hvis Rumfang undertiden er halvt saa stort som dens eget, 
og som man ikke skulde ansee den i Stand til at flytte, 
hvis man ikke saae den gjøre 
det. Den lukker Redens Ud- 
gang og holder kun Indgan- 
gen aaben, gjennem hvilken 
den næsten altid er beskjæf- 
tiget med at lede Vandstrømme 
ind ved sine Brystfinners hur- 
tigeBevægelser. Hensigten med 
disse Strømme er rimeligvis 


ved uophørlig at vaske Ægene 


En Hundesteile (Han), bevogtende sine 
Æg og ledende Vandstrømme ind over 


at forhindre, at der danner sig 
Snyltealger påa dem, hvorved dem "med isme hey ER ES 

deres Udvikling standses; thi de døe næsten alle, saa- 
snart man unddrager dem denne heldbringende Paavirk- 
ning. De Bevægelser, som Hannen udfører for åt opnaae 
dette Resultat, kunne ikke forvexles med nogen af dem, 
som den hengiver sig til under andre Omstændigheder; 
de ere fuldkommen betegnende for det Værk, som den 
netop nu fuldbyrder. Efter at have indtaget en såa- 
dan Stilling, at Legemets Axe ligger i Forlængelsen af 

Redens Aabning, bringer den sit Hoved saa nær til denne, 
at Snudespidsen naaer hen til den, og bevæger nu 
sine to Brystfinner i Retningen bagfra fortil og leder saa 
øjensynligt Vandet ind påa Ægene, at det er umuligt at 
antage, at denne Manøvre, der gjentages med en utrolig 
Udholdenhed, skulde have en anden Bestemmelse. 

Medens Hannen saaledes er beskjæftiget med at 
bringe Hunnerne til at legge Æg, med at yde disse sin 
Omhu og med at mure sin Rede stærkere for at Ægene 
kunne være i Sikkerhed, bortjager den tillige med Bisterhed 
alle de Hundesteiler, der søge at nærme sig den, hugger 
dem med sin Snude og truer dem med sine Pigge, og saa- 
længe Angribernes Antal ikke overstiger 5 eller 6, lykkes 
det den næsten altid at drive dem tilbage med Magt; 
men der er Øieblikke, hvor Fjenden bliver saa frygtelig 
at al Modstand er unyttig, og skjøndt det i disse Til- 
fælde ikke længere er den forundt at forsvare sig, op- 
giver den derfor ikke ethvert Haab om at besværge 
Stormen. Den tager da sin Tilflugt til List, fjerner sig 
fra sin Rede, idet den overdriver de stødvise Bevægelser, 
til hvilke den hengiver sig, antager ganske Holdningen af 
en Fisk, der forfølger sit Bytte, og søger saaledes at 
udføre en Diversion. Dette Krigspuds lykkes den ofte; 
thi Hundesteilerne lade sig lokke af Haabet om at berøve 
den sit Bytte og sprede sig ad uden at udføre den 
Plyndring, som de lavede sig til at sætte i Værk mod 
Hovedgjenstanden for deres Begjærlighed. Men det lykkes 
den ikke altid ved dette Kunstgreb at bevare sin Rede 
for Plyndring. Jeg hår seet dem, der bleve nødte til åt 
begynde forfra 5 eller 6 Gange i Træk, fordi Reden hver 
Gang blev ødelagt for dem. 

Det vidunderlige instinkt, som lærer den beskyttende 
Han at skuffe Fjenden, hvor den maa opgive Haabet 
om at seire, hører til den samme Klasse af Evner som 
det, der lærer Hunnerne af mangfoldige Fuglearter de 
fiffige Kneb, hvormed man seer dem lokke Jægeren 
langt bort fra det Sted, hvor de ruge deres Æg eller 
opfostre deres Unger. Alverden veed, at Agerhønen f.Ex., 
naar den overrumples, slæber sin Vinge tungt efter sig 
ligesom en saaret Fugl, hvorved den hos den frygtede 
Fjende fremkalder et Haab om at naae den og lokker 
ham til at forfølge sig, saa at dens Unger faae Tid til at 
skjule sig eller flye. For Folk, der boe paa Landet, 
frembyde lignende Kjendsgjerninger sig let, og jeg selv 
har aldrig glemt de mærkelige Enkeltheder ved en lille 
Begivenhed, hvori en rugende Hun spillede sin Kolle 
med en saadan Dygtighed, at jeg blev taget aldeles ved 
Næsen af dens Kneb. Jeg gik i 1841 over en afhøstet 
Mark i Omegnen af Nizza, da jeg pludselig saae en Lærke 
rulle for mine Fødder og slæbe sig møisommeligt afsted, 
som om den ikke havde Kræfter til at slippe bort. Min 
første Bestræbelse var at fange den, men i samme Øieblik 
som jeg troede at gribe den, gjorde den en ny Anstren- 
gelse, men syntes dog kun med Nød og neppe at for- 
maae at slæbe sig lidt længere bort. Lidt efter lidt 
lokkede den mig saaledes ind paa en tilstødende Mark, 
men da den saa troede, at den havde faaet mig saa langt 
bort fra sin Rede, at jeg havde tabt Sporet, svang den 
sig glad op i Luften, feirende det heldige Udfald af sin 
List med sin Sang. Det er aabenbart, at der i alle disse 
Handlinger ligesom i Hundesteilernes er en virkelig Be- 
regning, og at Instinktet her hæver sig til Forstandens 
Højde; men jeg har ikke til Hensigt at behandle dette 

Spørgsmaal her og vender derfor tilbage til Hundestei- 
lerne og deres Kampe. 

Det er ikke med enhver Hundesteile at de heftige 
Kampe finde Sted, thi et nogenlunde raskt Angreb 
er i Almindelighed tilstrækkeligt til at drive dem paa 
Flugt; men naar disse Sammenstød finde Sted mellem 
Hanner, der ere Naboer og begge beskjæftigede med at 
vaage over de til deres Omhu betroede Æg, kan der 
"opstaae frygtelige Kampe. Begge Modstandere styrte sig, 
besjælede af det samme Raseri, mod hinanden, ere begge 
lige fast bestemte paa ikke at taale noget Overgreb paa 
deres Omraade, forfølge hinanden under hurtige Drei- 
ninger, bide hinanden eller søge at gjennembore hinanden 
med deres Pigge. Deres idelige Farveskifte røber den 
dem beherskende Lidenskabs stigende Hede. Som oftest 
seer man dem imidlertid udtømme deres Kræfter paa 
unyttige Anstrengelser og vende tilbage, overvældede af 
Træthed, for at overtage hver sin Bestilling ved den Rede, 
som de for et Øieblik havde forladt; andre Gange und- 
gaaer den overvundne kun sin Modstanders Hug ved at 
skjule sig i Græsset. Det Tilfælde kan ogsaa indtræde, 
at Striden ender paa en sørgeligere Maade ved at en 
af de kæmpende falder, gjennemboret af Seirherrens Pig, 
som et Offer for denne Kamp paa Liv og Død; men 
det er en sjelden Undtagelse, næsten altid naae de to 
Modstandere fredelig tilbage til deres Poster og ende med 
at finde sig i hinandens Selskab. Naar Rederne ligge meget 
tæt i Smaabækkene, seer man endogsaa, at de vogtende 
Hanner lade sig nøie med, naar de angribes af en Nabo, 
at lægge sig paa Siden og reise Piggene ligesom til Tegn 
paa, at de ere paa deres Post, og at Angriberen trækker 
sig tilbage efler denne Advarsel. 

Er det lykkedes Hannens Utrættelighed, Omhygge- 
lighed og Mod at bevare Reden til Udklækningen nærmer 
sig, seer man den fordobble sin Iver, tåge Steen bort 
for at gjøre Reden lettere at gjennemtrænge for Vandet, 
anbringe nye Aabninger, gjøre Strømmene hyppigere, flytte 
Ægene, bringe dem snart op til Overfladen, snart ned til 
Bunden for ved saaledes at bringe dem i forskjellige 
Stillinger at forskaffe dem de til dette Tidspunkt af deres 
Udvikling svarende Betingelser. 

Naar endelig efter 10—12 Dages udmattende Omhu 
Ungerne ere udklækkede, maa den endnu beskytte dem i 
en temmelig lang Tid; thi hvis den forlod dem, vilde de 
snart blive deres Fjenders Bytte. De fødes med en såa 
omfangsrig Blommesæk, at det kun er med Møie at de 
kunne bære den, og deres Bevægelser ere i den Grad 
hæmmede af den, at de ere ude af Stand til at undflye 
den truende Fare. Det er derfor nødvendigt, at den 
faderlige Omhu danner ligesom et Gjærde om dem til 
Beskyttelse mod ethvert fjendtligt Anfald. 

Hannen helliger sig til denne nye Beskjæftigelse 
med smaalig Aarvaagenhed. Den tillader ikke nogen af 
de nyfødte at overskride Redens Grændser; gjør En 
det, tager den den strax i Munden og fører den lige 
tilbage til dens Hjem; forøges Desertørernes Antal, griber 
den flere af dem paa een Gang uden at beskadige nogen; 
Hønen opfostrer ikke sine Kyllinger med en forstandigere 
Omhu. Men efterhaanden som dens store Familie udvikler 
sig og Ungerne blive mere bevægelige, behøve de ogsaa 
mere Rum til at øve sig paa, og Hannen tillader dem da at 
brede sig over en større Plads. Men denne større Frihed 
paalægger den en endnu ivrigere Paapasselighed; den er 

nødt til paa een Gang at vaage over alles Sikkerhed og at 
være tilstede allevegne. Man seer den derfor uophørlig 
svømme frem og tilbage, paa samme Maade som Hyrde= 
hundene omkredse Hjordene, føre de vildfarne Faar til- 
bage og altid ere rede til at forsvare dem mod mulige 
Angreb. 

Udøvelsen af dette sidste Hverv medtager ikke mindre 
end 15—20 Dage, og da ved Udløbet af dette Tidsrum 
alle dens Pleiebørn ere blevne stærke nok til selv at til- 
fredsstille Selvbevarelsens Krav, forlader deres Beskytter 
dem for at vende tilbage til sin gamle Levemåaade mellem 
de andre Hundesteiler, som beboe den samme Vandbe- 
holder eller Bæk. Forbausende er det, at dette Dyr, som 
til alle Aarets andre Tider udmærker sig ved sin Graa- 
dighed, holder en næsten fuldstændig Faste i al den. Tid, 
som den helliger Redens Opførelse, Ægenes Bevogtning 
og Ungernes Opfostring. 


Om Lysfænomener i Planteriget. 


Ved Stud. mag. E. Varming. 


Branat de mange plantefysiologiske Fænomener, som, end- 
skjøndt Videnskaben endnu maa lade dem henstaae ufor- 
klarede, dog turde gjøre Fordring paa Interesse ogsaa hos 
Andre end Videnskabsmænd, maa især nævnes de hos for.- 
skjellige Planter iagttagne Lysfænomener. Disse ere nu i 
og for sig selv smukke og interessante; men da de hidtil 
kun ere sete hos faa Planter, som omtrent alle ere al- 
mindelige i Haverne, og det er en Gjenstand, over hvilken 
Lægmænd ligesaa godt som Videnskabsmænd kunne såmle 
lagttagelser, har jeg ogsaa af den Grund anseet det 
for passende at henlede Almeenhedens Opmærksomhed 
herpaa ved, efter en Afhandling af den svenske Botaniker 
Th. Fries”), at forsøge en kort Fremstilling af de Tilfælde 
og Forhold, hvorunder saadanne Fænomener ere iagttagne. 

Lysende Planter findes omtalte allerede i Oldtiden, såå- 
ledes af Plinius, Aelian, Josephus og ligesaa af for- 
skjellige middelalderlige Skribenter; hos dem alle seer 
man, åt Almuen nærede højst latterlige og overtroiske 
Meninger om de vidunderlige Kræfter, slige om Natten 
lysende Planter skulde være i Besiddelse af (Lunariæ, Maane- 
planter, kaldes de). Åelian fortæller saaledes, at der gives 


en Plånte, som han benævner Aglaophotis terrestris, og 


”) Nya bot. not. 1858. 

som man om Dagen ikke seer noget Mærkeligt ved; men 
om Natten lyser den som en Stjerne. Er man saa lykkelig 
at finde den, maa man fremfor Ålt ikke rykke den op, 
da man saa ufejlbarlig vil dø. Den næste Morgen skal 
man da hente en Hundehvalp, binde den til Planten og 
nu lokke den til at rykke den op. Dette medfører vel 
Hundens Død, men man har erhvervet sig en kostelig 
Skat, med hvilken man kan læge alle Sygdomme, frem- 
mane Aander, finde skjulte Rigdomme 0. s. v.; kort sagt 
denne Plante svarer fuldstændig til de Vises Sten. 

At afgjøre, hvilken eller hvilke Planter AÅelian saavel 
som de Andre tale om, er en Umulighed; thi deels 
"ere Beskrivelserne altfor ufuldstændige, deels mangle de 
ofte ganske, og naar senere Skribenter troe åt gjenkjende 
"Mandragora, Cæsalpinia pulcherrima eller Dictamnus albus 
eller Veratrum, såa er der i Virkeligheden ligesaa stor 
Sandsynlighed for, at det er helt andre. Vi ville derfor 
hermed forlade Sagnperioden og dens Eventyr og gaae 
over til at nævne de fra Nutiden bekjendte og bekræftede 
Fakta, idet vi for Fuldstændigheds Skyld først omtale for- 
raadnende eller beskadigede Planters, navnlig det trøskede 
Træes Lysevne, og det ogsaa af den Grund, at flere Bota- 
nikere ansee dette Fænomen for eensartet med hiint andet, 
de levende og friske Planters Lysen. 

Det tør vel ansees for almindelig bekjendt, at halv- 
opløst Træ har Lysevne. Man kan let fåae dette at see 
ved at opsøge gamle Træstubbe, der vise Spor til For- 
raadnelse, og betragte dem i Mørke; Vedet vil da paa 
hele Overfladen sees at have et fosforescerende Skin, eller 
hvis ikke paa Overfladen saa dog i det Indre.  Aldeles 
frisk Træ vil ogsaa, naar det med paasiddende Bark ned- 
graves i en fugtig Jordbund, efter kort Tids Forløb have 
begyndt at lyse under Barken, og dette skal skee desto 

hurtigere, jo friskere og saftigere det var. Af vore danske 
Træarter er det især Eli, Bøg, Fyr og Pil, der lettest vise 
dette Fænomen. Lægges Lysved i Vand, vil Lyset være 
slukt efter omtrent 24 Timers Forløb, i Alkohol efter 
10—12 Minutter og i Syrer endnu hurtigere; ligesaalidt 
kan det vedvare i Luftarter, der ere uskikkede til; Ind- 
aanding, som Kulsyre, Brint og Kvælstof, ja selv i et 
med atmosfærisk Luft fyldt, men afspærret Rum vil: det 
forsvinde, for dog atter at komme frem, naar Luften faaer 
Adgang, hvilket ikke altid var Tilfældet ved de førstnævnte 
Forsøg. I reen Ilt viser Lyset sig ikke kjendelig stærkere, 
og ligeledes synes den atmosfæriske Lufts Iltmængde ikke 
at forandres; men man maa desuagtet ifølge de anstillede 
Forsøg forklare Fænomenet som en Forbrændingsproces, 
lig den, der foregaaer med Brændet i vore Kakkelovne, 
idet Luftens Ilt, i dette Tilfælde rigtignok i umærkelige 
Kvantiteter, forbinder sig med Kulstoffet i Cellevægene. 

Ogsaa hos forskjellige andre raadnende Plantedele er 
Fosforescens iagttagen. Meyen nævner saaledes raadnende 
Ferskener og Kartofler, som håvde begyndt at spire. 
Ligesaa fortæller han, at han en Nat i en Skov iagttog 
lysende halv opløste Svampe, hvis Lysmaterie han med 
sin Stok kunde stryge op påa Træstammerne. Fremdeles 
har Tulasne seet affaldne Egeblade, der endnu havde en 
temmelig fast Konsistens, vise et tydeligt Fosforskin paa 
de Steder, hvor den brune eller graa Farve vår svagere, 
og især hvor den, ved en deelviis Omdannelse af Celle- 
vævet, var bleven næsten hvid. 

I alle disse nævnte og i endnu flere iagttagne Til- 
fælde var Lysfænomenet en let forklarlig kemisk Proces, 
et Tegn paa Død og Opløsning. Af en herfra noget for- 
skjellig Art er det Lys, som undertiden er bleven iagttaget 
hos en Vortemælk (Euphorbia phosphorea), og som Mar- 

tius nøje har beskrevet i sin brasilianske Rejse. En 
Aften Kl. 7, da det allerede begyndte at blive mørkt, 
og et Tordenvejr trak op, blev ved et Tilfælde en saadan 
Plante beskadiget, og ud af Saarene strømmede den hvide 
-Mælkesaft, idet den i Udstrømningens Øjeblik stærkt fos- 
forescerede. Lyset varede kun nogle fåa Sekunder, og 
var »stærkere end det, som iagttages ved raadent Træ, 
men svagere end den flammende Atmosfære om Dictam- 
nus'ens Blomster«”).  Thermometret stod da paa 25" C., 
og i hele den paafølgende Time, indtil det sank ned til 
20? C., viste Fænomenet sig paa alle de Planter, han be- 
skadigede; men det lykkedes ham ikke senere, ved mang- 
foldige gjentagne Forsøg med denne over hele det indre 
Brasilien temmelig almindelige Plante, at iagttage noget 
Lignende. Dette Lysfænomen maa vel søge sin Forklaring 
i en øjeblikkelig Forandring af Mælkesaften, naar den 
kommer i Berøring med Luften, og, som det synes, kun 
under visse ejendommelige Forhold; men det egentlige 
Hvorledes staaer ubesvaret. 

Idet -vi nu gaae over til at betragte de levende 
og uskadte Planters Lysevne, maa først bemærkes, at 
denne fremtræder under en dobbelt Form, nemlig enten 
som et fra Planten stadigt udstraalende Lys eller som 
påa hverandre følgende Lynglimt. Man seer i Alminde- 
lighed alle Lysfænomener stillede sammen i de derom 
skrevne Afhandlinger, uden at denne Forskjel er gjort; 
men vist med Urette; thi ligesom Fænomenet i sin Frem- 
træden viser sig dobbelt, saaledes bør der sikkert ogsaa 
gives en forskjellig Forklaring deraf. 


”) Paa varme stille Sommerdage omgiver den af Dictamnus alhus 
afsondrede ætheriske Olie den med en Atmosfære af let antænde- 
lige Gasarter. 

Af hine, de stadigt lysende Planter, er Rhizomorpha 
subterranea den mest bekjendte og undersøgte. Fra denne, 
især i fugtige Bjergværksgange eller andre Steder paa 
raaddent Træ voxende, Svamp”) udstraaler der ifølge lagt- 
tagelser først af Freyesleben og senere af Al. v. Hum- 
boldt og flere Andre, et saa stærkt Lys, at man endog skal 
kunne læse derved. Lyset udgaaer fra Greenspidserne. 
Unger, som gjorde Fænomenet, til Gjenstand for en nøjere 
Undersøgelse, kom til det Resultat, at der der fandtes 
et Parti af meget snevre og cylindriske, ved en rigelig 
Intercellulærsubstans forbundne Celler. Men hermed er 
ingen Forklaring given, saa meget mindre som senere 
Undersøgere have fundet, åt Lysevnen ikke tilkommer 
Greenspidserne alene, hvor dette Celleparti dog kun findes. 
Den franske Svampekjender Tulasne anfører saaledes, at 
han fandt unge Planter lysende over deres hele Overflade 
og de ældre paa flere spredte Punkter. Gnider man den 
lysende Deel med Fingeren, skal efter nogle lagttagere 
det lysende Stof blive hæftende ved denne. Man hår 
fundet, at Lyset til sin Existens fordrer atmosfærisk Luft, 
bliver stærkere i Ilt og ved Varme, men slukkes i Vand, 
Kvælstof og under Luftpompen, og den Antagelse er der- 
for rimelig, at Fænomenet har sin Grund i en med Lys- 
udvikling sammenknyttet kemisk Forbindelse af Svampens 
kulstofnoldige Bestanddele med Atmosfærens Ilt, og altsaa 
væsentlig er det Samme som det trøskede Træes Lysen. En 
i Syd-Europa voxende Paddehat (Agaricus olearius) hører 
ligeledes til de ofte iagttagne lysende Planter. Lyset viser 
sig her fortrinsviis paa Underfladen af Hatten paa de tynde 
Blade, som bære Sporerne, men sees ogsaa og næsten 
ligesaa smukt paa Stokkens Overflade og i de indre kjø- 


”) Rhizomorphaerne ere egentlig vegetative Dele af forskjellige Svampe, 

dede Dele. Denne Svamp har en guldguul Farve, og 
Mange ere tilbøjelige til heri at søge en medvirkende 
Aarsag til Lyset, og det med et vist Skin af Ret, da 
Lyset fra Sporebladene hører op, naar de blive brune. 
Men foruden at man fra en Følgen med ikke bør slutte 
til en Følgen af, taber denne Formodning dog sin Sand- 
synlighed, naar man seer hen til, at af 3 andre, tropiske 
Svampe, der alle vise det Samme, er den ene orange, 
den anden askegraa og den tredie hvid. Fænomenet, der 
rimeligviis er eensartet med det ovenfor omtalte hos Rhi- 
zomorphaåa, er for øvrigt ligesom dette »un phénoméne 
capricieux«, der ingenlunde viser sig til enhver Tid eller 
i samme Grad hos Individer, som dog i Udvikling og øvrige 
Forhold synes at ligne hverandre fuldstændigt. 

Af andre Planter, hos hvilke et lignende Fosforskin 
er seet, ville vi endnu kun nævne en Årt Natlys (Oeno- 
thera macrocarpa), fra hvis Blade og Blomster Hertugen 
af Buckingham i en stormfuld Nat saae »et pragtfuldt 
fosforescerende Lys« udstraale, — og den ogsaa hos os 
vildtvoxende lugtløse Kamille (Matricaria inodora), som 
Hagen under Bestigningen af et Bjerg i Schweitz saae 
udbrede et blændende hvidt Skin fra alle sine Blomster, 
og »han overbeviste sig om dette Fænomen saa tydeligt, 
at al Tvivl maatte forsvinde. « 

Af anden Natur er et ikke mindre interessant Lys- 
fænomen, som man har iagttaget hos en Art Mos (Schi- 
støostega osmundacea). I de Huler og Grotter, hvor den 
voxer, udbreder den til visse Tider af Dagen et smukt 
smaragdgrønt Skin, og den store Mængde Personer, som 
have været Vidne dertil, er Borgen for, at Fænomenet 
virkelig existerer. Der er mere end Sandsynlighed for, 


at denne Plante hår givet Anledning til forskjellige 
Tredie Række. I. 10 

Folkesagn om store, af Drager bevogtede, Skatte i Bjerg- 
huler. 

Saaledes hørte Th. Fries 1851 en Bonde i Halland 
forsikkre, at han i en Hule i et nærliggende Bjerg engang 
havde seet Masser af Guld, Sølv og ædle Stene; men da 
han greb efter dem, maatte han have baaret sig galt ad; 
thi det blev altsammen i hans Haand forvandlet til Jord. 
Paa Fries?”s Spørgsmaal, om der ikke havde været et lille 
Mos derimellem, svarede hån, at »det var något sådant 
der gront,« og dette Grønne har rimeligviis været Schisto- 
stega. Grunden til dette Fænomen er aldeles forskjellig 
fra den tidligere for Svampene anførte. Under og mellem 
dette Mos findes nemlig en Mængde vandhaarlignende 
Traade, der en lang Tid ogsaa bleve ansete for og be- 
skrevne som et Slags Vandhaar, men som man nu veed,. 
ikke er Andet end -Mossets Forkim. "Disse Traades Celler 
eremere eller mindre kugleformede og have et i Midten 
samlet Celleindhold, og derfra er det at Fænomenet har 
sin Oprindelse ved en særegen Brydning og Tilbagekastning 
af Dagslyset i alle disse smaa Celler. Noget Lignende 
sees ligeledes paa flere Bregners Forkim og påa Bladene 
af et ogsaa hos os voxende Mos (Mnium punctatum), 
naar de i nogen Tid have været omgivne af Vanddraaber. 

Idet vi nøjes med disse Exempler paa Planter, som - 
vides at have et vedholdende Fosforskin, vende vi os nu 
til den anden gaadefuldere Form af Lysfænomenet, nemlig 
de hurtige Lynglimt. Mange ere de Botanikere, som 
have forsøgt at faae dette at see, men da det beroer 
paa Tilfældet mere end paa Villien, er det kun lykkedes 
faa, og det er derfor intet Under, at Fænomenets Til- 
værelse betvivles af mange og underlægges de forskjelligste 
Forklaringer. 

Linnés Datter, Elisabeth Christina, var den 
første, som (i Aaret 1762) bemærkede, at der fra de rød- 
gule Blomster af den i Haverne saa almindelige »Nastur- 
tium« eller indiske Karse (Tropæolum majus) udgik smaa 
Lynglimt. Hun gjorde strax flere Personer opmærksomme 
derpaa, og de saae det alle tydeligt; men da hun meldte 
sin Fader det, svarede han, »att han sjelf det hvarken 
sett eller hørt, og ej engång kunde tro det, om icke han 
finge se det med egna dgon. « Efter at han selv den 
"følgende Aften var bleven Vidne til dette smukke Syn, 
maatte han tilstaae, at Sagen ikke kunde nægtes, og op- 
fordrede sin Datter til at indgive en Peretning derom til 
Videnskabernes Akademi, i hvis Skrifter Afhandlingen ogsåa 
nævnes under Titel: »Om indianska krassens blickande. « 
Fænomenet skal herefter vise sig i Juli Maaned ved Solens 
Nedgang og i Dæmringen, og bestaae i »en så hastig 
Skymtning af glåntis, åt deticke kan koncipieras hastigare. « 
Naar man sidder stille og seer hen paa et Sted, hvor der 
staaer flere Blomster, vil man bemærke, hvorledes snart 
den ene, snart den anden ganske pludseligt blusser op 
og funkler; men tillige gjøres opmærksom paa, at stirrer 
man stivt og længe påa en enkelt Biomst, »blicker hon 
icke gerna.« Hverken Linné eller hans Datter turde 
fælde nogen sikker Dom om Grunden til Fænomenet, 
»der tilhører experimentalfysiken,« og det overlades til 
de Naturkyndiges »skarpsyntare &gon« at afgjøre, hvorvidt 
det maaskee kan tilskrives et usynligt Nordlys, som kunde 
»skimra« i Luften og reflekteres mod Kronbladene, og 
der anføres blot, at det ikke kommer af en hurtig »rårelse« 
hos disse, ei heller »genom att hvåfva ogonen hit og dit 
på blomstren.« I en Tilføining til Afhandlingen forsøger 
Lecior Wilcke at give en Forklaring af Fænomenet, men 

da han ikke selv har anstillet Iagttagelser dermed, saa 
indskrænker han sig til Formodninger og peger hen paa 
den overalt udbredte electriske Materie. En bestemt ÅAn- 
givelse af, at Lyset skulde være af electrisk Oprindelse, 
findes hos St. Lazare, der navnlig støttede sig paa 
Linnés senere Iagttagelser og Paastand, at han mange 
Gange havde seet det, især stærkt og tydeligt, naar det 
havde været Tordenveir Dagen iforveien. 

Imidlertid stod den nævnte Tropæolum i over 20 Aar 
som den eneste Plante, hos hvilken et tydeligt Lysfænomen 
" af denne Art var bleven seet. Først 1788 offentliggjordes 
af Lektor Haggrén nye Iagttagelser herover, som vare 
gjorte i 5 Aar med Morgenfruen (Calendula officinalis), 
Brandlilien (Lilium bulbiferum), Fløielsblomsten (Tagetes 
patula og erecta) og, skjøndt meget svagere, med den 
brandgule Varietet af Solsikken (Helianthus annuus). Disse 
Planter, der her ere nævnte i Orden, saaledes at den 
stærkest lysende staaer først, tilhøre to meget forskjellige 
Familier; men een Ting er der, som de have fælleds, 
nemlig det at være brand- eller rødgule. Dette var alle- 
rede Haggrén paafaldende, og han bemærker, at denne 
Farve synes at ståae i nøje Saymmenhæng med Fænomenet; 
thi deels har han ikke kunnet iagttage dette hos nogen 
anderledes farvet Plante, deels viste de Morgenfruer, som 
vare ganske ildfarvede, de stærkeste og smukkeste Glimt, 
men disse vare i samme Grad svagere, som Blomsterne 
bleve blegere, og forsvandt endelig ganske hos de blegeste. 
Forøvrigt bemærker ogsaa han, at Fænomenet viser sig i 
Juli og August, omtrent en halv Time ved Solnedgang, 
naar Luften er klar, men ikke naar den er opfyldt med 
Vanddampe, eller naar det regner. Nogle Blomster lyne 
ofte hvert andet eller tredie Sekund, men ofte er der 
ogsaa flere Minutters Mellemrum. Naar flere ved hver- 

andre staaende Blomster paa eengang blusse op, kan 
Lyset sees i flere Favnes Afstand, Saae han med ufra- 
vendte Øine paa en enkelt Blomst, gik det ham ligesom 
Linné: Lynene såaes næsten ikke hos denne, men vel 
hos fjernere staaende. For nu at overbevise sig om, at 
det Hele ikke var noget Synsbedrag, lod han en Anden 
stille sig ved sin Side og ved et Puf tilkjendegive, naar 
han saae Glimtene, og det viste sig nu, at begge saae 
dem i eet og samme Øieblik. I Electriciteten er ogsaa 
han tilbøielig til åt søge Grunden. 

1809 leverede Crome nogle Bidrag med Hensyn til 
disse Fænomener, hvilke ikke ganske stemme med det 
tidligere Ilagttagne; han vil nemlig i Juli 1808, Kl. 10—11 
om Aftenen, have seet et fosforescerende Lys (ikke Glimt) 
udstrømme fra de haarformede Forlængelser paa den indiske 
Karses Kronblade. Strøg eller slog man dem med Fingrene, 
syntes Lyset at blive stærkere. Men ellers har Fænomenet 
vist sig i Form af Lynglimt for alle tidligere som senere 
Iagttagere. Blandt disse maa især nævnes Th. Fries, 
der 1857 i Juni Maaned lagde Mærke til det Samme hos 
Papaver orientale, den orientalske Valmue, der saaledes 
bliver at optage med paa Listen over lysende Blomster. 
(Goethe omtaler rigtignok, at han en Aften i Dæmringen 
iagttog »etwas Flammenåhnliches« hos denne Plante, men 
han udtaler sig ikke nærmere om, hvorledes det viste sig). 
Fries spadserede nemlig om Aftenen Kl. 9—10 i den 
nævnte Maaned i den botaniske Have i Upsala. Pludselig 
forekommer det ham, at der fra en eenligt staaende 
Valmue udgik stærke Lysglimt, og da han forbauset vender 
sig om til den større Gruppe, bemærker han det Samme 
påa en 3—4 andre, og det i hele 3 Kvarteer, hvorved 
han da fik Leilighed til at overbevise sig om, at det ikke 
var nogen Øienforblændelse. Da Fænomenet viste sig 

" igjen den følgende Aften, førte han, uden at tale om 
Noget, en Person, der var aldeles uvidende om Tilværelsen 
af et saadant Fænomen indenfor Planteriget, hen til Blomster- 
gruppen, og forundret udraabte denne da: »Det blixtrar 
om blommorna.« Da han nu paa Opfordring udpegede de 
Blomster, der saaledes lynede, viste det sig, ligesom med 
Haggrén, at begge samtidigt saae Lyset hos samme Plante. 
Flere bleve kaldte til, og uden at være underrettede om, 
hvad Spørgsmaalet var om, bevidnede de alle, at et 
fiammende lynlignende Skin viste sig. Skjøndt det regnede 
den følgende Aften (20de Juni) og Himlen var overtrukket 
med Skyer — Luften var dog ganske varm — viste 
Fænomenet sig dog ligesaa tydeligt og pragtfuldt "Som 
tidligere; men paa de tvende derpaa følgende Aftener 
var det koldt og Himlen ligeledes mørk, og da kunde 
Ingen see det. Den 23de Juni var Luften atter varm og 
klar, og atter blev det seet og beundret i sin fulde Glands 
af 14 Persone:, og samtidigt, skjøndt svagere, bemærkedes 
et lignende Skin hos Lilium bulbiferum. I den halvanden 
Ugestid, som endnu gik hen, inden den nævnte Valmue 
afblomstrede, bleve omtrent 1506 Personer Vidne dertil 
og kunne bekræfte Fænomenets Tilværelse, og af alle, 
som besøgte Haven de Aftener, det viste sig tydeligt, var 
der kun 2 eller 3, hvem det ikke vilde lykkes at bemærke 
det, men disse havde alle svage Øine og brugte stærke 
Briller, og deres Vidnesbyrd kunne derfor ikke veie meget 
overfor alle de Andres. 

Il nogle Haver i og omkring Upsala skal det samme 
Lysfænomen være seet, og ifølge en Notits i forskjellige 
Blade ere lignende lagttagelser blevne gjorte i Throndhjem 
den 17de Juli Kl. 10—11 om Aftenen samme Aar. Skinnet 
beskrives som lignende Lyn og havende en ganske lys, 

hvidgul Farve; det viste sig meget uregelmæssigt, snart 
mat, snart stærkt, og alle, som saae det, vare overbeviste 
om, åt hverken nogen Lysbrydning i Beskuerens Øie, ei 
heller Indbildningskraften havde fremkaldt det. 

Lægges alt dette sammen, kan man umuligt tvivle paa, 
at der virkelig existerer et Fænomen af den omtalte Art. 
Det synes altsaa at vise sig bedst strax efter Solens Ned- 
gang til omtrent Kl. 10—11, og er enkelte Aftener stærkt, 
næsten pragtfuldt, andre Aftener svagere, et Forhold, 
der synes at staae i Forbindelse med Luftens Varmegrad. 

Overeensstemmende med Beskrivelsen af »den indi- 
anske krassens blickande« 1762, har det ogsaa for senere 
Iagttagere vist sig som hurtige Lynglimt af næsten hvid 
Farve; ligeledes ere alle enige i, at man lettest seer det 
ved ikke at fixere nogen enkelt Blomst, og at Lynene 
ikke vise sig med bestemte Mellemrum. Betænker man, 
at alle de iagttagne Planter stemme paa en mærkelig 
Maade overeens i Farve (Mønnierødt og Brandgult), og at 
Fænomenet ikke er seet hos Planter af anden Farve, maa 
dette rimeligviis staae i nær Forbindelse dermed, men at 
forklare hvorfor og hvorledes staaer endnu tilbage. 

Endskjøndt det altsaa forholder sig saaledes, og den 
største og interessanteste Deel af de i Planteriget kjendte 
Lysfænomener staae som gaadefulde, hår jeg dog troet 
at kunne gjøre dette Tidsskrifts Læsere opmærksomme 
påa dem, thi mangen En vil da maaskee snarere faae 
dem at see og hjælpe med til at løfte Sløret. Forøvrigt 
henviser jeg til Elis. Christ. Linnés Ord: »som Naturen 
år den Allmågtige Skaparens hånders verk, så får man 
ingenting i den samma forakta.« 


Vand-Edderkoppen. 


Af E. Grube"). 


rennidelnes Livshistorie er rig paa Eiendomme- 
ligheder. Hos flere viser der sig en betydelig ydre Kjøns- 
forskjel, idet Hunnen er kuglerund, medens Hannen er 
udmærket ved et haleformet Vedhæng omtrent som Gribe- 
brædtet paa en Guitar, hvorfor man let fristes til at an- 
tåge den for en aldeles forskjellig Art. Efter en ofte meget 
besynderlig Parring lægges Æggene af nogle Vandmider 
i Stængler af Vandplanter (Potamogeton), hvori de først 
have boret Huller, af andre paa Bladenes Underflade. Her 
anbringes Æggene ved Siden af hinanden og indhylles 
ligesom Ferskvandsnegienes i en fælleds Sliim, saa at det 
Hele faåaåer Udseende af en Gelée, hvori 100—1000 røde 
Prikker ere indstrøede. Hvor een Hun har lagt sine Æg, 
lægger ofte en anden sine til, og siden en tredie, og ved 
denne selskabelige Æglægning opstaaer der saaledes anseelige 


”) Frorieps Notizen XXIV. 21. v. d. Hoeven henviser i sin Zoologi 
netop til denne Skildring af Vand-Edderkoppens Bygning og 
Liv; i denne Henviisning saavelsom i Forfatterens Navn have vi 
troet at kunne see en Anbefaling for den, tilstrækkelig til at 
begrunde dens Optagelse her i Tidsskriftet, uagtet Afhandlingen 
er 22 Aar gammel og Fremstillingen derfor muligviis i et eller 
andet Punkt kunde vise sig at være noget forældet. (RosA JE 

Overtræk. Efter nogle Ugers Forløb fremkomme Ungerne, 
som altid have et Par Been færre end de gamle og oftest 
en større Sugesnabel. Strax efter Udklækningen opsøge. 
nogle (Limnochares) et større Vand-Insekt, især de 
langbenede Vandtæger, paa hvilke de hefte sig fast og leve 
som Snyltedyr; efter nogen Tids Forløb forlade de deres 
Vært, skifte Hud, hvorved tillige Benene blive kortere, gaae 
ned til Bunden af Vandet og hvile der som Nymfer et 
Par Uger, hvorpaa de efter et nyt Hudskifte optræde 
som fuldkomne Vandmider. Andre (Hydrarachna) leve 
som Larver frit og blive først i Nymfetilstanden Snyltedyr. 
Man finder da ofte Vandskorpionen (Nepa, en flad Vandtæge 
med kloformede Forbeen) besat med pæreformede Smaa- 
legemer, som man tidligere ansaae for dens Æg, men 
som ikke ere andet end hine Nymfer, hvilke ikke forlade 
deres Vært, selv naar den flyver op af Vandet. Ved Hud- 
skiftet faae de ligesom de foregaaende det manglende 
Par Been og svømme nu som fuldt uddannede Rovdyr 
raskt om i Vandet og anfalde større Infusionsdyr og Vand- 
| opper for at udsuge dem; dog leve nogle maaskee af 
Plantesafter. Disse Dyr høre altsaa til de faa ÅArachnider, 
som gjennemgaae en Forvandling, der nærmer sig til 
Insekternes, dog med den Forskjel, at de ikke faae Vinger, 
og at Forandringerne i den indre Bygning sandsynligviis 
ere ubetydeige. 

Det synes som om man længe ikke kjendte andre 
Vand-Arachnider end de ovenforomtalte Former, af hvilke 
ingen spinder noget Væv; thi de Edderkopper, som bve ved 
Bredderne af Sumpe og Damme og kunne løbe piilsnart 
hen over Overfladen, ere ikke virkelige Vand-Edderkopper. 
Først i den anden Halvdeel af forrige Aarhundrede omtales 
den Edderkop, der af alle Vand-Arachnider meest fortjener 

vor Opmærksomhed, og hvis Levemaade er Gjenstanden for 
nærværende Meddelelse, nemlig den store Vand-Edder- 
kop, AÅrgyronectaeller AÅrgyroneta aquatica. Slægts- 
navnet har Hensyn til Dyrets ejendommelige Sølvglands, der 
senere skal omtales; hvad Artsnavnet angaaer, da vilde 
strængt taget »amphibia «være mere passende, da den lige- 
saagodt kan leve udenfor Vandet som i det. Dog foregaaer 
dens Hovedvirksomhed i Vandet; der spinder den sit Væv, 
der søger den sin Føde, og kun der har den sin prægtige 
Sølvfarve; først om Efteraaret synes den for længere Tid 
at forlade Vandet for at overvintre, rimeligviis i Jord- 
huller eller under Stene i Nærheden af Bredden eller, 
som Linné angiver, i tomme Sneglehuse. 

Argyroneta aquatica er en af de anseeligste inden- 
landske Edderkopper, da der kan findes Exemplarer, hvis 
Krop uden Benene har en Længde af over 5 Tomme, ja 
over syv Linier; dog staaer den i Størrelse, især i Tyk- 
kelse, tilbage for Kors-Edderkoppen, som ogsaa langt over- 
gaaer den i Farvernes og Tegningernes Skjønhed.  For- 
kroppen er bruun, Bagkroppen eensfarvet sort- eller bruun- 
graa, besat med tiltrykte Haar. Men saasnart Edderkoppen 
dykker ned i Vandet, omgiver den sig med en sælsom 
Prydelse, idet For- og Bagkrop pludselig see ud som 
forsølvede eller overtrukne med Kvægsølv. Sees dette 
formeentlige Kvægsølv imod Lyset, viser det sig gjennem- 
sigtigt, og man overheviser sig strax om, at den hele 
Fremtoning ikke kan hidrøre fra andet end fra den ved 
Legemet hængende Luft. Men hvorledes gaaer det til, 
at denne Luft ikke klæber fast i smaa sondrede Blærer, 
som Tilfældet er med andre haarede Legemer, der bringes 
ned i Vandet, men i een sammenhængende Masse? Er 
det tilstrækkeligt, at de Haar, som beklæde Bagkroppen, 

ere krumme og fjerformede, saa at Luften, naar den en- 
gang er kommen ind mellem dem og Hudens Overflade, 
derved holdes desto bedre fast ved denne? Sikkert ikke; 
thi Haarene ere meget korte i. Forhold til Høiden af 
Luftblæren, som nåaer ud over deres yderste Spidser. 
Hvilken usynlig Magt kan da fængsle Luften til Dyrets 
Legeme? Sænker man en død Årgyroneta ned i Vandet, 
fremkommer Sølvovertrækket ikke; dette beviser tydeligt, 
at ingen mekanisk Aarsag, men selve Edderkoppens Livs- 
virksomhed ligger til Grund for Phænomenet. Den maa 
være i Stand til, medens den er under Vandet, at lade 
Luften træde ud af sit Legeme og fængsle den til 
dette. " Dette opnaaes derved, at den udsondrer en feed 
Vædske, en Slags Fernis, og udgyder denne over sin Krop. 
Den er saa klår og farveløs, at man ikke kan iagttage 
den selv; men om dens Tilstedeværelse kan man over- 
bevise sig ved et Par simple Forsøg. Holder man Dyret 
under Vandet og stryger Forkroppen med Spidsen af en 
Naal, bliver Sølvet borte påa det berørte Sted; tager man 
det ud af Vandet og drypper Æther påa Bagkroppen, er 
det ogsaa forsvundet her, naar man atter dypper Edder- 
koppen ned i dens Element. De Steder af dens Legeme, 
som ikke ere berørte af Naalen eller Ætheren, beholde 
deres Sølvglands, men den er svagere og aftager efter- 
haanden mere og mere, formodenlig enten fordi de Or- 
ganer, der afsondre Fedtstoffeti, have lidt ved Experimentet, 
eller fordi Sammenhængen i det fine Overtræk er afbrudt, 
saa at Luften slipper ud. Den Luftmængde, der såaledes 
omgiver Kroppen, er ogsaa forskjellig til forskjellige Tider, 
idet Edderkoppen snari medtager et større, snart et mindre 
Forraad; endelig afspeile de nærmeste Gjenstande sig paa 
Luftblæren, og i Sollyset viser der sig svage Farver; alt 

dette kunde ikke ret vel finde Sted, naar Luften blot vår 
udvendigt paahæftet, og synes at bevise, at Luftblæren måa 
være omgivet af en fuldstændig Hinde. 

"Endnu staaer tilbage at forklare, hvorledes Luften 
kommer ind under denne saa yderst fine Hinde. For 
at forstaae dette bliver det nødvendigt at kaste et Blik 
paa Dyrets indre Bygning. Hos alle egenlige Edder- 
kopper bestaaer Legemet af to Dele; den forreste af disse 
dækkes af et hornagtigt Ryg- og Brystskjold og bærer 
ikke blot Øinene og Munddelene, men ogsaa Lemmerne, 
nemlig 4 Par Been. Medens hos Insekterne Mund og 
Øine sidde paa. en egen Deel, Hovedet, og Benene paa 
en anden, Brystet, mangle Edderkopperne et virkeligt Hoved, 
eller, som Andre udtrykke sig, Hoved og Bryst ere sam- 
mensmeltede til eet Stykke. Den bageste Deel af Le- 
gemet er derimod altid beklædt med en blød Hud, for- 
bunden med Forkroppen ved en kort Stilk og meget 
større end denne, især hos Hunnen, naar den er fuld af 
Æg. I denne Bagkrop, der foruden den større Halvdeel 
af Fordøielsesredskaberne indeholder Hjertet og Spinde- 
redskaberne, ligge ogsaa Redskaberne for ÅAandedrættet. 
Alle Edderkopper aande Luft, og om der end hersker 
nogen Uvished om de nærmere Enkeltheder ved denne 
Virksomhed, vide vi idetmindste, at Luften træder ind i 
smaa Poser, som aabne sig paa Bagkroppens Underflade ; 
til dem strømmer Blodet hen og modtager gjennem 
deres Vægge den Ilt, hvormed det skal mættes for at 
være skikket til at ernære Legemets Dele. Skjøndt Ar- 
gyroneta lever under Vandet, aander den dog ogsaa Luft 
ved Lunger, og da alle Lunger behøve en Atmosphære 
og ikke som Fiskenes Gjæller kunne uddrage den i 
Vandet værende Luft, bliver det nødvendigt, at den bærer 

sin egen lille Atmosphære med sig i Dybet. Naar den 
altsaa kommer til Overfladen, optager den atmosphærisk 
Luft i sine Aanderedskaber, dykker derpaa ned og uddriver 
i samme Øieblik endeel af Luften, som da oppuster den 
fine Fedthinde, af hvilken den holdes tilbage, saa at den 
ikke kan undslippe. Men Edderkoppernes Lunger ere 
forholdsviis meget smaa, og man har vanskeligt ved at 
forklare sig, hvorledes de skulde kunne afgive en saa 
stor Mængde Luft som den, der omhyller Legemet. Åna- 
tomien giver os endeel Lys i dette Spørgsmaal, om den 
end ikke ganske er istand til at forjage al Tvivl. Man 
finder nemlig i den store Vand-Edderkop ikke blot et 
Par Luftsække eller Lunger, men mærkeligt nok foruden 
dem endnu et andet Aanderedskab, bestaaende af en 
Mængde yderst fine gjennemsigtige Rør (Tracheer), som 
alle udspringe fra et Par Stilke ligesom Haarene paa en 
Pensel, gjennemtrænge hele Legemet og tilføre det Luft. 
En saadan Indretning forekommer regelmæssigt hos In- 
sekterne, som til Gjengjæld mangle Lunger, og man skulde 
troe, at det ene Apparat ligefrem udelukkede det andet. 
Thi hvor der er Lunger eller særegne Huulheder i en bestemt 
Deel af Legemet, i hvilke Luften træder ind, der maa 
. Blodet for at iltes føres fra hele Legemets Omkreds hen 
til disse i bestemte Baner, Blodkar eller Aarer; men hvor 
Luften selv gjennem mangfoldige Kanaler ledes om i alle 
Legemets Dele, de nærmeste som de fjerneste, der blive 
Blodkarrene aldeles overflødige. Derfor see vi ogsaa hos 
Insekterne, at Blodet for største Delen strømmer frit om 
i Krophulen mellem Indvolde, Nerver og Muskler, og 
overalt kommer i Berøring med Luften, fordi det overalt 
omflyder de luftførende Kanaler. Det er Cuvier, der 
klarest har udviklet disse Forhold, og Tanken er saa na- 

turlig, at man ikke behøver at være Forsker af Faget for 
fuldkomment at blive overbeviist om dens Rigtighed. Men 
Cuvier havde ikke undersøgt en Argyroneta, havde 
aldrig seet denne gaadefulde Overflødighed: Blodkar og 
Lunger og dog tillige Aanderør. Åt et Dyr har to Slags 
Aanderedskaber, der ere forskjellige i deres Grund- 
betydning, er ikke ualmindeligt, thi det ene er da en 
Gjælle og tjener til Aandedrættet i Vandet, det andet en 
Lunge og optager den atmosphæriske Luft. Men her 
findes to Former af samme Hovedtypus, Former, som 
skulde synes ifølge deres Væsen at maatte udelukke hin- 
anden. Dog er i dette Tilfælde Modsigelsen vistnok kun 
tilsyneladende. Selv den omhyggeligste Undersøgelse 
har aldrig paaviist grenede Blodkar i den forreste Deel 
af Legemet; her maa altsaa Blodet som hos Insekterne be- 
væge sig frit i Mellemrummene mellem Organerne, og 
Luften ledes til det; i Bagkroppen derimod, hvor Lun- 
gerne ligge, iagttages tydeligt Blodkarrenes Forgrening, 
og skjøndt der rigtignok ogsaa her findes Aanderør, såa 
ere de deels forholdsviis meget færre, deels synes de at 
have en fra Forkroppens forskjellig Bestemmelse. Det er 
nemlig rimeligviis netop dem, der ved Aandedrættet uden- 
for Vandet fyldes med den Luft, der siden under Vandet 
strømmer ud i den udvendige Beholder, for derfra efter- 
haanden at gaae over i de rette Aanderedskaber. Dog 
er dette endnu kun en Hypothese og ingen sikker Kjends- 
gjerning, såa meget mere, som der gives andre Edder- 
kopper, der uden at leve i Vandet have baade Lunger og 
Aanderør, men hvis Anatomi ikke er saa nøie bekjendt, at 
en fuldstændig Sammenligning kan anstilles. Vist er det 
imidlertid, at Argyroneta aquatica mangler den Karfor- 
grening i Forkroppen, som kan paavises hos andre Edder- 

kopper, og Afvigelsen fra Cuviers Lov indskrænker sig 
altsaa hos den til Bygningen af Bagkroppen. Naturen er 
påa den ene Side en sparsommelig Huusmoder, paa den 
anden Side uendelig rig, og hvor den giver i Overflod, 
tør man dog ikke sige, at den ødsler; men at tiltroe den 
Å Urimeligheder, er den største Feil, vi kunne begaae, og 
de Modsigelser, som en nøiagtig Anatomi bringer for Lyset, 
vil derfor en endnu nøiagtigere atter ophæve. 

Men Vand-Edderkoppen nøies ikke med paa en saa 
eiendommelig Maade at bære sit Luftmagasin overalt om 
med sig; den er ogsaa istand til at bygge sig Luft- 
kasteller, og det saadanne, som bringe den virkelig For- 
deel. De Edderkopper, som vi sædvanlig betragte, ere 
Kors-Edderkopperne, og vi finde dem ofte siddende midt i 
deres hjuldannede Væv; dog er dette ikke en Plads, hvor 
de kunne være i Ly for Storm og Regn og gjemme deres 
Æg, men de vælge dertil et eller andet beskyttet Sted i 
Udkanten af Vævet, under en Tagrende eller en anden 
lignende fremspringende Deel; de, som leve paa Træerne, 
benytte dertil et Blad, hvis Rande de trække sammen 
med deres Traade og saaledes danne til en Hvælvning; dette 
er deres egenlige Bolig, deres Huus og Hjem. En saadan 
behøver Vand-Edderkoppen ogsåa, og da den væsenlig 
søger sin Næring under Vandet, er det ogsåa der, den 
opfører sin Bolig, uden dertil at bruge andre Materialier 
end dem, som den selv frembringer. Sætter man den i 
et Glas med Vand, har den i mindre end 24 Timer sin Bolig 
færdig, og man har fortrinlig Leilighed til at iagttage den 
under Arbeidet. Først trækker den nogle korte Traade i 
uregelmæssig Retning paa Glassets lodrette Side, i Re- 
gelen tæt over Bunden, sandsynligviis for at vinde et fast 
Punkt, hvortil den kan holde sig; thi da den formedelst 

sin ringe Vægtfylde bestandig maa arbeide med Benene 
for at holde sig nede, kan den nu klamre sig fast med 
Fødderne ved disse Traade og derved lettere udføre sit 
Værk. Derefter hengaaer ofte en betydelig Tid, inden 
den igjen tager fat paa sin Gjerning; da pleier den fra 
den omtalte Grundvold at trække nogle Traade skraat 
nedad og befæste dem deels paa selve Bunden, deels 
længere nede paa Glassets Sider; derved dannes af Traa- 
dene Omridset af en Kegle. Ofte, dog ikke altid, be- 
mærker mån ogsaa en Traad, som fra Keglens Spids gaaer 
tværs gjennem Vandet til Overfladen og tjener som en 
sikker og bekvem Forbindelsesvei mellem denne og Bunden. 
Nu stiger den op, hæver Bagkroppen lidt over Vandet, 
forsyner sig med et godt Forraad af Luft og iler atter 
tilbage til sit Værksted. Her stiller den sig saaledes, at 
Forkroppen vender nedad, Bagkroppens Spids opad, ar- 
beider flittigt, forener de først spundne Traade nærved 
Keglens Spids med Tværtraade, og udgyder nu sin Fernis, 
og det saa tæt, at man med en nogenlunde grov Naal 
intetsteds kan stikke ind i noget Mellemrum; Vævet danner 
saaledes en fast, men overordenlig fiin Silkehinde, der 
efter Formen af den Luftblære, som omgiver Edderkoppens 
Bagkrop, hvælver sig opad. Pludselig lader Dyret en 
Deel af sit Luftforraad fare, og dette opfanges stråax under 
Silkehvælvingen og danner en stor Sølvperle. Men Vævet 
spænder endnu kun over en lille Flade og kan derfor kun 
rumme en meget ringe Luftmængde. Bygmesteren dukker 
derfor atter op, henter nyt Forraad af Luft og udvider 
Væggene til alle Sider, efterseer det tidligere udførte Ar- 
beide, fortætter, som det synes, Vævet hist og her og af- 
giver atter en Luftblære; nu svæver i Vandet et lille sølv- 
glindsende Kugleafsnit med Hvælvingen opåd og Fla- 

den nedad. Vil den hvile lidt, stikker den altid Bag- 
kroppen ind i Huset, eller ogsaa bliver den deri, da den 
bestandigt arbeider indenfra udad og bruger sit Luftover- 
træk som den Form, hvorover den danner sin Hvælving… 
Saaledes bliver den ufortrødent ved, og Huset voxer; dog 
skrider Arbeidet paa Klokkens Væg ikke saa hurtigt fremad, 
at den ikke skulde tænke påa, ogsaa udvendigt at befæste 
den mere og mere ved Traade, ligesom man ved Telt- 
snore giver et Telt større Fasthed og Spænding. Tilsidst 
bliver Boligen saa rummelig, at hele Edderkoppen finder 
Plads deri; man har seet Klokker paa 7 Liniers Høide og 
11 Liniers Brede, som vare gjorte færdige i tyve Timer. 
De fleste see ud som Klokken paa et Stueubr, nogle 
ogsaa som en skjæv spids Hue. Trangen til at spinde 
er ikke lige stor hos alle Individer; mange behøve 
først nogen Tid for at vænne sig til Opholdet i 
Glasset, men begynde tidligere påa Arbeidet, naar man 
kaster smaa Blade eller Plantestængler ned til dem, 
som de benytte til at beklæde Væggen med. I Na- 
turen finde vi Boligerne heelt omhyllede af saadanne 
Dele, og Dyret synes at have en særegen Forkjær- 
lighed for den korsbladede Andemad, Lemna trisulca; af 
den danner den sig svømmende Øer, hvis Indre er fuldt 
af Luft, og i hvilke ofte flere boe ved Siden af hverandre. 
Naar man indsamler Vand-Insekter og medtager saadanne 
Øer af Andemad, forundrer man sig undertiden over, at 
"det fangne Bytte efterhaanden forsvinder, indtil den i Løv- 
hvælvingen skjulte Argyroneta engang viser sig; havde 
man agtet påa den runde Aabning paa Øens Underflade, 
der danner Indgangen til Lufthulen, vilde Røveren have 
været forraadt. — Nogle Individer kunne ikke bevæges til 
at spinde; det er saadanne, som enten paa Grund af an- 

stillede Forsøg eller af sig selv have mistet deres Sølv- 
overtræk. Fuldkomment kommer dette i saa Fald ikke til- 
bage, idetmindste ikke saa rigeligt, at det antager Blære- 
formen, men det danner i det højeste et matglindsende 
Lag, som Speilfolie. Saadanne Individer ere sikkert syge, 
thi deres Bevægelser i Vandet ere meget langsomme, 
blive stedse svagere og ophøre endelig ganske, hvorpaa 
Døden snart pleier at indfinde sig. Da de ikke desto 
mindre i denne Tilstand kunne tilbringe hele Dage, ja 
undertiden Uger under Vandet uden at komme op til 
Overfladen, sees deraf, hvorlidt Luft disse Organismer 
under visse Betingelser behøve for at friste Livet. 

Naar Klokken er færdig og fyldt med Luft, har 
Edderkoppen dog endnu ingenlunde derved for bestandig 
sikkret sig et tilstrækkeligt Forraad, idet Luften deels 
fordærves ved Aandedrættet, deels efterhaanden aftager, 
og det såa betydeligt, at man efter længere Tids 
Forløb kan maale Forskjellen, og finde Vandet steget een 
eller to Linier. Ved Aandedrættet fortæres nemlig Luftens 
lit lidt efter lidt og erstattes af Kulsyre. Da det nu er 
bekjendt, at Luft, som i længere Tid er i Berøring med 
Vandet, tildeels absorberes af dette, og. at dette især i 
høi Grad er Tilfældet med Kulsyren, synes dette tilstræk- 
keligt til at forklare Luftblærens Aftagen og den deraf 
følgende Nødvendighed for Dyret at hente ny Forsyning 
fra Atmosphæren. 

De Redskaber, som Vand-Edderkoppen behøver for at 
danne sine Luftkasteller i Dybet, ere fornemmelig Spinde- 
redskaberne. De ligge deels i selve Bagkroppen, deels 
træde de frem udvendigt i Skikkelse af 3 Par valseformede 
Vorter nedenfor Tarmaabningen. Her træde Traadene ud 
hos alle Edderkopper, medens hos Silkeormen og andre 

Sommerfuglelarver de dertil bestemte Aabninger findes 
påa Underlæben. Spindevorterne ere indleddede paa Le- 
gemet og kunne bevæges ved egne Muskler; de kunne 
derfor sammenlignes med Springhalernes Halebørster og 
med Ørentvistenes Tang. I Dyrerigets Rækker see vi 
nemlig Organer med samme Grundbetydning i stadig Form- 
vexel efter den forskjellige Levemaade, som Naturen har 
anviist deres Besiddere. — Hver Vorte ender med en 
noget hvælvet Plade, gjennemboret af en overordenlig 
Mængde smaa Huller, som hvert forlænger sig ud i sit 
uendelig tynde Rør, saa at Endepladen danner en Skov 
af fine Spidser. Naar det tilføjes, at hvert Rør i Spidsen 
knap maaler +21, Linie i Gjennemsnit, måa man forbauses 
over den fine Fordeling af den Vædske, som træder ud 
gjennem hvert Rør og derefter størkner til en Traad. 
Alle Traadene paa hver Vorte forene sig først til en 
større Traad, og disse 6 Traade atter til en Hovedtraad, 
som alligevel er fiin nok til at benyttes til Maaling ved 
at anbringes i Okularet af et Mikroskop. — Spindestoffet 
selv er ogsaa under Vandet meget klæbrigt, da Edder- 
koppen ellers ikke vilde kunne fæste sine Traade paa 
Glassets glatte Sider; det beredes i særegne Kjertler, som 
udfylde en anseelig Deel af Bagkroppen og have Form 
af Klaser af smaa stilkede Blærer; foruden dem gives der 
endnu enkelte lange blinde Sække, hvis Indhold synes 
forskjelligt fra hines, saa at altsaa to forskjellige Stoffer 
maa træde sammen for at danne disse Traade, der 
med al deres Fiinhed ere såa faste, - saa klæbrige, såa 
elastiske og saa lidet opløselige. Vil man gjøre sig et 
Begreb om disse Organers fyldige Virksomhed, kan 
man tage en Korsedderkop i Haanden og lade den falde; 


i samme Øieblik har den allerede fæstet en Traad til 
11f 

Haanden og trækker den udåd ved Faldet. Haler man den 
dernæst op, før den berører lorden, og tvinger den saa- 
ledes til at fortsætte Operationen, kan man faae den til 
at spinde næsten uafladeligt i 5 Minuter, før den bliver 
træt og holder op. Med Argyroneta lykkes dette Forsøg 
ikke; den falder ned uden at spinde nogen Traad. Saa- 
snart Spindearbeidet begynder, indtræder der en betydelig 
Uro i Spindevorterne, hvis Endeplader bestandig gnides mod 
hverandre; hos Vand-Edderkoppen seer det ud som om 
de udgøde flydende Sølv. 

For at Edderkoppen kan forene disse Traade til et 
Væv og bekvemt benytte dette, har Naturen i Overeens- 
stemmelse med de Redskaber, der danne slige Traade, 
ogsaa givet den ganske eiendommeligt byggede Fødder. 
Deres sidste Led ender i tre Kløer, der ere spærrede fra 
hinanden som de tre Arme paa et Stativ, og ikke som 
Insekternes ere enkelte, men indskaarne i Form af Tæn- 
der; hvorledes altsaa end Edderkoppen sætter sin Fod, 
kan den aldrig glide fra Traaden, fordi denne altid ligger 
mellem to Kamtænder. Samtidig tjene de af disse fine 
Kamme, som findes paa Bagfødderne, til at lede Traadene 
ved Siden af hverandre og hindre dem fra at klæbe sam- 
men; dette er i det mindste Tilfældet hos Kors-Edder- 
koppen, hvis Fodpar have hvert sin særegne Opgave. 
Vand-Edderkoppen, hvis Væv ikke er hjuldannet, gjør ingen 
saadån Forskjel mellem sine Fødder. - Sidder den i sin 
Celle, holder den sig til Væggens fine Væv med alle sine 
Been, altid hængende i omvendt Stilling med Bugen opad 
og Ryggen nedad. Færdes den derimod i Vandet, sætter 
den alle Been i Bevægelse (medens hos nogle Vandmider 
det ene Par pleier at hvile); den roer. ikke med dem, 
men løber, dog ligeledes altid med opadvendt Bug. Ved 

Betragtningen af disse Bevægelser opstaaer naturligt det 
Spørgsmaal, i hvilket Forhold dens Legemes Vægtfylde 
staaer til Vandets, om den er lettere eller tungere end 
det Element, som omgiver den. Da den synker til Bunds, 
naar den er død, er det sidste sikkert Tilfældet, men 
den bliver aabenbart lettere ved den vedhængende Luft og 
derfor nødt til at bruge Benene i omvendt Stilling for at 
naae dybere ned eller for ikke altfor hurtigt at komme 
op til Overfladen. Dog hæves den aldrig voldsomt op af 
Luften; den ligger undertiden ganske roligt og holder alle 
Fodspidserne påa Vandfladen og Kroppen under Vandet, 
som om den hang ved Overfladen. Naar det tidligere er 
omtalt, at Årgyroneta ikke som Korsedderkoppen gjør 
nogen særegen Forskjel i Brugen af sine Been, maa dette 
berigtiges derhen, at det bageste Par dog har en egen 
Forretning at udføre, idet det spiller en Hovedrolle ved 
Klokkens Fyldning. Dukker den nemlig op for at indtage 
et større Luftforraad, strækker den ofte Bagbenene ud 
ovenfor Vandet, omgiver sig med Luft, lægger dem der- 
påa hurtigt overkors og iler ned i Dybet. Saaledes dannes 
over Luftblæren en Hvælving, som vel er smal, men dog 
ved sin Behaaring afgiver tilstrækkelig Beskyttelse og 
forhindrer den Luftmasse fra at undslippe, som Fedtover- 
trækket ikke vilde kunne holde tilbage. Det forreste 
Fodpar tjener til Føleredskab; det er meget længere end 
de andre og strækkes altid frem for at undersøge Vandet 
og dem af dets Beboere, som Dyret støder paa. 

Et tredie Organ hos Edderkoppen, som synes at 
have stor Betydning for dens Arbeide, er Øiet, eller 
rettere Øinenes Stilling og Størrelse; thi om vi end 
endnu ere meget langt fra at kunne angive de Love, der 
raade herfor, saa er dog saameget afgjort, at naar to 

Edderkopper vise en Forskjel i Anlægget af deres Væv, 
ere ogsaa deres Øine grupperede paa en forskjellig Maade. 
Deres Antal er ikke underkastet megen Åfvigelse; det udgjør 
med faa Undtagelser otte, de ere alle enkelte og anbragte 
fortil paa Oversiden af Forkroppen, sædvanlig i to Rækker. 
Da nu den Legemsdeel, påa hvilken de befinde sig, er 
stiv og uden den Ledbevægelse, som Insekternes Hoved 
har, maa de være stillede paa en saadan Maade, at de 
ved at supplere hinanden kunne oversee en større 
Synskreds. Saaledes finde vi hos Argyroneta, at de to 
midterste Øine i den forreste Række see lige fremad i 
horizontal Retning, de to yderste skraat udad; de io 
midterste i den bageste Række staae lige paa Issen og 
see opad, og de to yderste i samme Række skraat bagud. 
Dette synes at betinge Edderkoppens omvendte Stilling i 
Cellen, da den saaledes kan bevogte Indgangen, der som 
før anført altid vender nedad. 
Edderkopperne ere ikke blot Rovdyr, men de høre 
ogsaa til det forholdsviis ringe Antal af Skabninger, som 
Naturen har udstyret med en meget kraftig Gift. I den 
Anledning ere de bievne meget bagtalte, ja en Gjenstand 
for Skræk og Afsky, og Taranteldandsen er endog bleven 
til et Ordsprog; og dog kan ingen nyere Reisende i 
mindste Maade forklare, hvad der hår givet Anledning til 
denne Fabel. Giften dræber blot Insekter, og de Arter, hvis 
Bid kan forvolde Betændelse og Feber hos Mennesket, ere 
af betydelig Størrelse, som Mygale Blondii i Surinam, 
der er over 3 Tommer lang, og tilhøre ogsaa varme Egne, i 
hvilke allerede et Myggestik angriber Huden temmelig heftigt. 
Der gives vist knap et halvt Dusin Edderkopper, som man 
har Grund til at gaae af Veien for. Argyroneta aquatica 
hører sikkert ikke til disse. Alt hvad man mærker af dens 

Bid er en noget stikkende Smerte som af en Humlebies 
Stik, men den varer ikke længere end nogle Minuter, 
har ingen videre Følger og opstaaer ved at Dyret bider med 
sine Kindbakker.. Disse Munddele, som træde kjendelig 
frem hos enhver større Bille og ere saa kæmpemæssigt 
udviklede hos Eghjortehannen, bestaae hos Edderkopperne 
af to Stykker, idet Spidsen er en bevægelig Krog. Med 
dem gribe de deres Bytte, trykke Krogen dybt ind i 
dets bløde Dele og udgyde derved Giften i Saaret. 
Dette minder ganske om Slangerne, og ligesom hos disse 
bevares Giften i to Sække og flyder gjennem en fiin Kanal 
ud ved Grunden af Krogen. — At Argyroneterne ere be- 
stemte til at opholde sig i Vandet, seer man ogsaa af Valget 
af deres Næring, idet de isærdeleshed efterstræbe de 
smaa Vandlarver og Ferskvands -Isopoder. De indhente 
dem svømmende, gribe dem med Kindbakkerne uden 
Benenes Hjælp, slæbe dem ofte i nogle Timer om i 
Munden, skjøndt Giften synes at virke næsten øieblikkeligt, 
udsuge dem dernæst i Mag, rive dem endelig i Stykker 
og pynte paa barbarisk Viis Væggene af deres Luft- 
slot med Levningerne af deres Slagtoffere. Hvis det er 
sandt, at Vand-Edderkopperne i fri Tilstand ogsaa efter- 
stræbe Myg, have vi her Eventyret om Havfruerne, der 
lokke den Fremmede paa hans Livs Bekostning ned i 
Dybet og føre hans Lig ind i deres prægtige Slot. Om 
Edderkopperne angives i Almindelighed, at de med Rovlysten 
forene en høi Gråd af Uselskabelighed, saa at de ikke 
engang spare hverandre indbyrdes. Hos Argyroneterne 
bemærkes intet saadant; man har holdt fire sammen i et 
ikke meget stort Glas, og de bleve alle i Live, lige- 
som man ogsaa i Naturen seer, at de opslaae deres 
Bo i hinandens Nabolav og i Fælledsskab beboe en lille 

Ø af Andemad. Kun naar de lide Mangel paa Føde, 
skaane de ikke hverandre, og de mindre blive de størres 
Bytte. 

Alle ægte Edderkopper lægge Æg. og hobe dem 
sammen i Klumper, som de overtrække med en tæt Silke, 
der synes at være forskjellig fra de sædvanlige Traade i 
deres Spind. De Edderkopper, som føre et omstreifende 
" Liv, slæbe disse Klumper om med sig, idet de enten klæbe 
dem til Bagkroppen eller trykke dem fåst imod denne 
med Bagbenene, og beslutte sig selv i den største Fare 
— kun nødigt til at skille sig ved dem, De, hvis Levemaade 
kun er halvt omvankende, vænne sig idetmindste i denne 
Tid til et stadigere Liv; de lægge Æggeklumpen paa en 
Muur eller et Gjærde og sætte sig påa den med ud- 
spærrede Been... De endelig, som have faste Boliger, an- 
vise Æggene den sikkreste Plads i deres Celle. Dette er 
Tilfældet med Argyroneta. Dens Æglægning skeer altsaa 
vel under Vandet, men i et med aåtmosphærisk Luft op- 
fyldt Rum. Heller ikke vilde Ungernes Udvikling kunne 
gaae for sig, dersom de vare heelt omgivne af Vand; thi 
da de ikke aande ved Gjæller, behøve de nødvendigviis 
Luftens Indvirkning, og de ere ogsåa knap udklækkede, 
før Instinktet lærer dem at fængsle dette kostbare Element 
til sig paa samme Maade som de Gamle. Medens Kors- 
Edderkoppen og flere andre lægge deres Æg om Efter- 
aaret, hvorpaa Ungerne først komme frem næste Foraar, 
betroe Vand-Edderkopperne ikke deres Yngels Bevarelse til 
Vinterens Luner, men lægge Æg i den varme Aarstid. I 
Juni findes fulde Æggehylstre, og om Efteraaret ere Ungerne 
allerede tiltagne godt i Størrelse. 

Skjøndt Parringen endnu ikke er iagttaget af Nor 
veed man, at den foregaaer om Foraaret, og ældre lagt- 

tagere fortælle, at Hannen påa denne Aarstid bygger en 
Klokke i Nærheden af Hunnens, at begge forbindes ved 
en fælles Gang, og åt Hunnen modtager Besøg af Hannen 
i sin Bolig.  Vaånd-Edderkoppen har det Eiendommelige, 
at Hunnerne langt overtræffes i Størrelse af Hannerne, 
medens det omvendte er Tilfældet hos alle andre bekjendte 
Edderkopper. Med de andre stemme de overeens deri, 
at man ved ydre Mærker kan kjende Hannerne fra Hun- 
nerne, deels påa Benenes større Længde, deels paa Ende- 
leddet af Palperne. Foruden de med en bevægelig Krog 
forsynede Kindbakker have Edderkopperne nemlig et andet 
Par Munddele, der sidde umiddelbart nedenfor hine og 
bevæges horizontalt mod hinanden omtrent som Bladene paa 
en Sax; de bære et leddet Vedhæng, der ligner et Følehorn 
og kaldes Palpen eller Kjæbeføleren. Det sidste Led af 
disse Palper er hos alle Edderkoppehanner opsvulmet som 
en Knop og huult, og indeholder et høist ejendommeligt 
Apparat, hvoraf man ikke finder Spor hos Hunnen. Det 
bestaaer hos Argyroneta af et Antal hornagtige Stykker, 
der ere forbundne med hinanden ved en Hinde og til- 
sammen danne en snoet Kende. Dette Organ synes at 
spille en væsenlig Rolle ved Befrugtningen, idet det nemlig 
tjener til at overføre den befrugtende Vædske fra Hannens 
til Hunnens Kjønsveie. 


Mindre Meddelelser af naturhistorisk indhold. 


1. Kaffe-Skjoldlusen paa Ceylon (Lecanium 
Coffeæ). (Efter -»Ceylon« by Emerson Tennent.) Den 
Sygdom, for hvilken Kaffetræet paa Ceylon er udsat, og 
som hidrører fra en det beboende Skjoldiuus- eller 
Cochenille-Art, var ukjendt der indtil 1843, da Capitain 
Robertson iagttog den paa sin Eiendom. Derfra spredte 
den sig til andre Eiendomme, og inden lang Tid var den 
udbredt over hele Øen. Den samme eller en nærbeslægtet 
Art er iagttaget paa forskjellige andre Planter i en bota- 
nisk Have paa CGeylon. I Almindelighed viser den sig 
først påa Steder, der ligge fugtigt og i Læ for Vinden, 
men derfra har den efterhaanden udbredt sig selv til de 
tørreste og aabneste Dele af Øen. Paa nogle Godser er 
den gradeviis taget af igjen efter at have naaet sit Maximum, 
men den viser sig tilbøielig til at komme igjen, især paa 
lave Steder, der ligge i Læ, og den antages at gribe 
meest om sig i vaade Aar. Doktor Gardner, som har 
gjort denne Sygdom til Gjenstand for en særlig Under- 
søgelse, kom til det Resultat, at alle de Midler, man 
hidtil havde udtænkt, vare frugtesløse, og at det ikke var 
rimeligt, at man vilde finde noget påa een Gang billigt 
og virksomt Middel derimod. — Det er først naar dette 
Onde har været paa et Sted i to eller tre Aar, at det antager 

en foruroligende Charakteer. 1 det første Aar seer 
man kun nogle faa »Skjæl« (saaledes seer nemlig lige- 
som hos andre Årter den fuldt udviklede Hun ud) 
spredte over Buskene, især paa de yngre Skud, men 
dette Aars Høst lider dog ikke meget, og Træets Udseende 
"har ikke i nogen betydelig Grad forandret sig, Det andet 
Aar bringer derimod en Forandring til det værre; dersom 
man undersøger de nye Skud og Undersiden af Bladene, 
vil man finde, at »Skjællene« ere blevne meget talrigere, 
og at der ved Siden af dem optræder en Mængde hvide 
Pletter, som ere unge »Skjæl« i en mere eller mindre 
udviklet Tilstand.  Bærklaserne antage nu et sort, sodet 
Udseende, og en stor Mængde af dem falder af, førend 
de blive modne; Træets almindelige Sundhed begynder at 
svækkes, og det anlager et skimlet Udseende. I dette Aar 
lides der vel et Tab af Afgrøde, men det er endnu ikke 
meget stort. Det tredie Aar derimod medfører en. alvor- 
ligere Forandring; den hele Plante antager et sort Ud- 
seende, som om en stor Mængde Sod var bleven strøet 
over den, hvilket foraarsages af en Snyltesvamp, som 
voxer påa Skuddene og paa Bladenes øvre Side, hvor den 
danner et fløjels- eller filtagtigt Dække. Den optræder aldrig, 
førend Insektet har været en lang Tid paa Busken, og 
skylder formodenlig sin Tilværelse til en sygelig Tilstand 
af Vædskerne i Bladet, som igjen er en Følge af den af 
Skjoldlusen frembragte Irritation, eftersom den aldrig viser 
sig påa Bladenes øvre Side, førend Insektet har sat sig 
rigtig fast paa den nedre. I denne Periode have de unge 
Blade et overordenlig hæsligt Udseende paa Grund af den 
tætte Masse af gule Vabler, som danner sig paa dem; 
Bladene skrumpe ind, og de angrebne Træer ere nu 
meget iøinefaldende mellem de andre. De sorte Myrer 

(som angribe Skjoldlusene og saaledes bidrage til at hæmme 
disses Virksomhed) ere nu stadige Gjæster paa dem. To 
Trediedelen af Afgrøden gaaer tabt, og paa mange Træer 
danner der sig ikke et eneste Bær. 

Selve Skjoldlusens Naturhistorie synes for Resten 
ikke at frembyde noget usædvanligt. Det første som til- 
drager sig Opmærksomheden, naar man betragter et 
Kaffetræ, som i nogen Tid har været angrebet, er den 
Mængde af brune Vorter, som bedækker de unge Skud og 
undertiden tillige Randen af Bladenes Underside, Enhver 
af disse Vorter eller »Skjæl« er en omdannet Hun, som 
indeholder en stor Mængde Æg, der udklækkes inden i 
den. Naar Ungerne komme ud af denne deres Rede og 
sprede sig over Planten, ligne de ganske smaa Bladluus; 
der er endnu i denne Periode ingen iøinefaldende For- 
skjel mellem Han og Hun; snart efter opsøge Hannerne 
dog Undersiden af Biadene, medens Hunnerne foretrække 
de unge Skud til Opholdsted. Dersom man nu undersøger 
Undersiden af et Blad, vil det vise sig fuldt af smaa guulhvide, 
aflange Pletter, af hvilke de største knap ere en Linie 
lange. Det er Larverne til Hannerne, som undergaae deres 
Forpupning under deres egen Hud. Af de større og 
mere gjennemsigtige er Insektet allerede sluppet ud, i de 
mørkere vil man derimod finde den aflange Puppe med 
Vingeskederne indtrykte til Kroppen, med tre Par Been, 
hvoraf det første Par er strakt fremad, de andre bagud, 
med tre Halebørster, to bagud rettede Følehorn o.s.v. Den 
fuldt udviklede Han har to klare, vel udviklede Vinger, 
haarede Følehorn og Been, to sorte fremspringende Øine 
0.s.v.. Den har derimod ingen Snabel og tager ingen 
Føde til sig. Hunnen hefter sig, som anført, især paa 
de unge Skud, men træffes dog ogsaa påa Randen af 

Bladenes Underside; sin Føde faåaaer den ved Hjælp af sin 
meget udstrækkelige Snabel, som stikkes ind i Plantevævet. 
Allerede som Pupe er Hunnen let at kjende fra Hannen 
ved at være mere elliptisk og langt mere hvælvet; altsom 
den voxer, udspiles dens Hud og bliver glat og tør, 
Legemets Ringe udslettes, den mister aldeles Form af 
et Insekt og ligner i nogen Tid en guul Vable, men 
antager tilsidst en rund Kegleform og en bruunagtig 
Farve. Indtil den næsten har naaet fuld Størrelse, be- 
sidder den endnu Bevægelsesevne, og dens sex Been 
skjælnes let paa Undersiden af dens korpulente Le- 
geme; Vinger faaer den derimod- aldrig. Efter Be- 
frugtningen bliver »Skjællet« noget mere kegledannet, 
antager en mørkere Farve og fæstes tilsidst for be- 
standigt til Plantens Overflade ved Hjælp af en bomulds- 
agtig Substants, som afsondres mellem den og Plantens 
Overhud. Naar den er fuldvoxen, ligner den ganske »en 
Cornwallsk Grubearbeiders Hat« i det smaa, idet den har 
en snever Bræmme ved Grunden, der forstørrer Hefte- 
fladen; den er nu 147” i Tvyermaal og 1'” i Høide; for det 
blotte Øie synes den aldeles glat, men er i Virkeligheden 
fuld af ganske fine Vorter; med Undtagelse af Randen, 
som er haaret, er den aldeles nøgen. Antallet af Æg i 
hver af disse »Skjæl« kan beløbe sig til c. 700; de ere 
aflange, glatte og blegt kjødfarvede. — Sammen med dem 
findes undertiden nogle smaa, guulagtige Maddiker; det er 
Larver af en Gruppe af smaa Snyltehvepse, hvem Naturen 
har anviist den Rolle at bekæmpe Bladlusene og Skjold- 
lusene ved at lægge deres Æg i dem; Larverne leve da 
paa Skjoldlusens og dens Ægs Bekostning, og naar den 
lille Snyltehveps er fuldt udviklet, borer den sig ud ved 
at bide et rundt Hul i Skjoldlusens Ryg. 

2. Uglepapegøien paa Nyzeeland. Blandt de 
besynderlige, for Nyzeeland eiendommelige Fugleformer, 
som i de senere Aar ere blevne opdagede påa denne Ø, 
er Uglepapegøien (Strigops habroptilus) eller som 
den i de Indfødtes Sprog hedder, Kåkapo'en, ikke den 
mindst mærkelige. Allerede længe førend det lykkedes 
de engelske Indvandrere at faae fat paa selve Fuglen, 
kjendte man dens Tilværelse af dens Fjer, som de Ind- 
fødte anbragte i deres Fjerpynt, og man vidste endog af 
… disses Beretninger, at disse Fjer tilhørte en lyssky, nat- 
lig Fugl; men baade Fjerenes Udseende og hvad der 
fortaltes om Fuglens Levemaade ledte kun, og kunde 
dengang kun lede, til Feilslutninger om dens Natur. " Det 
var først i Åaret 1845 at der endelig kom et fuldstændigt 
Skind til England, og Ornithologerne erfore nu til deres 
Overraskelse, at Kakapo'en var en stor Påapegøie, der, 
ligesom den afveg fra sine Slægtninge og nærmede sig 
Uglerne i sin natlige Levemaade, saaledes ogsaa frembød 
højst paafaldende Analogier med disse sidstnævnte i sit 
Ydre, idet Næbbet ganske som hos disse er halvt skjult 
af en fra Øiet udstraalende Krands af lange, næsten 
haarlignende Fjer, og Fjerdragten er blød og løstliggende. 
Selv i Farvetegningen er der noget ugleagtigt; thi vel er 
Grundfarven endnu stedse grøn og guulagtig som hos 
Papegøierne, men de enkelte Fjer ere forsynede med 
Skaftstreger, der atter krydses af mørke Tverstreger, saa- 
ledes som det jo ofte er Tilfældet hos Uglerne. 

Hvad man iøvrigt dengang fik at vide om Kakapo'en 
var ikke meget; -den sagdes om Dagen at opholde sig i 
selvgravede Huler og at nære sig fortrinsviis af Brægne- 
rødder, men den syntes allerede da at være næsten ud- 
ryddet paa den nordligste af de tre Øer, hvoraf Nyzeeland 

bestaaer. Selv paa Mellemøen, hvorfra de enkelte Exem- 
plarer stamme, som hidtil ere skaffede tilveie, er den 
indskrænket til Øens vestlige Side og allerede forsvunden 
fra flere Egne, hvor den tidligere fandtes, saa at den lige- 
som dens Slægtninge, Nestorpapegøierne, ligesom Kivierne 
(Apteryx-Arterne), Notornis'en og Weka'en (Ocydro- 
mus australis) med stærke Skridt gaaer den Udryddelse 
imøde, som allerede, førend Europæerne kom til Ny- 
zeeland, havde truffet de talrige og gigantiske Moafugle, 
og som lidt efter lidt vil berøve dette Lands Fugle- 
verden netop alle dens meest eiendommelige og paafal- 
dende Former. 

For ganske nyligt har man imidlertid faaet yderligere 
og mærkelige Oplysninger om Kakapo'en ved Hr. Julius 
Haast, som i Provinds-ØRegjeringens Ærende har bereist 
den vestlige Deel af Provindsen Nelson paa Mellemøen og 
er bekjendt af en Bog, der indeholder Resultaterne af 
disse hans Reiser. ”) 

Skjøndt Haast allerede i flere Aar næsten uafbrudt 
har gjennemstreifet det Indre af Nyzeeland, er det dog 
først paa hans sidste Reise, at han har havt Leilighed til 
at lære Kakapo'en og dens Levemaade at kjende. Vel 
havde han længe kjendt dens Stemme og ofte fundet 
dens Fodspor i Flodleierne eller i nyfalden Snee; men 
Fuglen selv havde han aldrig truffet, og Grunden her- 
til var utvivlsomt den, at han paa sine tidligere Reiser 
ikke havde havt nogen Hund med sig, thi uden en saadan 
er det kun et lykkeligt og sjeldent Tilfælde, om man 
faaer Fuglen at see i de uvejsomme Egne, hvor den lever. 


”) Report of a Topographical and Geological Exploration of the Western 
Districts of the Nelson Province, New Zeeland, undertaken for the 
Prov. Government. Nelson 1861. 

Kakapoens rette Hjem er deels de aalmne, mosbegroede, 
med Græspletter vexlende Bøgeskove, deels Bjergskråaanin- 
gerne, hvor den søger Tilflugt under store, mosdækkede, 
af Trærødder overgroede Klippeblokke, deels endelig mos- 
bevoxede Pletter langs de større Floders Bredder, som 
ved Regnskyl eller pludseligt Tøveir ere udsatte for Over- 
svømmelse. Her er det, at Kakapoen finder baade Skjul 
og Føde, medens de tvende skjønne, for kort siden op- 
dagede Nestorpapegøier, Nestor notabilis ogEslingii, 
leve endnu højere oppe, ovenover Skovbeltet, og nære sig 
af Alpebuskenes Frø og Alpeurternes Rødder. Det er i 
høi Grad paafaldende, at Fuglen, skjøndt der ogsaa findes 
store Bøgeskove paa Østsiden af Øens Alpekjæde, dog 
ikke forekommer der, undtagen i den Dal, i hvilken den af 
Makarorafloden dannede Sø Wanaka ligger. Det synes, som 
om den oprindelig har været indskrænket til Vestsiden af 
Bjergkjæden og kun har overskredet denne gjennem det lave 
skovbevoxede Pas, som fører fra Haastflodens til Makarora- 
flodens Kilder, og at den åd den Vei vel har formaaet at trænge 
frem til den ovennævnte Sø, men at Mangel paa Skov der 
har sat en Grændse for dens videre Udbredning. I Skoven 
i Makaroradalen er Kakapoen hyppig, skjøndt talrige Skov- 
huggere arbeide i den. Medens Haast og hans Ledsagere 
laae leirede ved Randen af Skoven, hørte de uophørligt 
dens Stemme; men ingen af Arbeiderne anede, at en 
såa stor Fugl var i Nærheden, skjøndt den paafaldende 
skingrende Lyd, den giver fra sig, ofte havde vakt deres 
Opmærksomhed. I ringere Antal forekommer den i Wilkin- 
dalen, hvor Haast tillige fandt Spor af forvildede Hunde, 
en Omstændighed, som vel kan forklare dens Sjeldenhed 
der. I Hunterdalen, som kun er skilt fra de foregaaende 
ved en ikke meget høi Bjergryg, er der intet Spor til 

den, skjøndt de store Bøgeskove maatte kunne byde den 
et passende Opholdssted. 

Haast mener at kunne slutte af sine Erfaringer, at 
Kakapoen vel er en lyssky Fugl, men at dens Leve- 
maade dog ikke er saa udelukkende natligg som man 
hidtil antog. Thi skjøndt man jo rigtignok i Reglen først 
hører dens Stemme en Timestid efter Solnedgang, altsaa 
til en Tid, da der hersker et dybt Mørke under Skovens 
tætte Løvtag, og den sædvanligviis ogsaa først da begynder 
at streife omkring, og skjønt den undertiden, lokket af Lyset 
i Haast's Telt, kom hen til det og blev fanget af hans 
Hund, såa har han dog ogsaa to Gange fundet den ædende 
og meget opmærksom, medens det endnu var Dag. Den 
første Gang var i en aaben Skov en Eftermiddag med 
overtrukken Himmel; han og hans Folk vare netop paa 
Tilbageveien fra Vestkysten, da de pludseligt saae en 
Uglepapegøie sidde påa et omfaldet Træ nærved Haast- 
floden; saåaasnart de kom nær hen til den, forsvandt den 
i et Nu, men blev snart fanget af Hunden. Den anden 
Gang var det ligeledes endnu ved lys Dag, at han traf 
den, og dette Møde gav ham Leilighed til den vigtigste 
og meest overraskende Iagttagelse, han har gjort med 
Hensyn til denne Fugl, den nemlig, åt den slet ikke 
flyver og overhovedet ikke synes at gjøre Brug af sine 
Vinger. Det var denne" Gang i en dyb Fjeldkløft, at 
Haast og hans Ledsagere mødte Fuglen; den såd omtrent 
to Fod høit oppe i et Fuchsiatræ og aad af Træets 
Bær; saåasnart Papegøien bemærkede dem, styrtede den 
sig som truffen af et Skud ned fra Træet, uden blot saa- 
meget som at aabne Vingerne for at svække Faldets 
Kraft, og forsvandt iilsomt mellem de omliggende Klippe- 
blokke. Forbauset over, at en Fugl, som tilsyneladende 

har vel udviklede Vinger, ikke skulde ville gjøre Brug af 
dem, men tvertimod foretrække at undflye tilfods, skjøndt 
dens Tæers Stilling synes at gjøre Foden bedre skikket 
til Klattren end til Løb, søgte Haast senere at komme . 
påa det Repe i den Henseende. Da derfor engang hans 
Hund havde fanget en Kakapo uden forresten at have 
gjort den nogen Skade, benyttede han Leiligheden og 
slap Papegøien løs påa en stor, fri, gruusbelagt Plet, 
hvor den havde mere end Plads. nok til at tage Til- 
løb og udfolde Vingerne, dersom den maaskee skulde 
" behøve særlig megen Plads til at flyve op. Den gjorde 
imidlertid ikke mindste Mine til at ville flyve, men løb, 
og det meget hurtigere, end man skulde have ventet det 
af dens Fødder og plumpe Form, afsted til det nærmest 
liggende Krat og havde under dette Løb langt mere Ud- 
seende af en Hønsefugl end af en Papegøie. Det forekom 
Haast, der under denne Scene betragtede Fuglen frå 
Siden, som om Fuglen holdt Vingerne ganske sluttede til 
Kroppen, men de af hans Ledsagere, som sååe den bag- 
fra, bemærkede, at den holdt dem lidt aabnede, uden 
imidlertid forresten at røre dem, saa at det ikke kunde være 
for at paaskynde Løbet, men i det høieste for bedre at holde 
Ligevægt, at den gjorde det. Haast har ogsaa ved andre 
Leiligheder erfaret, at den trods sine Fødders tilsyne- 
ladende uheldige Bygning gaaer meget lange Stykker Vei, og 
han har ofte forfulgt dens Spor mere end en halv Miil over 
Sand og Gruus ned til Flodbredderne.. Hvad der gjør 
denne Kakapoens tilsyneladende Mangel paa Evne til at 
flyve saameget mere paafaldende, er at dens Vinger ud- 
vendigt ikke synes at afvige fra Nestorpapegøiernes, der 
alle flyve meget godt.  Svingfjerene og Vingeknoglerne 
ere ikke mindre end hos disse, men Vingerne ere rigtig- 

nok meget fyldige paa Grund af en usædvanlig Fedt- 
mængde; Muskler og Sener ere tæt indhyllede i denne Sub- 
stants og de sidste tynde og spinkle i den Grad, at Haast 
mener, at det kun kan finde sin Forklaring i den Om- 
stændighed, at Fuglen slet ikke bruger dem. 

Den synes at trænge til en betydelig Mængde Drikke- 
vand for at opbløde de grødagtige Plantemasser, hvor- 
med den fylder sin Kro. Med Undtagelse af to Tilfælde, 
i hvilke Haast fandt, at Fuglen havde spiist Bærrene af en 
Coriacee, der havde meddeelt dens Kjød en eiendommelig 
Lugt, var Kroen påa de dræbte Exemplarer stedse fyldt 
med smaahakket Mos og saaledes udspilet deraf, at den 
veiede mange Unzer. Fuglen synes derfor ogsaa meget 
mindre, såasnart Kroen tømmes. I Nødvendigheden af at 
maatte proppe sig med store Mængder af denne lidet 
nærende Føde ligger maåaaskee Grunden til, at den op- 
holder sig paa Jorden, og det er sagtens netop den Om- 
stændighed, at den kan låde sig nøje med denne Føde, 
som sætter den istand til at leve i disse vilde Egne, hvor 
der ellers ingen Papegøier findes. En anden Følge af 
dens særegne Føde turde det efter Haasts Mening maaskee 
være, at den istedetfor Fuglenes sædvanlige bløde, næsten 
olieagtige Fedt har et ganske hvidt og meget fast Fedt, 
og at ogsaa dens Kjød er fastere og sværere end andre 
Papegøiers og udmærket velsmagende.  s»Man vil vel til- 
give mig4, siger Haast, »naar jeg bemærker, at denne 
Fugl er en kostelig Spise for den, der streifer om i disse 
Udørkener, og jeg begriber godt, at den gamle Maori”) 
påa Vestkysten allerede småadsker med Munden, naar man 
blot tåler om Kåkapoen. « 


”) Navnet paa Nyzeelands oprindelige, vilde Befolkning. 

Det er allerede ovenfor anført, at et af Kaåkapoens 
Opholdssteder ere de for Oversvømmelse udsatte Flod- 
bredder, hvor den altsaa i paakommende Tilfælde maa 
flygte op påa de der voxende Buske og Træer; men den 
klattrer dog neppe uden i Nødstilfælde, og klattre opad 
lodrette Stammer kan den neppe; thi naar den om Natten 
blev opsporet og forfulgt af Haasts Hund, tog den aldrig 
sin Tilflugt til Træerne, påa en eneste Gang nær, da 
den klattrede opad en skraat liggende Stamme og blev 

siddende der, indtil Hunden opgav sin Forfølgelse. Det 
| er tidligere sagt, at Kakapoen selv skulde grave sig de 
Huler, hvori den om Dagen opholder sig, og det er 
ogsaa efter Hr. Haasts Iagttagelser utvivlsomt, åt den er 
istand dertil; imidlertid synes det rigtignok kun åt være. 
i de sjeldneste Tilfælde, at den gjør sig den Uleilighed; 
sædvanligt benytter den Klippespalter eller Huller mellem 
Rødderne af udgaaede Træer eller endelig Huller under 
de mellem og over hinanden henkastede Klippestykker 
som Skjulesteder, Selv i de Tilfælde, hvor der fandtes 
to Huler ganske nær ved hinanden, af hvilke da den ene 
sædvanligt beboedes af en Han, den anden af en Hun, 
traf han dog aldrig flere end een Fugl i een Hule. Det 
synes altsaa, at Kakapoen om Dagen lever eensomt i sin 
Hule, og at Kjønnene kun komme sammen om Natten 
for at søge Føde og parres. Haast kan Intet med- 
dele om Kugningen; men Ægget kjendte man ialfald alle- 
rede tidligere; det er hvidt, som sædvanligt hos Pape- 
gøierne, og saa stort som de allerstørste Arters, I den 
Tid Hunnen ledsåges af sine Unger, skal den låde høre 
en ganske eiendommelig Lyd, som ligner et Sviins Grynten. 


Ceylons Naturforhold, 


(Efter Emerson Tennent's Ceylon, an account of the island, physical, 
historical and topographical, London 1860, Ste Udgave.) 


3. Dyrelivet paa Ceylon. 


Ti de af Urskovens Dyr, som meest tildrage sig den 
Fremmedes Opmærksomhed mellem Vendekredsene, høre 
de Flokke af Aber, som tumle sig uafbrudt mellem de 
højeste Træer. Paa Ceylon kjendes sex Arter af denne Dyre- 
gruppe, hørende til tre Slægter: de fire ere »Quanderu'er« 
— et singalesisk Ord, der egenlig betyder Abekatte i 
Almindelighed, men som påa Ceylon anvendes særlig om 
en bestemt Gruppe af Marekatte — og beboe hver sin Deel 
af Ceylon uden at trænge ind paa hverandres Enemærker, 
den ene Lavlandets sydlige og vestlige Strøg, den anden 
Bjergzonen, en tredie kun de nordlige og østlige Provind- 
ser osv. Den femte Art, »Rilawa'en«, hører til Macacus- 
Slægten (M. piteatus), som nærmer sig til Båvianerne; det er 
et lille nydeligt, Grimacer skærende Dyr, som er baade de 
Indfødtes og Europæernes erklærede Yndling; den sjette 
er den snurrige lille Dovenabe eller Halvabe (Lori). 
Af de i den indiske zoologiske Provinds bjemmehørende 


Hovedformer af Aberne mangle altsaa de langarmede, 
Tredie Række. I, 12 

haleløse, menneskelignende Aber (Oranger og Gibboner) 
ganske paa Ceylon. 

Den i Lavlandet almindelige »Wanderu« (Semno- 
pithecus cephalopterus) er et livligt og forstandigt 
Dyr, ikke meget større end Rilawa'en og langt fra saa 
ondskabsfuld som andre af Geylons Aber. I Fångenskab 
udmærker den sig ved sin alvorlige Adfærd og ved det 
melankolske Præg, der hviler over dens Ånsigt og 
Bevægelser og ganske stemmer med dens sneehvide 
Skæg og ærværdige Udseende. Af Gemyt er den blid, 
tillidsfuld og i højeste Grad modtagelig for Venlighed og 
Kjærtegn; den er særdeles reenlig og tilbringer meget af 
sin Tid med at rense sin Pels for Støv osv. I det Frie 
vil man gjerne træffe et Selskab påa 20—30 af disse Dyr, 
travlt beskæftigede med at opsøge Bær og Knopper; kun 
sjelden sees de paa Jorden, naar de ikke netop ere 
stegne ned for at samle de ved Foden af deres Yndlings- 
træer nedfaldne Frugter. Naar de forstyrres, gjøre de aldeles 
forbausende Spring, men i Almindelighed springe de ikke saa 
meget, som de svinge sig fra Green til Green, idet de bruge 
deres kraftfulde Arme skifteviis; naar de kaste sig ned i 
en skraa Retning, saa at de faae fat paa de lavere Grene 
af et nærstaaende Træ, er den Kraft, hvormed de komme, 
stærk nok til at sætte Grenen i en saadan Svingning, at 
de løftes saa høit igjen, at de kunne gribe en anden 
højere og fjernere Green ”og saaledes fortsætte deres 
hovedkulds Flugt. Man forbauses næsten mindre over 
disse ofte med deres Unger belæssede smaa Dyrs uhyre 
Bevægelighed, end over deres skarpe Øie og den ufeil- 
bare Nøiagtighed, hvormed de beregne deels den Vin- 
kel, hvorunder Nedspringet skal gjøres for at tilbagelægge 
en vis Afstand, deels den Svingkraft i Grenen, der ud- 

fordres til at hæve dem til en vis Højde. — En heel Flok 
af disse Aber kan skjule sig saa aldeles i Kronen af en 
Palmyra-Palme, at ikke en eneste er til åt opdåge, naar 
de ere blevne skræmmede og have gjemt sig; men Tilstede- 
værelsen af en Hund vækker stedse en såa uimodstaaelig 
Nysgjerrighed hos dem, at de altid røbe sig i deres Iver 
for at iagttage dens Bevægelser. Ofte kan man see dem 
forsamlede påa en af de Indfødtes Hytter. For nogle Aar 
siden blev en engelsk Geistligs Barn, som var efterladt 
påa Jorden af sin Amme, såa mishandlet og bidt af dem 
— Talen er her om den dristigere S. priamus — at det 
døde. — Ligesom andetsteds har man paa Ceylon den 
Folketro, åt man aldrig vil finde Liget af en død Abe i 
Skoven: »den, som har seet en hvid Krage, Paradiisfuglens 
Rede, et lige Kokostræ eller en død Abe, kan være vis 
paa at leve bestandig,« sige Singaleserne. ”) 

Den lille Lori (Stenops gracilis) benævnes paa Grund 
af sine langsomme Bevægelser, natlige Færd og Uvirk- 
somhed om Dagen »Ceylons Dovendyr«. Et Exemplar, 
som Forf, havde levende, nærede sig af Riis, Frugt og 


+) Et Par Smaatræk kunne her endnu finde Plads: Et Stykke 
Grønsvær ligger imellem Haven og Krattet; en enkelt Abe 
lister sig en Snees Skridt ud derpaa og standser saa for at 
forvisse sig om, at alt er stille. Strax. efter vover Nr. 2 sig 
ud fra Træerne, passerer den første og standser saa efterat have 
recognosceret det næste Stykke; en tredie og fjerde følge efter paa 
samme Maade, og efterat de paa denne Maade have forvisset sig 
om, at der ingen Fare er, rykker den hele Skare lydløst og hur- 
tigt hen til Hegnet; efter i en utrolig Fart at have bemæsgtiget 
sig en tilstrækkelig Mængde Frugt spredes Flokken pludselig 
triumferende og støjende, som om den vidste, at Forsigtighed ikke 
længer var nødvendig. 
For at drille hverandre bruge de Indfødte at sprede Riis paa 
deres Naboers Tage. Ved at lede efter Kornene bringe Aberne 
Tagbeklædningen saaledes i Ulave, at Regnen kan trænge igjennem. 


ar 

anden Planteføde, holdt meget af Myrer og andre Insek- 
ter, men især af Mælk og Fuglekjød. Dens langsomme 
Bevægelser sætte den istand til at nærme sig sit Bytte 
saa umærkeligt, at Fuglen er greben, inden den aner 
dens Nærværelse. De Indfødte forsikkre, at den under- 
tiden kvæler Paafuglen om Natten for at gjøre sig tilgode 
med dens Hjerne. Om Dagen sover den i Almindelighed 
i en høist besynderlig Stilling, med Kroppen rullet sam- 
men til en blød Kugle og Hovedet skjult dybt nede mel- 
lem Benene, medens alle fire Hænder med faste Tåg om- 
slutte de Grene, hvorpaa den sidder. Loriens besynderlig 
store Øine have tiltrukket sig Singalesernes Opmærk- 
somhed; de fange den for at benytte dem som Trylle- 
midler og til Elskovsdrikke, i hvilket Øijemed de anvende 
den grusomme Fremgangsmaade at holde det lille Byr 
til Ilden, »indtil dets Øine briste«. 

Mængden af Flagermuus er et af det ceylonske 
Aftenlandskabs Charakteertræk; det vrimler af dem i en- 
hver Hule eller Tunnel, i Fæstningsværkernes Gallerier, 
under Bungalow'ernes Tage og i enhver Tempelruin. Ved 
Solens Nedgang seer man dem komme ud fra deres Til- 
flugtssteder og sværme om i Tusmørket for at fange 
Insekter, og nåar Natten nærmer sig og Lysene i Værel- 
serne hidlokke Natsværmerne, feie Flagermusene rundt om 
Spisebordet og bortføre deres Bytte midt imellem de 
funklende Lamper. Der findes c. sexten Arter påa Ceylon, 
af hvilke nogle håve ligesaa glimrende Farver som visse 
Fugle: Guult, Orange eller Rødbruunt. Den saakaldte »fly- 
vende Hund« (Pteropus) har en Vingestrækning af næ- 
sten fem Fod; den lever især af modne Frugter og er hyp- 
pig i alle Strandegne, især paa den Tid, da Silkebomulds- 
træerne skyde deres Blomsterknopper, som de elske sær- 

deles. Om Dagen hænge de sig i de højeste Grene 
ved Bagføddernes Kløer, idet de trykke Hagen mod Bry- 
stet og benytte Vingerne som en Kappe til at indhylle 
Hovedet i. Fra Solnedgang af flagre de med en sum- 
mende Lyd, der frembringes ved Slåget af deres brede, 
hindeagtige Vinger, rundt omkring Frugttræerne, af hvilke 
de æde til om Morgenen, da de igjen indtage den hæn- 
gende Stilling paa visse dertil særligt udseete Træer, som 
næsten aldeles miste deres Blade. Mellem Kl. 9—11 
gjøre de igjen en Udflugt for at nyde Solskinnet og Var- 


men, og svinge sig i hundredeviis om i Luften for at 


2 
røre sig. — Derpaa er der stor Spektakel og Skrigen 
mellem dem, førend de kunne blive bekvemt anbragte påa 
deres Hvileplads for den øvrige Deel af Dagen.  Kokos- 
træerne skulle udøve en stærk Tiltrækningskraft paa dem, 
medens »Toddyen« udtappes for at destilleres, og man 
fortæller, at de paa den Tid skulle tee sig som berusede. 


De Indfødte dræbe dem for Kjødets Skyld, der skal ligne 


Harekjød. — Foruden flere Arter af Bladnæser (Rhi- 
nolophus) — insektædende Flagermuus med Hudblade 
af forskjellig Form paa Næsen — omtales en ganske lille 


skinnende sort Flagermuus (Scotophilus coroman- 
delicus), ikke meget større end en Humlebi, der er saa - 
lidt sky, at den sætter sig paa Dugen under Maaltidet og 
med Lethed lader sig fange ved Hjælp af et omvendt 
Viinglas. 

Det meest frygtede Rovdyr paa Ceylon er Bjørnen 
(Ursus labiatus), som tillige er det eneste større Dyr, 
der vælger den dybeste Deei af Skovene til sit stadige 
Tilflugtssted; den lokkes nemlig derhen af Honningen, 
som den kan finde i de hule Træer og i Klippekløf- 
terne; af og til kan man ogsaa finde Pletter, hvor Jorden 

er opkradset af den for at finde en eller anden Yndlings- 
rod; ligeledes lever den af Termiter og Myrer. En Ven 
af Forfatteren hørte en Morgenstund i Nærheden af Jaffna 
den brummende Lyd af en Bjørn paa en høi Green; den 
var ifærd med at putte Dele af en rød Myrerede i sin 
"Mund med den ene Labbe, medens den med den anden 
stræbte at rense sine Øienbryn og Læber for de rasende 
Myrer, der bed og pinte den. Den findes i de lave og 
tørre Distrikter paa Nord- og Sydostkysten, men sjelden 
i Bjergene eller i de fugtige Sletter paa Vestsiden. Paa 
Ryggen mellem Skuldrene har den en Haardusk, hvori 
Ungerne pleie at holde sig fast, indtil de kunne sørge for 
sig selv. Under en streng Tørke i 1850 vare visse nord- 
lige Distrikter såa belemrede med Bjørne, at den orien- 
talske Skik, at Kvinderne gaae til Brøndene, hørte aldeles 
op, eftersom det var ganske almindeligt at finde et af 
disse Dyr i Vandet, ude af Stand til at klattre op ad den 
bløde og glatte Væg, som dens Tørst havde lokket den 
til at lade sig glide ned ad om Natten. — Skjøndt Bjør- 
nen efter sin Bygning er et altædende Dyr, søger den 
ceylonske Årt dog sjeldent sin Føde i Kjød, og dens eensomme 
Leden efter Honning og Frugter gjør den frygtsom. Nær- 
mer et Menneske eller et Dyr sig, bliver den urolig, og 
det er snarere dens Skræk end Tilbøielighed til at gjøre 
Fortræd, som bringer den til at gaae angrebsviis tilværks 
for at forsvare sig, naar den ikke kan komme til at gjøre 
et hurtigt Tilbagetog. Men under saadanne Omstændig- 
heder er dens Angreb ogsaa saa rasende, at Singaleserne 
frygte det mere end noget andet vildt Dyrs. De Indfødte, 
som ikke have Ildvaaben, pleie derfor paa Steder, hvor 
der er mange Bjørne, at føre med sig en let Øxe til 
at slaae dem med i Hovedet. Bjørnen slaaer altid 

efter Ansigtet, og lykkes det den at fælde sin Modstander, 
begynder den i Reglen med at anfalde hans Øine. Forf. 
har seet mange, som havde frygtelige Skrammer af saa- 
danne Sammenstød, og hos hvilke den hvide Indfatning 
omkring Saaret dannede en hæslig Modsætning til deres for- 
resten mørke Hudfarve. — Veddah'erne, hvis Hovedforraad 
bestaae i Honning, leve i stadig Skræk for Bjørnen, der 
hidlokkes af Duften og ikke betænker sig paa at angribe 
deres Boliger. Postbudene, som altid reise om Natten, 
ere ofte udsatte for stor Fare fra disse Dyrs Side og 
pleie derfor at føre Fakler med sig for at varskoe Bjør- 
nene og give dem Tid til at traske af Veien. 
Leoparden (Felis pardus) er den eneste større 
Katteart, som beboer Ceylon, og den er hverken meget 
talrig eller meget farlig, da den sjelden angriber Menne- 
sket. Undertiden seer man en Afart, der istedetfor at 
være plettet, er aldeles sort (F. melas).  Leoparden op- 
holder sig i Nærheden af Græsgangene for at efterstræbe 
Hjortene og andre fredelige Dyr, som holde til der, 
og Landsbyfolk klage ofte over, at deres Kvæg berøves 
dem af denne frygtelige Røver. De Indfødte have den 
besynderlige, men faste Tro, at naar en Oxe er dræbt af 
en Leopard og falden paa den høire Side, vil Leoparden 
ikke komme igjen for at fortære den, og at det derfor i 
et saadant Tilfælde ikke kan nytte at lægge sig påa Luur 
efter den. De jage den for dens overordenlig smukke 
Skinds Skyld, men foretrække dog at fange den i Gruber, 
Fælder eller Snarer.  Ligeoverfor Mennesket er Leo- 
parden feig, angriber ikke af egen Drift og trækker 
sig hastigt tilbage, naar man nærmer sig; dog har 
man Exempler paa, at Mennesker ere blevne dræbte af 
dem, og det antages, at have de eengang smagt Menneske- 

blod, faae de ligesom Tigeren og Løven en særlig For- 
kjærlighed for det. En Vægter blev for nogle Aar siden 
bortført af en Leopard fra et Bord i Verandaen, hvorpaa 
han havde lagt sit Hoved til Hvile; et andet Sted hændte 
det to Gange, at Folk, der vare stillede paa Vagt i et 
Træ for at drive Elefanterne bort fra Riismarkerne, bleve 
bortslæbte af »Cheetah'en«, som Leoparden der urigtigt 
kaldes; men disse Tilfælde ere sjeldne, og i Sammenlig- 
ning med deres Frygt for Bjørnen nære de Indfødte ikke 
megen Angst for »Cheetah'en«. Derimod frygtes den af 
Jægerne, hvis Hunde den snapper i Krattet, og man har 
Exempel paa, at den i et Spring har snappet en Hund, 
der var bunden til Teltpælen, bort midt iblandt dens so- 
vende Herrer; et Bud undskyldte engang. sin Forsinkelse 
med, at en »Cheetah« havde spærret ham den eneste 
ganghbare Sti og roligt sat sig til at slikke sine Poter og 
gnide sit Ansigt, indtil han blev nødt til at drive den ind 
i Skoven ved Steenkast. Mærkelig er den store Til- 
lokkelse, som den eiendommelige Lugt, der ledsager 
Koppesygdommen, udøver påa den; de Indfødte under- 
kaste nødig sig selv eller deres Børn Kokoppeindpodnin- 
gen, og Øen er derfor udsat for skrækkelige Anfald af 
hiin Sygdom, hvorfor man i Landsbyerne i det Indre op- 
fører Hytter i Junglekrattet til midlertidige Sygehuse, men 
disse Hytter måa ved forøgede Sikkerhedsforanstaltnin- 
ger beskjærmes mod Leoparderne, som snart ville ind- 
finde sig. 

Af mindre Rovdyr nævnes »Palmekatten« (Paåra- 
doxurus typus), som om Dagen skjuler sig mellem 
Kokospalmens Løv, men om Natten gjør ødelæggende 
Streiftog efter Hønsene i Landsbyerne, hvis Blod den ud- 
suger gjennem et Saar, der er saa lille, at det neppe er 

til at opdage; Civetten (Viverra indica), der er al- 
mindelig i de nordlige Distrikter, hvor Tamilerne holde 
den i Bure for dens saakaldte »Moskus's« Skyld (egenlig 
»Desmer«, en af Analkjertlerne afsondret Vædske), som 
de samle paa Træstængerne, mod hvilke den gnider sig; 
allerede Edrisi (en maurisk Geograf i det 12te Aarhun- 
drede) omtaler »Moskus« som et af Ceylons Udførsels- 
produkter; fremdeles Mongoerne (Ichneumon), — 
alle af Desmerkattenes (Viverrernes) Familie. En Art af den 
sidste Slægt udmærker sig ved saa tæt og busket en Pels, 
at den har faaet Navn af »Ceylons Grævling«. Forf. har 
gjort den Erfaring, at de Indfødte ikke fæste megen Lid 
til den mellem Europæerne gængse Fortælling, at Ichneu- 
monerne benytte visse Planter — det er endnu ikke lyk- 
kedes med Bestemthed at sige hvilke — som Modsgift 
mod Biddet af de Giftslanger, hvoraf den lever. Det er 
vel hævet over al Tvivl, at ved dens Sammenstød med 
Brilleslanger og andre Giftslanger, som den angriber 
med ligesaalidt Betænkning som de giftløse, kan man un- 
dertiden see den trække sig tilbage til Krattet, ja maaskee 
ogsaa æde nogen Planteføde, men det blev Forf. forsikkret 
af en Mand, som ofte havde været Vidne til dens Be- 
drifter, at de Planter, som den da benyttede, oftest ikke 
vare andet end Græs, og at dersom dette ikke var 
ved Haanden, syntes enhver anden Plante, som netop 
voxede der, at være ligesaa god dertil. Deraf synes den 
lange Liste paa Planter at være opstaaet, som man har 
tilskrevet den Evne at kunne virke som Slangemodgift, og 
hvis store Antal netop tyder paa, at der ikke er nogen 
særlig Plante, som Mongoen benytter i dette Øiemed. 
Det vilde ogsaa være vanskeligt at forstaae, hvorfor 
den netop skulde være udstyret med en Modgift, naar 

andre Dyr, der ogsaa ødelægge Slanger, f. Ex. Slange- 
falken, ere ladte forsvarsløse fra Naturens Side; eller 
hvorfor den da ikke, i Bevidstheden om sin Usaar- 
lighed, angriber Slangen uden at vise Tegn til Frygt eller 
at lægge Forsigtighed for Dagen; men næst dens Kjæk- 
hed er netop intet mærkeligere at iagttage end den Be- 
hændighed, hvormed den undgaaer Slangens Spring, eller 
den List, hvormed den træffer sine Forberedelser til at 
springe påa Ryggen af Brilleslangen og fæste sine Tæn- 
… der i dens Hoved. Der kan derfor heller ikke fæstes-Lid 
til den Anskuelse, at der skulde være noget i dens Or- 
ganisation, der gjorde den uimodtagelig for Giften (saa- 
ledes som der f. Ex. synes at være i Pindsvinets), skjøndt 
det skal indrømmes, at hvad der er Gift for eet Dyr, ganske 
vist ikke altid er det for et andet. Næsehornsfuglen æder 
uden Skade Rævekagetræets dødbringende Frugt; visse 
Vortemælks - Årters Saft skader ikke Oxen, men dræber 
Zebraen, og Tsetsefluens Stik er dødeligt for Oxen, Hun- 
den og Hesten, men hverken for Mennesket eller for 
Skovens vilde Dyr.”) 

Lavlandets Jakal (Canis aureus) jager i Flokke 
med en Fører i Spidsen, og man har seet dem angribe 
og overvælde en Hjort. Harernes Sjeldenhed i de af den 
beboede Egne tilskrives ligeledes den. Paa dens Hoved 
skal der undertiden findes en Udvæxt, bestaaende af en kegle- 
dannet hornklædt Fremstaaenhed paa Nakkebenet, af omtrent 
+ Tommes Længde og skjult af en Haardusk”); de Ind- 
fødte forsikkre, at den kun findes hos Troppens Fører, 
og betragte den som en Talisman, der sikkrer dens Be- 


”) See dette Tidskrift 1ste Række bte Bd. p. 284. 
”) Hvorledes det hermed forholder sig, er os ubekjendt; Beretningen 
lyder meget gaadefuldt. (R. A)) 

sidder Opfyldelsen af ethvert Ønske, skaffer tabt eller 
stjaalet Gods tilbage og forhindrer Tyveri. Ligesom 
Hunden er Jakalen udsat for Våandskræk, og Exempler 
haves paa, at Kvæg, som er blevet bidt af den, er død 
som Følge deraf. — Vilde Hunde findes ikke, men en- 
hver By eller Landsby er fuld af de saakaldte »Pariah's«, 
en ussel Køterrace af europæisk Herkomst; da Religionen 
forbyder Singaleserne at tage Livet af noget Dyr, formere 
de sig i en saadan Grad, at Regeringen en Gang om 
Aaret maa lade dem dræbe masseviis med Kølleslag af 
Tamilerne og Malaierne. 

Af Gnavere findes der talrige Arter af Egern, hvis 
skingrende Stemme høres tidlig om Morgenen i Skovene, 
og hvis advarende Skrig, naar en Civette eller en Træ- 
slange nærmer sig, gjentages fra aiie Sider af deres for- 
skrækkede Kammerater; endvidere Flyveegern (Ptero- 
mys), hvis vidunderlige Spring, understøttede af Flyvehuden 
påa Siden af Kroppen mellem Lemmerne, mere ligner en 
Fugis Flugt end et Pattedyrs Spring; Trærotten (Mus 
rufescens og M. nemoralis), som bygger sin Rede 
paa Skovens Grene, men aflægger Besøg i de Indfødtes 
Hytter, forfulgt af »Rottesnogen«, som man derfor 
søger at frede og tæmme; Kafferotten (M. Ellioti), 
som først viste sig i Kaffeplantagerne påa Kandy-Bjergene 
i 1847, men siden den Tid vedbliver at hærge dem i 
saadan Mængde, at indtil et Tusinde er bleven dræbt paa 
en eneste Dag påa en enkelt Eiendom. For at komme 
til Kaffetræets Knopper og Blomster afbider den de Grene, 
der ere for spinkle til at bære den, saa at de falde til 
Jorden; sin Rede har den mellem Træernes Rødder; til 
andre ÅAarstider lever den af »Nillo'ens« modne Frø. 
Ligesom Lemmingen vandrer den ud i store Skaårer, naar 

der indtræder Mangel paa dens sædvanlige Føde; de 
malabariske Kulier holde meget af dens Kjød, som de 
stege i Kokosolie eller lave til »Kurry«. — Fremdeles 
Bandikulen (Mus bandicota), ligeledes en Yndlings- 
føde for Kulierne; den lever af Korn og Rødder, naaer en 
Vægt af to—tre Pd. og en Længde af to Fod; dens Kjød 
skal være meget behageligt og ligne Svinekjød (hvoraf 
dens Navn, egtl. »pandikokk« oa: »Svinerotte«). I dens Rede 
findes ofte en stor Mængde Riis, opbevaret til Brug i den 
tørre Aarstid. Endelig det store Gnaverpindsviin 
(Hystrix leucurus), der har paadraget sig Planternes 
Fjendskab formedelst dets Ødelæggelser af de unge Ko- 
kospalmer, som det efterstræber med en saadan Udhol- 
denhed og Snuhed, at det er meget vanskeligt at skjule 
en Snare såa godt eller gjøre nogen Lokkemad saa fri- 
stende, at det lykkes at. fange det. Den almindeligste 
Fremgangsmaade er at anbringe noget af dets Yndlings- 
føde i Enden af en Rende, der er saa snever, at det 
ikke kan vende sig om, medens Piggene forhindre det 
fra åt-gaae baglænds ud af den igjen. En enkelt Gang 
har Forf. hørt, at 27 Stykker bleve fangne paa denne 
Maade i en eneste Nat, men et saadant Held er sjeldent; 
ellers ryger man dem ud ved at brænde Straa ved Ind- 
gangen til deres Boliger.  Kjødet, der i Fasthed, Farve 
og Smag har megen Lighed med ungt Svinekjød, er vel 
anseet paa Ceylon. å 

Den eneste Gumler, som findes påa Ceylon, er 
Skældyret (Manus), paa Malaiisk »Pengolin«, et Ord, 
der antyder. dets Evne til at rulle sig sammen til en 
Kugle. Af Forfatterens lagttagelser over dette Dyr, hvoraf 
han til forskjellig Tid har holdt to Exemplarer levende, 
fremgaåer det, at dets mægtige Kløer, som det benytter 

til at udgrave sin Yndlingsføde, Termiterne og Myrerne, 
af deres Tuer, af dødt Træ 0. s. v., under Gangen slaaes 
ind for ikke at slides, ligesom hvs de amerikanske Myre- 
slugere; det boer parviis i Huler i tør Jord af syv—otte Fods 
Dybde, som det selv graver, og faaer een eller to Unger om 
Aaret. Det mindre af de to Skældyr, som Forf. holdt 
levende, var et rart hengivent Dyr, der, naar det havde 
gjennemvandret Huset for at søge Myrer, kom og gav til- 
kjende, hvad det manglede, ved at klattre op ad hans 
Been. Det større Individ klattrede ofte ved Hjæip af 
sine Krogpoter og Snohaåle op i Træerne i Haven for at 
søge Myrer. Om Dagen våre de i Almindelighed rolige, 
men bleve urolige om Aftenen og Natten. 

Antallet af de indfødte Arter af Pattedyr, som For- 
fatteren opregner fra Ceylon, er 68, nemlig 6 Aber, 17 
Flagermuus, 5 Spidsmuus og andre Insektædere, 13 Rov- 
dyr (hvoriblandt foruden de ovennævnte en Odderart), 
18 Gnavere (hvoriblandt en Hareart), 1 Gumler, 3 Tyk- 
hude og 5 Drøvtyggere. Af disse er vistnok Størstedelen 
Dyr, som ogsaa findes påa Indiens Fastland, men der er 
dog en Deel af de mindre Pattedyr, endogsaa flere Aber, 
som kun findes påa Ceylon, ligesom mange af Forindiens 
meest udmærkede Pattedyr, f. Ex. Gåur- Oxen, Tigeren, 
Ulven, Hyænen, Antiloperne, Jagtleoparden ere aldeles 
ubekjendte der. Af Drøvtyggere findes der i Bjergene 
en Hjorteart (Cervus Åristotelis), der naaer en Høide af 
fire—fem Fod og som de Indfødte søge at narre ved at efter- 
ligne dens Røst; paa de aabne Pletter i de store Skove 
i det Indre færdes den lille plettede Axishjort i talrige 
Flokke, som tilligemed den lille Muntjachjort (Stylo- 
cerus muntjac) maa afgive Næring for den Reisende, der 
i Junglekrattet selv maa sørge for sin Føde ved Hjælp af 

sin Bøsse. Fremdeles den lille graa, hvidplettede Dværg- 
hjort (Moschus meminna), der kun naaer en Længde 
af to Fod og en Høide af ti Tommer og udmærker sig ved 
sine overordenlig spinkle Lemmer såmt ved sine lange 
Hugtænder, med hvilke den kan uddele alvorlige Saar; 
hvide Dverghjorte ansees for noget særdeles smukt og 
sjeldent, — Bøffler ere almindelige overalt i Geylon, 
men sees kun i deres naturlige Vildhed i de store ube- 
boede Strækninger i de nordlige og østlige Provindser, 
hvor der er stor Rigdom paa Floder, Laguner, Moradser 
0. s. v. Her ynder den meget at rode sig saa dybt ned 
i Dyndet og Vandet, at kun dens Hoved rager op, eller 
indsmurt i Dynd for at beskytte sig mod Insekternes 
Angreb at fraadse i de lange Siv påa Bredderne. Naar 
Bøfflen græsser, seer man ofte en Krage paa dens Ryg, 
beskjæftiget med at befrie den for de Snyltegjæster, der 
hæfte sig paa dens glatte, brune, læderagtige, nøgne Hud, 
som glindser i Sollyset. Naar den gaaer, kaster den sit 
plumpe Hoved tilbage, indtil de uhyre Horn hvile paa 
dens Skuldre og Snuden kommer i Høide med Øinene. 
Den vilde Bøffel er såa ondskabsfuld og lunefuld, saa 
stærk og modig, at det indiske Digt »Ramayana« sætter 
dens Drab lige med Tigerens. Det er aldrig ganske til- 
raadeligt at forstyrre dem, medens de græsse eller søge 
Hvile i de lave Søer. Under saadanne Omstændigheder 
skynde de sig at formere Linie og indtage en-Forsvars- 
stilling med nogle af de ældste Tyre i Spidsen, og svin- 
gende i Kredse, medens deres Horn kladske mod hin- 
anden under deres hurtige Evolutioner, belave de sig påa 
at falde an, men gribe dog i Almindelighed Flugten efterat 
have udfoldet denne truende Stilling, samle sig igjen i 
en sikkrere Afstand, gjøre atter Holdt og indtage med ud- 

videde Næsebor og opløftede Hoveder en udfordrende 
Stilling mod deres Roligheds Forstyrrere. Jægeren tilføjer 
dem sjelden nogen Skade, da et saa stort Dyr ikke er 
noget værdigt Maal for hans Kugle, og der ingen Priis 
sættes paa dens Kjød. I de Egne, hvor Singaleserne 
tæmme dem og bruge dem til åt hjælpe sig med déres 
Arbeide paa Riismarkerne, lide de megen Besvær af de 
vilde Bøffler, der slutte sig til de tamme, naar disse sen- 
des ud at græsse, og det hændes stadig, at en vild Bøffel 
sætter sig i Spidsen for den tamme Hjord og modsætter 
sig Eierens Forsøg paa at drive den hjem om Aftenen. 
Paa nogle Steder benyttes de ogsaa som Trækdyr og for- 
maae at trække en tung Vogn med Sait fra Kysten til det 
Indre ad Veie, hvor en almindelig Oxes Kræfter vilde 
glippe.  Etsteds fandt Forf., at de Indfødte gjorde en 
snild Anvendelse af dem, naar de vilde skyde Vandfugle 
i de store Saltsumpe og sumpige Søer; da Bøffien er 
en Gjenstand, som Fuglene ere vante til at see, lede 
Singaleserne en Bøffel derhen, og skjulte af den, som 
bevæger sig stille græssende fremad, styret af Touge be- 
fæstede til dens Horn, krybe de Flokken nær påa Skud- 
vide uden at opdages. I visse Strækninger af det nord- 
lige Indien afrettes de paa samme Maade til at bjælpe 
Jægeren til at nærme sig Hjortene, og en saadan »Jagt- 
bøffel« staaer i høi Priis. Undertiden træffes der Albinoer 
af Bøfflen med aldeles hvide Haar og en rød Regnbue- 
hinde i Øiet. Forf. gjør endelig opmærksom påa, at 
Bøfflens Fod i Modsætning til Oxens har en lignende 
Bygning som Rensdyrets, og at den derved sættes istand 
til at gaae paa bløde, dyndede Steder, hvor Oxen vilde 
synke i. — Oxen benyttes af Bonden paa Ceylon baade 
til at pløje, til at ælte Dyndet i de vaade Marker, 

førend Risen bliver saaet, og senere til at tærske Kornet 
med sin Fod påa ældgammel orientalsk Viis.… De store 
Eiendomsbesidderes Rigdom bestaaer ofte i deres Oxer, 
som de leie ud til deres Undergivne, og då de desuden 
leie dem Jorden og levere dem Kornet til Udsæden, er 
disses Afhængighed af Høvdingerne fuldstændig. Da 
Køerne maa gjøre Arbeide ligesaavel som Oxerne, og 
Kalvene faae Lov til at die dem, naar de ville, er Mælk 
en Sjeldenhed paa Ceylon. En omhyggeligere Pleie og 
navnlig Tag over Hovedet om Natten vilde rimeligviis 
forebygge de idelig tilbagevendende Epidemier, der dræbe 
Kvæget påa Ceylon i tusindviis og sætte Landets Velfærd 
i Fåre ved at formindske Agerdyrkningskraften og forøge 
Kjørselsomkostningerne netop i de meest kritiske Perioder 
af Kaffehøsten.”) 

Af Tykhude er der paa Ceylon et Vildsviin (Sus 
indicus), som findes overalt påa Øen, hvor der er 
rigelig Plantevæst og Vand, og Elefanten, . Dyrenes 
Konge, der søger Skjul og Skygge i Skovenes Dyb 
i de Timer af Dagen, da Solen staaer høit, men dukker 
ud af dem i Tusmørket for at vende sine Fjed til Floderne 
og Sumpene, hvor den lever høit til Daggry, då den atter 
søger Eensomhed i de dybe Skove; Dygongen (Søkoen) 
forekommer paa forskjellige Steder ved Kysten i Havet ”). 


”) Faarene have lange Haar som Gederne og Hornpuder paa Krnæene, 
hvilke have deres Oprindelse fra disse Dyrs Vane at knæle ned 
for at afgnave det korte Græs, som voxer paa Jaffnas tørre Sietter. 
Faåbelen om Havfruer antages at have for en Deel sin Rod i de 
arabiske Sømænds og Grækernes Beretninger om Søkøerne eller 
Dygongerne, som netop vise sig ofte ved Ceylons tangrige Kyster. 
Deres Lighed med Mennesket bestaaer i Formen af Hovedet og i Hun- 
nens Stilling, nåar den giver sin Unge Die, trykkende den til sit 
Bryst med den ene Lalle, medens den svømmer med den anden og 
holder baade dens og sit Hoved over Vandet; naar de forstyrres, 

Hvaler (Kaskelotter?) sees ofte saa tæt ved Ceylon, at 
de ere blevne fangne med Colombo i Sigte, og deres Aadsler 
drive ofte paa Land, efter åt være blevne flændsede af Hval- 
fangerne, og forpeste Luften ved deres hurtige Forraadnelse. 


Den Fortegnelse over Ceylons Fugle, som Forf. med- 
deler, indeholder 320 Arter, nemlig 31 Rovfugle, 135 Spurve- 
fugle (Sang- og Skrigefugle), 33 Klattrefugle, 13 Duer, 7 
Hønsefugle, 63 Vadefugle og 31 Svømmefugle, af hvilket 
Antal 38 hidtil ikke ere fundne udenfor Øen. I den 
Fremmedes Øie udgjør den vidunderlige Mængde af Fugle 
og i Særdeleshed de Myriader af Vandfugle, som uagtet 
Krokodilernes Nærværelse befolke Søerne og Sumpene i 
de østlige Provindser, et af Ceylons Undere, I Farvepragt 
overgaaes Fuglene i det Indre af Ceylon vel af Syd- 
Amerikas og Nord - Indiens, og deres Sang kan ikke 
taale nogen Sammenligning med Europas Sangeres, men 
Manglen påa Farvepragt opveies af deres yndige Former 
og Manglen paa Evne til at kunne frembringe længere, 
modulerede Harmonier af deres klare og rene Stemmers 
rige og melodiøse Toner. I Kaåandys Høiland er der vel nogle 
faa, som f. Ex. en Rødhals (Pratincola) og den lang- 
halede . Drossel (Kittacincla macrura), hvis Sang kan 
maale sig med deres europæiske Navnes, men langt større 
Glæde volder dog Pirolens og Dayal-Fuglens (Cop- 
sychus saularis) fortryllende, fløitelignende Toner den 


Keisende, naar de ved første Daggry vække Skovene 


dukke de pludselig og vise deres fiskeagtige Hale; dette i For- 
bindelse med deres hyppige Tilkjendegivelse af stærk moderlig 
Kjærlighed er fuldkommen nok til at forklare disse Sagn, som 
senere, efterat Søveien til Ostindien var gjenfunden, dukkede op 
paa ny. 


Tredie Række. I. : 15; 

med deres Morgensang. Det er dog først, naar man 
træder ud af de tætte Skove og nærmer sig Lavlan- 
dets Søer og Græsgange, at Fugle blive synlige i 
større Mængde; i det tætte Junglekrat hører man af og 
til »Kobbersmedens» (Megalaima indica) Røst, der 
ligner en Smeds Banken paa en Kjedel, eller den store 
orangefarvede Træpikkers Hamren påa de udgaaede 
Træer for at søge Insekter; påa de høie Grene af de 
større Træer bevogter Næsehornsfuglen — »Fuglen 
med de to Hoveder», som Minoritermunken Odoric fra 
Friaul i det 14de Aarhundrede … kaldte den — de 
smaa  Krybdyrs og Smaafuglenes Bevægelser, kaster 
dem i Veiret, naar den har grebet dem, og fanger 
dem igjen med sine kæmpemæssige Kjæber. Dens 
Forkjærlighed for .SStrychnos - Træets Frugter er alle- 
rede omtalt; de Indfødte fortælle, at naar Frugtstil- 
ken er for stærk for dens Næb, giver den slip med 
sine Fødder for med sin Vægt at forøge den virkende 
Kraft. Dens Kjød betragte de som et fortriinligt Middel 
mod Gigtlidelser. De forsikkre — og Iagttagelser andet- 
stedsfra bekræfte det”) — at Næsehornsfuglen bygger 
i hule Træer, og at naar Rugningen er begyndt, tillukker 
Hannen Aabningen for den rugende Hun og efterlader 
blot en lille Spalte, hvorigjennem han fodrer hende, hvis 
store Næb fylder næsten hele Aabningen, såa at hun er 
vel i Stand til at forsvare sit Afkom mod Åberne. — 
Naar man nærmer sig de parklignende, mere aabne Stræk- 
ninger påa Grændsen af Lavlandet, finder man en Mængde 
Paafugle, ædende de nedfaldne Frø og Frugter mellem - 


7”) Livingstones Reise 2det Bd. Pag. 239 (Wøldikes Overs.); Dansk 
Maanedsskrift 8de Bd. Pag. 411. 

det lange Græs eller solende sig påa Grenene af de om- 
givende Træer. Hvad man kan have seet af Paafugle i 
Europa, giver ingen ret Forestilling om denne uforligne- 
lige Fugls Størrelse og Pragt, naar den sees i sin hjem- 
lige Eensomhed; her vælger den til Hvilested i Almindelig- 
hed en fremspringende Green, især en udgaaet, hvorfra 
den lader sine Vinger eller sit pragtfulde Slæb hænge frit 
ned eller breder dem ud i Morgensolen for at fordrive 
Nattens Dug. I nogle af de afsides østlige Distrikter, 
hvor Europæerne sjelden komme, og hvor de Indfødte 
ikke tilføle dem Overlast, er deres Antal saa stort, at der 
ikke er nogen Formøielse ved at jage dem, og deres 
Morgenskrig såa larmende og vedholdende, at de fordrive 
Søvnen og ere en- virkelig Plage. Som varmt er deres 
Kjød fortræffeligt, skjøndt efter Sigende ikke let fordøie- 
ligt, men naar det bliver koldt, antager det en ubehagelig 
rødagtig Farve. Slangernes -Sjeldenhed i Jungledistrikterne 
tilskrives de vilde Paafugle, der holde særdeles meget af 
Slanger og ere disse Dyrs vigtigste Forfølgere.  Aller- 
meest forbausende ved deres Mængde og interessanie 
ved deres uendelige Forskjellighed ere dog de Myriader 
af Svømme- og Vadefugle, som besøge Søerne, 
Vandløbene, Saltsumpene og Lagunerne.  Tilligeméd de 
talrige Fluesnappere, Finker, Drosler og andre 
Spurvefugle, som vise sig i det aabne Land, afgive de 
Føde nok for de Ørne, Høge og Falke, hvis høie 
Seilen og lette Kredsflugt møder Øiet under den skyfri 
Himmel. 

Ørnene ere dog smaa og sjeldne i Sammenligning 
med andre Landes; fremhæves kunne den toppede Ørn 
(Spizaetus limnaétus), der foruroliger Bønderne ved sine 
Ødelæggelser af Fjerkræet, åen mørke Slangeørn (Hæma- 


Se 


296 


tornis cheela), der med et klagende Skrig svæver forsigtig 
omkring de eensomme Sumpe for at nære sig af Krybdyrene 
ved deres Bredder. Den store Havørn (Pontaétus leu- 
- Cogaster) jager paa den i Ebbetiden blottede Havbred i Sel- 
skab med den til Siva indviede Fiskeørn (Haliastur in- 
dus) og hæver sig op med en sig ynkeligt vridende Hav- 
slange i sine Kløer. Naar to Hære staae i Begreb med 
at kæmpe, troe de Indfødte, at Seiren tilfalder den, over 
hvilken denne Ørn svæver. Den kjække Høg (Astur tri- 
. virgatus) afrettes til Jagt og blindes ved at man trækker en 
Silketraad gjennem dens Øielaage, istedetfor ved en Hætte; 
Glenten (Milvus govinda) holder sig til Kysten for at 
gjøre sig tilgode med Affaldet fra Fiskernes Net. Den 
af Singaleserne saa frygtede »Djæviefugl», hvis Skrig, 
naar det høres om Natten i Nærheden af en Landsby, be- 
tragtes som Varsel om en Ulykke, antages af nogle for åt 
være en Ugle (Syrnium indranee), af andre for en Nat- 
ravn (Podargus); dens sædvanlige Skrig er et prægtigt 
klart Raab som af et Menneske, der kan høres langt 
bort og gjør en smuk Virkning i Nattens Stilhed; til andre 
Tider lyder det som en fangen Hønes, men den Lyd, 
hvoraf den har faaet Navn, og som man ikke kan høre uden 
at gyse, lader sig neppe beskrive; det kan kun sammen- 
lignes med Skriget af en Dreng, der pines, men hvis 
Skrig standses ved at han kvæles. 

De Svaler (Collocalia), som bygge spiselige Reder, 
indskrænke sig paa Ceylon ikke til Kysten, men ere 
fundne i Huler langt inde i Landet, hvilket gjør det 
vanskelig at troe, at det kan være Hav-Alger, der afgive 
Materialet til deres berømte Reder. — Paa eensomme 
Steder, hvor der ikke høres nogen anden Lyd end Flo- 
dens Mumlen, sidder lisfuglen, »hvis turkisblaa Fjerdragt 

neppe er mindre stærk i sin Glands end det dybe Him- 
melblaa ovenover den«, som et Sindbillede påa Taalmod 
og Aarvaagenhed påa en ud over Vandet hængende 
Green og passer paa Fiskene med en saadan Vedholden- 
hed, at den neppe er til at jage bort fra sin Post. I 
Haverne svæve de fine Honningfugle, »Ceylons Koli- 
brier« (Nectarinia), hele Dagen paa deres funklende Vinger 
og stikke deres krumme Næb ind i Blomsterne for at ud- 
drage de i dem siddende Insekter, Den yndigste af Cey- 
lons Fugle i Henseende til Form og Bevægelser er dog 
maaskee-den, som Europæerne kalde Paradiisfuglen, de 
Indfødte »Bomuldstyven« (Tchitrea - paradisi), fordi dens 
Hale bestaaer af to lange hvide Fjer, der svæve efter den, 
naar den flyver, Den ceylonske »Bulbul« (Pycnonotus 
hæmorrhous) (forskjellig fra den indiske »Bulbul«) afrettes 
til Kamp. Som ganske ung tages den af Reden for at 
afrettes; naar den stilles mod en Modstander, er 
dens Haardnakkethed og Mod saa stort, at den hellere 
vil synke om af Udmattelse end give tabt. Naar Skræd- 
derfuglen (Ørthotomus longicauda) har gjort sin Rede 
istand ved at sye Blade sammen med en af den selv 
tvundet Bomuldstraad,; hopper den fra Green til Green 
for at udtale sin Glæde i en klar og lystig Melodi, og 
Væverfuglen (Ploceus), der er endnu kunstfærdigere, væver 
sit Bo i Form af en langhalset Flaske paa Enden af en 
fremspringende Green for at narre sine Fjender, Træslan- 
gerne og andre Krybdyr. De Indfødte paastaae, at Han- 
nen bringer Ildfiuer til sin Rede og fæster dem paa 
Siden af den med en Klat Dynd, og Layard, Ceylons 
Ornitholog, forsikkrede Forf., at havde han end ikke 
seet selve Ildfiuerne der, havde han dog altid fundet 

en Dyndklat paa hver Side i Hannens Rede; Hannen 
har nemlig i Rugetiden sin Rede for sig selv 7). 

Af Ravnefamilien er den meest fremtrædende Form 
en lille skinnende blaasort Krage (Corvus splendens), 
som besøger Byerne i Flokke og nedsætter sig i Nabolaget 
af hvert eneste Huus, en Tamhed, der maåaaskee tildeels kan 
forklares af, at under Hollændernes Herredømme var der 
sat en svær Bøde paa at dræbe den, fordi den antoges at 
bidrage til Kaneeltræets Udbredelse ved at æde Frugten 
og saaledes sprede de ufordøiede Frø. Ligesom Græ- 
kerne og Romerne i fordums Dage spaae de indfødte af dens 
Bevægelser, og der er ingen Ende paa den Mangfoldighed 
af Held eller Vanheld, som de formaåae at forudsige af 
den Retning, hvori den flyver, af dens Skrigs Hæshed 
eller Blødhed, af de mange forskjellige Træer, paa hvilke 
den tager Sæde, og det Antal, hvori den forsamler sig. 
Saa lang som Dagen er vogter den paa Affald fra Kjøkke- 
net eller Tilberedelserne i Spisesalen, og da man maa 
holde Vinduer og Døre aabne for Hedens Skyld, er intet 
almindeligere, end atKrager flyve gjennem Værelset og snappe 
et eller andet ubevogtet Stykke fra Spisebordet. Ingen Gjen- 
stand, som de ere i Stand til at flytte, den være dem nok såa 
lidet tjenlig forresten, tør man lade ligge i et for dem til- 
gængeligt Værelse; Indholdet af Damernes Syæsker, 
Handsker, Lommetørklæder osv. forsvinde øieblikkelig, 


”) At Saften begynder at flyde af Palmyra-Palmen tilkjendegives ved 
at der indfinder sig en Fugl, Toddyfuglen (Artamus fuscus), som 
kommer for de Fluers og andre Insekters Skyld, der hidlokkes 
af Saften. Kragerne, som altid ere i Bevægelse, naar noget usæd- 
vanligt er paafærde, vedligeholde en uafladelig Sladder og Spek- 
takel; og Palmekatten (Paradoxurus) og den smidige glindsende 
Genette (Viverre) tage igjen deres Ophold i Træerne snarere 
for Fuglenes, end, som Sagnet gaaer, for Toddyens Skyld. 

naar man lader dem ligge i Nærheden af aabne Døre 
eller Vinduer. De aabne Papiirspakker for at undersøge 
deres Indhold, løse Knuden paa et Tørklæde, hvis det 
indeholder noget spiseligt, trække Pinden ud af Laaget 
for at plyndre Kurven osv. For at stjæle Benene fra en 
Lænkehund, hvis Opmærksomhed den forgjæves har søgt 
at bortlede, henter den en Kammerat, der sætter sig paa 
en Green tæt derved; den første begynder igjen påa sine 
Kunster, men uden Held, indtil Kammeraten flyver til og 
hugger Hunden af al Magt i Ryggen; forbauset vender 
Hunden sig mod sin Angriber, og imidlertid stjæler den an- 
den Benet fra den — en List, som man har seet disse 
Dyr gjentage ved forskjellige Leiligheder! Ved Aftenens 
Frembrud samle de sig i larmende Grupper langs med 
Randen af den Ferskvandssø, som omgiver Fortet 
Colombo paa den østlige Side, og hengive sig i et Par 
Timers Tid til Badets Glæder, hvorefter de sprede sig og 
søge hver sit Nattekvarteer. Lidt Øst for Point de Galle 
ligger en lille Ø, der har faaet Navn af »Krage-Øen«, 
fordi Tusinder af Krager tage deres Ophold i dens Kokos- 
træer hver Aften; under de hæftige Monsun-Storme hæn- 
des det ofte, at naar Lynilden rammer et Kokostræ, fælder 
den samme Straale en heel Gruppe af disse Træer, maa- 
skee fordi den ledes fra det ene til det andet af det vidt- 
spredte Løv; ved en saadan Leilighed dræbtes der for 
nogle Aar siden en saadan Mængde Krager, at Bredden 
var dækket med en sort Stribe af deres Lig. 

Om Papegøiernes (Palæornis Alexandri) Mængde 
vil Layards Beretning give os en Forestilling:  »Ved 
Chilaw saae jeg saa store Sværme komme og tage Plads 
paa Kokostræerne, der overskygge Bazaren, at den Spek- 
takel, de gjorde, overdøvede det Babel af Stemmer, som 

kjebsloge om Indkjøbene til Aftensmaden. Jeg stillede 
mig nu påa Post påa en Bro en halv (eng.) Miil derfra og 
forsøgte at tælle blot de Flokke, der kom fra et enkelt 
Punkt mod Øst. Omtrent Kl, fire om Aftenen begyndte en- 
kelte Flokke at vende hjem, og i Løbet af en halv Time 
begyndte Hovedstrømningen, og snart fandt jeg, at jeg 
ikke længere kunde tælle særskilte Flokke, men at det 
hele dannede en eneste levende Strøm. Nogle fløi høit 
gjennem Luften indtil lige over deres Hjem og dykkede 
saa brat ned under mange Evolutioner, til de kom i Høide 
med Træerne; andre holdt sig langsmed Jorden og fore 
tæt forbi mit Ansigt med 'Tankens Hurtighed, idet deres 
glimrende Fjerdragt skinnede med prægtig Glaånds i Sol- 
lyset. Jeg ventede der til Aftenen brød frem, da jeg ikke 
længere kunde see, men blot høre Fuglene kæmpe om 
deres Siddepladser; da faldt der et Skud, og op fløi de 
med en Larm som »Susningen af en mægtig Vind«, men 
satte sig snart igjen og begyndte en Støj, som jeg 
aldrig skal glemme; Fuglenes skingrende Skrig, Basknin- 
gen af deres utallige Vinger og Palmebladenes Raslen 
vare næsten øredøvende, og jeg var tilsidst glad ved at 
slippe hjem til Regjeringshuset« ”). 


") Et andet Sted beskrives en lignende Scene saaledes:  »Tæt 
ved det store Tamarind - Træ, hvorunder vore Telte vare op= 
slaaede, var der en Gruppe Kokospalmer,. som viste sig at være 
Hvilepladse for en utallig stor Koloni af Papegøier (Palæornis 
Alexandri). Vor Ankomst havde fundet Sted om Formiddagen, 
medens Fuglene vare borte, men ved Solnedgang begyndte de at 
komme tilbage i store Masser, sladdrende, skrigende og skabende 
sig af Fryd ved at samles efter Dagens Udflugt. Hvert Øjeblik 
tiltog Støien, altsom Efternølerne kom til, indtil deres Larm til- 
sidst næsten overdøvede vore Stemmer i Teltene.  Efterhaanden 
tog Larmen af, og saasnart det var mørkt, faldt der Taushed og 
Ro over den hele Skare; men ved Daggry blev en lignende Fore- 

Af Duerne er der nogle, som leve udelukkende paa 
Træerne og aldrig komme paa Jorden; andre er Træk- 
fugle, uagtet der aldrig er Mangel paa Føde eller Varme, 
men lokkes afsted af Kaneelbærrenes Modning, hvorfor en 
Årt er bekjendt under Navnet »Kaneelduen«; atter andre 
leve af Bananfrugterne, hvilken Omstændighed denne her- 
lige Plante vistnok skylder sin store Udbredning. En ved 
sin elegante Form og Farve udmærket Form (Chalco- 
phaps indicus) berømmes for den besynderlige formil- 
dende Virkning, som dens harmoniske Stemme. gjør 
påa Tilhørerne. »Dens blide melankolske Toner«, skri- 
ver en Mand, der har tilbragt mange Aar i Jungle- 
krattet, »der kom fra et eller andet eensomt Sted i 
Skoven, er det yndigste, jeg nogensinde lyttede til. Naar 
jeg har været forbittret, og det ikke uden Grund, over mine 
indfødte Ledsageres Uvorenhed, er denne Følelse næsten 
øjeblikkelig gaaet over til Blidhed og Mildhed, naar jeg- 
hørte denne smukke Fugls elskelige klagende Toner, der 
fremkalde Følelsen af, at man kunde tilgive enhver, der 
nogensinde havde fornærmet En.« 

Den ceylonske Høne (Gallus Lafayetti) er for- 
skjellig som Art fra de indiske; den har aldrig levet 
længe eller ynglet i Fangenskab, og det er ikke lykkedes 
at føre den levende til Europa. Den er hyppig overalt 
påa Øen, men især i de lavere Bjergkjeder; »en af de 


stilling opført igjen: et søvnløst Individ vækkede sin Mage og be- 
gyndte en livlig Lykønskningssladder, et andet og tredie fulgte 
efter, indtil den hele Flok var paafærde, skubbende sig langs hen 
ad Palmernes Løv, rystende Duggen af sine Fjer, bukkende, 
skrigende, koketterende og pudsende sig.  Tilsidst afgik den 
første Deling til Skoven, andre fulgte hurtig efter, og da 
Solen var staaet op, havde det hele støjende Selskab spredt sig, 
og vi kunde igjen give os til at sove«. 

meest levende Erindringer fra mine Reiser gjennem hine 
Bakkestrøg er knyttet til dens lydelige klare, Skrig, der 
lyder som om En raabte: »George Joyce!« Det høres 
tidlig om Morgenen, midt i Taagen og Duggen, og giver 
Landskabet Liv, næsten førend det endnu er bleven ramt 
af Solstraalerne. « 

Naar man naaer de sumpige Sletter og lave La- 
guner paa begge Sider af Øen, vækkes den Fremmedes 
Forbauselse ved den uendelige Mængde af Vadefugle, 
som staae i lange Rækker langs med Vandets Bred eller 
svæve over det i store Skyer. Ibiser, Storke, Skee- 
storke, Heirer og de mindre Former, Sandlærker og 
Regnspover gjennemvandre ivrigt det vaade Sand for 
at søge de røde Orme, der boe i det, eller speide efter 
smaa Vanddyr i den sagte Bølge, der ruller hen over 
Kysten. De høie, rosenfarvede Flamingoer besætte 
Kysten i lange Geledder; »engelske Soldåter« kalde 
Singaleserne dem derfor. Intet overrasker En mere end 
et pludseligt Opbrud af disse Fugle; Slaget af deres 
"stærke Vinger lyder som en fjern Torden, og den Flok, 
der saae næsten hvid ud for et Øieblik siden, viser sig 
nu karminrød, naar den svæver over vore Hoveder, fordi 
Vingernes røde Farve nu kommer frem. Paa det dybere. 
Vand svømme Flaader af Ænder, Maager, Terner 
osv. Pelekanerne samle sig ved Mundingerne af Flo- 
derne og indtage deres Stilling ved Solopgang påa en 
fremspringende Klippe for derfra at styrte sig ned paa de 
forbisvømmende Fiske, men vende om Aftenen tilbage til 
deres Tilflugtssteder langt inde i Landet mellem de Træer, 
der overskygge en ødelagt Vandledning eller en øde Dam "). 


”) En saadan Ruge- og Hvileplads for Pelekaner og andre Vandfugle 
beskrives et andet Sted saaledes: »En Flade af blankt Vand, 

"Af de for den europæiske Jæger bekjendte Fuglefor- 
mer kunne Agerhøns og Vagtler træffes til enhver 
Aarstid; Skovsneppen (Scolopax rusticola) er af og til 
bleven skudt i Bjergene, og Bekkasinen, der kommer i 
September fra Sydindien, hår ikke alene den samme be- 
synderlige Flugt, men ogsåa den samme bekjendte Vel- 
smag som hos os. Men de prægtige Fasaner, som be- 
boe Kimmalayhs og Bagindiens skovklædte Bakker, ere 
ikke repræsenterede i Ceylons Skove. 


Det eiendommelige i Ceylons Dyreliv i Modsætning til 
Fastlandets træder maaskee meest frem blandt Krybdyrene, 
blandt hvis 109 Arter (40 Øgler”), 35 Slanger, 5 Skild- 


2 — 300 Alen bred og omirent en halv (eng.) Miil lang, var 
omgiven af en Række høie Træer. Solen vår endnu ikke 
staaet op, da vi saae en stor Mængde hvide Gjenstande i 
Trætoppene, og da vi kom nærmere, opdagede vi, at en stor Pele- 
kankoloni havde sin Rugepiads paa dette afsides Sted. De be- 
dækkede bogstavelig Træerne i hundredeviis, og deres tunge Reder, 
byggede af store Stokke, dannede store Altaner, baarne af de hori- 
zontale Grene; hver Rede indeholdt tre Æg, og Hannen stod taal- 
modig ved Siden af den rugende Hun. Foruden dem havde en uhyre 
Mængde andre Vadefugle: Flamingoer, Heirer, Storke, Ibiser osv. 
valgt denne Plet til Opholdssted og bedækkede Træerne i tusindeviis, 
staaende paa de øverste Grene. Vi havde her forstyrret dem 
aarle før deres sædvanlige Tid til at begive sig til deres 
Fiskepladser. Alt som Dagslyset tog til, begyndte de at røre 
sig, saae sig om til alle Sider, strakte deres lange Been bag 
ud, bredte deres store Vinger, hævede sig efterhaanden flokkeviis 
og svævede langsomt afsted mod Havkysten.  Pelekanerne gave 
sig bedre Tid; de tillode os at komme sig saa nær som Jord- 
bundens Blødhed gjorde det muligt, og et affyret Skud forstyrrede 
kun dem, hvem det traf. Vandet under dem var fuldt af Kroko- 
diler, som vare hidlokkede af den Omstændighed, at Ungerne ofte 
falde ned i Vandet fra Rederne. « 

”) Uropeltis-Gruppen, som ellers regnes til Slangerne, er i denne 

padder, 2 Krokodiler og 26 Pædder samt 1 Ormpadde) 
der er en stor Mængde Årter og adskillige Slægter, som 
ikke findes andetsteds end påa Ceylon. 

Et af de mærkeligere Byr, som først skræmmer den 
Fremmede, der betræder Ceylons Jord, er et stort Fiirbeen 
eller en Varsler (Monitor), 4—5' lang, urigtig benævnet 
»Leguan« af Europæerne påa Ceylon. Man træffer den 
midt paa Dagen søgende Myrer og andre Insekter paa . 
Landeveien og langs med Gjærderne; den lader sig vel 
forstyrre, men ikke forurolige af Menneskets Nærhed og 
flytter sig kun saa langt, at den er i Sikkerhed, men 
vender siden tilbage til sin afbrudte Syssel. Skjøndt den 
seer ækel ud, er den aldeles uskadelig, og i Stranddistrik- 
terne, hvor dens delikate Kjød laves til Kurry og dens 
Hud til Sko, jages den med Hunde; naar den gribes, kan 
den uddele slemme Smæk med sin Hale. Den lever ii 
Jordhuller, i hule Træer og forladte Termitreder; en 
endnu større Art beboer Sumpene og tager sin Tilflugt 
til det nærmeste Vand, naar den forstyrres paa Land. 
Dette Dyr spiller en vis Kolle i de Indfødtes barbariske 
Lægekonst; dets Tunge, udreven af det levende Dyr og 
slugt heel, gjælder for et Middel mod Svindsot, og det 
spedalske Udseende, som de gule Pletter give visse Arter, 
er tilstrækkelig Grund til, at deres Fedt, anvendt som ud- 
vortes Middel, antages at kurere Hudsygdomme. Anvendt 
indvendig ansees det derimod for Gift og spiller en dog 
vistnok uskyldig Rolle i den mysteriøse Gift »cobra-tel«, 


Optælling regnet til Øglerne. — Man vil maaskee med nogen In- 
teresse sammenholde dette Afsnit med den i et foregaaende Bind 
meddeelte Skildring af Krybdyrlivet i Vestindien for derved at fåae 
et stærkere Indtryk af denne Dyreklasses Optræden i varmere Jord- 
bælter. 

hvis. virksomme Bestanddeel er Arsenik, og hvis Tilbe- 
redelsesmaade i Rædsel vel kan maale sig med de Mac- 
bethske Hexes Kogekunst. 

Disse Fiirbeen indlede den Fremmedes Bekjendtskab 
med en Mængde andre Øgle-Arter, lige paafaldende ved 
deres pludselige Bevægelser og prægtige Farver, som sole 
sig paa Brinkerne, fare afsted henad Kiipperne og kigge 
nysgjerrig ud af enhver Revne. I alle deres Bevægelser 
er der den livlige, men kortvarige Energi, de hurtige, men 
indskrænkede Kraftyttringer, som følge med deres ufuld- 
komne Aandedræt. En af de prægtigste er en grøn 
Leguan (Calotes), c. 12” lang, der med Undtagelse af 
nogle faa mørke Linier paa sit Hoved er såa prægtig 
grøn som den reneste Smaragd eller Malachit. Den 
skifter aldrig Farve, saaledes som andre Arter af samme 
Slægt, hvis Hoved og Hals antage en glimrende rød 
Farve [ved Udfoldning af Strubeposen?|, naar Dyret op- 
hidses eller hurtig sluger noget (hvoraf Navnet. »Blod- 
suger«), medens det øvrige Legeme antage en blegguul 
Farve. — Ægte Kamæleoner findes i de tørre nordlige 
Distrikter, hvor de opholde sig påa Træerne og langsomt 
forfølge deres Bytte, som bestaaer i insekter. — De tam- 
meste af dem alle ere Gekkonerne, disse natlige Øgler 
med lodret, snever Pupil og Sugeskiver under Tæerne, der 
opholde sig i Værelserne og ere i Stand til at bestige 
lodrette Vægge og holde sig fast paa Speile og Lofter. 
Saasnart det bliver Aften, kan man see dem i ethvert Huus 
forfølge deres Bytte med List og Snuhed og dukke frem 
af de Kroge og Sprækker, hvori de have været skjulte 
Dagen over, for at lede efter de Insekter, der ere i Færd 
med at trække sig tilbage for Natten. »I et Kabinet, hvor 
Damerne i min Familie tilbragte Aftenen, håvde en af 

disse tazmme og morsomme Skabninger sit Skjul! bagved 
en forgyldt Maleriramme; saåasnart Lysene bleve tændte, 
kom den paa Øjeblikket tilsyne påa Væggen for at blive 
fodret med Krummer, som den var vant til, og hvis den 
blev forsømt, gjentog den sit skarpe »chic, chic, chic«, ind- 
til den blev beværtet. Den var af en fiin graa Farve, 
plettet med lyserødt; da den en Gang tilfældigviis faldt 
ned paa et Sybord, tog den Flugten, efterladende en Deel 
af sin Hale, som dog voxede ud igjen i mindre end en 
Maaned ”). I et Officeerskvarteer i Colombos Fort var en 
Gekko bleven oplært til at komme hver Bag til Middags- 
bordet og indfandt sig altid med Desserten. Familien var 
fraværende nogle Maaneder, og i denne Tid undergik 
Huset en gjennemgribende Reparation; man ventede da, 
at en saa lang Afbrydelse af dens tilvante Levemaade 
skulde have medført dens Udeblivelse, men da dens Venner 
vare komne tilbage, indfandt den sig som sædvanlig den 
første Middag, i det Øjeblik Dugen blev taget af Bordet.« 

Navnet »Alligator+« (af det spanske og portugisiske 
lagarto oa: lacerta, lizard, Øgle) bruges ogsåa paa Ceylon 
om de to der forekommende Årter af Krokodiler, som 
bogstavelig vrimle i de stillestaaende Vande og Sumpe i 
de nordlige Provindser, men sjelden opholde sig i rivende 
Strømme og aldrig i de hbøiereliggende Bakkestrøg. Den 
indiske Krokodil (Cr. biporcatus) naaer en Længde af 
16—18”, angriber Mennesket, naar den er hungrig, og 
beboer Floderne og Brakvandene i de lave Kyststrækninger ; 
Cr. palustris, 12—13” lang, indskrænker sine Angreb 
til de mindre Dyr og opholder sig udelukkende, i fersk 
Vand, især i Damme. Jægerne klage over, at begge Arter 


”) Smign. dette Tidsskrift, 2den Række bte Bd. Pag 360. 

snappe saavel deres Hunde som de skudte Vandfugle. 
Singaleserne troe, at Krokodilerne kun kunne bevæge 
sig hurtig påa Sand eller blødt Leer, da deres Fødder 
ere for bløde til at træde fast paa Jord eller stenet Grund. 
I den regnløse Aarstid, naar Dammene tørre ud, seer man 
undertiden Sumpkrokodilen vandre over Land for at søge 
Vand, men naar Vandløbene forsvinde, og de ikke kunne 
faae deres sædvanlige Føde, grave de sig i Reglen ned i 
Dyndet og ligge der i Dvale, indtil: Regntiden ind- 
træder igjen, Man viste en Gang Forfatteren det. Hul, 
hvoraf et saadant Dyr var kommet frem Dagen iforveien, 
og som endnu gjengav dets Form, og man fortalte ham 
en ganske lignende Historie som Humboldts fra Vene- 
ze oms en… Officeer.;4 der havde opslaaet sit Telt 
i en udtørret Dam og blev forstyrret om Natten ved at 
Jorden bevægede sig under hans Seng, hvorpaa der Dagen 
efter brød en Krokodil op gjennem Jorden. Et mærkeligt 
Exempel paa Seiglivethed blev ogsåa berettet vor Forf.: 
et usædvanlig stort Exemplar af den indiske Krokodil var 
bleven fanget paa Krog; Indvoldene bleve tagne ud af den, 
hvorefter man lod den ligge med den opskaarne Bug udspilet 
af en Pind; men da man om Åftenen kom tilbage for at 
bjerge Hovedet, var den kravlet bort og naaet ned til 
Vandet! ”) 


”) Forf. overrumplede en Morgenstund en 5 Alen lang Krokodil, der 
følte sig aldeles lammet ved at være overrumplet og forhindret i at 
naae Vand. Den foer op og dreiede sig rundt i en Kreds, hvæ- 
sende og klapprende med sine Kjæber; et Slag bragte den til at 
ligge stille, som om den var død, hvorpaa den saae sig listig om 
og foer afsted mod Vandet, men nok et Slag bragte den atter til 
at lade, som om den var død. Alle Forsøg paa at bringe den paa 
Benene vare frugtesløse, indtil Forf.s Søn, en Dreng, fik det Ind- 
fald, at kilde den under Armen; det var det latterligste Syn at 

Af Skildpadder findes der Landskildpadder 
(Testudo stellata) med gule stjerneformige Tegninger 
paa det sorte Rygskjold, Sumpskildpadder og bløde 
Flodskildpadder, som de Indfødte holde levende i 
deres Brønde i den Tro, at de holde dem rene [frie for 
andre Smaadyr i alt Fald]. Den spiselige Havskild- 
padde findes overalt ved Kysten og sælges for nogle 
faa Mark, alt efter dens Størrelse og eftersom den 
netop er mere" eller mindre ” hyppig. Tilfvisserkider 
skyes den som giftig; af et Selskab påa 28 Per- 
soner, som havde spist Skildpadde sammen, døde de 18 
den følgende Nat, [hvis Forgiftelsen ikke muligviis havde 
ganske andre Aarsager, har det vel neppe været den ,,spise- 
lige", men en anden med den forvexlet Art]. Den bliver 
ofte fire—fem Fod lang og Forf. har seet en Hyrde ved 
Kysten beskjærme sig mod Solen ved et Telt, dannet af 
en paa Pæle opstillet Skildpaddeskal. Den Art, der yder 
den ægte Skildpadde (Ch. imbricata), blev tidligere" fan- 
get i stor Mængde paa den Tid, da den lægger Æg, og 
endnu er der en betydelig Handel med denne Artikel, 
som forarbeides af Araberne i Galle. Naar »Skildpadden« 
tages af det døde og ”raadne Dyr, faåaer den en ureen 
melkeagtig Farve, og istedetfor at dræbe Dyret og lægge 
Skjoldet i kogende Vand anvender man derfor den gru- 
somme Fremgangsmaade at hænge de levende Skildpadder 


over Ilden — hvorved iøvrigt meget ødelægges, — indtil 


see det store Uhyre vride og vende sig som et Barn forat und- 
gaae at blive kildet. — Ogsaa om Ceylons Krokodiler berettes det, 
at de ere saa seiglivede, at flere Kugler i Brystet ikke synes at 
svække deres Livskraft det mindste; deres Fordøielse siges at 
være meget langsom, og de Indfødte forsikkre, at Krokodilen al- 
drig sluger sit Bytte friskt, men skjuler det under Bredden, indtil 
det er langt fremme i sin Forraadnelse. 

Hornskjoldene løsne sig, hvorefter man sætter dem i Frihed 
igjen. Man skulde ikke troe, at de kunde overleve denne 
Behandling, og dog forsikkres det, at Horndækket voxer 
ud igjen, og at de ikke af den lidte Medfart lade sig af- 
skrække fra at komme igjen næste Aar, en Fortælling, 
hvis Rigtighed der dog synes at være al Grund til at 
bestride ”). 

Antallet af Slanger er langtfra saa stort, som man 
skulde troe, og som der gaaer Ord af; Forf. har ofte gjort 
Reiser paa 2—500 Miil (eng.) gjennem Kratskovene uden 
at see en eneste Slange. Der opregnes 6 Årter af Gifi- 
slanger af Hugormenes og Brilleslangernes Familie; flere 
af disse Giftslanger, f. Ex. den grønne »Caravilla« (et 
Piilhoved), »Tic-Polonga« (Dåboia elegans)bestige Træerne 
for at søge Egern og Fiirbeen og plyndre Fuglerederne. 
Af de giftløse Slanger nævnes en Kvælerslange (Python), 
indtil 19 Fod lang ”), flere Ferskvandssnoge, den før 
omtalte Rottesnog (Coryphodon Blumenbachi), der 
undertiden holdes tam i Hytterne og kommer frem ved 
Maaltiderne, naar der kaldes påa den, for at faae sin Part 
paa et Figenblad ””). Den berømteste Slange påa Ceylon 


”) Et af de afskyeligste Syn er den Maade, hvorpaa Skildpaddekjødet 
sælges stykkeviis, medens Dyret endnu er levende, af Fiskerne i 
Jaffna. Man kan der paa Torvet see de ulykkelige Dyr undergaae 
denne skrækkelige Lemlæstelse, lagte paa Ryggen med Bugskjoldet 
borttaget, saa at man kan see alle Hjertets, Indvoldenes og Lun- 
gernes Bevægelser. Enhver Kunde vælger sig det Stykke, han vil 
have, og faaer det skaaret af; Hjertet og Hovedet er sædvanligviis 
det, der sælges sidst, og lige til Hovedet er skaaret af, viser 
Dyrets snappende Bevægelser med Munden, dets Aabning og Luk- 
ning af Øinene, at Livet endnu er tilstede, selv om Skallen 
næsten er bleven berøvet hele sit Indhold. 

"”) En af denne Længde blev dræbt i en Kaneelhave; den havde 
slugt en Dverghjort (Meminna). 

”") Forfatterens Bolig i Kandy var støttet op til en Bakke,,. og Klap- 


Tredie Række. I. i 14 

er dog Brilleslangen (Cobra di Capello), som fremvises 
af omvandrende Slangebesværgere, der efter Forfatterens 
Erfaring ikke beherske den ved at udtrække dens Gift- 
tænder, men ved med Mod og Behændighed at benyite 
sig af dens tilvante Frygtsomhed og Utilbøielighed til at 
bruge sit dødbringende Vaaben. Naar Forfatteren over- 
rumplede dem i Mundingen af de forladte Termit-Reder, 
hvor de laae dovent og lurede påa Frøer og Tudser, var 
deres eneste Bestræbelse at skjule sig. Han hørte aldrig 
under sit Ophold påa Ceylon, at nogen Europæer var død 
af deres Bid; af 112 officielt indberettede Dødstilfælde, 
der skyldtes vilde Dyr i Løbet af 5 Aar, opgaves de 68 
at hidrøre fra Slangebid, men disse Tilfælde vare næsten 
altid indtrufne om Natten, derved at der var bleven traadt 
paa Dyret, som saa havde hugget til Selvforsvar. Naar 
Singaleserne ere nødte til at gaae ud i Mørke, føre de 
derfor en Stok med en løs Ring, hvis Raslen, naar den 
slaaes mod Jorden, varer Slangerne om at gaae af Veien. 
Da Buddhas Lære forbyder dem at tage noget Dyrs Liv, 
sætte de de giftige Slanger, som de fange, ud i Floden i 
en Kurv med Palmeblade. De svømme .iøvrigt godt; man 
har seet en Brilleslange en Aftenstund svømme 1 eng. 
Miil fra Land ud mod et Skib, som den kun blev forhin- 
dret i at gaae ombord i ved at man kastede alleslags Ting 


perlangen og den grønne Caravilla gik derfor ofte tvers igjennem 
Huset påa deres Vandringer nedad. En Syg, der laae nogle Dage 
påa en Sofai Verandahen, troede oftere at kunne føle noget under 
Puden; da han fik den taget bort, laae der en Slange med en 
heel Flok Unger; en Dame vilde borttage en formeentlig Ibenholts 
Spadserestok, der låae paa hendes Klaveer, men opdagede, at det 
var en Slange, hun havde taget fat paa; engang, da Forf. vilde løfte 
en Dame i Vognen, maatte en Rottesnog, der laae sammenrul- 
let paa Sædet, først vige Pladsen osv. 

efter den, og i et andet Skib fandt man under lignende 
Omstændigheder en ,,Cobra'', der kun kunde være kom- 
met ombord ved at klattre op ad Ankertouget. Den 
singalesiske Overtro, at Brilleslangen, hver Gang den ud- 
gyder sin Gift, mister et Stykke Hale og tilsidst faaer et 
tudseagtigt Hoved, beroer uden Tvivl paa Forvexlingen 
med en vis Jordsnog, eller rettere snogelignende Øgle- 
slægt (Uropeltis), med lille Hoved og lige afstumpet 
Hale, hvis Endeflade ved en særegen Horn- eller Skæl- 
bevæbning er indrettet til at fremhjælpe Bevægelsen. En 
anden Folketro, at naar en ,,Cobra''f bliver dræbt i Nær- 
heden af et Huus, kan man være vis paa at træffe dens 
Mage strax efter, har Forfatteren derimod flere Gange 
havt Leilighed til at bekræfte. Naar det blev ham fortalt, 
at en ,,Cobra'' var bleven funden i Toppen af et Kokos- 
Træ, ,,formøodenlig hidlokket af den flydende Toddy'', kan 
man uden Vanskelighed tolke denne Tildragelse paa en 
anden Maade, nemlig at den var der for Fuglenes Skyld, 
men maar en engelsk Officeer efter ,,aldeles sikker Kilde'" 
tilskriver ham, at en rig Mand i Nærheden af Negoombo;, 
der altid havde mange Penge i sit Huus, til Skræk for 
Tyvene istedetfor Hunde holdt tamme Klapperslanger, 
der gik ud og ind og aldrig fortrædigede Beboerne, da 
har man vel Lov til at forholde sig mere end tvivlende 
ligeoverfor denne Historie”). 

De Indfødte, som give sig af med at fange og for- 
trylle Klapperslanger, benytte ved denne Leilighed to 
Tryllemidler, deels et lille Stykke Rod af en ukjendt 


”) Det kunde f. Fx. være Rottesnoge, som han holdt, men som han 
udgav for Klapperslanger, i-det Haab at ingen vilde vove at an- 
stille Prøven. (M. A.) 

Plante, deels en saåaakaldet ,,Slangesteen”', d. v. s. et lille 
sort, let, porøst Legeme. Kun dette sidste anvendes, naar 
de blive bidte; Forf, meddeler flere uforkastelige Vidnes- 
byrd om, at Anbringelsen af en saadan Slangesteen påa 
Saaret har havt til Følge, åt Smerterne standsede og Ved- 
kommende var helbredét, saasnart Stenen efter et Par 
Minuters Forløb faldt af.  Saadanne Slangestene er na- 
turligviis meget værdifulde Stykker; de komme efter 
sigende fra Manilla, hvor Munkene have en god Fordeel af 
deres Fabrikation, som er en Hemmelighed. To af de 
Slangestene, om hvis heldbringende Anvendelse i to be- 
stemte Tilfælde ") Forf. havde sikker Underretning, kom i 


”) Slige Historier ere vistnok oftere berettede, men da de her træde 
frem med et Præg af fuldkommen Paalidelighed og under vor 
berømte Forfatters Autoritet, ville vi i al Korthed optage dem 
her. En af Forfatterens Venner red i Marts 1854 tilligemed 
flere andre Civilembedsmænd åd en Kratsti i Nærheden af Bin- 
tenne, da de saae to Tamiler komme sig imøde, af hvilke 
den ene pludselig foer ind i Skoven og kom tilbage, holdende en 
Klapperslange, som hån håvde grebet ved Hovedet og Halen, i 
begge sine Hænder; han raabte til sin Kammerat, at han skulde 
komme og hjælpe ham med at faae den i deres lukkede Kurv, 
men ved denne Leilighed håandterede han den såa ubehændig, 
at den bed ham i Fingeren; Blodet flød, og heftig Smerte syntes 
at følge umiddelbart derpaa, men hans Kammerat fremtog skynd- 
somt to »Slangestene«, anbragte dem påa Saarene, til hvilke de 
hæftede sig fåst, og hvoraf de hurtig indsugede Blodet; de hang 
fast i tre eller flere Minuter, og saalænge gned den saarede Mands 
Kammerat hans Arm fra Skulderen ned mod Fingrene.  Tilsidst 
faldt »Slangestenene« af af sig selv, Smerterne syntes ophørte, og 
Manden gik sin Vei. Imidlertid var en anden Indfødt kommet til, 
havde fremtaget et lille Stykke hvidt Træ, der lignede en Rod, og 
ført det forsigtig hen i Nærheden af Slangens Hoved, hvilket 
denne øieblikkelig sænkede til Jorden, hvorpaa han uden Betænk- 
ning tog Slangen og viklede den sammen i en Kreds paa Bun- 
den af sin Kurv. — En ganske lignende Historie beretter Hr. 
Lavalliere, Distriktsdommer i Kandy, og en Hr. Reyne, der 
var ansat ved de offenlige Arbeider, fortæller Følgende: »En 

hans Hænder, og han har ladet dem undersøge blandt 
andre af den berømte Physiker Fåraday; de viste sig at 
være smaa Stykker forkullet Been, og Forklaringen er 
da vistnok den, at dette porøse Stof suger Blodet til sig 
med stor Kraft og saaledes forhindrer Giften fra at komme 
omkring i Legemet. Mærkeligt nok finder man disse 
samme to Midler anvendte i alle Tropelande, deels saa- 
kaldte ,,Slangestene'', deels visse Planter, som der til- 
skrives enten en magisk Indvirkning paa Slangen, saa at 
den falder tilføje uden at bide, eller en saadan Virkning 
påa det menneskelige Legeme, at Slangens Bid forbliver 
uskadeligt. Sagen er maaskee, at Troen paa disse Midler 
fremkalder en Uforsagthed i at omgaaes med og tage fat paa 


Slangetæmmer kom til min »Bungalow« i 1854 og bad mig til- 
lade ham at vise mig sine Slanger og deres Dands. Da jeg ofte 
havde seet dette, sagde jeg til ham, at jeg vilde give ham en 
Rupie, dersom han vilde følge mig til Krattet og.fange en Klap- 
perslange, som jeg vidste opholdt sig der. Dertil var han villig, 
og da det var mig om at gjøre at prøve hans Tryllekraft, talte 
jeg hans tamme Slanger, satte Vagt over dem i vor Fraværelse 
og” overbeviste mig om, at han ikke havde nogen Slange paa sig. 
Da vi vare komne til Stedet, gav han sig til at blæse paa en 
lille Fløjte, og nu kom der efter nogen Tids Forløb en stor 
»Gobra« ud af den Myretue, som jeg vidste den beboede. Da den 
saae Manden, forsøgte den at undslippe, men han greb den ved 
Halen og svang den rundt, indtil vi naaede hjem. Her lod han 
den dandse, men det varede ikke længe, førend den bed ham over 
Knoet; strax bandt han et Baand om Benet ovenover Saaret, paa hvil- 
ket han anbragte en »Slangesteen« for at udtrække Giften. I 
nogle Minuter led han heftige Smerter, men disse fortog sig 
efterhaanden, og Stenen faldt af, lige førend de hørte op. Da han 
kom sig, holdt han et Stykke Klæde i Veiret, paa hvilket Slangen 
foer løs, og fangede dens Gifttænder deri, greb den derpaa i 
Nakken, trak Gifttænderne ud i min Nærværelse og rakte mig 
dem, hvorefter han trykkede Giften ud paa et Blad.« 

disse giftige Dyr, som i mange Tilfælde fører til et hel- 
digt Resultat”). 

I de talrige Sumpe, som dannes i Lavlandets uhyre 
Sletter ved Flodernes Oversvømmelser, er der en stor 
Mangfoldighed af Padder (Frøer og Tudser), som baade 
ved deres Farver og ved deres Størrelse (6—8”) vække 
den Fremmedes Forbauselse; nydelige småa Løvfrøer, 
udmærkede ved deres Farveskifte og ved den skarpe 
metalliske Lyd, som de lade høre om Natten, skjule sig 
under. Buskenes Blade for åt beskytte sig mod Sølen2 
Den slimede, ringede, lemmeløse , ormformige Ormpadde 
(Cæcilia glutinosa)”) beboer det stenede Krat, som 
omgiver de høiere liggende Kaffeplantager. 


(Fortsættes). 


”) Paa nogle Skær Syd for Ceylon, hvor der skulde opføres et Fyr- 
taarn, fandt Arbeiderne den Deel af Landet, som låae under Vand 
i Flodtiden, fuld af Vandhuller, hvori der levede Havslanger af 
4 — 5 Fods Længde, som efter Singaleserne Udsagn vare meget 
giftige. 

"") See dette Tidsskrift l1ste Række Ade Bd. S. 428. 


Pæleormene, 
deres Bygning og Liv, de Ødelæggelser, som de gjøre, og 
Midlerne til at forebygge dem. 
(Efter »Verslag over den paalworm, uitgegeven door de natuurkundige 


afdeeling der Koninklijke Akademie van wetenschappen«. Amsterdam 
1860—1862). 


Den store Skade, som Pæleormene eller Orm-Mus- 
lingerne anrette, paa alt i Havet anbragt Træværk, 
f. Ex. Bolværker, Havnepæle, Broer o. s. v., har frem- 
kaldt en rig Literatur over disse Dyr og en Mængde 
Projekter til at forebygge deres Ødelæggelser. Da disse 
ogsaa her i' Landet ingenlunde ere ubetydelige, have vi 
troet at burde meddele et Udtog af de Beretninger, som 
det kongelige hollandske Videnskabernes Selskab i Am- 
sterdam har udgivet over de Undersøgelser, som en af 
det nedsat Komitee, hvori blandt andre Vrolik og Har- 
ting havde Sæde, har foretaget over Pæleormens Natur- 
historie og Levemåade, samt over de Forsøg, den har 
anstillet med de forskjellige Midler, som man har udtænkt 
eller anbefalet for at sætte Træet i Stand til at modstaae 
Pæleormens Angreb. 

Pæleormen er ikke, som Lægfolk i Almindelighed 
antage, en Orm, i den mere eller mindre strenge syste- 
matiske Betydning af dette Ord, men en ormdannet 
… Musling, d. v. s. en Musling med meget smaa Skaller og 

et meget langstrakt ormdannet Legeme, hvilket derfor ikke, 
som det ellers sædvanlig er Tilfældet hos Muslingerne, 
kan skjules og beskyttes af sine Skaller, men maa søge 
sig en kunstig Beskyttelse ved at bore sig ind i Træ”). 
For et Havdyr synes dette at være en noget unaturlig 
Tilbøielighed, da Træ jo kun tilfældigt findes i Havet som 
Drivtømmer, og det kan vel heller ikke betvivles, at det 
egenlig er dette, hvis hurtige Tilintetgjørelse oprindelig 
af Naturen er overdraget Pæleormene, men at de talrige 
ved Menneskets Kunstflid i Havet anbragte Værker af Træ 
have forsynet disse Dyr med et Materiale, der i det 
mindste ved Europas Kyster langt overgaaer det, som 
Naturen alene vilde kunne yde dem, og at altsaa Men- 
neskets egen Virksomhed her, som såa ofte, har ydet 
dets smaa og uanseelige, men ved deres Mængde mægtige 
Fjender et Middel til at formere sig langt ud over de 
dem egenlig af Naturen tiltænkte Grændser.  Pæleormene 
boe nemlig udelukkende i Træ, og fandtes der slet ikke 
Træ i Havet, maatte de døe ud i Løbet af en ganske kort 
Tid; jo mere der findes deraf, desto flere af deres Larver 
ville der kunne træffe det til deres Udvikling og Trivsel 
fornødne Materiale, og desto større vil igjen den Mængde 
af Larver være, som til næste Aar sendes paa Vandring 
med Havstrømmene 0. s. v. Vel høre Pæleormene til en 
Familie af Muslingerne, hvis andre Slægter ogsaa boe 
i Leer, Sand, Kalksteen 0. s. v., men selve Teredo- 
Slægten er aldrig funden uden i Træ. Den er udbredt 


") Andre med Pæleormene nærbeslægtede Muslinger skaffe sig denne 
Beskyttelse ved at grave sig ned i selve den bløde Havbund og 
danne sig i denne en Hule, som de ligesom Pæleormene ud- 
klæde med et Kalkrør. Visse Teredo-Arter danne deres uregel- 
mæssige, bugtede Gange i Kokosnødder og andre i Havet drivende 
træagtige Frugter. 

saavel over varme som middelvarme Have; af dens fjorten 
Arter”) findes der flere ved Europas Kyster. 

Det Træ, som er beboet af Pæleorme, frembyder paa 
sin Overflade, saalænge det forresten endnu er friskt, kun 
nogle fine Aabninger af Størrelse som et Knappenaals- 
hoved; fra disse fører en snever Gang først lige ind i 
Træet, men derefter bøjer den af, mere eller mindre 
brat, undertiden under en ret eller endog under en spids 
Vinkel, og følger nu i Reglen Træets Fibre i den ene eller 
anden Retning. Er det f. Ex. en i Havet lodret nedrammet 
Pæl, løbe Gangene i Reglen opad, sjeldnere nedad; i et 
horizontalt anbragt Brædt ville Ormegangene ligeledes løbe 
horizontalt, 0. s. v.; støder Gangen under sit Løb paa en 
Knast i Træet, bøjer den af udenom denne. Aabningerne 
i Træet kunne findes fra den Linie, hvor Træet er i Be- 
røring med Havbunden — og i Nærheden af denne Linie 
ere de netop særdeles hyppige — indtil omtrent midt 
imellem den høieste og laveste Vandlinie, og Træet kan 
være gjennemgravet saa langt oven- og nedenfor disse 
io Punkter som de største Gange ere lange, hvilket 
kun sjeldent vil overstige en Fod. Meget dybt ind i 
Træet trænge disse Gange i Reglen ikke; det er kun 
Pælens ydre Lag, som til en vis Dybde ere ret udsatte 
derfor. Indvendig ere Gangene, der bestandig blive videre, 
jo mere man fjerner sig fra Åabningen, og som ende med 
en afrundet Hvælving uden Aabning, udklædte med en 
Kalkskorpe, der altsaa danner et langt, trindt, i den videre 
Ende lukket, i den smallere aåabent Kalkrør, som nøie 
svarer til Gangens Form og følger alle dennes Bugtninger 
og Krumninger, hvis saadanne findes. Ved denne Kalk- 
afsondring bøder Dyret paa sin mangelfulde Skaldannelse 
— mangelfuld forsaavidt den nemlig lader saa stor en 


"i Woodward, Manual of Mollusca. 


Deel af Dyret ubedæk- 
ket — afsondrer sig fra 


| sine Naboer og giver 


maaskee tillige det af 


ff 1) | den gjennemhullede Træ 
|| "en vis Fasthed, som det 
| uden det ikke vilde 
K || besidde. Ofte er nem- 
INK i HK lig Træet saa tæt gjen- 


nemgravet af Pæleorme, 
at et oversavet Stykke 
seer ud som en Bikage, 


) Hul ved Hul, Gang 


ved Gang, kun adskilte 


|| ved tynde Skiver Træ 


og udforede med Kalk; 


lW men aldrig seer man 
8 den ene Orm trænge 


AN) | 
i" MI 
i 
i 
'" 


| eller at den for Exem- 


ind i den andens Gang, 


AD fl! pel benytter en afdød 
Ah I É lp Kollegas Bolig. Den er 
NÅ | (| nemlig uadskillelig knyt- 
1 og || mr | I] tet til sin egen, som den 
" y har dannet langsomt, 
IN. Skridt for Skridt, under 


sin Væxt; tag den ud 


HEDT] al deraf, og den vil ikke 
i TO] 


kunne dånne sig en ny, 
thi den kanikke sætte sig 
fast paa Træets Over- 
flade og begynde at bore 

Fig. 1. En Pæleorm udtagen af sin Bolig. aa. Skallerne.  b. Foden. co. Kappen. 
d. ,,Palletterne''. ee. Aanderørene. 


Fig. 2. Et af Pæleorme beboet Stykke Træ med de med Kalk udforede Gange og 
disses Aabninger udadtil. I en af Gangene er Kalkbeklædningen, seer man Dyret 
i sin Hule. (Begge Figurer formindskede en Fjerdedeel). 


sig ind igjen; det kan den kun som Lårve, men saa- 
længe den lever og lades uforstyrret, vil den voxe og 
gjøre sin Gang større, hvis den kan komme til for sine 
Kammerater; er den død — og den efterstræbes af Kov- 
dyr, der bane sig Vei ind til den og suge den ud, eller 
den dræbes maaåskee af Frosten om Vinteren — staaer 
dens Bolig tom og kan. afgive Skjul for forskjellige Mus- 
linger, Snegle, Krebsdyr, Orme 0. -s. v., som der for- 
holde sig aldeles passivt og kun søge Beskyttelse og 
Underhold. Dog vil dette først ret skee, naar Frost og 
Bølgeslag have løsbrudt det ydre skjøre Lag af Pælen eller 
Bjælken og derved aabnet friere Adgang til Gangenes 
Indre, som nu igien frembyder nye Angrebspunkter, deels 
maaskee for en ny Sværm af Teredo-Larver, deels for 
andre smaa borende Havdyr, navnlig for visse smaa 
Krebsdyr (Limnoria, Chelura), som ved deres. utallige fine 
Gange fuldende Pæleormenes Ødelæggelser. Selv om de 
ydre Lag af Pælen af stedlige Grunde lades uforstyrrede af 
Vandet, ville Pæleormene dog bestandig trænge dybere og 
dybere ind i Pælen, fordi de nye Kuld tvinges derind for 
at faae Plads, saasnart de ydre Lag ere optagne af de 
ældre. Saaledes arbeide nu i nogle Aar Naturens for- 
skjellige Kræfter paa at nedbryde det kostbare Pæle- eller 
Bjælkeværk, indtil det ikke længere kan bære sin egen 
Vægt eller knækker over paa det Sted, hvor det var 
svagest (som oftest lige over Haåavbunden), eller hvorpaa 
Bølgeslaget virkede med størst Kraft. Det gjør ikke meget 
til Sagen, af hvad Slags Træ det er; heller ikke beskyttes 

det ved at være overgroet med et tæt Filt af Alger, Po- 
lyper eller deslige, som tvertimod synes at fremme Pæle- 
ormenes Angreb, fordi "det letter Larverne Fodfæstet; 
derimod hår man lågt Mærke til, at det Træ, som er 
tæt bevoxet med »BRur« (Balaner) — selv om disse ere 
døde og Skallerne affaldne, naar blot Bunden er bleven 
siddende tilbage — eller beklædt ved Blaamuslingernes 
Spind, ikke angribes, og at en Kustskorpe, saaledes som 
den f. Ex. dannes ved at beslaae Træet med Søm, gjør 
den samme Nytte. Hvor fersk Vand flyder ud, eller hvor 
Exkrementer eller andre ildelugtende og fordærvede Stoffer, 
f. Ex. Affaldet fra Silde- og Ansjossalterierne, have Afløb, 
hæmmes Pæleormene ogsaa ganske betydelig i deres Virk- 
somhed. 

For at komme til Kundskab om, hvordan en saadan 
Teredo er bygget, ville vi forsigtig spalte et Stykke 
ormegnavet Træ og udtage et af Dyrene af den Kanal 
eller Gang, hvori det ligger, og som det i uforstyrret Til- 
stand ganske udfylder; det kan nemlig ogsaa trække sig 
såa meget sammen, at Gangens bageste Deel ligger tom. 
Vi have da for os et blødt, hvidagtigt Væsen (Fig. 1), 
der unægtelig meest har Form og Udseende af en Orm; 
den forreste afstumpede Ende er den tykkeste, den ba- 
geste spaltede Ende den tyndeste. Dets ydre Beklædning 
er et noget muskuløst Hudrør, svarende til hvad man hos 
andre Bløddyr kalder »Kappen« ; det er dette, som bagtil 
deler sig i to kortere og tyndere Rør, der, saalænge Dyret 
ikke forstyrres, hænge ud i Vandet og hvis Betydning ret 
strax skal blive nærmere omtalt. Fortil er Kappen aaben, 
saaledes at den tykke, afstumpede Fod, der netop ud- 
fylder AÅabningen, kan faae Plads mellem Kappens to Blade; 
men forresten findes der ingen Aabninger påa Kappen 

med Undtagelse af de to Aabninger, hvormed Kapperørene 
ende. I hiin forreste Deel af Kappen ere ogsaa Skallerne 
indfalsede; Formen af disse to smaa, tynde, bugede, ga- 
bende Skaller vil bedst fremgåae af de vedføiede Skizzer; 


Ormmuslingens Forende, seet fra Siden, franeden og fraoven. a. Skallerne. b. Foden. 
c. ,Puden'. d. Kappen. e. En af Lukkemusklerne. (Forstørrede 5 Gange). 
her skal blot berøres, åt de støde sammen indbyrdes 
påa to Steder, nemlig paa Rygsiden der hvor Hængslet 
ellers pleier at ligge hos Muslingerne, samt lige un- 
der dette Sted paa Bugsiden, hvor dog ingen nærmere 
Forbindelse mellem Skallerne finder Sted; de hænge der 
kun sammen ved den dem indvendig beklædende Kappe, 
og heller ikke paa Rygsiden er Forbindelsen mellem Skal- 
lerne videre stærk; et egenligt Hængsel, dannet af ind i 
hinanden gribende Tænder, findes ikke, heller ikke om- 
tale Beskriverne noget »Baand«. Men paa Ryggen ere 
Skallerne dog forbundne ved en muskuløs og erektil Pude, 
der dækker en Deel af Skallerne påa Rygsiden og er fast 
forbunden med dem; egenlig er det en Fortsættelse af 
Kappen, der her forlænger sig ud mellem Skallerne og 
om paa disses udvendige Side. Indvendig ere Skallerne, 
som sædvanlig hos Muslingerne, fast forbundne ved to 
stærke Lukkemuskler, en forreste og en bageste. 
Paa det Sted, hvor Kapperøret deler sig i de to kortere 
Kør, findes der en meget stærk Ringmuskel og i denne 

er der fæstet to ejendommelige Redskaber, nærmest af 
Form som en Skee eller Skuffe (»paållette«), med den 
Fig & Fig. 7. spidse Ende fæstet i Kjødet og 


omfatte de Kapperørenes Grund, 
men naar de reises, stritte de 
ud til Siderne og afgive, idet de 


et fast Støttepunkt for Dyrets 
iøvrigt meget indskrænkede Be- 


vægelser i dens Bolig. Kappe- 


Fig. 6. Bagenden med Aanderørene rørene, der ende med Føletrev- 
(b c) og ,,Skufferne”' (a). 
Fig. 7. En saadan Skuffe eller ,,pal- 


lette'' ud ; f t. 7 
hier saere 3 endnu — ere noget ulige lange; 


ler — Øine ere ikke iagttagne der 


ad det længere og tyndere strømmer Vandet ind, ad det 
kortere og tykkere ud igjen, og ad samme Vei udføres Ex- 
krementerne saavelsom det afraspede Træsmuld. Vandets 
Strømninger vedligeholdes uden Tvivl ligesom hos andre 
Muslinger ved den indre Fimrehaarsbeklædning; deres 
Øiemed er ikke ålene at vedligeholde Aandedrættet, men 
ogsaa at forsyne Dyret med Føde, bestaaende i mikroskopiske 
Planter og Dyr; thi Pæleormene leve ikke af Træet, de 
udgrave det kun for deri at finde et beskyttende Leie, 
skjøndt det vel nok kan hænde, at noget af det kommer 
med ned i Fordøielseskanalen; selve Kappe- eller Krop- 
hulen er ofte stærkt opfyldt dermed. 

Opklipper man nu Pæleormens Kappe, vil man see, 
at dens egenlige Legeme kun strækker sig gjennem dens 
forreste Trediedeel; fortil fortsætter det sig i den allerede 
omtalte Fod; ovenover denne ligger den simple, ube- 
væbnede, spalteformige Mund, hvis Læber forlænge sig i 
to gjælleagtige Blade paa hver Side, der antages at have 


den brede fri; i hvilende Tilstand 


FR 


stemme sig mod Gangens Sider, 


VT 


den Bestilling ved Hjælp af deres Fimrehaar at lede den 
almindelige Vandstrøm op til og forbi Munden. Forresten 


indeholder Kroppen — hvis rødlige Farve skinner igjen- 
nem den tynde Kappe — Fordøielseskanalen, Leveren og 


Forplantningskjertlerne. Paa hver Side af Kroppen findes 
der endvidere to Gjælleblade, der bagved den fortsætte sig 
som et Baand lige hen til »Skuffernes« og Kapperørenes 
Udspring. 

Vi have nu faaet en Forestilling om, hvordan disse 
Dyr ere byggede, og hvad det er for et stille, passivt Liv, 
som de føre; skifte Opholdssted kunne de ikke; Føden 
tilføres dem saa at sige af sig selv, uden at de gjøre 
nogensomhelst aktiv Bevægelse for at skaffe sig den; i det 
allerhøjeste finder en svag Sammentrækning af Kappen og 
Kapperørene Sted for at blive af med de ufordøielige Stoffer, 
med det afraspede Træsmuld og med Kjønsstofferne. Efter 
Quatrefages's Undersøgelser er der i Gjennemsnit omtrent 
20 Hunner for hver Han. Det var tænkeligt, at Befrugt- 
ningen fandt Sted påa den Maade, at Hannen strakte sit 
kortere Kapperør ud af sin Hule og hen imod Aabningen 
til en af Hunnerne, som paa sin Side strakte sit længere 
Rør ud imod Hannens, saaledes at den indadgaaende 
Vandstrøm kunde føre Sædfimene ind til Æggene. Dog 
er dette ikke ligefrem iagttaget, og det er derfor maaskee 
naåturligere at antage, at det gaaer endnu simplere til, at 
Hannens Kjønsstof nemlig føres ganske påssivt med Vand- 
strømmen ud i det omgivende Havvand, hvorfra da en Deel 
af det i det mimdste vil blive ført ind igjen til de om- 
boende ægsvangre Hunner. Vist er det ialfald, at Æggenes 
Befrugtning foregaaer, inden de føres ud i Vandet; thi man 
træffer de befrugtede Æg og de mere eller mindre udviklede 
Larver i Hunnernes Kappehule, af hvilken de fuldt udviklede 

Larver endelig føres ud med Vandstrømmene som fritsvøm- 
mende, men endnu næsten mikroskopiske Væsener. — 
Tages Pæleormene ud af Køret, døe de snart; i Træet 
kan man derimod holde dem i Live i nogen Tid, saa- 
længe det endnu er gjennemtrængt af Søvand. De over- 
vintre ligeledes i deres naturlige Boliger — maaskee i en 
Slags Dvale —, forsaavidt de ikke muligviis rammes af Frosten. 

Vort Bekjendtskab til Larverne skylde vi Quatre- 
fages. Han beskriver dem som smaa runde Væsener, 

se udstyrede med en Kappe, to smaa tynde 
| runde Skaller, en lang Fod og et Svømme- 
seil med- lange Fimrehaar; deres Bygning 
og Form ere altsaa meget forskjellige fra 
den udviklede Pæleorms og beregnede påa 
det kortvarige frie Liv, som de skulle føre. 
De sværme nu afsted; mange gaae tilGrunde, 


men mange opfanges ogsaa efter en kor- 


Larven af en Pæle- 


orm. & Skallen. m. tere eller længere Seilads af Træværket og 


Foden. e. Svøm- 
meseilet. (Mange 


Gange forstørret) det paa dette værende Væv af Alger og 
Polyper; her hæfte de sig nu fast, og det er ikke vanske- 
ligt i Juni og Begyndelsen af Juli at træffe dem i stor 
Mængde paa Overfladen af saadant Træ ifærd med at bore 
sig ind deri; hvorledes de gaae tilværks hermed,-og hvilke 
Forandringer deres egen Form og Bygning paa samme Tid 
undergaaer, kjender man endnu ikke i det enkelte; men 
dette er jo ogsaa mindre vigtigt, da Indbildningskraften 
her let kan indskyde Mellemformerne, naar Udgangspunktet 
(Larveformen) og det endelige Resultat» (den fuldt udvik- 
lede Pæleorm) ere bekjendte. Kunstige Forsøg med 
Æggenes Befrugtning have lært, at fire Dage efter denne 
ere Larverne fuldt udviklede og færdige til at angribe 
Træet. Deres Mængde er ganske overordenlig stor, som. 

hos alle Arter, hvis Bevarelse afhænger af bestemte Til- 
fældigheder, men der foreligger ingen Angivelse i Tal, der 
kunde give en bestemtere Forestilling om disse Dyrs store 
Frugtbarhed. Efter 14 Dages Forløb finder man dem 
allerede i Træet som fuldt udviklede: Pæleorme, hvad 
Form og Bygning angaaer, skjøndt endnu naturligviis meget 
smaa. I de første Dage af September er Forplant- 
ningstiden imidlertid forbi (ved Hollands Kyster, og ved vore 
Kyster er Forholdet formodenlig det samme); efter den Tid 
angribes Træet ikke af nye Sværme. Juni Maaned er saa- 
ledes den rette Yngletid, og Juli og August de Maaneder, 
hvori det meeste Træ bliver ødelagt. Heraf følger allerede 
den praktiske Regel, at gammelt angrebet Træværk 
bør fjernes og nyt indsættes om Efteraaret, ikke 
om Foraaret eller om Sommeren; og af den Maade, 
hvorpaa Pæleormenes første Angreb paa Træet finder 
Sted, nemlig af de endnu svømmende Larver, er det let 
forklarligt, at selv den tyndeste Beklædning med Dynd 
eller Rust vil beskytte det, saavelsom at den i Havbunden 
skjulte Deel altid er sikker mod deres Angreb. Det vilde 
desuden være umuligt for Pæleormene at holde Livet ved- 
lige, hvis deres Gange udmundede i' selve den muddrede 
Havbund, thi frit Samkvem med selve Vandet er en 
uundværlig Livsbetingelse for dem. 

En farlig Fjende har Pæleormen i en Nereide, 
som man hyppig træffer i dens tomme Gange, hvor den 
selv tager Ophold efter at have dræbt Eieren. Det be- 
rettes, at den om Vinteren opholder sig i Dyndet, men 
fra dette kryber op ad det af Pæleormene beboede Træ- 
værk til de Aabninger, der føre ind til disse, udvider dem, 
saa at den kan trænge derind, og udsuger Beboeren 


efterat have bidt Hul paa den med sine spidse og skarpe, 
i Tredie Række. I. 15 

Fig. 9. En Nereide.”) udskydelige Kjæber. Det forekommer 

; os dog mindre sandsynligt, at Ne- 
reiden skulde være istand til med sine ; 
Kjæber at udvide den ind til Pæle- 
ormen førende Aabning, og vi ere der- 
for mere. tilbøjelige til at troe, at den 
først kan komme denne tillivs, naar For- 
vittringen har fjernet de ydre Vedlag 
og saaledes aabnet den Adgang til den 
videre Deel af Pæleormenes Gange. 
Da den ofte findes i de tomme Orme- 
gange, hændes det ikke sjelden, at 
den af Ukyndige forvexles med den 
egenlige Pæleorm eller antages for 
selv at have dannet sine Gange og 
altsaa at være ikke mindre skadelig 
end den virkelige Pæleorm. Af syn- 
derlig praktisk Betydning er det vel 
ikke, at man lærer ret at skjelne 
mellem disse to såa høist forskjellige 
Væsener, thi man har neppe noget 
Middel til at fremme eller hæmme 
disse Nereiders Formerelse; men rig- 
tigt vil det ialfald være, at naar man 
optager gammelt Træværk og derved 
tilintetgjør en Mængde Pæleorme, man 
da sætter de sammen med dem boende 
Nereider, der ville søge ud af deres 
Skjul, saasnart Træet begynder at tørre 
ind, ud igjen i Havet, for at de der 


”) Den afbildede Art er ikke den her omtalte, men ligner den 
saameget, at den godt kan træde istedenfor den. 

kunne fortsætte deres nyttige Virksomhed. Man har 
truffet dem ligesom heelt overtrukne med Pæleormens 
Hud, idet de nemlig havde arbeidet sig indenfor denne og 
ædi eller suget de bløde Dele op, men endnu ikke fortæret 
Kapperøret; ja en omhyggelig lagttager af Pæleormenes 
Liv og Færd, Hr. Kater, har seet en Nereide komme ud 
af sit Huus, gribe-en Pæleorm, der laae- paa Bunden af 
det Kar, hvori Træet var anbragt, med sine Kjæber, slæbe 
den ind i sin Gang og fortære den lige til Skallerne. 


At beskytte Træet mod Pæleormene vil egenlig blot 
bestaae i at give dets Overflade en saadan Beskaffenhed, 
at den spæde Teredo-Larve ikke kan bore sig ind deri; 
kan den nemlig ikke dette, kan den heller ikke komme 
til at udvikle sig og maa altsaa gaae til Grunde. Dette 
skulde ikke synes at være saa overmaade vanskelig en 
Opgave; dog maa man først have paa det Rene, hvilke 
Midler Dyret benytter for at bore sig ind i Træet, førend 
man kan udtænke, hvorledes man skal kunne modvirke dem. 
Endnu har Ingen forfulgt de spæde Larver under dette deres 
Arbeide, og man veed derfor ikke, om de muligviis skulde 
være i Besiddelse af andre Redskaber end de Voxne. Man 
hår opstillet forskjellige Forklaringer og Hypotheser om, 
hvordan Pæleormen bærer sig ad med at danne sin Hule; 
vi kunne ikke dvæle ved dem alle, men skulle her blot 
omtale dem, der i senere Tider have vundet meest Tiltro. 
Midlerne kunne være to Slags: chemiske eller me- 
chaniske. "Nogle have nemlig meent, at de borende 
Muslinger dannede deres Huler ved at afsondre et eller 
andet opløsende Stof, Andre, at de tilvejebragte dem ved 
en mechanisk Slibning, Boring, KRaspning 0. s. v. Forsaa- 
vidt man vilde forlange, åt den samme Forklaring skulde 

gjælde for alle borende Muslinger — og dette vilde 
ialfald synes rimeligt —, maa der strax indvendes imod 
den chemiske Theori, at man kjender. intet Stof, der 
baade kan opløse Træ, Kalksteen, Leerskifer, Gneis, Mar- 
tørv 0. s. v. — thi i alle disse forskjellige Stoffer kan 
man ofte finde den samme Pholade-Årt indgravet —, og 
navnlig for Pæleormenes Vedkommende, at man ikke kan 
fatte, hvad det skulde være for et dyrisk Stof, som skulde 
være istand til chemisk at opløse Vedcellerne, og endelig 
at man ikke har været. istand til at paavise Tilstedeværelsen 
af noget saadant Stof. Det er heller ikke vanskeligt paa 
Gangenes indre Flade at see, at de ere dannede ad me- 
chanisk Vei; en Syre eller et andet opløsende Stof vilde 
danne en glat eller uregelmæssig ujevn Flåde. Pæleormenes 
Huler vise derimod regelmæssige Striber eller concen- 
triske Killer, adskilte ved mellemliggende ophøjede 
ringformige. Linier, hvilke Linier ligge tættere nærmest 
ved Aabningen og rykke længere fra hinanden, jo nær- 
mere de komme Hulens yngre Deel og dens blinde Ende; 
og denne eiendommelige Skulptur, der tydelig nok vidner 
om, at Gangen er bleven til ad mechanisk Vei, afstøbes 
ligeledes i den Kalkbeklædning, hvormed den er udforet. 
Derimod har man været uenig om, paa hvad Maade denne 
mechaniske Virksomhed gik for sig, om det var Foden, 
Rygpuden (»capuchon cephalique«) eller Skallerne, som 
arbeidede. Hancock, som har gjort de borende Havdyr 
til Gjenstand for en særlig Undersøgelse, antog, at det 
skeete ved Hjælp af Foden, som jo ogsaa er det Red- 
skab, hvormed andre Muslinger bore sig ned i blødere 
Stoffer; dens Overhud skulde da være udstyret med smaa 
Kiselkorn eller Kiselkrystaller, og det skulde altsaa egenlig 
være dem, som afraspede Træet under Fodens Bevægelser. 

Det maa imidlertid tilstaaes, at man hverken i Foden eller 
i »Rygpuden« (hvilken Quatrefages ophøiede til Pæle- 
ormenes Boreredskab) har kunnet finde Kisel- eller Kalk- 
dele, der kunde virke som Fiil eller Rasp. 

Naar vi have talt med praktiske Folk, der saae paa 
Pæleormen og dens Arbeide med et uhildet, skjøndt ikke 
ved naturhistoriske Studier ledet Blik, såa have de i Reg- 
len været enige om at opfatte dens Skaller som et 
Bor, og ikke lagt Skjul paa den Mening, at det var med 
dem at den borede. Det synes virkelig at forholde sig 
saaledes, eller idetmindste omtrent saaledes; thi selv om 
det er Skallerne, der afgive Redskabet, er det dog neppe en 
egenlig Boring (ved Skallernes skarpe Kant), men snarere 
en Raspning (ved Hjælp af deres rue, tandede Over- 
flade), som gaaer for sig. Opfattes de to hvælvede, skarp- 
kantede Skaller som dannende hver sit Vridbor, såa ud- 
fordres der jo, for at de skulle kunne virke paa Træet, 
at Ormens Legeme — der forestiller Borets Skaft — 
dreier sig mere eller mindre fuldstændigt, mere eller 
mindre hurtigt om sin Axe, skifteviis til den ene og til 
den anden Side, medens det tillige med sin hele Muskel- 
kraft trykker paa den mod Skallernes frie Rand vendende 
Ende af Hulen; de saakaldte »Skuffer« (Palletter) vilde 
under denne Manøvre kunne yde det fornødne Støtte- 
punkt. Men hertil vilde der udfordres en Muskelstyrke, 
som Pæleormens svage Kappe aldeles ikke besidder, og 
den mechaniske Kraft, som skulde bevæge Boret, mangler 
altsaa. — At iagttage Ormen, medens åen udborer eller 
påa ånden Maade forstørrer sin Hule, synes umuligt, da 
man ikke kan see gjennem Træet, og Ormen ganske vist 
vil standse sit Arbeide, såasnart dens Hule aabnes; ialfald 
kan man ikke gjøre Regning paa, at de Bevægelser, som 


234 


den endnu vilde gjøre, vilde være af samme Årt,. som 
under dens naturlige Forhold. Man maa altsaa søge at 
løse Opgaven ad Induktionens Vei, det vil sige: kan man 
vise, at Skallerne have en vis bestemt Bygning, der, 
naar de bevæges paa en bestemt Maade, maa kunne frem- 
kalde et-vist bestemt Resultat, svarende til det som fak- 
tisk er tilstede, samt at Dyret er istand til at udføre disse 
Bevægelser, fordi det har Muskler af den dertil fornødne 
Beskaffenhed og Styrke, saa ophører Forklaringen at være 
en blot og bar Hypothese og træder ind i Kjendsgjernin- 
gernes Række, især nåar paa den ene Side ingen 


anden Forklaring er mulig, og påa den anden Side et 


praktisk Forsøg stadfæster Forklaringen. Hvad det sidste 
Punkt angaaer, da har Calliaud viist, at naar man fæster 
Skallen af en Boremusling til et Træskaft med Shellak og 
dreier den rundt ved Hjælp af Tommel- og Pegefingeren, 
kan man i Løbet af halvfemte Time bore et Hul påa 
c. 15'” Dybde. Herved er det beviist, at Skallerne 
kunne være det mechaniske Redskab, hvormed Ormen 
arbeider; men at det er en Boring, er ikke beviist, og 
den væsenligste Indvending, som man kan gjøre mod 
”— Boringstheorien, er den allerede anførte, at Dyret mangler 
de dertil fornødne Muskler, ikke at tale om,-at Gangens 
ikke saa sjeldne Krumning ofte vilde gjøre den forudsatte 
Dreining om Legemets Axe umulig. 

Ved nærmere Eftersyn vil man nu ogsaa finde, at Skallen 
er bygget som en Fiil eller Rasp, og at Dyrets Muskel- 
bygning er en saadan, at det er det muligt at bruge den 
som saadan ; kun ved en Raspning — der naturligviis 
lettes ved Vandets opblødende Indvirkning pååa Træet — 
kan dette desuden ' blive saa fiindeelt, at det uden Van- 
skelighed kan føres bort af Vandstrømmene gjennem 

Krophulen og Kapperørene. Betragter man Skallen under 


en stærk Lupe, viser det sig, at den er stribet, og at 


Den forreste Deel af Pæleormens Skal, stærkt forstørret, for 
at vise, hvorledes dens Overflade er forsynet med op- 
højiede Striber, der igjen ere dannede af Rækker af 
skarpe Tænder, som tilsammen danne et Rasperedskab. 


Striberne løbe 
parallelt — med 
Skallens  Om- 
kreds og som 
Følge deraf i 
meget forskjel- 
lige Retninger 
påa de forskjel- 
lige Dele af 
Skallen; vi be- 
høve her kun at 
lægge Mærke til, 
hvilken Retning 
de have paa den 
Deel af Skallen, 
hvor de ere tan- 
dede 3: udsty- 
rede med en 
tæt Række af 
skarpe kiledan- 
nede Tænder, 
hvilket kun er 
Tilfældet  —smed 
Skallens forre= 
ste Trediedeel 
eller. Halvdeel. 
Her vil man då 


finde, at Striberne paa Skallens forreste fremspringende 


fastere Deel løbe vandret — naar Dyret 


tænkes liggende 


paa Bugsiden — paa det dertil umiddelbart stødende andet 

højere Afsnit derimod lodret, saa at disse to Sæt af Raspe- 
tænder maa komme til at virke paa Træet under en ret 
Vinkel mod hinanden — netop den Stilling, som vil frem- 
bringe den allerkraftigste Virkning, og som man derfor 
heller ikke vil undlade at give Tænderne paa en kunstig 
Fiil. Men det er en Selvfølge, at for at frembringe denne 
Virkning, maa disse to Dele af Pæleormens Rasperedskab 
bevæges i to paa hinanden lodrette Retninger; og da hver 
enkelt Skal udgjør et Hele, kan dette kun skee ved at 
selve Skallen skifteviis bevæges i to forskjellige Retnin- 
ger. Skal det forreste vandret stillede Sæt af Tænder 
virke, maa der gives Skallen en dreiende Bevægelse 
om Dyrets Længde- Axe; skal det lodrette Tandsæt tage 
fat, maa Bevægelsen skee i den modsatte Retning, om- 
kring den Linie, der tænkes at forbinde de to Punkter paa 
Ryg- og Bugsiden, hvor Skallerne berøre hinanden. Det 
er de to Lukkemuskler, som bevirke disse Bevægelser, i 
Forbindelse med den muskuløse Rygpude, der virker påa 
lignende Maade som ellers »Baandet«, nemlig til at aabne 
Skallerne, men påa en mere aktiv Maade end dette, medens 
Foden, hvis Følsomhed sætter Dyret istand til at vælge 
den Retning, hvori der skal arbeides, virker som en Suge- 
skaal og hæfter sig med al sin Kraft til det Sted paå 
Hulens Forende, påa hvilket Raspen skal virke. At 
beskrive nærmere de enkelte Musklers Beliggenhed og 
Virkemaade, vilde her føre os for vidt; vi henvise i den 
Henseende til Hartings skarpsindige og udtømmende Frem- 
stilling og ville her lade os nøie med Resultatet deraf, nemlig 
at Pæleormens Skaller virkelig have den for en Rasp fornødne 
Bygning, og at dens Muskelbygning er en saadan, at den 
maa kunne gjøre den antydede Brug af dem;' det ;.er 
sandsynligviis disse partielle Dreininger af Skallerne, som 

de lågttagere have seet, der mene at håve seet om- 
dreiende Bevægelser hos Ormmuslingerne, forsaavidt dette 
har været andet end at Dyret skiftede Stilling i sin Hule. 
— Det Kalkrør, som indvendig udklæder Gangene, af- 
sættes efterhaanden af Kappens Yderflade; at det er tyk- 
kest nærmest ved Aabningen og bliver tyndere ind imod 
den blinde Ende, er en Følge af dets forskjellige Alder, 
. dets ringagtige Skulptur af, at det formes over Væggene 
af den i Træet ligesom stødviis udgravede Hule. Der kan 
nemlig ikke være nogen Tvivl om, at Pæleormen ikke 
uafbrudt arbeider paa at gjøre sin Bolig større, men at 
Perioder af Hvile og Arbeide vexle med hinanden. Under 
hine aflukkes Hulens Kalkbeklædning fortil, og paa Skallen 
kommer en ny Kant til med en ny Række af Tænder, 
der under den følgende Arbeidsperiode — der maa be- 
gynde med en .Opsugning af den Kalkmasse, som beklæ- 
der Hulens forreste Væg — ville forrette det bedste Ar- 
beide, deels fordi de ere lidt større og talrigere end 
påa de ældre Ribber, deels fordi de endnu ere uslidte. 
Antallet af saadanne Tænder paa begge Skaller tilsammen 
kan være c. 30,000. At de iøvrigt paa Teredo-Skallerne 
kun vise sig lidet slidte — hvoraf man har villet udlede, 
at det umulig kunde være ved Hjælp af dem, at disse 
Dyr udgravede deres Huler — er vistnok en Følge af det 
forholdsviis bløde Materiale, hvori disse Dyr arbeide; re- 
producere de afslidte Ribber og Tænder kan Dyret nemlig 
ikke, men såalænge det lever og voxer, vil det danne sig nye 
ved at føje nye Skalrande til de ældre paa samme Maade, 
som hos alle andre Muslinger. Det er ogsaa en Selvfølge, 
at den friske Skal, der endnu sidder fast påa det levende 
Dyr, besidder en større Fasthed og Modstandskraft selv i 
sine fineste Spidser og Tænder, end den døde forvittrede 

Skal, og man kan derfor ikke fra denne slutte til, hvad 
det levende Dyr vil være istand til at udrette. — De af- 
raspede Veddele falde ned i Spalten mellem Kaåappen og 
Foden, ophobes efterhaanden i Kappehulen og skaffes 
bort ved en kraftig Sammentrækning af Kappemusklerne 
og Kapperørene. 


Skjøndt Pæleormene vistnok i umindelige Tider have 
havt Ophold ved Europas Kyster — i London Clay, i 
Jordlagene under Bryssel, i tolv Fod dybt Blaaleer, som 
blev udgravet af en Dok ved Belfast, hår man fundet 
Træ, gjennemgravet af Pæleorme, — og skjøndt man 
derfor absolut maa forkaste det forrige Aarhundredes 
Theorier om deres Overførelse til Europa med Skibe, der 
kom fra Ostindien, var det dog først 1730, at deres Øde- 
læggelse af Digerne omkring Walchern og den Under- 
gang, hvormed de truede Medemblik, henledte den al- 
mindelige Opmærksomhed paa dem.  Forfærdelsen gav 
sig Luft i religiøse Foranstaltninger; i Bekjendtgjørelsen 
om de »Taåakke-, Fåste- og Bededage«, som Provindsen 
Vrieslands Stænder forordnede, kaldes Pæleormene »en 
retfærdig Straf fra Gjengjældelsens Gud, bestemt i hans 
uransagelige Viisdom for at hjemsøge og dæmpe vort 
nederlandske Folks Hovmod, Overdaadighed, Forfængelig- 
hed og Vellyst« 0. s. v. Udenlandske. Aviser meddeelte 
Breve fra Holland, hvori Amsterdam skildredes som væ- 
rende påa Randen af sin Undergang, eftersom de Pæle, 
hvorpaa alle dens Huse stode, alle vare gjennemborede 
af Ormen, såa at Kjøbmændene flyttede alle deres Varer 
og kostbare Sager og selv begyndte at flygte, ja at Re- 
geringen havde alvorlig opfordret Beboerne af 200 store 
Flækker og Landsbyer til at flytte; der fortaltes om heelt 
tilintetgjorte Diger, hvorpaa der daglig arbeidede 600 Mand, 

men hvori Ormen alligevel daglig udhulede store Aabnin- 
ger (I); den skulde have saa haardt et Hoved, at man ikke 
var istand til at knuse det med en Hammer o.s.v. Hvor 
overdrevne disse Beretninger end vare, saa var dog den 
Skade, som de gjorde, meget stor, og de Udgifter, som 
de enkelte Stater maatte udrede, meget betydelige. — Nu 
er Ormen udbredt ved alle Hollands Kyster, hvor ikke 
Slikleret eller det udstrømmende Ferskvand hindrer den i 
at sætte sig fast; idelige Reparationer, Forholdsregler for 
at hindre dens Ødelæggelser, stadig Opmærksomhed paa 
hvilke Fremskridt den gjør, høre derfor til de allernød- 
vendigste Foranstaltninger. Man har lagt Mærke til, 
at Aarene 1730, 1770, 1827, 1833, 1858 og 1859 især 
have været gunstige for Pæleormens Udbredelse og Ødelæg- 
gelser, og det var især de Fremskridt, den gjorde i de to 
sidstnævnte varme Aar, dens Udbredning til Strækninger 
af Zuider-Søen og Het-Y, som tidligere havde været for- 
skaanede for den, som gav Anledning til Nedsættelsen af 
den Kommission, af hvis Undersøgelser vi her have givet et 
Udtog. 1 de nysnævnte tørre Aar var som Følge af den 
formindskede Regnmængde Vandet i de nævnte Havbugter, 
og uden Tvivl ogsaa i andre Fjorde og Sunde, meget 
saltere end ellers, og dette forklarer jo godt, hvorfor 
Pæleormene i disse Aar kunde gribe såa stærkt om sig. 
Varmen i og for sig, uden Formindskelse af Regnmæng- 
den, synes derimod ikke at udøve nogen saadan Virkning. 
Hverken 1770, 1827 eller 1833 vare Regnaar, og de to 
sidstnævnte Åar vare tillige meget varme. — Man vil heraf 
kunne udlede den Slutning, at om Efteraaret efter en usæd- 
vanlig tør Vaar og Sommer, hvor Flodernes og- Søernes 
Vandstand har været lav og Salimængden i Bugter og 
Sunde derfor har været betydelig, maa man, navnlig ved ” 

Kyster som vore, være dobbelt opmærksom påa Træ- 
værkets Tilstand. Det er en Selvfølge, at det Træ, som 
allerede er tæt besat med Pæleorme-Yngel, og som ikke 
kan tages op af Vandet for en Tid, er det for silde at 
søge at bevare ved bredhovede Søm eller lignende Midler; 
ligesom ogsaa, at man ikke maa blive staaende ved en 
overfladisk Besigtigelse, da der skal et meget øvet Øie 
til ikke at oversee de fine Borehuller. — Der foreligger 
ingen Angivelse af, hvilken den mindste Saltmængde er, 
som Pæleormen kan tåale. Derimod har det viist sig, at 
paa de Steder, hvor den først optraadte 1858 og 1859, 
har den holdt sig endnu i 1860, om end med svagere 
Tilvæxt og mindre Frugtbarhed end i de tørre Aar og paa 
gunstigere Steder. 


Alle Kommissionens Forsøg med at gjøre Træets 
Overflade uangribelig af Pæleormene enten ved at forkulle 
den eller ved åt måle den med Metalfarver eller ved at 
besmøre den med Steenkulstjære eller med en Blanding 
af Tælle, Tjære, Haårpix, Svovl og Glas 0. s. v., gave et 
mere eller mindre ugunstigt Resultat. Som det bedste af 
disse Midler viste sig Steenkulstjæren. Selv om nogle 
af disse Stoffer ere vanskelige at gjennemtrænge for den 
spæde Larve, vil Bølgeslag og lisgang dog altid: be- 
skadige denne Træets kunstige Overflade saameget, at der 
kan blive Steder nok, hvor den kan trænge ind og gjøre 
det anvendte Arbeide frugtesløst. 

Skal altsaa Træet blive uangribeligt for Pæleormene, 
maa det gjennemtrænges gjennem hele sin Masse af et 
Stof, der kan give det em Haåardhed, som overgaaer den, 
Pæleormens Skaller besidde, eller paa anden Maade: gjøre 

” det umuligt for den at arbeide deri... Kommissionen har 

anstillet Forsøg med Træ, der var gjennemtrængt med 
Kobbervitriol (svovlsuurt Kobberilte), Jernvitriol, 
eddikesuurt Blyilte, Kreosot og Tjæreolie (Pa- 
raffinolie). Alle de førstnævnte Metalsalte, af hvilke 
idetmindste Forsøgene med Kobbervitriol (den Boucherie'ske 
Methode) bleve imødeseete med endeel Haab, gave aldeles 
utilfredsstillende Resultater. — Derimod tale saavel Kom- 
missionens som mange Ingeniørers Erfaringer meget gun- 
stigt for Kreosoten, hvis Virkning tilskrives deels dens 
ringe Opløselighed i Vand, som forhindrer den fra at ud- 
vadskes af Havvandet, deels den stærke Stank, som den 
udbreder og som antages at fordrive Pæleormene; men 
der er ogsaa Erfaringer, som gaae lige i modsat Retning 
og vise, at Træ, som er gjennemtrængt med Kreosot 
indtil en Dybde af næsten en halv Ålen, meget godt 
kan blive angrebet af Pæleormene. Ogsaa Tjæreolien 
gav et lignende ret gunstigt Resultat. Især synes det at 
være muligt for Pæleormene at trænge ind, naar det præ- 
parerede Træ er beslaaet med upræpareret, hvori de kunne 
tilbringe deres første Livsperiode, og hvorfra de såa senere, 
naar de ere komne bedre til Kræfter, kunne bore sig ind 
i det præparerede Træ. — Heller ikke synes det, at man 
kjender andre kurante Træsorter, som modstaae Pæle- 
ormene bedre end vore Naale- og Løvtræsorter; selv det 
haarde Teaktræ har man seet blive ødelagt i kort Tid af 
Pæleorme. 

Resultatet af Kommissionens Undersøgelser i denne 
Retning er da, at de Midler, som have viist sig meest probate 
under en kortere Forsøgsperiode (5 Maaneder), ere de tre 
med hverandre meget nærbeslægtede Stoffer: Steenkuls- 
tjære, Kreosot og Tjæreolie, men at intet af disse 

Midler kan siges at virke absolut beskjærmende.”) Kom- 
missionen slutter derfor sin Betænkning med — hvad der 
jo rigtignok næsten er en Falliterklæring — at anbefale 
at anvende Steen saavidt muligt i denne Green af Vand- 
bygningskunsten istedenfor Træ, men hvor dette ikke kan 
skee, foreslaaer den de gamle Midler: Beklædning med 
Kobber (ikke Zink) og Bespigring med brede Søm, hvilken 
Bespigring maa være såa tæt, at Sømhovederne berøre 
hverandre, og saa fuldstændig, at den naaer lige fra lidt 
under Havbunden indtil halvveis mellem Ebbe- og Flod- 
højden. Herved overklædes Træet med en Kusiskorpe, 
som Erfaringen har lært er et ret godt Beskyttelsesmiddel, 
men udfaldne Søm eller løsbrudte Splinter kunne jo altid 
fremkalde svage Punkter, som snart ville blive Gjenstand 
for Angreb. Af Slusedøre anbefales det at have et dob- 
belt Sæt, saaledes at det ene hvert Efteraar (i September) 
tages op, svies og indsmøres med Steenkulstjære eller 
Kreosot. Lehmanns Raad at faae Blaamuslingen til at 
overklæde Pæleværket med sin Byssus, ansees for at 
være upraktisk — enkelte Steder vil det maaskee nok 
kunne anvendes, men man kan aldrig være sikker for, at 
ikke Storm eller lisgang bortfører den hele Muslingskare, 
hvor det er lykkedes at faae den til at beklæde Træ- 
værket — og det samme gjælder i endnu høiere Grad 
om Quatrefages's Forslag at forgifte Sædfimene i For- 
plantningstiden og derved hindre Befrugtningen. — An- 
melderen forekommer det, at et probat Middel mod Pæle- . 
ormene maatte kunne findes, hvis mån kunde opfinde et 
i Havvandet aldeles uopløseligt Stof, der ved at gjennem- 
trænge Træet gav dette, selv i opblødt Tilstand, en Haard- 


+) Senere fortsatte Forsøg give samme Resultat; i mange Tilfælde 
beskytte de Træet, men undertiden svigte de. ; 

hed, der overgaaer den kulsure Kalks, som sammensætter 
Bløddyrenes Skaller.”) Kan man ikke det, vil man rime- 
ligviis heller ikke kunne finde noget Middel, der fuld- 
stændig kan beskytte Træet mod Pæleormenes Angreb. 
Kommissionen har desværre ikke draget med ind i 
sine Undersøgelser de smaa Krebsdyr (Chelura, Lim- 
noria), som tilligemed Pæleormene spille en Rolle ved: 
Ødelæggelsen af Træværk i Havet og, efter en Yttring 
af Gwyn Jeffreys, endogsaa gjøre større Skade paa 
Havneværker og deslige end Pæleormene, fordi disse — 
ved den engelske Kyst — kun have en stedlig Udbredning, 
hvorimod Pælekrebsene ere tilstede overalt i uhyre Antal. 


”) Saadanne Forsøg ere tildeels senere blevne anstillede. Vi have 
liggende for os den hollandske Kommissions tredie Beretning (Derde 
Verslag) af Febr. 1862, hvoraf det fremgaaer, at Kommissionen 
har ladet 6 Pæle, 3 af Eg og 3 af Gran, gjennemtrække med 
Vandglas og derefter med Chlorcalcium, for påa denne Maade at 
danne et Kalksilikat i Træet, og ladet disse Pæle anbringe i 
Havet ved »Nieuwe Diep«, men med hvad Held vides endnu 
ikke, og ifølge Jeffreys »Preliminary report« har en Mr. Hut- 
ton i Sunderland taget Patent paa en Methode, hvorved han 
gjennemtrænger Træet med en Opløsning af Kiselsyre og sal- 
petersuur Kalk. Jeffreys mener, at hvis Midlet er probat, vil 
det være tilstrækkeligt at dyppe Træet deri eller bestryge det 

" dermed, hvilket dog forekommer os meget tvivlsomt. 

(Senere Anm.) 


Guano -Lagene paa Perus Kyst. 


(Efter J. J. v. Tschudi). 


Det er noksom bekjendt, at der paa enkelte Steder af 
Jorden, påa ubeboede Klippeøer eller Klippekyster, findes 
mægtige Lag af en ved sine frugtbargjørende - Virkninger 
udmærket Jordart, som man har givet Navnet Guano; 
det berømteste Findested for dette Stof, der spiller saa 
stor en Rolle i det nyere Agerbrug, er Perus Kyst; det 
er derfor ogsaa det gammelperuanske Ord »Huanu«, som 
ligefrem betyder Møg, Gjøcning, der — med en lille For- 
andring i Udtalen — har givet det Navn; thi skjøndt man 
senere har disputeret om disse Jordlags Oprindelse, synes 
Perus Urbeboere at have været fuldkommen paa det rene 
med, at det var Fuglemøg og intet andet. Det forbausende 
derved er paa den ene Side, at disse Lag have kunne 
opnåaet en saa uhyre Mægtighed, og påa den anden Side, 
at de ere indskrænkede til nogle enkelte Steder paa Jorden; 
Perus. Kyst og de andre faa bekjendte Guanolokaliteter 
ere jo dog langtfra de eneste, hvor der i Rugetiden træffes 
uhyre Sværme af Søfugle;  tvertimod ere mange nor- 
diske Klippeøer og Fjeldpynter jo noksom berømte i denne 
Henseende, og dog har man aldrig hørt tale om nogen 
Guanodannelse påa Hebriderne, Færøerne osv. Men det 
forbåusende forsvinder let ved en nærmere Betragtning; til 

Guanodannelsen hører to Ting: for det første Masser af 
Søfugle, der i det mindste en Deel af Aaret have stadigt 
Ophold paa Stedet: for det andet, at de derved fremkomne 
| Lag af Fuglemøg ikke decomponeres af Atmosphæren eller 
bortskylles af Regnvandet, med andre Ord: et fuldkommen 
tørt, aldeles regnløst Klima; og et saadant findes virkelig 
ogsaa paa alle Steder, hvor der i Tidernes Løb har op- 
hobet sig Guanomasser. Man kan derfor med fuld Ret 
opføre disse blandt Jordklodens nyere geologiske Forma- 
tioner, da de ere et Produkt, deels af levende Væseners 
Virksomhed (ligesom Skalbanker, Koralrev, Tørvlag), deels 
af bestemte physiske Forhold. 

Af de peruanske Statsindtægter udgjør Forpagtnings- 
afgiften af Guanolagene en meget væsenlig Deel, hvilket 
"gjør det let forklarligt, at den spanske Regering fornylig 
under en Strid med den peruanske har grebet et Paaskud 
til at bemægtige sig Chincha-Øerne. Men denne deres 
Betydning har ogsaa givet Anledning til, at den peruanske 
Regering allerede for længere Tid siden har ladet Fran- 
cisco de Rivero foretage en nøjagtig Undersøgelse og 
. Opmaaling af samtlige de peruanske Guanolag; de følgende 
Oplysninger ere hentede af den Beretning herom, som 
J. J. von Tschudi har nere ae hub 1849 i det wienske 
Akademies Skrifter. 

Det er nu bragt paa det rene, at Guanoen ved Perus 
Kyst produceres af 7 forskjellige Arter af Søfugle, nemlig: 
FMåaze, 1'Saxnæbd, 1"Pelekan, 17 Anhbinga, "to 
Skarver og 1 Sule. Disse Fugle ruge paa ubeboede 
Øer og paa steille, mod Vinden beskyttede Fjeldsider og 
tilbringe der Natten saavelsom den Deel af Dagen, da de 
hvile. Deres Mængde er saa overordenlig stor, at de 


bogstavelig bedække store Flader EN tæt og, naar de 
Tredie Række. I. 16 

de flyve op i Flok, danne Sværme, som ligne Skyer og 
for nogle Øieblikke formørke Solen. Deres Føde bestaaer 
udelukkende af Havdyr; især Fiske, som opholde sig i 
uendelige Skarer i det næsten altid rolige Hav. I Be- 
tragtning af denne Rigdom paa Føde saavelsom af disse 
Fugles store Graadighed er det intet Under, at Exkrement- 
dannelsen kan være saa stærk, at den i Aarhundredernes 
Løb har kunnet dække disse Smaaøer med anseelige Lag. 
Imidlertid anslaaer Alex. v. Humboldt den Tid, som 
er medgaaet dertil, altfor høit, naar han siger: »Guanoen 
danner Lag af 50—60 Fods Mægtighed ovenpaa Graniten 
paa flere Sydhavsøer ved Perus Kyst. I tre Aarhundreder 
have samtlige Kystfugle kun formaaet at dække Klipperne 
med et Skarnlag af nogle Liniers Højde. Hvor mange 
Fugle og hvor mange Aarhundreder maatte der da ikke 
til for at danne disse Guanolag?« Tschudi har anstillet 
lagttagelser over hvad en af de ovenanførte Fugle (en 
Sule) kan »yde« daglig; den blev holdt i Fangenskab, fik 
ikke rigelig Føde og leverede dog daglig Exkrementer af 
31—5 Unzers Vægt; i fri Tilstand, hvor disse Dyr saa 
let skaffe sig deres Føde, maa den kunne levere det 
doppelte. Deraf vil nu vistnok en Deel gaae tabt ved Ind- 
tørringen, men da Lagene under den tropiske Sols Straaler 
meget snart overtrækkes med en fast Skorpe, som betydelig 
indskrænker Fordampningen, vil dette Tab ikke over- 
stige 2 af det hele. Øen Iquique er 220,000 [JFod og 
var bedækket med et 30 Fod høit, nu bortført Guanolag; 
dersom den har været beboet af 500,000 Fugle, som hvert 
Aar have dannet blot et Lag af 4'” Tykkelse, maa 1100 
Aar have været tilstrækkelige til at ophobe disse Masser. 
Det maa nemlig vel erindres, at den peruanske Kyst er 
regnfri, saa at intet gaaer tabt, alt bliver liggende. I Ruge- 


247 


tiden har hver Fugl eller hvert Pår sin bestemte Plads i 
den tætte, regelmæssige Række, og Ophobningen af deres 
Skarn gaaer derfor for sig paa en aldeles regelmæssig 
Maade, idet hver efterlader paa sin Plads et Lag af nogle 
Liniers Tykkelse; ja naar man tænker paa, hvilket Møglag 
50 Duer i Løbet af et Fjerdingaar kunne efterlade i et 
Bueslag, der ikke bliver renset, eller hvilke Masser af 
Exkrementer en velfodret Gaas frembringer i nogle faa 
Bage, vil en aarlig Tilvæxt af Guanolaget paa de endnu 
beboede Øer af 4”” snarere være for lille end for stor. 
Guanolagene ere af meget forskjellig Farve og Fast- 
hed. De øverste. ere hvidgraa, undertiden aldeles hvide, 
saa at de kaste Solstraalerne blændende tilbage. De noget 
dybere Lag ere mere graa og gaae allerede over i det 
guulbrune, men regnes dog endnu med til den »hvide 
Guano«, som staaer i meget høi Anseelse. Jo dybere 
man trænger ned i Massen, desto mørkere bliver den og 
gaaer gjennem det lysegule over i det bruungule, guulbrune, 
rødbrune og mørkebrune. De øvre Lag ere endnu bløde, 
noget seige, de næste løsere, mere pulverformige, under- 
tiden sammenkuglede i store Stykker, som dog let skille 
sig ad igjen; endnu dybere nede ere Masserne betydelig 
fastere, vise sig lagdeelte, men knuses dog under Ham- 
meren, hvorimod de allerunderste Lag ere meget haarde, 
danne faste, sammenhængende Masser med et krystallinsk 
Brud og ere temmelig vanskelige at bearbeide; de kaldes 
af Arbeiderne »piedras de huanu«: »Steen-Guano«, og 
maa undertiden sprænges med Krudt. Med Alderen har 
den chemiske Sammensætning ogsaa forandret sig: jo 
ældre Guanoen er, desto mindre Vand indeholder den og desto 
mindre AÅmmoniak, hvorimod svovlsuurt og oxalsuurt Natron 
og Chlorkalium ere fremherskende i de dybere Lag. De 
16” 

Stoffer, som man hår paaviist i Guanoen ved den chemiske 
Analyse, ere foruden Vand samt noget Jernilte, Leerjord, 
Sand, Humus og andre indblandede Stoffer, af Baser: 
Kali, Natron, Ammoniak, Kalk og Magnesia, af 
Syrer:: Svovlsyre, Phosphorsyre, Oxalsyre og 
Urinsyre samt Chlor. Hvor den er sort, hidrører dette 
fra, at den er blandet med Sælhundeskarn, hvilket ogsaa 
kan kjendes paa, at der findes glatte Porfyr - Stene i 
Massen. Sælhundene sluge nemlig Smaastene, som af- 
slibes mod hverandre i Maven og gaae bort med Ex- 
krementerne.  Sælhundeskeletter findes ogsaa paa slige 
Steder ligesom ellers Skeletter, Fjer og Æg af Fugle. 
Lagenes Mægtighed er meget forskjellig, fra nogle 
Fod til mange Favne; nogle Øer ere heelt dækkede der- 
med, andre kun i Fordybningerne, hvor der var Læ mod 
Vinden. De af Fuglene forladte Guanohobe ere dækkede 
af en haard, 3”—3' tyk Skorpe (Caliche), bestaaende af 
en Blanding af udkrystalliserede Salte og Sand, eller af 
et flere Ålen tykt Sandlag, som enten er hidført af Vinden 
eller skyllet ned fra de omgivende Steder. Undertiden er 
Guanoen midt under Dannelsen bleven afbrudt ved et tre 
Ålen mægtigt Alluviallag med Conchylier, et Beviis paa, 
at en Sænkning og senere Hævning har fundet Sted; 
Lagenes stærke Hældning paa enkelte Steder synes lige- 
ledes at vidne om de Revolutioner, for hvilke Amerikas 
Vestkyst er saa udsat. 

I Begyndelsen af forrige Aarhundrede kom smaa 
Prøver af Guano til Cadix, men vakte ikke videre Op- 
mærksomhed; dette skeete først i Begyndelsen af dette 
(1804), da Humboldt bragte nogle Prøver med til Paris. 
Først 1841 begyndte dens Udførsel til Europa, Nordamerika 
og Antillerne; hvilken Betydning den navnlig i England 

har faaet i det rationelle Landbrug, er velbekjendt og kan 
her forbigaaes; der gives ikke noget virksommere eller 
fordeelagtigere Gjødningsmiddel. Derimod kan det have 
Interesse at see, hvorledes man i selve Peru har vidst at 
benytte den. »Det er som om Forsynet med dette Gjød- 
ningsstof havde villet erstatte Perus Kystegne deres Vand- 
mangel og Ufrugtbarhed og allerede i den graa Oldtid 
havde lært de Indfødte at benytte det.« Som alle Folke- 
slag, der have opnaaet en vis Grad af Kultur, kjendte de 
gamle Peruanere Gjødningens Vigtighed og anvendte dyriske 
Exkrementer for at faae en større Afgrøde afMais, Kar- 
tofler, Quinoa (en Chenopodium-Art med melede Frø, 
nærmest at sammenligne med Boghveden) og andre Mark- 
frugter. I Cuzcos Dale og overhovedet i det indre af Landet 
gjødede de Jorden med Menneskeexkrementer, som bleve 
omhyggelig samlede, tørrede og pulveriserede; i Lands- 
byerne omkring Callao benyttede de desuden Lamaernes 
og Alpakaernes Gjødning samt Fuglemøg. Garcilasso de 
la Vega, »den peruanske Histories Fader«, beretter, med 
hvilken Flid og Omhu de gamle Peruanere dyrkede Jorden, 
hvilken Ære de viste Agerbruget, og at de deelte Afgrøden 
i 3 ligestore Dele, af hvilke een tilfaldt Solen, en anden 
Inkaen og den tredie Folket, og fortæller derefter: » Ved 
Kysten fra Arequipa til Tarapaca bruges kun Gjødningen af 
Havfugle, som forekomme i utrolig store Skaårer ved hele 
den peruanske Kyst og ruge paa nogle ubeboede Øer. 
Ligesaa utrolig er den Mængde Møg, som de lade falde 
der; i. Afstand ligne disse Møghobe Spidserne af et Snee- 
bjerg. Paa Inkaernes Tid var man såa omhyggelig for at 
holde disse Fugle vedlige, at der var sat Dødsstraf for at 
besøge Øerne i Rugetiden, for at Fuglene ikke skulde blive 
bortskræmte fra deres Rugepladser, og samme Straf var 

"der sat for den, som der eller andetsteds dræbte en af 
disse Fugle. Enhver Ø var tildeelt em bestemt Provinds 
eller deelt mellem to eller tre Provindser, alt efter Størrel- 
sen. Stene angave Grændserne mellem hvad der tilkom 
enhver Provinds, ja enhver Borger fik endog sin Deel 
anviist i Forhold til, hvad han antoges at have Brug for. 
Der var sat Dødsstraf for at stjæle Guano fra en andens 
Lod, ja selv af sin egen Grund maatte kun enhver tage 
hvad man havde beregnet, at han havde Brug for.«  For- 
modenlig benyttede de gamle Peruanere kun de yngste 
Lag, den hvide Guano, og lode de gamle ligge som 
ubrugelige; fremdeles benyttede de formodenlig kun enkelte 
Øer, hvor den var nem at komme til, og dreve kun dette 
Arbeide en kort Tid af Aaret. — De spanske Erobrere traadte 
ganske i deres Forgængeres Fodspor; Guanoen bruges 
endnu kun i enkelte Egne af Peru og næsten alene til 
Maisen, Sædskiftet er f. Ex. ved Arequipa i Reglen føl- 
gende: Hvede, Mais, Kartofler, Ærter, men kun Maisen 
gjødes med Guano, Hveden med almindelig Gjødning, de 
to andre slet ikke; naar Maisen er een Fod høi, lægges der 
lidt Guano omkring Roden af hver Plante, og Marken 
vandes; dette gjentages 2—3 Gange med Mellemrum af 
2—3 Uger, hver Gang i en lidt stærkere Dosis. Land- 
mændene i Peru ere af den Mening, at det paa deres 
sandige og vulkanske Jordbund ikke er raadeligt at an- 
vende Guano hvert Aar; men anvendt påa den anførte 
Maade giver den et meget betydeligt Udbytte. Uden Guano 
giver Maisen 20 Fold, med Guano derimod 100—300 Fold! 
Der er ogsaa i Peru gjort heldige Forsøg med åt anvende 
den i Viin- og Sukkeravlen, men i enkelte Tilfælde gik 
Viinstokkene til Grunde derved. 

Guanolagene findes langs med Kysten, deels paa selve 
denne, deels påa de nærliggende Øer, fra 6? s. Br. indtil 
Floden Loa, der ved 21? 28' s. Br. danner Perus Syd- 
grændse. Sydligere findes der ogsaa Guanolag, men de 
staae langt tilbage for de peruanske, deels fordi de ere 
stærkt blandede med Sælhundeskarn, deels fordi de ud- 
vaskes af Regnen, som bortfører de opløselige Stoffer. 
Beholdningen af Guano påa samtlige de vigtigste Staten 
Peru tilhørende Guano-Øer blev beregnet til c. 100 Millioner 
danske Kubik- Alen. Hvor stor den aarlige Udførsel er, 
anføres desværre ikke, og det fremgaaer derfor heller ikke 
af Beretningen, for hvor lang Tid der endnu er Forraad 
tilbage — ét for det engelske Agerbrug og den peruanske 
Statskasse lige vigtigt Spørgsmaal. ”) Paa nogle Steder 
ere Fuglene blevne bortskræmte ved den stærke Færdsel, 
medens man paa andre, f. Ex. paa Chincha- Øerne, hvor 
den livligste Brydning og Udførsel finder Sted, seer dem 
komme idelig tilbage igjen uden at lade sig anfægte deraf; 
men deres Mængde aftager dog paa Grund af den hen- 
synsløse Maade, hvorpaa Søfolk og Arbeidere efterstræbe 
dem, uagtet Loven har søgt at beskytte dem. 


”) Hvis en peruansk Kubikvara (omtrent 2 danske Kubikalen) veier 
i Gjennemsnit 10 Ctin. og Udførselen stadig holder sig paa samme 
Trin, nemlig 5 Millioner Centner (250,000 tons) om Aaret (Uge- 
skrift for Landmænd 3die Bind p. 461), vilde denne Beholdning 
af Guano endnu kun slaae til i omtrent 80 Aar, forudsat at det 
er praktisk udførligt at bryde og udskibe Guanoen paa alle de 
af Rivero medregnede Lokaliteter. 


Videnskabelige Luftreiser i England i Åarene 1862 
og 1863»), 


I de nævnte Aar har den engelske Meteorolog J. 
Glaishner foretaget flere Luftreiser, paa hvilke han 
naaede idetmindste en Høide af 28000' og havde Lei- 
lighed til at bekræfte flere af de Iagttagelser, som vare 
gjorte paa de i 1852 foretagne Reiser (see dette Tids- 
skrift 1ste KR. 3die B. S. 425). Det bekræftede sig, at 
Luftens Varme stiger i Skyregionen, men at den forøvrigt 
aftager, efterhaanden som man stiger tilveirs, skjøndt be- 
tydelig langsommere, jo højere man kommer. Ved nogen- 
lunde klar Luft aftog den saaledes i de første 1000 Fods 
Høide 1? for hver 250 Fod, mellem 5000 og 6000 Fods 
Høide 1? for hver 630 Fod, mellem 15000 og 16000 Fod 
19 for hver 840 Fod, mellem 20000 og 22000 Fod 1? 
for hver 1350 Fod, mellem 25000 og 27000 Fod 1? for 
hver 1760 Fod. Dog iagttog G. hyppig selv i næsten en 
Miils Højde varme Luftlag af betydelig Tykkelse, som vare 
indtil en halv Snees Grader varmere end de underliggende 
Lag. I en Høide af over en Miil syntes Vanddampe al- 
deles at mangle. Ved Opstigningen under et hæftigt 
Regnveir viste det sig, at al den voldsomme Regn kom 
fra den nederste Deel af Skylaget; opadtil bleve Draaberne 
finere og finere og opløste sig tilsidst i Taage, hvorpaa 
der fulgte et skyfrit og temmelig tørt Luftlag. Men oven- 
over dette laae der atter en mørk Skymasse, som holdt 
Solstraalerne borte fra Regnskyen. Skyer iagttoges i en 
Miils Høide. 


" Petermann: Geographische Mittheilungen 1364. 


Ceylons Naturforhold, 


(Efter Emerson Tennent's Ceylon, an account of the island, physical, 
historical and topographical, London 1850, 5te Udgave.) 


4. Dyrelivet. (Forts.) 


Fiskefaunaen ved Ceylons Kyster er overordenlig rig; 
Forfatteren har hjembragt c. 600 Arter; et nærmere Studium 
af den over disse meddeelte Oversigt vilde imidlertid her ikke 
være paa sin Plads. Blandt dem, der spille en Hovedrolle påa 
Bordet, nævnes en Makrelart (Cybium guttatum), hvis 
Kjød i Fasthed og Smag har megen Lighed med Laxens. 
Mængden af Fiske ved Kysten kan være saa stor, at c. 
400,000 Sardiner fangedes paa een Gang i en lille Bugt 
Øst for Point de Galle. Da denne uhyre Stime nærmede 
sig Kysten, blev Brændingen saa glat, som om et lisdække 
flød paa Vandet. Pater Odoric fra Friaul (1320) siger 
allerede: »Der er Fiske i disse Have, som komme svøm- 
mende mod Landet i en saadan Mængde, at man langt 
ud i Søen ikke kan see andet end Fiskerygge; naar de 
saa kaste sig paa Kysten, kunne Folk i tre samfulde Dage 
komme og tage saamange som de ville, hvorefter Fisken 
vender tilbage til Søen igjen.« Mange Havfiske tiltrække sig 
den Fremmedes Opmærksomhed ved deres glimrende Farver, 
saaledes den røde »Hav-Aborre« (Holocentrum ruber) og 
den røde »Ildfisk« (Pterois muricata), begge af den 

dybeste Skarlagen- og Ildfarve; hos andre er Purpur eller 
Guult det fremherskende, og en stor Mængde har af de 
de Indfødte faaet Navn af »Papegøier« paa Grund af de- 
res brogede Farvedragt, f. Ex. uregelmæssige Baand af 
Blaat, Karmin, Purpur, Grønt, Guult og Graat, krydsede 
af lodrette Striber af Sort. Savfisken naaer her en. 
Længde af 6—7 Alen, og Haier sværme om ved hele 
Kysten; der indtræder stadig det Tilfælde, at Mennesker blive 
grebne af dem, medens de bade sig, selv i Trincomalies 
og Colombos Havne. De fanges ogsaa for deres Olies 
Skyld, og »Hai-Olie« er nu en anerkjendt Udførselsartikel ; 
deres Skind sendes til China for at blive forarbeidet til 
Chagrin, deres Finner for den i dem indeholdte Gelées 
Skyld. — Den ovenfor. omtalte Sardin gjælder for at være 
giftig til visse Aarstider (hvilket ogsaa antages andetsteds 
om andre Fiske af den samme Familie), og der fortælles 
mange Exempler påa, at hele Fiskerfamilier ere døde 
efter at have spiist den, hvorfor det ogsaa er forbudt i 
visse Distrikter at fiske dem fra Januar til December, hvilket 
dog skeer alligevel”). 

Større Interesse frembyde de ceylonske Ferskvands- 
fiske paa Grund af flere sig til dem knyttende mærke- 


”) »Paa Klipper, som vaskes af Brændingen, er der en Mængde af 
den mærkelige lille Spring-Fisk (Salarias salticus), som besidder . 
den Evne at fare afsted langs med Vandets Overflade og løbe op 
ad de vaade Stene med den yderste Lethed og Hurtighed. Ved 
Hjælp af sine Bryst- og Bugfinner og Gjællelaag bevæger den sig 
hen over det vaade Sand, stiger op ad Mangrovernes Rødder og 
klattrer op ad Klippernes vaade Sider for at fange Fluer, uden at 
rives ned ved Bølgernes Anfald. Disse småa Skabninger ere såa 
vimse, at det næsten er umuligt at faae fat paa dem, da de 
kaste sig i Søen ved det mindste Forsøg paa at fange dem. 
De ere 3—4” lange og af en mørkebruun Farve, saa at det er 
meget vanskeligt at skjelne dem fra Klipperne«. 

lige biologiske Forhold. Hvad skal man sige om et Land, 
hvor Fiske regne ned fra Skyerne, hvor de kunne fanges 
i Græsset eller graves op af Jorden? At Smaafiske falde 
levende ned fra Luften efter et stærkt Skybrud — 
uden Tvivl førte op i Luften fra en nærliggende Sø 
eller fra Havet ved en Skypumpe — er noget, hvorom 
der foreligger mange Beretninger fra Indien, og hvortil 
Forf... eengang selv har været Vidne.  s»Jeg kjørte i 
Kaneelhaverne i Nærheden af Colombos Fort, da jeg saae 
en voldsom, men i Omfang meget begrændset Byge falde 
ikke langt fra mig. Da jeg kom derhen, fandt jeg en 
Mængde smaa sølvhvide Fiske af 11—2” Længde springe 
påa den grusede Vei; jeg samlede en Mængde af dem og 
tog dem med mig. Stedet var omtrent å (eng.) Miil fra 
Havet og stod slet ikke i nogen Forbindelse med noget 
Vandløb eller Dam.» Man har ved denne »Fiskeregn« 
villet forklare den mærkelige Kjendsgjerning, at paa Ste- 
der, hvor der Dagen iforveien er steentør Mark, kan 
man, naar der i Mellemtiden er faldet Regn, fange Fisk 
i stor Mængde. Saasnart Regntiden begynder, gåae de 
Indfødte straåx ud paa Riismarkerne med deres Kurve, der 
have Form af en afstumpet Kegle, aaben i begge Ender; 
denne sættes fast ned i det lave Vand, som har samlet 
sig i Fordybningerne, og naar de mærke, at der er fan- 
get en Fisk i Kurven, tages den op, og der trækkes en 
Line gjennem dens Gjællehule, hvorpaa Fangsten fort- 
sættes paa samme Maade. Var det Smaafiske, der blev 
fanget paa denne Maade, kunde man antage, at de vare 
komne ned med RØegnen, ihvorvel det vilde have den 
store Vanskelighed, at Fiskeregn er et sjeldent, hiint et 
dagligdags Fænomen; men det er store, fuldt udviklede 


re 

Fiske”) der fanges ligestrax efter Regnen, hvilken Om- 
stændighed ogsaa udelukker den anden Forklaring, som 
man har gjort gjældende, nemlig at Fiskerognen ved 
Tørkens Indtræden blev begravet i det hærdnende Dynd 
og der oppebiede Regnens oplivende Indflydelse, som 
Følge af hvilken den hurtigt skulde optage den afbrudte 
Udvikling og udvikles til Fiske. Denne Forklaring vilde 
desuden have den Vanskelighed, at Fiskene ikke pleie at 
grave deres Rogn ned i Dyndet og Sandet, om end f. Ex. 
Laxen tildeels gjør det; og at saa dybt, som Rognen 
maatte nedgraves for at holde sig fugtig i den tørre Tid 
(over 2 Alen), vilde Fiskene i alt Fald være aldeles 
ude af Stand til at nedgrave den. Naar man gjennem- 
gaaer Fortegnelsen over de ceylonske Ferskvandsfiske, 
bliver man let opmærksom paa, at de især tilhøre Fami- 
lier (Krybefiske, Maller osy.), hvis Medlemmer udmærke 
sig ved en hos Fiskene usædvanlig Evne til at undvære 
Vand til Opholdssted i nogen Tid, tildeels fordi de ved 
særegne Indretninger (f. Ex. Krybefiskenes krusede Gjælle- 
bueblade, der mellem deres Folder holde Vandet tilbage) 
ere i Stand til at holde Gjællerne fugtige og vedligeholde 
Aandedrættet. Det er derfor tildeels de samme Former, 
om hvilke man veed, at de i den tørre Tid, naar Damme, 
Bække osv. begynde at tørre ud, søge at bjerge sig ved 
at vandre over Land hen i andre Damme, hvori der 
endnu er lidt Vand. Naar dette ikke længere er dem mu- 
ligt, rode de sig såa dybt ned i Dyndet, at det i deres 
umiddelbare Nærhed ikke bliver aldeles tørt, og forblive 


") Forf. anfører dog selv efter en Artikel af Dr. Beust i Bombay 
Times 1856 Exempler paa, at Fiske paa 11—3 Pund ere faldne 
ned efter heftige Regnstorme. 

der i en Dvaletilstand, indtil Regntiden kalder dem til Liv 
og Virksomhed igjen, ganske ligesom Lungefisken (Le- 
pidosiren) i Afrika og Pantsermallerne (Callichthys) i 
Sydamerika. Een af Bunden af en saadan udtørret Dam 
i en Dybde af 12" opgravet Fisk, som blev sendt For- 
fatteren, viste sig netop at være en Krybefisk (Åna- 
bas), den samme Slægt, hvis Arter efter mange lagt- 
tageres Vidnesbyrd vandre gjennem Græsset op over Land, ja 
efter Enkeltes — de danske Embedsmænd Daldorf og 
Johns og Araberen Abu-Zeyds (9de Aarhundrede) — 
endog op i Kokostræerne, hvad vor Forf. dog aldrig har hørt 
påa Ceylon”). Disse to Fænomener staae altsaa i nøie 
Forbindelse med hinanden. Guyanas Pantsermaller reise i 
den tørre Aarstid i saadanne Skarer, at Negrene have 
fyldt hele Kurve med dem, og Sir John Bowring for- 
tæller i sin Beretning om en Reise til Kongerne af Siam 
i 1855, at da han reiste op og ned ad Menam-Floden, 
havde han det usædvanlige Syn at see Fiskene forlade 
Floden, glide over dens fugtige Bredder og tabe sig 
blandt »Junglens« Træer. Den ceylonske Krybefisk van- 
drer i Reglen om Natten eller tidlig om Morgenen, me- 
dens Græsset endnu er vaadt af Duggen; men undertiden 
bliver den dog nødt til at reise om Dagen, og Layard 
har en Gang truffet et saadant Selskab spadserende henad 


”) Et nyt Vidnesbyrd i denne Retning er for nylig afgivet af Hr. 
Mitchell ved Museet i Madras, som anfører, at det tamulske 
Navn for Krybefisken er »Panai yéri«, som betyder den Fisk, der 
kryber op i Palmetræerne. Hans indfødte Assistenter forsikkrede 
at have seet det selv; at det kun skeete i Regntiden, naar stærke 
Regnskyl løb ned ad Stammer, der voxe ved Bredden af Damme; 
men åt man da kunde see dem arbeide. sig op ad disse med en 
vrikkende Bevægelse og ved Hjælp af det piggede Gjællelaag, indtil 
en Højde af 6—7 Fod. 

en haard og støvet Gruusvei i Middagssolen. Især be- 
nytte de dog de Smaafurer, som dannes ved tilfældige 
Regnskyl, og hvori der endnu er lidt Fugtighed tilbage, 
for lettere at arbeide sig opad Banke; et saadant Regn- 
skyl er: derfor ligesom et Signal til en øjeblikkelig Ud- 
vandring »en masse« fra de næsten udtørrede Damme. —- 
Et andet mærkeligt Fænomen, som den ceylonske Fiske- 
verden frembyder, er den høie Temperatur, som visse 
Fiske kunne udholde; i de varme Kilder påa Ceylon har 
man fundet særegne Arter (Apogon thermalis, Ambassis 
th., Cobitis th., Leuciscus th., Nuria th.), som udholde 
en Varmegrad af 40—50? C.; i en varm Kilde ved Ma 
nilla lever der endog Fiske ved en Varmegrad af 80" C. 


Der findes selvfølgelig en meget rig Fauna af lavere 
Dyr ved Ceylons Kyster; vor Forfatter gaaer temme- 
lig let henover den, og vi ville kun for Fuldstændigheds 
Skyld nævne, at det vrimler med prægtigt farvede nøgne 
Snegle, med skalbærende Havsnegle og Muslin- 
ger, med Sø-Anemoner, Søstjerner, Slange- 
stjerner, Ledorme og Meduser. De eneste af disse 
lavere Dyr, der have nogen økonomisk Vigtighed, ere 
Perlemuslingen og Trepangen (en Søpølse eller 
Holothurie), der fanges, tørres i Solen og forsendes til 
China”). Ligeledes er der en Mængde Krebsdyr; i 


”) Trepangen samles i Ebbetiden, Indvoldene udtages, og den koges 
nui2 Timer, indtil den er aldeles blød, hvorefter den tørres i Solen. 
Prisen paa Stedet er 10—12 Mk. for Tusinde, hvilket Antal to 
Mænd med Lethed kunne indsamle i Løbet af en Ebbetid. 1 Brak- 
vand lever den tynde gjennemsigtige Østers (Placuna), hvis klare 
hvide Skal bruges f. Ex. i China istedetfor Glas til Vinduer; den 

Bazarerne sees flere Arter spiselige Krabber til Salg, og 
til Delikatesserne paa Europæernes Borde høre »Kurrys«, 
lavede af Reier, og »Languster« (Palinurus), hvoraf 
Fiskerne undertiden fremvise Exemplarer af en uhyre 
Størrelse og af en smuk Purpurfarve, tegnet med Hvidt. 
Paa de flade Kyster sees de smaa »Vinkekrabber« 
(Gelasimus) spanke afsted over det vaade Sand for at 
skjule sig i de dybe Huller, som de udgrave i Havbred- 
den, — holdende i Veiret deres ene store Klo, der (hos 
Hannen) undertiden er større end hele deres øvrige Le- 
geme; det seer ud, som om de vinkede ad hverandre med 
den, og deraf have de faaet deres Navn. Paa de samme 
Steder eller lidt længere inde i Landet graver Sandkrab- 
ben (Ocypode) dybe Huller i den tørre Jord og bringer 
bogstavelig hele Armfulde af Sand op, hvilke den med et 
Spring i Luften og ved Hjælp af sine andre Lemmer 
kaster langt bort fra sin Bolig i en Kreds af flere Fods 


samles ogsåa for de smaa Perlers Skyld, der brændes til Kalk 
for at tygges sammen med Betelen. Forpagteren af dette Fiskeri 
fangede i tre Aar ikke mindre end 18 Millioner. Skaller ere saa 
hyppige påa visse Steder, åt de forsyne Omegnen med Bygnings- 
kalk, hvortil ogsaa Korallerne afgive Materiale. Påa Grund af 
Kystens Rigdom paa Skaller, er den ogsaa i den Grad besøgt af 
Eremitkrebs, åt naar man nærmer sig, synes hele Bunden at 
være i Bevægelse, idet de ile afsted for at skjule sig og klaske 
Skallerne mod hverandre i deres Hast og Forvirring. I visse Søer 
høres ved Nattetid svage Musiktoner, der ligne Lyden af en Æolus- 
harpe, stige op fra Dybet. Fiskerne antage, at de komme fra 
nogle derlevende skalbærende Snegle, og de nærmere Omstændig- 
heder tilstede heller ikke ret vel nogen anden Forklaring. I Bom- 
bays Havn, i Caldera i Chili siges lignende Fænomener at finde 
Sted; visse Fiske ere rigtignok istand til at udstøde gryntende, 
knurrende, skrattende eller syngende Lyde; men Forf. mener dog, 
at man her snarest maa holde sig til Grants Iagttagelser om 
de Lyde, som en ogsaa i vore Have levende nøgen Snegl (Tri- 
tonia arborescens) lader høre. 

Radius, hvorefter den seer sig om til alle Sider og iler 
ned efter en ny Portion. Colombos eneste Ridepromenade 
er såa fuld af disse flittige Minegravere, at der stadig 
maa holdes Folk til at fylde de af dem dannede Huller, 
og desuagtet hændes det ofte, at der skeer Ulykker ved 
at Hestene snuble ned i deres Gange. De nydelige smaa 
Krabber (Grapsus), gule med mørkerød Tegning, sees 
hele Dagen igjennem at løbe henover de skummende 
Skjær og fare med Sikkerhed op og ned ad de af Bøl- 
gerne vaskede lodrette Klippesider. Svømmekrabber 
fanges i Fiskernes Net; Eremitkrebs i forladte Con- 
chylier kravle langs med den vaade Bred og søge efter 
Affald; den lille »Ærtekråbbe« (Pontonia) boer hos 
Skinkemuslingen (Pinna) ligesom den frå ;Oldtiden be- 
kjendte Snyltegjæst (Pinnotheres) hos dette Bløddyr i 
Middelhavet. 

Blandt de paåaaLandjorden levende låvere Dyr er 
den allerede tidligere i dette Tidsskrift omtalte Landigle 
en af de meest fremtrædende”); desuden findes der en 
Lægeigle, næsten dobbelt saa stor som den europæiske 
og i en vidunderlig Grad i Stand til at suge Blod; frem- 
deles den berygtede Kvægigle (Hæmopis), som lever i 
Sumpene i Lavlandet, i Almindelighed af Begnorme og 
andre lavere Dyr; men skjult mellem de Blade, RKød- 
der osv., som indfatte hine Vandbeholdninger, benytter 
den sig af de vilde og tamme Pattedyrs Ankomst til at 
fæste sig ved deres Næseboer og gradeviis bane sig Vei 
til Næsens og Strubens Sliimhinder. Indtil et Dusin har 
man fundet hæftet til en Oxes Svælg og Strubelaag, hvor 


” Landigler omtales ogsaa fra Himalayas lavere Bælte, fra 
Java, Sumatra, Japan og Chili. 

de fremkaldte en saadan Betændelse og Sliimdannelse, at 
Døden blev Følgen; ogsaa i Menneskets Næse ville de 
under lignende Forhold trænge ind og foraarsage alvor- 
lige Ulemper. En anden Plageaand er Traadormen (Fi- 
laria, medinensis), der borer sig ind i Cellevævet 
under Huden påa Menneskets Fod, i Reglen tæt over 
Anklen; de-indfødte antage, at den kommer ind ved at man 
drikker af visse Brønde, men rimeligere er det, at den over- 
føres påa Huden fra de vaade Planter, som voxe langs 
"med de Fodstier, der føre til disse Brønde. — Store Jord- 
dynger, der ligne Muldvarpeskud, i Bunden af en udtørret 
Dam, tilskrives af de Indfødte en stor Kegnorm, der er 
almindelig paa Ceylon og næsten 2" lang og såa tyk som 
en lille Snog.”) — Fremdeles vrimler det med Edderkopper, 
Skorpioner, Tusindbeen og Mider. Edderkopperne 
(Epeira) udspile især deres Net i de snevre Stier i 
Junglekrattet og Skovene, fordi de større Insekter benytte 
disse samme Stier og de mindre føres henad dem med 
Luftstrømmene; »jeg har taget ned af et saadant Net en 
Kugle såa stor som et Menneskehoved og bestaaende af 
flere sammenrullede Lag af Spindelvæv; i Midten var Fa- 
miliens Bolig, medens Svøbet var dannet, Lag for Lag, 
af det gamle Væv, som var opfyldt med Vinger og Lem- 


") Forf. gjør en ret interessant Bemærkning om lokale Variationer i 
Farvetegningen af den smukke stribede Landsnegl (Helix hæ- 
maåatostoma), som opholder sig paa Kokospalmens Stammer. 
Hver Have syntes af besidde sin særegne Afart: i een var Skal- 
munden paa alle Individer rød, i en anden, blot adskilt fra den 
første ved en Muur, sort, i en tredie hvid osv., indenfor et Hegn 
havde de næsten alle røde Skailer, indenfor et andet brune osv. 
Han erindrer herved om en lagttagelse af Darwin over det vilde 
Hornkvæg paa Falklands Øerne; paa eet Strøg var den graa Farve 
fremherskende, et andet Sted mørkebruunt, et tredie hvidt med 
sort Hoved og sorte Fødder osv. 

mer af alle Slags Insekter ligefra store Sommerfugle til 
Moskitoer og Smaabiller. Hvert Lag syntes oprindelig at 
have hængt tvers over Veien for at standse det for- 
ventede Bytte, men alt som det blev overlæsset med 
Aadsler, hår det løsnet sig ved Vindens Kraft eller sin 
egen Vægt og er bleven viklet rundt om Kjærnen i Mid- 
ten, medens det erstattedes ved et nyt Fangenet, der 
senere fik samme Skjæbne, osv.«  Spindet af den store 
Olios taprobanius er saa stærkt, at det gjør ondt, 
nåar man hurtigt støder Ansigtet mod det, og mere end 
een Gang har Forf. faaet sin Hat revet af Hovedet derved. 
Den store, hæslige, langsomme »Fugle-Edderkop (My- 
gale) sidder om Dagen i sin Hule, men gaaer om Nat- 
ten ud for at fortære Larver, Kakerlaker, Tusindbeen, 
Jordkrebs osv.”) De store (4” lange), karminrøde, fløiels- 
bløde Jordmider (Trombidium) komme frem i titusind- 
viis efter en Regnbyge eller en stærk Dug; deres Farve- 
stof meddele de med Lethed enhver Vædske, hvori mån 
dypper dem; de leve af Plantesafter og ere aldeles 
uskadelige. Derimod lever der en utrolig Mængde Blod- 
mider ([xodes) i Junglekrattet, hvor de volde den 
Reisende utaalelige Lidelser; holdende sig fast ved Plan- 
terne med 2 Forbeen ligge de paa Luur efter forbigaaende 
Dyr. Er man saa uheldig at støde til en Green, kan det 
regne ned med dette Smaakryb, der spreder sig over 
Legemet og sætter sig fast med Snabelen påa Halsen, 


”) Een Art er saa stor, at den dækker en almindelig Tallerken med 
sine Fødder. Den danner sig en hyggelig Rede i en gammel 
Muur, et huult Træ, under en Steen osv., i Form af et Rør, af saa 
tæt og fiin en Silke, at Vandet ikke gaaer igjennem det. Fugle 
dræber den ikke paa Ceylon, kun bløde Insekter og Ledorme, under- 
tiden en Gekko. 

Ørene, Øielaagene osv., hvor de fremkalde en stikkende 
Smerte, som om gloende hedt Sand var strøet over Ens 
Legeme. River man dem ud, bliver Snabelen siddende 
og fremkalder Forbolning; et godt Middel mod dem er 
derimod en Draabe Cokosolie eller Citronsaft, ved hvis 
Indvirkning de falde af uden at volde nogen videre 
Ulempe. Paa Dyrene sætte de sig altid paa de Steder, 
hvor disse ikke kunne komme dem til Livs, saasom bag 
paa Halsen, paa Øienbrynene, i Ørespidserne. Naar 
Pariahundene lege, indlede de derfor altid deres Om- 
gang med at gnave hinandens Øren og Hals for at befrie 
sig for disse Plageaander, og Hestene gjøre det samme, 
naar de mødes, medens Oxer og Bøfler renses af Krager 
og Heirer. — Det store begsorte guulbenede Tusindbeen 
(Julus), saa tykt som en lille Finger, er aldeles uskade- 
ligt og lever af Frugter og andre saftige Plantedele; der- 
imod er en næsten fodlang. stor, mørkerød, næsten sort 
Skolopender, et livligt, stridbart og giftigt Dyr med et 
seigt Pantser, der ofte beskytter den mod velfortjent 
Straf, meget frygtet; den lever i gamle Mure 0. desl. 
Naar Folk klage over, at de ere blevne bidte af »Skor- 
pioner«, er det dog gjerne en mindre olivenfarvet Art, 
der opholder sig i Huse, kun bliver i saa stor som hiin 
og har en stor Tilbøielighed til at anbringe sig i Folderne 
paa Klæderne. Saaret er i Begyndelsen ikke meget ømt, 
men efter nogen Tids Forløb svulmer det op og bliver 
saa smertefuldt, — især hvis det er i Nærheden af en 
Knogle — at der indfinder sig Feber; efter nogle fåa 
Timers Forløb hører Lidelsen imidlertid op”). 


”) En stor Skorpion, af Størrelse som en lille Krebs, holder sig 
skjult: om Dagen og gaaer om Natten ud for at lede efter Insek- 

Antallet af de paa Ceylon levende Insekter anslaaes 
til c. 10,000. Naar de blive nærmere studerede, vil det 
vistnok vise sig, at mange af Arterne og en Deel af 
Slægterne ere eiendommelige for denne Ø; men det for- 
holder sig med Ceylon som med Brasilien og andre Trope- 
lande, at i Reglen ere kun de større og mere i Øine 
faldende Former hidtil komne til Europa. »Det er nok 
til at bringe en Entomolog ud af Fatningen at tænke sig 
det tilkommende Omfang af et Katalog, som med nogen 
Fordring paa Fuldstændighed skal omfatte dem alle« (Dar- 
win). »Paa Grund af et gunstigt Sammentræf af Varme, 
Fugtighed og Plantefylde danne Insektmyriaderne et af 
Ceylons' meest charakteristiske Træk. I Skovens Eensom- 
hed er der en uafladelig Musik af deres blide, melodiøse 
Summen, der ofte svulmer op til en skræmmende Larm, 
naar Cicaden slaaer sin høit tonende Tromme paa den 
solbeskinnede Bark af et eller andet Træ. Om Morgenen 
hænger Duggen i Diamantdraaber påa de Traade og Spind, 
som Edderkopperne ophænge tvers over enhver Sti; 
og over enhver Pøl glimte Guldsmede af meer end 
metallisk Glands i Morgensolens Straaler. Jorden vrimler 
af utallige Myrer, der dukke frem af dens Overflade 
eller bygge Veie til deres Reder i Træerne.  Glindsende 
Biller med gyldne Vingedækker sole sig paa Bladene, 
medens mindre Arter fare gjennem Luften i Kredse, som 
Øret kan følge ved Lyden af deres fine Vinger. Sommer- 
fugle af betydelig Størrelse og prægtige Farver flagre 
over den uendelige Blomsterudstilling, og undertiden har 


ter; en lille guul Art holder sig til Sovekamre, Klædeskabe 
og skjuler sig i Kjolernes Folder. Forf, hørte aldrig tale om, "at 
dens Stik medførte nogen Ulempe, og Følgerne af den store Arts 
tabe sig snart ved Anvendelsen af simple Midler. 

man det usædvanlige Syn af hele Sværme af disse fine 
Skabninger, i Almindelighed af en hvid eller blegguul Farve, 
hvilke Sværme synes at være flere (eng.) Mile brede og ere af 
en saa vidunderlig Længde, at Timer, ja Dage, gaae hen med 
deres uafbrudte Trækken forbi; »hvorfra de komme, veed 
Ingen, hvorhen de gaae, kan Ingen sige«. Naar Dagen 
lider, komme Møllene frem fra deres Kroge, og Fåare- 
kyllingerne lade deres skingrende Stemme lyde, og naar 
Mørket vælter frem, henrykkes Øiet af de Millioner af 
Smaragdlamper, som »Ildfluerne« tænde idet omgivende 
Mørke.« Om Morgenen ere Planterne fulde af prægtige 
Guldbiller, hvis gyldne Dækvinger spille en Rolle i det 
indiske Broderi, medens Ledene af deres Lemmer træk- 
kes påa Traade og danne glimrende Hals- og Armbaand. 
Ogsaa visse Smeldere og bladhornede Biller (Torbi- 
ster) have grønne og blaa Farver, som rivalisere med 
Smaragder og Safirer.  SSkarnbasser (Ateuchus, 
Copris) sees overalt, hvor Tilstedeværelsen af raadnende 
og stinkende Stoffer give dem Leilighed til at udfolde 
deres væmmelige, men mærkelige Instinkt; de angribe 
dem med Iver, skjære dem i Stykker, som passe til deres 
Styrke, og rulle dem afsted for at opsøge en blød Plet til 
at begrave dem i efterat have lagt deres Æg i dem. Den 
Reisende kan ikke lade være at forundre sig over den 
Hurtighed , hvormed de. indfinde sig, saasnart noget 
for dem. tjenligt tilbyder sig, paa Steder, hvor man ikke 
sadae en eneste i Forveien; de røbe ved denne Leilighed 
en Vingestyrke, en Udholdenhed i at flyve og en Skarp- 
hed i Lugtesandsen som ingen anden Billeform, naar de 
komme ansættende langveisfra med en munter og lydelig 
Summen og fare rundt i Kredse for at søge den attraaede 
"Gjenstand. Træbukkene (de »langhornede« Biller) have 

i Ceylons frodige Skove den videste Mark for deres 
ødelæggende Virksomhed, der er Kokos-Planterne ali- 
for vel bekjendt ved den Skade, som en Larve af 
denne Familie (Lamia rubus) anretter paa Kokostræerne ; 
den gnaver sig nemlig ind i Stammen tæt ved Roden og 
lægger sine Æg der; Larverne æde sig midt op igjennem 
Træet lige til Toppen, hvor de gjennemgnave de unge 
Bladknopper; »man kan see hele Plantager paa 20—120 
Tønder Land af Træer påa 2—3 Aar, hvoraf ikke et eneste 
er undgaaet dem«; de malabariske Kulier foritære med 
Fornøielse disse store, bløde, væmmelige Larver. Skjold- 
billerne, hvis fremspringende Skjoldrand ofte er af en 
anden Farve end Legemets øvrige Beklædning, tildrager 
sig ogsaa let den Fremmedes Opmærksomhed; en Årt 
ligner aldeles en i Perler indfattet Rubin, men denne 
glimrende Farvesammenstilling forsvinder stråx efter Dyrets 
Død; en anden er dækket med et sneehvidt Pudder, ord- 
net i fine Traade, men det falder i Støv, saasnart Dyret 
døer.”; 

Ceylon besidder naturligviis Sværme afKakerlåker, 
Græshopper, Faarekyllinger osv. De interessanteste 
Medlemmer af denne Orden ere dog Knælerne (Mantis), 
grumme Rovdyr, der ikke spare de svagere af deres egen 


”) Den største Ulempe ved at boe paa Ceylon er Fugtigheden og 
Vanskeligheden ved at beskytte sine Sager derimod, især under 
Sydvestmonsunen; Bøger og Papirer ødelægges i en utrolig kort 
Tid, først af Fugtighed, dernæst af Sværme af smaa Insekter, 
der efterstræbes af de ligesaa lyssky Bogskorpioner og Sølvkræ. — 
Paa nogle Steder ere Fluesværmene, der trænge ind i Husene, 
saa store, at de bogstavelig slukke Lysene, og naar der skal være 
Middagsselskaber, antænder man derfor Ild paa Gaardpladsen for 
at drive Fluerne bort fra Salene, der maa holdes mørke og luk- 
kede, indtil Gjæsterne komme, 


267 


Art; to, som Forf. satte sammen i en Æske, bleve begge 
fundne døde et Par Timer efter, bogstavelig skilte ad 
Led for Led. De vandrende Blade (Phyllium) findes 
i »Junglen« i alle Nuancer fra Knoppens bleggule til 
Bladets saftgrønne eller det affaldne Løvs visne Farve; 
naar de forholde sig rolige, er det næsten ikke muligt at 
skjelne dem fra det omgivende Løv; Vingerne ligne al- 
deles ribbede Blade, og ethvert Led i Benene har an- 
taget Form af et lille Blad. Naar de bevæge sig lang- 
somt, slæbende sig afsted, forstyrres ikke derved det skuf- 
fende Indtryk, som de gjøre; og det forunderligste er, 
at deres prikkede, femkantede, tilsyneladende kortstil- 
kede, haardskallede Æg aldeles skuffende ligne Plantefrø. 
— Af Guldsmede er der flere særdeles smukke 


Arter; en, der dandser over Bjergstrømmene, glindser i 


vi 
Solen, som om dens grønne, emaillerede Vinger vare skaarne 
ud af en Smaragd. Af Myreløver forekommer der flere 
"Arter med den velbekjendte Levemaade. 

Termiter ere ulykkeligviis tilstede i utallig Mængde 
paåa hver en Plet, hvor Jorden ikke er for sandet eller 
Klimaet for koldt (ikke over 2000"), til at de kunne opføre deres: 
hvælvede Bygninger, der ofte hæve sig 10—12 Fod frå 
Jorden med et tilsvarende Omfang ved Grunden; de danne 
dem ved at udgrave Leret med deres Kindbakker og væde 
det med deres seige Spyt, hvorved det antager Sand- 
stenens Udseende og Fasthed. Guldsmedene foretrække 
stødt Leer fra Termithøiene til Digler og Former ti) 
finere Gjenstande, og det egner sig ved sin Fiinhed og 
Reenhed til Fabrikation af Leervarer. Deres med Spiir 
og Hvælvinger besatte Høie ere saa faste, at de kunne 
bære en Hest, og selv Monsunregnen, mod hvilken ingen 
Cement eller Kalk kan staae sig i Længden, gaaer ikke 

gjennem en Termittue. De arbeide saa hurtigt, at Forf. 
har seet en Søile af vaadt Leer, 6” høj og 12” i Tvermaal, 
blive opført under et Bord, fra man gik tilbords til Dugen 
blev taget af. Ved Forfatterens nærmere Beskrivelse af 
Termit-Rederne ville vi ikke opholde os, da den ikke 
indeholder noget, der kån være vore Læsere ubekjendt. 
Sværmningen finder i Almindelighed Sted i Tusmørket, og 
de der undslippe Natravnene og Flagermusene, falde som 
Offre for Kragerne den næste Morgen. Intet Ved kan 
modstaae dem undtagen Ibenholt og »Jernved« og de 
med Kamfer og aromatiske Olier stærkt gjennemtrængte 
Træsorter. Det eneste Middel til at beskytte Bohavet 
mod dem, er en uafladelig Aarvaagenhed og idelig Flytten 
dermed. 

Myrerne ere saa talløse paa Ceylon som Haveis 
Sand; en tydsk Entomolog har tilstillet Museet i Berlin 
ikke mindre end 70 Arter fra en enkelt Deel af Ceylon. 
De ere overalt, i Jorden, i Husene, i Træerne, i ethvert 
Værelse, ethvert Skab, paa enhver Plante, tildeels maa- 
skee lokkede af Bladlusenes og Skjoldlusenes søde Ud- 
sondringer; deres Lidenskab for Sukker og Evne til at 
opdage det er saa stor, at den mindste Smule af et 
sukkerholdigt Stof øjeblikkelig er bedækket af dem paa 
Steder, hvor man et Øieblik iforveien ikke saae det 
mindste til dem. Intet Dyre- eller Plantestof er dem 
utilpas, ingen Aabning dem for snever; hvad man vil 
bevare mod dem, maa man afspærre hermetisk eller 
sætte det paa Borde med Vandskaaler under hver 
Fod. Da de aldrig sove, men arbeide uden Ophør 
baade Dag og Nat, forsvinder enhver Smule af døde 
Planter eller Dyr med vidunderlig Hurtighed for deres 
Kjæber. De angribe ogsaa smaa Insekter, naar de 

kunne overvælde dem eller finde dem i lemlæstet Tilstand, 
og det er ikke usædvanligt at see et Par hundrede Myrer 
omgive en lam Bille eller en knuust Kakerlak og slæbe 
afsted med den trods dens store Vægt. Meer end een 
Gang har Forf. seet en Kamp mellem dem og den næsten 
alenlange og tommetykke Ormpadde (Cæcilia gluti- 
nosaåa), der ligner en uhyre stor Regnorm. Det seer ved 
en saadan Leilighed ud til, at hele Staten var trommet 
ud til denne kæmpemæssige Anstrængelse; de omgav 
deres Offer bogstavelig i titusindviis, bibragte det Saar 
overalt og drev det afsted mod deres Rede trods dets 
Modstand. Engang varede denne Strid en heel Efter- 
middag, men mod Åften var Cæcilien ganske udmattet 
og næste Morgen aldeles forsvunden, hvad enten den nu 
var bleven bortført heel eller stykkeviis. Det var oven- 
ikjøbet en meget lille Myreart, der udførte denne Bedrift. 
En endnu mindre Art (Formica nidificans) bygger 
Papirceller for sine Æg; de ligne smaa Hvepsereder og 
ophænges paa Planternes Blade. Den store røde Myre 
(Formica smarågdina) er især hyppig i Haver og paa 
Frugttræer, hvor den danner sig et Bo ved at sammen- 
lime Blade, der ved deres Form og Bøielighed egne sig 
dertil, til hule Kugler, som udfodres med en Slags gjen- 
nemsigtigt Papir ligesom det, der fabrikeres af Hvepsene. 
Forf. har iagttaget deres Fremgangsmaade ved dette Ar- 
beide: en Række Myrer staaer langs med Randen af det 
ene Blad og bringer det andet i Berøring med det ved at 
fastholde det med Kjæberne, indtil deres Kammerater have 
limet dem sammen med Kit-Papiret; alt som Arbeidet 
gaaer frem paa den indvendige Side, flytte de udvendige 
Hjælpere sig. Dersom det er nødvendigt at trække et Blad 


nærmere, som er for langt -borte, til at de kunne faae 
Tredie Række. I. 18 

umiddelbart fat paa det, danne de en Kjede til det ved 
at hænge sig den ene ved den anden, hvorved Bladet 
tilsidst bliver bragt i den attraaede Forbindelse og be- 
fæstet ved Kit. Disse Myrer ere de meest irritable af 
deres hele Familie og bide saa heftigt, at det er vanske- 
ligt for de nøgne Indfødte at plukke Mangofrugterne, 
som især søges af de røde Myrer. I Junglekrattet lade 
de sig falde ned paa de Reisende og tilføje baade Dyr 
og Mennesker utaalelige Lidelser”). For at standse Kaffe- 
skjoldlusens Ødelæggelser, der for nogle Aar siden hærgede 
Ceylons Kaffeplantager, gjorde man det Forsøg at indføre 
den røde Myre, der efterstræber dem med Graadighed; 
men dette Middel havde den Ulempe, at de nøgne male- 
bariske Kulier bleve angrebne med saadan Heftighed af 
Myrerne, at det var vanskeligt at formaåae dem til at blive 
paa Plantagerne. Singaleserne fortælle, at Klapperslangen 
har givet disse smaa Skabninger sin egen Gift af Beun- 
dring for det Mod, som de udvise. 

Af andre »aarevingede« Insekter omtaler Forf. en 
metalglindsende Gravehveps, som kommer ind ad de 
aabne Vinduer og tilstopper Nøglehuller og lignende Aab- 


”) »Henimod Morgen blev jeg forstyrret af en meget ubehagelig, men 
i Skoven ikke usædvanlig Tildragelse. Jeg blev pludselig vækket 
ved en voldsom Smerte i mit Ansigt og min Hals og ved hele 
Haandfulde Insekter ned ad min Strube og mine Skuldre, som 
bed mig ganske utaaleligt. Da jeg foer ud af min Seng, bleve 
mine Fødder og Ankler strax anfaldne. Då jeg havde faaet Lys 
fra Vagtilden, fandt jeg, at jeg var bedækket med store sorte 
Myrer paa 1” Længde og bevæbnede med stærke Kjæber. En 
Sværm af disse grumme Dyr, 4—5' bred og dannet af Myriader 
af Individer, var paa sin Vandring kommet til mit Telt, var 
trængt ind under Lærredet, og da min Seng laåae lige påa dens 
Vei, var den som sædvanlig gaaet lige hen over den og ud af 
Teltet ind i Krattet paa den modsatte Side. Mine Puder og La- 
gener vare bogstavelig sorte af denne Masse Dyr.« 

ninger med Leer for at forvandle dem til Celler, hvori den 
saa anbringer en eller anden Insektpupe, i hvilken den 
iforveien har lagt sine Æg, hvorefter de tilstoppes med 
fugtig Jord. En Hveps, der bygger en Rede paa 3—4 
Alens Længde, hængende ned fra en Green, frygtes i 
højeste Grad af de nøgne Indfødte, der flygte hovedkulds, 
naar de opdage, at de befinde sig i Nærheden af den. 
Bier — af hvilke der er nogle, som mangle Braad og 
andre, som neppe ere større end en Stueflue — anbringe 
deres Honning i hule Træer eller ophænge deres Kager 
Daa en Green. En saadan Kage, bestaaende af et dop- 
pelt Lag Celler, var tre Alen lang og een Ålen bred foroven, 
men løb smalt til nedad.  sVeddah'erne samle Voxet i 
Høilandets Skove og borttuske det mod Pilespidser og 
Klæder i Lavlandet; Indsamlingen af dette Produkt af 
Biernes Flid er en Hovederhvervskilde for dette raa Folk. 
Den purpurvingede Tømmerbi (Xylocopa) gnaver Gange 
i Verandaens Træsøiler og danner af det sammenlimede 
Træsmuld-Skillevægge mellem de Æg, som den anbringer i 
den saaledes dannede Huulhed. 

Med Hensyn til Sommerfuglene bemærker Forf., 
at de i det Indre af Landet ere forholdsviis sjeldne, og 
at de sjeldent sees i Solskinnet; de foretrække Flodernes 
og Vandfaldenes Omgivelser, leve især i Skyggen af det 
fugtige Løv og skynde sig tilbage til det efter den kor- 
teste Udflugt, som om deres fine Legemer ikke kunde 
taale at udsættes for Solheden. Blandt de største og 
prægtigste nævnes en Årt af 6” Vingestrækning, hvis 
Forvinger ligne sort Fløiel, medens Bagvingerne ere pry- 
dede med gule silkeagtige Pletter; den sorte og blaåa 
Papilio Polymnestor, hvis Larve er grøn med hvide 
Baand og har en Pukkel paa det 4de eller Ste Led, -hvoraf 

Ike 


TER 


den, naar den tirres, kan udskyde et besynderligt orange- 
farvet, kløftet Horn, vistnok et Forsvarsvaaben mod Snylte- 
hvepsene, der tragte efter at lægge deres Æg i den. 
Ogsaa Tusmørket har sine særegne Former, og naar 
Mørket tager til, kan man kjende de utallige Aften- 
sværmere paa den summende Lyd, der ledsager deres 
kraftige Bevægelser. Af Natsværmerne har den kaneel- 
ædende »Atlas« næsten en Fods Vingestrækning, og den 
berømte Tussahsilkeorm (Saturnia mylitta), der lever 
af Ricinusplantens Blade, bliver næsten ligesaa stor. Den. 
mævnte Plante voxer af sig selv paa enhver Mødding eller 
forsømt Plet Jord, og den vilde kunne dyrkes med stor 
Fordeel; Bladene benyttes til Silkeormene, Stænglerne til 
Kvægfoder og Frøene til at presse »amerikansk Olie« af. 
En mærkelig Gruppe er »Sækbærerne« (Psyche, Oike- 
ticus), hvis Larver spinde sig Huse, som de fæste til 
en Green og omgive med Bladstilke, Torne, Greenstum- 
per 0.s.v., saa at hvert Huus kommer til at ligne et 
lille 14” langt Vedknippe; Hannen forlader denne Bolig i 
”Sommerfugleskikkelse, men Hunnen, der altid er vinge- 
løs, stundom fodløs, bliver deri såalænge den lever, 
slæber den om med sig eller forskandser sig i den ved at 
trække den pungdannede Aabning til. Singaleserne ansee 
dem for Mennesker, der have stjaalet Brænde og derfor ere 
fordømte til efter Sjælevandringen at iføre sig denne Skik- 
kelse! Ogsaa de smaa Fjermøl (Pterophora) ere 
repræsenterede paa Ceylon”). 


”) For Kjøligheds Skyld plantede Hollænderne Alleer af Hibiscus 
populneus, hvis brede skyggefulde Blade og fine gule Blomster 
sprede Kjølighed og give Galles og Colombos Gader Charakteren 
af en Have. Der er imidlertid en slem Plage ved dem: de be- 
boes af en stor Mængde grønne, stribede, haarede Kaalorme, der 

Af Fluerne dvæler Forf. ved de Lidelser, som Moski- 
toerne foråarsage, og den List, som de udfolde for at 
kommes: til at stikke, f, Ex. paa Foden gjennem Strømpen, 
påa den nedadvendte Side af den Haand, hvormed man 
holder en Bog osv. — Af de Næbmundede omtales en 
Cicade, bekjendt under Navn af »Skjærsliberen« paa 
Grund af dens Stemmes Lighed med Lyden af Skjær- 
sliberens Hjul; prægtigtfarvede, men ved Berøringen stin- 
kende Tæger, endelig Kaffeskjoldlusen (Lecanium 
coffeæ).”) 


Vi ville slutte denne Udsigt over Ceylons Dyreliv med 
at gjengive Forfatterens Skildring af en Dag i Ceylons 
Urskove: 

»Pusilava og de omgivende Dale og Skove have af- 
givet store Samlinger af Gjenstande til Oplysning af Cey- 
lons Dyreliv; men det er en Kilde til Nydelse, som vil 
blive den nærværende Generations Efterkommere berøvet, 
ved at de Skove fældes og det Krat lægges øde, som nu 
afgiver Skjul for en Mængde Fugle, Krybdyr, Insekter 
osv. Deres Mængde tager allerede af, men er endnu såa 
"stor i Skovene og i det hele Bælte, som omgiver Kaffe- 
plantagerne, at der gives rig Leilighed til at iagttage 
deres instinkter under de meest indbydende Omstændig- 


påa et vist Stadium af deres Liv heise sig ned paa Jorden i en 
Silketraad for at opsøge en passende Plet til at undergaae deres 
Forvandling; falde de nu netop paa den bare Hud, foraarsage 
deres giftige Brændehaar en ligesaa brændende, men langt mere 
vedvarende Smerte end Brændenældens. Ved nærmere Eftersyn 
vil man saa finde Træerne fulde af Kaalorme, som det ofte er 
nødvendigt at ryge ned ved Hjælp af Fakler, befæstede til lange 
Stænger; de nedfaldne Larver fortæres med Graadighed af Krager 
og Høns. 
") See S. 123. 

heder, og selv den Sløveste faåaer Interesse for at ud- 
speide deres Sædvaner. Disse ere saa fremtrædende, 
at de indpræge sig i Alles Sind og staae fuldkom- 
men klart for Erindringen som opiysende Dagens Gang. 
Ikke blot er deres brogede Blanding nær ved .at over- 
vælde Hukommelsen, ikke blot udgjøre de til enhver 
Tid Landskabets Liv og Dagens Begivenheder og gjøre 
Løvet levende og Luften harmonisk ved deres Bevægel- 
ser og Musik; men der er en saadan Orden i deres. 
Fremtræden, et såadant System i Tiden for deres daglige 
"Fremkomst og Forsvinden, at naar Erfaringen har gjort 
En fortrolig dermed, kan man bestemme enhver Dagstid 
ved Hjælp af dens bestemte Gjæster og tillægge Morgen, 
Middag og Aften hver sine særegne Symboler.« 

»Ved Daggryets første Blink søge Flagermusene 
og Natfuglene tilbage til deres Skjul for at gjemme sig 
for »Dagens straalende Øie«. Jakalen og Leoparden 
liste hjem fra deres natlige Jagt. Elefanterne vende 
frygtsomt tilbage til Skovenes Skygge fra de Vandpytter, 
hvori de have søgt Vederkvægelse i Mørket, og Hjor- 
tens dybe Brøi gjenlyder i Dalene, medens den trækker 
sig tilbage til Skovens Dyb. Dagen bryder frem, og ved dens 
første Rødme sees Taagemasserne at tumle sig i urolige 
Klynger gjennem de dybe Dale. Solen stiger frem med en 
ganske anden Hurtighed end i Europas taagede Lufthav, og 
hele Synskredsen gløder med guldrød Glands. I intet andet 
Øieblik har Bjergskovens Grønt den Friskhed; enhver 
Kvist drypper af rigelig Dug, og en Brillant hænger funk- 
lende ned fra hvert et Blad. Græsset paa de aabne 
Sletter er dækket ligesom med en Riim af Nattens for- 
tættede Taager, og Edderkoppens Traade funkle i Sol- 
straalerne som Snore af Opal. « 

»De Medlemmer af Dyrenes Republik, som man først 
bliver var, ere visse Sommerfugle (Hesperiderne), som 
med afbrudte Bevægelser aflægge Blomsterne deres Morgen- 
besøg: efter dem følge andre (Thecla'erne), udmærkede 
ved deres Vingers blaa Metalglands, og de fineste og 
mindste af alle Dagsværmere (Polyommati). Andre Årter 
iræde op med ufeilbarlig Bestemthed hver paa sit Tids- 
punkt afMorgenen; Theclaåerne efterfølges af Takvingerne 
(Vanessa), og disse af de prægtige Papilioner, ind- 
til, alt som Dagen rykker frem, de bredbladede Planter og 
blomstrende Buske ere bedækkede med en dandsende 
Sky af Sommerfugle af enhver Form og Farve. Bierne 
fare omkring i alle Retninger, og Guldbillerne krybe 
dovent hen over de endnu fugtige Blade. « 

»Den Fugl, der er tidligst oppe, er Kragen (Cor- 
vus culminatus); den forlader sit Sæde næsten ved 
Daågningens første svage Glimt, skrigende og baskende 
med sine plumpe Vinger; Papegøierne følge efter i 
store Flokke, sladdrende og hvinende af overstadig Livlig- 
hed; derefter reise Tranerne og Vadefuglene, som 
om Aftenen flyve indad i Landet til deres Rugepladser, 
sig fra de Grene, hvorpaa de have tilbragt Natten, vifte 
deres Fjer for at befrie dem for Duggen, strække deres 
plumpe Fødder bag ud og svæve afsted mod Floderne og 
den fjerne Havkyst. « 

»De Sangere, som først hilse Morgenen med deres 
Lykønskninger, ere Dåyalfuglen (Copsychus saularis) og 
den gule Pirol, hvis bløde Fløitestemme høres fjernt 
gjennem Morgenens Stilhed. Den vilde Hane galer sin 
Reveille, useet i det tætte Krat, ikke med sin europæiske 
Slægtnings skingrende Trompetlyd, men med en fyldig 
melodisk Røst, der stiger op fra Dalens Dyb. Som Lyset 

tager til, lader endnu et Par smaa Sangfugle deres Røst 
høre, og de bronzevingede Duer lade Skoven gjenlyde af 
deres klagende Skrig, som ligner Kvægets fjerne Brøl. 
Svaler og Muursvaler bryde op, saåasnart Varmen er 
stærk nok til at lokke de mindre Insekter frem; BulbuPen 
viser sig paa Skovens Træer, og de smaa juveellignende 
Honningfugle (»Østens Kolibrier«) surre paa "deres 
funklende Vinger over de sig aabnende Blomster. « 

»Tilsidst nærmer sig den glødende Middag, Solen 
stiger høit, og hele den med Liv begavede Natur begynder 
at give efter for dens Straalers Tryk. De grønne, email- 
lerede Guldsmede fare endnu frem og tilbåge over 
enhver Pyt, forfølgende deres fine Bytte; men næsten alle 
andre vingede Insekter søge instinktmæssig Løvets Skygge. 
Rovfuglene kredse nu høit i Luften for åt udpille de 
mindre Fugle, der maatte være ude for at søge Frø og 
Larver. Egernerne fare fra Green til Green, udstødende 
deres korte skingrende Skrig, og Cicaden frembringer 
fra sin Palmestamme den øredøvende Musik, der har 
skaffet den det betegnende Navn »Skjærsliberen«. 

»Det er i Dagslysets fem første Timer, at Naturen 
synes bogstavelig at strutte af Liv og Bevægelse, Luften 
at være melodisk af Fuglenes Stemmer, Skoven at gjen- 
lyde af Insekternes Summen og Jorden at være opfyldt 
med enhver Form for dyrisk Tilværelse. Men naar 
Solen nærmer sig Middagslinien og Heden bliver stærkere, 
forandres Scenen paa en besynderlig Maade, og intet er 
mere paåafaldende end den næsten piinlige Stilhed, der 
afløser den aarle Morgens Liv. Ethvert Dyr forsvinder for 
at gjemme sig under Skovens tætte Bladdække; Fuglene 
søge Skygge; "selv om Sommerfuglene flagre et Øieblik i 
den glødende Sol, ile de dog strax tilbage til Træernes 

fugtige Læ, som om deres tynde Hud var bleven sveden 
ved at udsættes for Heden, om end kun for en kort 
Stund; og tilsidst hersker der såa dyb en Taushed, at 
man tydelig hører Uhrets Tikken, ja selv Hjertets Puls- 
slag blive hørlige. Bøflen lister sig nu til Sumpene og 
Vandløbene og skjuler sig lige til sit mørke Hoved og de 
skinnende Horn i Mudderet og Sivene; Elefanten vif- 
ter sig måt med Grene for at fordrive Fluerne, der plage 
den; og Hjortene samle sig i Grupper under Krattets 
Tag. Den lysegrønne Øgle rasler frem af det tørre Løv, 
springer op åd en Træstamme og standser mellem hvert 
Spring for at see sig nysgjerrig omkring. Træpikkeren 
lader Skoven give Gjenlyd af dens Næbs uafladelige Hamren 
påa den døde Bark, og Skildpadder plumpe keitet ned 
i det stille Vand, der afspeiler Isfuglens brogede 
Fjerdragt, medens den holder sin eensomme Vagt over 
det.« — 

»Saalænge Solen er paa sit Høieste, synes ethvert 
levende Væsen at undflye dens Straaler og dvæle i den 
dybeste Skygge. Selv Mennesket standser sit Arbeide, 
skuffet i alle sine Kunster for at undgaae den udmattende 
Glødhede; den Reisende, der har været paafærde siden 
Daggry, hviler til Middagsheden er ovre. Kvæget stønner 
i sine kvalme Hytter, og Hundene ligge plat påa Jorden 
med Benene strakte langt fra sig, ligesom for at bringe 
den størst mulige Deel af deres Legeme i Berøring med 
den kølige Jord. « 

»Som Dagen lider, kommer Naturen sig igjen af sin 
Døs og Mathed, Insekterne flagre igjen over de aabne 
Skovpletter, Fuglene vove sig ned endnu en Gang og de 
større Dyr luske ud af deres Skjul og drage afsted mod 
Dammene og Græsgangene. Den Reisende tiltræder igjen 

sin afbrudte Reise, og Landmanden, der er ivrig for at 
bruge de sidste Timer af den svindende Aften, iler med 
at optage Morgenens afbrudte Arbeider. De Fugle, som 
have gjort lange Nærings-Udflugter, sees nu at vende 
hjem igjen; Kragerne samle sig om et eller andet Kjær 
for at pladske i Vandet og bringe deres Fjer i Orden, 
førend de gaae til Hvile; Papegøierne sætte sig med 
øredøvende Larm paa Kronerne af Palmetræerne i Nær- 
heden af deres Reder, og Pelikanerne og Søfuglene 
" søge med tunge Vingeslag deres Vei tilbage til deres 
Rugeplads ved et eenligt Vandløb eller øde Dam. Tilsidst 
»synker Solen, som en Flamingo 
synker i sin Rede ved Nattens Frembrud,« 
Tusmørket falder påa, og Tusmørkets Fugle og andre 
Dyr vaagne af deres Middagssløvhed og lave sig til at 
nyde deres Aftenglæder. Aftensværmerne indtage nu 
de mere livligt tegnede Dagsværmeres Plads, som for- 
svinde med Dagslyset, utallige Biller flyve ubestemt om- 
kring i korte Ture, i den sig formørkende Skygge, og 
Natravnen (Caprimulgus) tumler sig i korte og hurtige 
Kredse over Sletterne og Pytterne for at forfølge dem og 
andre Natinsekter. « 

»Tilsidst kommer Mørket, og enhver Gjenstand taber 
sig i Nat og Dunkelhed, men stadig hæver sig en Mumlen 
af utallige Insekter fra den varme Jord. De frugtædende 
Flagermuus svinge sig ud fra de høie Grene, paa hvilke 
de have hængt om Dagen, og flokkes omkring Mango- og 
Tamarindtræerne; mod den graa Himmel seer man Uglens 
Flagren, forfølgende Natsværmerne med Vinger, såa bløde 
og dunede, at Luften neppe forråader deres Slag«. 

»Nu stiger Palmekatten ned fra Toppen af Kokos- 
træet, hvor den har sovet Dagen over, og den glindsende 

Genette dukker frem af sit hule Træ og lister sig langs 
med Grenene for at overraske de slumrende Fugle. I det 
af Duggen allerede fugtige Græs have St. Hansormene”) 
allerede tændt deres Smaragdlamper, og fra Buskene og 
Krattet udgaaer en Regn af Ildfluer, hvis bleggrønne 
Luer funkle i Midnatsmørket, indtil Dagen kommer igjen 
og bringer dem til at blegne. « 


") Indtil 3" lange; leve af Snegle ligesom de europæiske. 


Efterretning for Islænderne angaaende Blæreorm- 
sygdommen og Midlerne til at forebygge den”). 


Af 
Dr. med. H. Krabbe. 


Branat de Onder, som i såa høi Grad have bidraget til 
at forringe Islændernes Velvære, indtage Sygdomme hos 
Mennesker og Huusdyr en ikke uvæsenlig Plads. Meest 
voldsomme i deres Virkninger og derfor ogsåa meest 
frygtede have de været, naar de ere optraadte som øde- 
læggende Epidemier og i kort Tid have bortrevet mange 
Mennesker eller Dyr. Mindre fremtrædende, men derfor 
dog ikke mindre betydningsfulde ere saadanne Lidelser, 
som til Stadighed gjøre Skaar i en heel Deel Menneskers 
Årbeidsførhed eller formindske Landets Velstand ved at 
bevirke, at Kreaturerne ikke trives vel og derfor forringes 
i Værdi. Saadanne mere snigende, men stadigt virkende 
Onder vænnes man efterhaanden til og kommer let til at 
undervurdere. Og påa lignende Maade gaaer det, naar 
man vil modvirke dem: man er mere tilbøielig til i kort 
Tid at gjøre store Anstrengelser og Opoffrelser for at be- 


+) Denne Afhandling har Justitsministeriet ladet oversætte paa Is- 
landsk og trykke til Omdeling paa Island. 

kæmpe et Onde end til ved stadig Paapassenhed med for- 
holdsviis ringe Uleilighed at forebygge det. 

. En saadan Lidelse, som stadig er en Plage for mange 
Mennesker paa Island og ikke sjelden medfører Døden 
endog i en ung Alder, er Leversygen (lifrarveiki) eller, 
som den nu gjerne kaldes, Blæreormlidelsen (sullaveiki). 
Enhver Islænder vil sikkert hos Slægtninge eller Venner 
have seet Exempler paa den. Fra al den Tid, i hvilken 
der har været Læger paa Island, det vil sige, fra de 
sidste 100 Aar, har man Efterretninger om at den har 
været almindelig, og der er ingen Grund til at betvivle, 
at den ogsaa i de foregaaende Aarhundreder er fore- 
kommet ligesaa hyppigt som nu. Efter de Optegnelser, 
Hr. Distriktslæge Jon Finsen i et Tidsrum af 6 Aar har 
gjort i Øfjord og Thingø Syssel, måa man antage, at i 
det mindste 1 af 40—50 Islændere lider deraf i en saa- 
dan Grad, at Sygdommen kan kjendes og er meer eller 
mindre til Besvær; det vilde for hele Island for Tiden 
udgjøre omtrent 1500 Mennesker, og et lignende Antal i 
Forhold til Befolkningens Størrelse har sandsynligviis 
gjennem Aarhundreder til Stadighed lidt deraf. Sygdom- 
men forekommer ogsaa i andre Lande, men meget sjeld- 
nere, og dens store Hyppighed paa Island har derfor i 
høi Grad tildraget sig Fremmedes Opmærksomhed. I tid- 
ligere Tider ansaae man den paa Island for en Leverbe- 
tændelse; men ved at obducere Ligene af Mennesker, 
som vare døde deraf, har man lært, at Sygdommen er af 
en heel anden Natur, og at den bestaaer i at der ud- 
vikler sig et Slags Dyr, nemlig Blæreorme, rigtignok hyp- 
pigst i Leveren, men ogsaa undertiden i andre Organer, 
baade i Underlivet og andensteds i Legemet. Det har 
kun ved Obduktioner været muligt at erholde sikker 

Kundskab herom, og da en saadan Kundskab hos Lægerne 
kan komme mange Mennesker tilgode, måa det være en 
stærk Opfordring til ikke at vise Lægerne Uvillie, naar de 
ønske at obducere Liig; for den Afdøde selv kan det vel 
ikke være til nogen Nytte, men det kan lige saa lidt 
skade ham. 

Det var især efter Dr. Schleisners Reise i Island 
i 1847 at man lærte at opfatte Sygdommens Natur påa 
rette Maade, og Professor Eschrichti Kjøbenhavn har 
ved at undersøge de Blærer (sullir), som fandtes i Leveren 
hos Islændere, der vare døde af denne Sygdom, viist os, 
at de ere Dyr, og af hvad Slags. Da dette kunde 
forekomme mange utroligt, eftersom de see ud som 
Blærer med Vand og slet ikke ligne noget Dyr, fortjener 
Sammenhængen dermed nøiere at forklares, da det er af 
største Vigtighed at være overbeviist om, at det virkelig 
er Dyr. Ikke blot hos Mennesker, men ogsåa hos Køer 
og Faar, ligesom og hos Geder og Sviin findes Blære- 
orme, og ved at see dem nøiere efter vil man finde, at 
de høre til tre forskjellige Slags. 

Man finder saaledes meget almindelig i Nettet hos 
Faarene enkelte Blæreorme saa store som et Edder- 
fugleæg; men undertiden er der mange, og jeg har i 
Reykjavik engang seet 50 i eet Faar. River man for- 
sigtig den ydre omgivende Hinde istykker, da falder 
Blæreormen, — man har kaldt den Cysticercus tenui- 
collis, — som ligger løs indeni denne Kapsel, heel og 
holden ud, og vil ved sin Slaphed synke sammen og af- 
flades, saa at den danner en kredsrund flad Masse, om- 
trent som Indholdet af et Æg, man har helåt ud af 
Æggeskallen; den viser ikke Spor til Liv, men da den 
indeholder Vand, kommer den ved Berøring let i en 

bævrende Bevægelse. Sønderriver man Blæreormen, løber 
Vandet ud, og kun Hinden bliver tilbage. Har man 
faaet Blæreormen heel ud af sin Kapsel strax efter Slagt- 
ningen, og kommer man den da i en Skaal med lunkent 
Vand, såa at den faaer det lige såa varmt, som da den 
var i det levende Faar, saa lever den op igjen af sin til- 
syneladende livløse Tilstand, og man seer dens hinde- 
agtige Væg, uden at den forresten derved kommer til at 
flytte sig af Stedet, hist og her rynke sig og Rynkerne 
udbrede sig bølgeformigt. Det er let at faae denne 
mærkværdige Bevægelse at see og at overbevise sig om, 
at den udgaaer fra Dyret selv, thi den sees netop tydeligt, 
naar Vandet i Skaalen er i fuldkommen Ro. Paa hver 
af disse Blærer bliver man let opmærksom paa en frem- 
ragende Deel, som er mere hvid og uigjennemsigtig, og 
som man kunde troe var Hovedet med en Mundaabning. 
Dette forholder sig dog ikke ganske saaledes. Det er 
nemlig en huul men blind Forlængelse, som er krænget 
ind i sig selv og saaledes faaer Udseendet af at have en 
Aabning i Spidsen; ved et jevnt Tryk fra Blæren udefter 
kan man fåae den indkrængede Deel frem, og naar dette 
er skeet fuldstændig, vil man finde, at den ender med 
en lille Knop, neppe såa stor som et Knappenaalshoved. 
Ved Hjælp af et stærkt Forstørrelsesglas finder man nu, 
at denne lille Knop har en ganske særegen Bygning, idet 
den bærer en Krands af nogle og 30 smaa Kroge og 
udenfor disse 4 runde Skiver; men disse Dele ere altfor 
smaa til at sees med det blotte Øie. Den lille Knop 
med Krogene, der saaledes var skjult i den hvide For- 
længelse paa Blæreormen, har nøiagtig samme Udseende 
og Bygning som Hovedet af den almindeligste Bændelorm 
hos de islandske Hunde (Taenia marginata), og er i 

Virkeligheden ikke andet; thi man veed nu, at den bliver 
til denne Bændelorm, nåar en Hund fortærer Blæreormen 
eller blot den hvide Forlængelse påa Samme. Naar man 
ved Slagtningen lægger Nettet sammen for at smelte Fedt 
deraf, river man gjerne Blæreormen af og kaster den til 
Siden, og det vil da sjelden mangle, at den bliver for- 
tæret af en eller anden Hund, som er tilstede for at 
mætte sig med Affaldet af de Dyr, der slagtes. Efterat 
Hunden har slugt Blæreormen, vil denne blive opløst ved 
Fordøielsen i Maven, paa det lille Hoved med Krogene 
og Sugeskaalene nær; thi dette befinder sig tvertimod 
vel i sine nye Omgivelser. Det er ikke blot i Stand til 
at modstaae Fordøielsens Indvirkning, men bliver ganske 
livligt, bevæger sine Kroge og de 4 Sugeskiver og hefter 
sig ved Hjælp af disse Redskaber fast et Sted i den for- 
reste Deel af Tarmene. Den bageste Ende forlænger sig 
efterhaanden, afdeler sig paatvers, saa at den bliver led- 
deelt, og idet Leddene tiltage i Antal og Størrelse, vil 
den efter et Par Maaneders Forløb være udvoxen til er 
3 Fod lang Bændelorm. At der findes saadanne Bændel- 
orme i Hundene, er vel kun de Færreste bekjendt, da 
man ikke let falder påa at slagte Hundene og see efter, 
hvad der er i Tarmene. Derimod have vistnok mange 
seet, at der tidt findes lange hvide Bændelorme i Tar- 
mene hos Faarene; man kan see dem skinne igjennem 
Tarmens Væg, og naar denne rives over, vælte de frem. 
Denne Bændelorm hos Faaret ligner vel den hos Hunden, 
men hører dog til et ganske andet Slags, og vi vide ikke, 
hvor Faaret faaer den fra. 

At Blæreormene hos Faaret ved at fortæres af Hunde 
voxe ud til Bændelorme er noget, man først har faaet at 
vide for omtrent 10 Aar siden, da en Læge i Tydskland, 


285 


Dr. Kichenmeister, faldt paa den Tanke, at visse 
Slags Bændelorme opstode paa denne Maade, og han over- 
beviste sig derom ved Forsøg, idet han lod flere Hunde 
fortære saadanne Blæreorme, og naar han da nogen Tid 
derefter dræbte Hundene, fandt han, at Bændelormene 
netop havde en Størrelse, som svarede til den Tid, der 
var forløben siden Blæreormene kom ind i Hunden. Hvad 
der ledede ham til denne Formodning var, at man alle- 
rede længe havde været opmærksom paa, at Blæreormenes 
Hoveder ganske lignede Bændelormenes. 

Medens man hos Blæreormene aldrig finder Æg, er 
dette derimod hos Bændelormene Tilfældet i en forbau- 
sende Gråd. Som det ovenfor blev sagt, holder Bændel- 
ormen sig fast i Tarmene ved Hjælp af Krogene og Suge- 
skiverne påa det lille Hoved, som kun har disse Red- 
skaber og ikke nogen Mund; thi Bændelormene indsuge 
Næring gjennem hele deres Overflade, som overalt er 
badet i de fordøjiede Fødemidler, der egenlig vare be- 
stemte for Hunden, men for en Deel komme Ormene til- 
gode. Bændelormen bliver bagtil bredere, idet dens Led 
tiltage i Størrelse, og de bageste Led ere opfyldte af Tu- 
sinder af Æg, der ere for smaa til enkeltviis at kunne 
sees med det blotte Øie; tænker man sig dem nemlig 
liggende tæt ved hinanden, vil et Antal af 4550 kunne 
ligge i en enkelt lige Række af en Tommes Længde. 
Naar de bageste Led have naaet deres fulde Størrelse og 
ere opfyldte med Æg, løsnes de og gaae bort fra Hunden 
med dennes Exkrementer; dette kan gjentåge sig mange 
Gange, idet Bændelormen kan leve længe i Hunden og 
bestandig frembringer nye Led. Man kunde nu ikke 
vente, at alle de Tusinder, ja Millioner af Æg, som såa- 


ledes frembringes, skulde dannes til ingen Nytte; men 

ligesom der af et Andeæg kan fremkomme en Ånd, af et 
Torskeæg en Torsk og saaledes fremdeles, maatte man 
ogsaa have al Grund til at troe, at der af et Bændelormæg 
maatte kunne fremkomme en Bændelorm, og dette for- 
holder sig ogsaa ganske vist rigtigt, om det end skeer ad 
en Omvei. Bændelormæggene blive nemlig ikke til Bændel- 
orme i det Dyrs Tarmkanal, hvor de ere dannede; thi 
da maatte en Hund, som havde een Bændelorm, inden 
ret lang Tid faae mange Tusinder af samme Slags, og 
med den Årt, hvorom her er Tale, er dette i alt Fald paa 
ingen Maade Tilfældet; man finder nemlig som oftest kun 
nogle faa, og jeg har ved at eftersee Tarmene hos over 
600 Hunde i Danmark og paa fsland kun een Gang i 
Danmark truffet en Hund, som havde 15 af dem og paa 
Island een som havde 24. Men vi vide jo ogsaa, at 
Hunden faaer denne Bændelorm ved at fortære Blære- 
ormen i Nettet hos Faaret, og det er da naturligviis til 
en saadan at Bændelormens Æg maatte blive. Men hvor- 
ledes kan da dette gaae til? vil man spørge. 

Tidligere, da man ikke vidste, at Blæreormene kunde 
blive til Bændelorme, troede man, at de saavelsom andre 
Indvoldsorme og mange andre smaa Dyr, om hvilke man 
ikke vidste, hvor de kom fra, opstode, som man udtrykte 
sig, »af sig selv«, det vil sige: ved en ny Skabelse, vel 
ikke af intet, men af det forhaandenværende Stof, f. Ex. 
af »fordærvede Vædsker«. Efterhaanden som man lærte 
flere og flere af disse Dyrs Udvikling at kjende, maatte 
man indsee, at ethvert Dyr har Forældre eller i det 
mindste en Moder, og at det, at et Dyr opstaaer »af sig 
selva, kun er en Talemaade, hvormed man kan søge at 
skjule sin Uvidenhed, og hvorved man afholdes fra nøiere 
Efterforskninger; og dette gjælder om Miderne, der findes 

hos de skabede Faar, ligesaa vel som om Blæreormene. 
Ved at indgive Faar Æg af den Bændelorm hos Hunden, 
som denne faaer ved at fortære Blæreormen af Faarets 
Net, har man fundet, at Faaret faaer netop dette Slags 
Blæreorme, og man er ved nøiagtige Undersøgelser kom- 
men efter, hvorledes dette gaaer til, Naar Faaret har 
slugt Æg af Hundens Bændelorm, udklækkes Ægget i 
Faarets Tarme, og en lille Unge slipper ud, som naturligviis 
iBegyndelsen er endnu mindre end Ægget. Den er forsynet 
med sex smaa Kroge, og ved Hjælp af disse borer den sig ind 
i Tarmens Væg; naar den da kommer ind i en lille blod- 
førende Aare, rives den afsted med Blodstrømmen og 
stopper først et eller andet Sted, hvor Aaren er for snever 
for den, eller den påa anden Maade møder en Forhindring. 
Her voxer den da og bliver efterhaanden til en saadan 
Blæreorm, som ovenfor blev beskreven. Den vil rigtig- 
nok med Blodet lige saa vel kunne komme andre Steder 
hen som netop til Nettet, men da den kun udvikler sig 
der, maa man antage, at den kun paa dette Sted finder 
Betingelserne for at kunne trives og voxe, medens den 
påa andre Steder gaaer tilgrunde. At Faarene ofte kunne 
komme til at sluge Æg af Hundens Bændelorme er ikke 
saa forunderligt, da de efter at være bortgaaede fra Hun- 
den spredes rundt omkring påa Jorden og da let med 
Græsset kunne. optages af Faarene. 

Foruden denne Blæreorm i Nettet findes en anden 
Art i Hjernen hos Faaret og undertiden, men meget 
sjeldnere, hos Oxen. Den er Aarsag til den paa Island 
vel bekjendte Sygdom, som kaldes Dreiesygen (håfudsått). 
Hos ethvert dreiesygt Faar vil man et eller andet Sted i 
Hjernen finde en Blæreorm, der meget ligner den i 
Nettet og ved sit Tryk paa Hjernen gjør, at Faaret bliver 

fortumlet. Tager man den forsigtigt ud, naar Faaret er 
slagtet, vil man finde, at den ligeledes bestaaer af en 
tyndhindet Blære, der indeholder Vand. Den kaldes 
Coenurus cerebrålis og udgjør en særegen Art, som 
let kjendes fra den foregaaende derved, at den er for- 
synet med mange Bændelormhoveder af en lignende Byg- 
ning som hos den i Nettet og ligesom hos denne skjulte 
hver i en lille hvid Udvæxt. Disse Udvæxter sidde gjerne 
i større Antal, ofte flere 100, samlede i en Strækning 
opåa den ene Side af Blæren. Naar den fortæres af en 
Hund, forholder den sig ganske paa samme Maade som 
Blæreormene fra Nettet, idet Blæren opløses, medens 
Hovederne voxe ud til Bændelorme og disse Bændelormes 
Æg igjen ved at gaae bort fra Hunden og med Græsset 
at komme ind i Faar blive til Blæreorme. Men de kunne 
kun trives og udvikle sig i Hjernen, og det er kun i de 
yngre Faar, i det første Par Aar, at de have let ved at 
udvikle sig; hos ældre Faar hører det i alt Fald til Sjel- 
denhederne. At det hænger saaledes sammen med Dreie- 
sygens Oprindelse, er påa det fuldstændigste blevet godt- 
gjort ved Forsøg. " Naar man indgiver et Faar en større 
Mængde Æg af denne Bændelorm hos Hunden (Taenia 
Coenurus), men ogsaa kun af denne bestemte Art, da 
udvikler Dreiesygen sig ikke langsomt som ellers sæd- 
vanligt, men der opstaåaer en hurtigere dræbende Hjerne- 
betændelse hos Faaret, idet der fremkommer en Mængde 
smaa Blæreorme påa een Gang; Sygdommen begynder da 
altid efter en bestemt Tids Forløb, nemlig 15 Dage efter 
at Faaret har slugt Bændelormæggene. Man har gjort 
dette Forsøg baade i Kjøbenhavn og andre Steder, altid 
med det selvsamme Resultat. Det vil heraf være ind- 
lysende, at det beroer paa en Vildfarelse, nåar mange 

påa Island troe, at Dreiesygen er arvelig. Den kan kun 
opstaae påa denne ene Maade, og naar nogen mener at 
have seet Exempler paa dens Arvelighed, da kan Kjends- 
gjerningen, hvortil han støtter sig, gjerne være rigtig, 
men Slutningen beroer paa en urigtig Forklaring. 

Da den Blæreorm, som foraarsager Dreiesygen, er 
meget sjeldnere end den, der findes i Nettet, vil ogsaa 
den tilsvarende Bændelorm hos Hunden være sjeldnere;, 
men da den er forsynet med mange Hoveder, vil Hunden, 
som fortærer den, ogsaa påa een Gang kunne faae et 
større Antal Bændelorme. Begge Dele fandt jeg fuld- 
kommen bekræftet ved mine Undersøgelser af Hundene 
paa Island, og jeg fandt flere Gange 150—180 af denne 
Bændelorm i een Hund. Den ligner meget den fore- 
gaaende Art, men er noget mindre og ved flere andre 
Kjendetegn bestemt forskjellig fra den, såa at man med 
Sikkerhed kan adskille dem, nåar man er nøie bekjendt 
med disse Dyr. Da jeg i Juli 1863 besøgte Hr. Distrikts- 
læge Joseph Skaptason i Hnausum, var han saa god 
at overlade mig nogle Hunde til Undersøgelse, og jeg 
fandt i den ene af dem 44 Bændelorme af denne Årt; de 
vare såa smaa, at jeg kunde see, at de ikke kunde være 
mere end 8$—14 Dage gamle. Da jeg derefter sagde til 
Skaptason, at denne Hund for saa lang Tid siden nød- 
vendigviis maatte have fortæret Blæreormen af Hjernen 
hos et dreiesygt Fåaar, lod han høre ad, og det forholdt 
sig ganske rigtigt saaledes: netop for 14 Dage siden var 
et dreiesygt Faar blevet slagtet der, og denne Hund havde 
været tilstede, da Hovedet blev skaaret i Stykker. 

Et tredie Slags Blæreorme, og netop det, som her 
vedkommer os meest, findes i Leveren og Lungen baade 
hos Faar og Køer (ogsaa hos Geder og Sviin), og det er 


290 


den samme Årt, som findes hos de Mennesker, der have 
Blæreormlidelsen. Man har kaldt den Echinococcus. 
Denne Blæreorm er let at kjende fra de to andre derved, 
at man med det blotte Øie ingen Hoveder kan opdage 
påa den. Hos Mennesket kan den blive overmaade stor, 
og den hår då temmelig tykke Vægge; men hos Køer og 
Faar bliver den sjelden såa stor, idet den døer tidligere 
og skrumper ind til en steenagtig Masse. Naar den 
findes hos Mennesker, er det hyppigst i Underlivet, og 
den kan findes i stort Antal; Underlivet udspiles derved 
stærkt, og ved at trykke paa forskjellige indvendige Dele 
frembringer den forskjellige Lidelser; ikke sjelden opstaae 
Forbolninger omkring den, især efter et Stød eller Fald. 
Blærerne kunne påa denne Maade af sig selv komme ud 
giennem Huden, efterat denne er bolnet igjennem, og da 
den Syge påa denne Maade med mindst Fåre kan be- 
fries for sine Lidelser, benytte Lægerne ogsaa kunstig 
denne Helbredelsesmaade for at fåae Blærerne ud, enten 
ved at gjøre Indstik eller, som Jon Finsen har gjort 
hos mange med lykkeligt Udfald, ved at ætse Huden 
igjennem. Men Blærerne kunne ogsåa ved Forbolning 
bane sig Vei ind i Lungerne, i Tårmene eller andre Red- 
skaber, og dette kan da let blive farligt og medføre 
Døden. — Undersøger man den indvendige Side af disse 
Blæreormes Væg med et stærkt Forstørrelsesglas, da fin- 
der man i mange af Blærerne utallige Bændelormhoveder; 
men de ere overmaåde smaa, mange Gange mindre end 
hos de to andre Årter, skjøndt forresten af lignende 
Udseende.  Fortærer en Hund en saadan Blæreorm, 
voxe ogsaa dens Hoveder i Hundens Tarmkanal ud til 
Bændelorme (Tåaenia Echinococcus); men disse blive 
ikke ret store, i det allerhøjeste 1 Tomme lange, naar de 

ere heelt udvoxne. Til Gjengjæld findes de da i over- 
maade stort Antal, gjerne i Tusindviis, da Blæren inde- 
" holdt Tusinder af Hoveder. I hver af disse smaa Bændel- 
orme dannes der Tusinder af Æg, og Antallet af denne 
Bændelorms Æg, som bortgaae fra en Hund, i hvilke den 
findes, kan blive uhyre stort, da Ormenes ringe Størrelse 
opveies af deres store Antal. Ogsaa disse Æg komme 
ved Græsningen ind i Kreaturerne og blive hos dem til 
Blæreorme, naar de naae hen i Leveren og Lungen. 
Man er kommen til Vished herom ved Fodringsforsøg, 
som ere gjorte i de senere Aar; men Naturforskerne have 
været i Tvivl, om Blæreormene hos Menneskene vare 
ganske af samme Art, som dem der findes i Lunger og 
Lever hos Køer og Faar. At dette dog virkelig er Til- 
fældet, maa nu ansees for afgjort, og det lykkedes mig 
påa Island ved Jon Finsens Hjælp at fåaae denne lille 
Bændelorm udviklet hos Hundehvalpe, der vare fodrede 
med Blæreorme af Mennesker; for at være vis paa at 
Hundene ikke iforveien skulde have denne Bændelorm, 
havde Finsen til Forsøgene netop taget Hvalpe, som han 
havde holdt indespærrede, saa at de ikke kunde faae 
Blæreorme af Huusdyr at æde. Ogsaa i Tydskland er det 
i samme Aar lykkedes en Læge at faae Vished om Sagen 
ved et lignende Forsøg. 

Disse tre Slags Blæreorme, af hvilke den sidste især 
er af stor Betydning, fordi den ikke blot findes hos 
Dyrene, men ogsaa hos Mennesker, forekomme ogsaa i 
andre Lande, men ikke nær såa hyppigt som paa Island. 
Man kjender ogsaa den samme Blæreormlidelse hos Men- 
nesker i Kjøbenhavn, men den forekommer der meget 
sjelden, saa at en Læge, der har mange Syge at be- 
handle, i hele sin Levetid ikke faaer såa mange at see 

med denne Sygdom, som han i mindre end en Maaned 
kan faae at see paa Island. Da disse Blæreorme alle 
blive til Bændelorme hos Hundene og igjen stamme fra 
Æggene af disse, maatte man ogsaa vente, at de islandske 
Hunde havde særdeles mange Bændelorme, og for at faae 
Oplysning herom var det mig påa min Reise i Island såa 
meget om at gjøre at faae et stort Antal Hunde under- 
søgt, hvortil ogsaa mange med Redebonhed vare mig be- 
hjælpelige. Jeg havde, for at håve et Maal til Sammen- 
ligning, i Løbet af nogle Aar undersøgt 500 Hunde i og 
omkring Kjøbenhavn, men derved fundet, at disse Bæn- 
delorme vare en Deel hyppigere hos ældre Hunde end 
hos dem, der vare under eet Aar gamle, Paa Island 
undersøgte jeg 100 Hunde, som vare over eet Aar, og 
af de danske vare 317 over eet Aar, hvorfor jeg kun 
tager disse til Sammenligning. Hos disse Hunde fandtes 


danske islandske 

Hunde. Hunde. 
Taenia marginata  shos 20 af 100 hos 75 af 100: 
—  Coenurus » 155000 »… 18 » 100 
—  Echinococcus » 0,6 » 100 »… 28 » 100 


Medens i Kjøbenhavn een af fem Hunde har en eller 
anden af disse Bændelorme, findes de paa Island hos fire 
af fem Hunde, og netop den sidste Art, som er den far- 
ligste, fordi den foranlediger Blæreormsygdommen hos 
Menneskene, findes hos de islandske Hunde 47 Gange 
saa hyppigt som hos de danske. Men det er ikke blot 
Antallet af de Hunde, som have disse Bændelorme, der 
er langt større paa Island end i Danmark; ogsaa Antallet 
af Bændelorme i den enkelte Hund er meget større, og 
da der hos de islandske Hunde desuden findes fem andre 
Slags Bændelorme, som forøvrigt ikke vedkomme os her, 

da de ikke have noget med Blæreormlidelserne at gjøre, 
vil man paa Island sjelden træffe en Hund, der ikke har 
Bændelorme, noget som vistnok de færreste Islændere 
havde anet. 

Naturen låder disse Orme frembringe en såa uhyre 
Mængde Æg, fordi kun de allerfærreste naae til deres 
Bestemmelsessted, hvor de kunne komme til Udvikling, 
medens den største Deel gaaer tilgrunde. Der skal nemlig 
et særligt Held til at ikke blot disse Æg blive slugte af 
et saadant Dyr, i hvilket de kunne komme til Udvikling, 
da de kun kunne udvikles i ganske bestemte Arter af 
Dyr, men ogsaa til at de udklækkede Unger føres hen 
netop i den Deel af dette Dyrs Legeme, hvor det kan 
skee. Imidlertid vil man ikke undres over, at dette dog 
kan blive Tilfældet hos Faar og Køer, der leve af Græs; 
vanskeligere har man dog maaskee ved at forestille sig, 
hvorledes det kan gaae til hos Mennesket, og at Hun- 
denes Bændelorme skulde være Skyld i Menneskenes 
Blæreormlidelser. Men man maa huske paa, i hvor mang- 
foldig Berørelse Mennesket kommer med Hunden mere 
end med nogetsomhelst andet Dyr, og med hvilken Sorg- 
løshed dette finder Sted, da Hunden viser saa stor Hen- 
givenhed for Mennesket, og man ikke aner nogen Fare 
fra dens Side. Baade Børn og Voxne lege og tumle med 
Hundene; man klapper dem og låder dem endog slikke 
sig; de færdes stadig i de menneskelige Boliger, og vel 
især om Vinteren, naar baade Mennesker og Dyr trænge 
til Varme. De ere gjerne tilstede ved Maaltiderne og 
søge vel ogsaa undertiden op i Sengen; jeg hår endog 
hørt, at man ikke sjelden lader dem slikke Askene”) iste- 


+) Askur er en Benævnelse for et Slags lave Træbøtter med Laag, 
hvoraf Islænderne spise Søbemad som af en Tallerken, 

detfor at vaske dem rene. Da der ikke findes nogen is- 
landsk Bæ”), hvor der ikke er Hunde, og over en Fjerde- 
deel af disse har Masser af de farlige smaa Bændelorme, 
vil der fra mangfoldige Hunde stadig bortgaae Tusinder 
af disses Æg. Det skeer vel meest, nåar Hundene af- 
lægge deres Exkrementer, men derved kan der let blive 
nogle Bændelormled med Æg hængende ved Tarmaab- 
ningen, hvorfra de kunne slæbes videre omkring; ogsaa 
kunne Bændelormled undertiden afgaae, uden at der følger 
Exkrementer med. De for det blotte Øie usynlige Æg 
kunne derved komme mange Steder hen, hvor man mindst 
skulde formode det, og om end mange Tusinde Æg gaae 
tilgrunde, vil dog af og til et finde Vei ind i Menneskets 
Mund og lægge Spiren til langvarige Lidelser. Hvor tidt 
klapper og stryger man ikke Hundene, og hvor tidt 
bringer man ikke en Finger ind i Munden eller berører 
Fødemidlerne med Hænderne, uden at man just lige ifor- 
veien har vasket dem! Mangel paa Reenlighed vil natur- 
ligviis altid begunstige Overførelsen af Æggene; men om 
end det kolde Klima og den uheldige Bygningsmaåde paa 
Island bidrager endeel til at vanskeliggjøre Reenholdelsen, 
vilde dog meget i denne Henseende kunne forbedres ved 
mere Omhu fra Befolkningens Side, naar den opfordredes 
dertil ved Kjendskab til Faren. 

Medens saavel Mennesker som Faar og Køer faae 
deres Blæreorme fra Hundene, faae disse deres smaa 
Echinokokbændelorme væsenlig kun fra de to sidstnævnte ved 
at fortære Lunger og Levere med Blæreorme, og jo flere 
af disse de indeholde, desto lettere blive de et Bytte for 
Hundene, då Indvoldene i saa Tilfælde bortkastes" som 


+) En Bondegaard paa Island kaldes bær. 

ubrugelige til Føde for Mennesker. Det vil derimod vist- 
" nok være sjeldnere, at Hundene faae Leilighed til at for- 
tære Blæreorme, som bortgaae fra Mennesker. Det store 
Antal Faar i Forbindelse med den overdrevne Mængde 
Hunde maa derfor ansees for en væsenlig Aarsag til 
at saa mange Islændere lide af Blæreormsygdommen. Da 
Velstianden beroer påa Faareholdets Blomstren, kan dette 
naturligviis ikke hæves; men det lønner sig altid bedre 
at holde færre Huusdyr, som ved en omhyggeligere Pleie 
trives vel, end mange og daarlige. Blæreormene gjøre 
altid meer eller mindre Skade, idet de leve paa det Dyrs 
Bekostning, hvori de findes, og hindre Indvoldenes regel- 
mæssige Virksomhed, selv naar de ikke, som naar de 
foraarsage Dreiesyge, nødvendigviis medføre Døden, og 
det vilde derfor være. til Gavn for Huusdyravlen, saa vidt 
muligt at holde dem frie for disse Snyltedyr. Hundene 
ere ganske vist uundværlige paa Island for Faareholdets 
Skyld, men enhver Islænder maa vistnok indrømme, at 
der findes langt fiere af dem end der paa nogen Maade 
er nødvendigt. Hvis der ingen Hunde var, vilde hverken 
Mennesker eller Dyr kunne fåae Blæreorme. Da de 
imidlertid ikke ganske kunne afskaffes, ville Blæreorm- 
lidelserne heller aldrig fuldstændig kunne forhindres; men 
det er aabenbart, at jo færre Hunde der er, desto mere 
vil denne Fare ved Hundeholdet formindskes, og det maa 
derfor i høi Grad tilraades, ikke at holde flere Hunde 
end der er strengt nødvendigt. Paa Færøerne, hvor 
Blæreormlidelserne ere meget sjeldnere og ikke kjendes 
hos Mennesket, har man allerede i lang Tid baaret sig 
saaledes ad, rigtignok ikke af denne Grund, då man først 
for nylig har lært Hundenes Skadelighed i denne Hen- 
seende at kjende; men for at forebygge den Skade, de 

overflødige Hunde kunde gjøre ved at bide Faarene, er 
det allerede 1698 ved en Forordning bestemt, at der ikke 
maa holdes flere Hunde, end Sysselmanden og de bedste 
Mænd i Bøigdelagene ansee for nødvendige. Man har 
strengt overholdt dette, og der findes derfor påa Fær- 
øerne forholdsviis meget faa Hunde, skjøndt de der ere 
lige saa nødvendige som paa Island. Medens det i Rey- 
kjavik vrimler af unyttige Hunde, seer man i Thorshavn 
påa Færøerne ikke en eneste, og medens jeg paa Island 
med Lethed fik over 100 Hunde til at undersøge, vilde 
"jeg paa Færøerne i det høieste have kunnet fåaåae en 
enkelt, der var aflægs og ubrugbar. De Hunde, som ikke 
ligefrem ere nødvendige, holder man kun for sin For- 
nøielse, men denne maa dyrt betales med Tåb af Sund- 
heden baade hos Mennesker og Faar. Desuden, om end 
Hundene fodres knapt og ikke koste meget at holde, for- 
tære de dog altid noget, som med større Nytte kunde 
anvendes paa en anden Maade. 

Ved Siden af at indskrænke Hundenes Antal til det 
mindst mulige kunde der dog ogsaa gjøres andet for at 
forebygge Blæreormlidelserne. Det vilde navnlig være af 
Vigtighed saa vidt muligt at holde Hundene frie for 
Bændelorme. Hundene selv lide ikke synderligt derved, 
og det er derfor ikke for disses egen Skyld, men for 
Menneskenes og Faarenes, at det vilde lønne sig at være 
opmærksom i denne Henseende. Og ligesom det altid er 
bedre at forhindre, at et Onde opstaaer, end senere at 
skulle søge at faae Bugt med det, saaledes vilde Hovedsagen 
ogsaa være at forhindre Hundene i at faae disse Bændel- 
orme, og da vi nu vide, hvorledes de påadrage sig dem, 
vil man ogsaa være istand dertil. Man maa altsaa søge 
at forhindre, at Hundene fortære Indvolde af Dyr, som 

indeholde Blæreorme, især Lunger og Levere, som ere 
opfyldte dermed, eller Hoveder af dreiesyge Faar. Saa- 
danne Dele bør nedgraves eller paa anden Maade til- 
intetgjøres, for at de ikke skulle gjøre Skade, og Hundene 
som i andre Lande altid helst fodres med kogte Føde- 
midler. Da det imidlertid selv ved al Agtpaagivenhed 
ikke vilde være muligt at forhindre, at Hundene dog 
undertiden fik disse Bændelorme, kunde man ogsaa tænke 
påa åt skaffe dem af med dem igjen, og dette lader sig 
ogsaa gjøre ved visse afførende Lægemidler. Den 
engelske Læge Dr. Leared har hertil anbefalet et ost- 
indisk Plantestof, et rødt Pulver, som kaldes Kamala, og 
ved at prøve det paa en Deel. Hunde i Reykjavik har jeg 
ogsaa fundet det ret virksomt. Det kan derfor ogsaa an- 
befales, nåar nogen vil benytte det hos Hundene, og 
meest Anledning dertil vilde der være, naar paafaldende 
mange Faar paa et Sted angribes af Dreiesyge. Der 
vilde da være god Grund til at tage de Hunde, som man 
nærmest maatte have mistænkt for at have de skyldige 
Bændelorme, i Kuur. Man kan give Hunden et Qvintin 
af Pulveret om Morgenen og et om Aftenen. Naar man 
ryster det sammen med Vand i en Flaske og derpaa 
med en Skee helder det ind gjennem Mundvigen, tager 
Hunden det uden Vanskelighed, da det ikke har nogen 
ilde Smag. Man har andre Steder ved disse Forholds- 
regler med Held modarbeidet Dreiesygen; saaledes har 
en Landmand Nathusius i Nærheden af Magdeburg i 
Tydskland ved altid at nedgrave de dreiesyge Faars 
Hoveder og give Hundene Ormemidler bragt det til, at 
medens han før mistede 20 af 100 Faar om Aaret, er 
hans Tab nu kun 1 eller 2. 

Man burde strax afskaffe alle de Hunde, der kunne 
undværes, og for Fremtiden altid kun lade saa mange 
Hvalpe leve, som vilde behøves for efterhaanden at er- 
statte de gamle, naar de døde. Da de fleste islandske 
Hunde for Tiden have Bændelorme, vilde selv et ind- 
skrænket Antal endnu i adskillige Aar kunne gjøre Skade. 
Det vilde derfor være at tilraade, snarest muligt at faae 
dem erstattede af nye, som vare frie for Orme, og dette 
kunde lade sig gjøre, naar man foreløbig lod såa mange 
… Hvalpe leve, som kunde erstatte det nulevende Antal af 
nødvendige Faarehunde, søgte at holde dem frie for Bæn- 
delorme, og saasnart de vare gamle nok til at gjøre Nytte, 
dræbte alle de ældre Hunde, hvorved deres Orme vilde 
ødelægges. Paa denne Maade vilde man hurtigere opnaåe 
at faae bændelormfrie Hunde, end naar man lod Sagen 
gaae sin vante Gang. 

Hovedsagen bliver, at holde saa faa Hunde som 
muligt, at forhindre at de, man ikke kan undvære, finde 
Leilighed til at fortære Blæreorme, og ved Siden deraf 
at iagttage den største Reenlighed i Forholdet til Hundene. 
Reenlighed baade med Hensyn til sit eget Legeme, til 
Fødemidlerne og i alle huuslige Forhold forøger Menneskets 
Velvære og hjælper til at bevare Sundheden ved at for- 
hindre Udviklingen af alt Slags Utøij, saavel udvortes, som 
Luus og Fnatmider, som indvortes, hvortil Blæreormene 
maa regnes. Man bør derfor ikke give sig for meget 
af med Hundene og ikke lade dem komme ind i Bad- 
stuerne eller andre Steder, hvor de kunne besudle 
Sengene, Spiseredskaberne eller Fødemidlerne ved at 
komme i Berøring med disse Ting, og om Natten hellere 
. lade dem have Ophold i et særskilt Rum i Staldene lige- 
som de andre Huusdyr, istedetfor at give dem Plads i de 

menneskelige Boliger; nåar Hundene. vænnes dertil fra 
smaa af, lader det sig nok gjøre. 

Naar man med den Overbeviisning for Øie, at Hun- 
dene ved deres Bændelorme ere Skyld i Dannelsen af 
Blæreorme hos Mennesker og Dyr, fulgte de her givne 
Raad, vilde dette Onde efterhaanden blive sjeldnere og 
mange Lidelser forebygges. De, som allerede ere an- 
grebne deraf, ville naturligviis ikke helbredes derved, og 
de gavnlige Følger vilde neppe spores førend efter en 
Menneskealder. Da man heller ikke hos alle kan vente 
sig den fornødne Iver og Paapassenhed, staaer det ikke 
til at vente, at Sygdommen ganské skulde kunne ud- 
ryddes eller endog blive fuldt saa sjelden som i andre 
Lande. Men kunde man endda kun formindske dens 
Hyppighed til det Halve eller Trediedelen, vilde allerede 
meget være vundet, og dette er ikke noget uopnaaeligt 
Maal for Islænderne at tilstræbe, efterat de ere gjorte be- 
kjendte med Sagens Sammenhæng. 


Bestræbelserne for at udfinde Jordens Størrelse 
og Skikkelse. 


Af Lector Freuchen. 


Brandt de store Opgaver, som igjennem Åarhundreder 
have beskjæftiget Mathematikerne, Astronomerne og Phy- 
sikerne, indtager Bestemmelsen af Jordens Størrelse og 
Skikkelse en fremragende Plads. Foruden den Betydning, 
som Løsningen af denne Cpgave har fælleds med enhver 
anden Opklaring af vor Jordklodes Forhold, har den til- 
lige stor Vigtighed, fordi Jordens Tverlinie er det Maal, 
hvormed alle Afstande i Verdensrummet maales. Der er 
ogsaa faa eller maaskee ingen videnskabelig Opgave, paa 
hvis Løsning der i Tidernes Løb er anvendt saa store 
Kræfter; Videnskabens største Mestere” have offret den 
deres Tid, Regjeringerne i næsten alle Lande have 
sat en Ære i at anvende betydelige Summer derpaa, kost- 
bare Expeditioner ere udsendte for at anstille Maalinger i 
Jordens fjerneste Egne, rigt udstyrede Observatorier, som 
det i Pulkova, have reist sig; alt, hvad den mekaniske 
Kunst har kunnet udrette, er bleven anvendt for at bringe 
Instrumenterne til den høie Grad af Fuldkommenhed, påaå 
hvilken de nu staae. Men til Gjengjæld have disse utrætte- 
lige Bestræbelser for at besvare det egenlige Hoved- 

spørgsmaal virket tilbage påa Videnskabens og Kunstens 
Udvikling i andre Retninger; mangfoldige andre Spørgs- 
maal ere deels ved samme Leilighed blevne undersøgte, 
deels ere de fremkaldte ved Undersøgelserne over Jordens 
Skikkelse. Det er gaaet her som saa ofte i Videnskabens 
Historie, den grundige Stræben efter at vinde Klarhed i 
et Forhold har ved sin befrugtende og vækkende Ind- 
flivdelse havt en middelbar Betydning, som maaskee er 
fuldt saa stor som den umiddelbare. 

Der er i Mennesket nedlagt en Tilbøielighed til at 
betragte og til åt stræbe efter at forklare alt hvad der 
omgiver det; alle Folkeslags Mythologi vidner derom. Det 
kan saaledes ikke undre os, at vi meget tidligt finde en 
Stræben efter at angive Jordens Skikkelse; men lige såa 
naturligt er det, at Meningerne derom maatte være høist 
ufuldkomne; man maatte gaae ud fra det man havde seet, 
og saaledes bleve Forestillingerne dannede efter de til- 
fældige stedlige Forhold. Bjergbeboerne. tænkte sig Jorden 
som et stort Bjerg, bag hvilket Solen skjuite sig om 
Natten; for Slettebeboeren var den en udstrakt Slette, om- 
givet af et Vand, i hvilket Solen dukkede ned. Den 
Maade, hvorpaa Folkene i deres første Udviklingsperiode 
opfatte og forklare Naturen, har sikkert stor kulturhistorisk 
Interesse, men fra det naturvidenskabelige Standpunkt kan 
der ikke tillægges denne barnlige, naive Opfattelse nogen 
Betydning; fra dette Standpunkt begynder interessen med 
.den første videnskabelige Behandling af de gjorte lagtta- 
gelser. 

Det var først de græske Philosopher, som behandlede 
Spørgsmaalet om Jordens Skikkelse og Størrelse påa en 
videnskabelig Maade. Pythagoras (født 540 f. Chr.) skal 
have været den første, der erklærede Jorden for en Kugle; 

Åristoteles tiltraadte denne Mening, og påa Ptolemæus's 
Tid, omtrent halvandet hundrede Aar efter Christi Fødsel, 
var det en almindelig anerkjendt Sandhed. 

At Jorden er rund er en af vore Børnelærdomme ; 
ved Maaneformørkelserne see vi dens runde Slagskygge 
paa Maanen; naar et Skib seiler bort fra Landet, for- 
svinder det efterhaanden for vore Blikke, — først Skroget, 
derefter den nederste Deel af Reisningen, endelig kunne vi 
med en god Kikkert endnu skimte de slanke Maste- 
toppe, indtil ogsaa disse skjules bag det hvælvede Hav. 
Og lægge vi Mærke til, hvor hurtigt vi tåbe Skibets for- 
skjellige Dele af Syne, såa viser det sig for en løseligere 
lagttagelse, at det skeer lige hurtigt, hvad enten vi staae 
ved Østersøens eller ved Middelhavets eller det stille Havs 
Bredder. Jorden er rund, og dens Runding er, saavidt 
vi efter denne Slags lagttagelser kunne skjønne, den samme 
overalt; vor Iagttagelse leder os altsaa til den Formodning, 
at den er en Kugle, eller bestemtere, at Havfladen er en 
Kugleflade, over hvilken Landene rage op med deres 
Bjerge, Dale og store Slettestrækninger. 

Paa dette Standpunkt stode alt de græske Philo- 
sopher, og idet de gik ud fra Jordens Kugleskikkelse som 
noget givet, begyndte de at arbeide paa at bestemme 
denne Kugles Omkreds, hvoraf da dens Gjennemsnits- 
linies Længde, dens Overflades Størrelse og dens Kum- 
indhold let kunde beregnes. 

For at maale Kuglens Omkreds, maatte man maale 
en af dens Storkredse, Grændselinien imellem to Halv- 
kugler; og man maatte da imellem de utallige Storkredse, 
som kunne tænkes tegnede paa Kuglefladen, vælge en, 
som forholdsviis let kunde forfølges, altsaa helst enten 
Ækvator eller en Meridian.… Ækvator var dengang ikke 

tilgjængelig, saaledes at den kunde maales, og man var 
da henviist til Meridianerne., Men at maale en Meridian 
hele Jorden rundt var og er en Umulighed, da alle Meri- 
" dianer ere afbrudte ved store Have. Man maatte da nøies 
med at maale et Stykke af en Meridian og derpaa be- 
stemme, hvor stor en Deel dette Stykke var af den hele. 
Man har kaldt disse Maalinger Gradmaalinger, fordi man 
sædvanligviis har udtrykt Resultatet ved at angive hvor 
lang man har fundet een Grad eller z+1, af Meridianen. 

Det var navnlig de alexandrinske Lærde, som i den 
græske Oldtid dyrkede de mathematiske Videnskaber og 
især ÅAstronomien med stor Iver,-gavmildt understøttede 
af Ptolemæerne. Det var ogsaa en af dem, Eratosthenes, 
Bibliothekar hos Ptolemæus Euergetes, der udførte den 
første Gradmaaling og slog ind påa den Vei, som siden 
den Tid er bleven fulgt ved alle senere Gradmaalinger, 
om end selve Udførelsen af Arbeiderne fra hans temmelig 
ufuldkomne Begyndelse er bleven udviklet i en overor- 
denlig Grad. Eratosthenes maalte en Bue fra Alexandria 
til Syene, idet han gik ud fra den Antagelse, at disse to 
Byer låae under samme Meridian. Han angav Afstanden 
imellém de to Endepunkter af Meridianbuen til 5000 Stadier. 
Hvorledes han imidlertid er kommet til dette Resultat, vide 
vi ikke; men det er ikke usandsynligt, at han ligesom ved 
andre Maalinger, han udførte, har benyttet kongelige 
Maalere, der have maalt ved at skridte ad de Landeveie, 
som forbandt de to Byer med hverandre. 

For at forstaae hvorledes han bestemte, hvor stor en 
Deel af hele Meridianen Buen fra Alexandria til Syene var, 
eller hvor stort dens Gradeantal var, ville vi antage, at 
Kredsen paa hosstaaende Figur forestiller Meridianen igjen- 
nem de to Stæder, at C er Jordens og altsaa: ogsaa 

j Meridiankredsens Midtpunkt, 
DÅ samt at A og B betegne Alex- 


AN 
. BL S og CB ville da være de to 
S BYE 
Cc É Steders Lodlinier, som for- 
længede pege ud imod deres 


” Zenither. Tænke vi os nu, at 
man i Å og B iagttager een og 


andria og Syene. Linierne CA 


samme Stjerne i det Øieblik, da den gaaer igjennem 
Meridianen (culminerer), og bestemmer de Vinkler, som 
Retningslinierne AS og BS til Stjernen danne med de to 
Lodlinier, saa vil Forskjellen imellem de to Vinkler være 
ligestor med den Vinkel, som Lodlinierne danne ind- 
byrdes (hvilket bedst sees ved fra C at trække CS parallel 
med AS og BS), og altsaa ogsaa have samme Graådantal 
som Kredsbuen AB. : 

Eratosthenes gik nu ud fra den Forudsætning, at Syene 
laae under Krebsens Vendekreds, såa at Solen der stod 
lige i Zenith ved Sommersolhverv, og at altsaa dens 
Zenithafstand var Nul. Han maalte da Solens Zenith- 
afstand i Alexandria samme Dag, og da han fandt, at den 
var 71 Grad, saa sluttede han, at Buen imellem de to 
Byer ogsaa var 71 Grad eller 2, af den. hele Meridian, 
som saaledes fik en Længde af 250000 Stadier, hvilket han 
synes selv vilkaarlig at have forandret til 253000 Stadier, 
rimeligviis for at Graden kunde blive 700 Stadier. 

Den hele Gradmaaling er imidlertid meget upaa- 
lidelig. Deels vare Forudsætningerne, hvorfra Eratosthenes 
gik ud, urigtige; Syene og Alexandria ligge ikke under 
samme Meridian, og Syene ligger ikke under Krebsens 
Vendekreds. Deels vare de Instrumenter, der stode til 
hans Raadighed, saa ufuldkomne, at der umuligt kunde 

komme noget tilfredsstillende Resultat frem." Men Æren 
for at have slaaet ind paa den rette Vei tilkommer ham. 

Der omtales endnu hos de Gamle, at Posidonius, en 
Ven af Cicero, skulde have bestemt en Bue imellem Alex- 
andria og Rhodos; men denne Bestemmelse, hvis Resultat 
endog angives forskjelligt af forskjellige Forfattere, der 
fortælle derom, har endnu mindre Værd end Eratosthenes's, 
og der er Grund til at antage, at Posidonins kun har an- 
ført den som et Talexempel til Oplysning af en af ham 
angiven Methode til Jordens  Udmaaling, der var noget 
forskjellig fra den af Eratosthenes anvendte. I ethvert 
Tilfælde er hans Angivelse af Afstanden fra Øhodos til 
Alexandria til 5000 Stadier neppe grundet paa andet end 
Skipperberegninger. 

I hele Middelalderen træffe vi kun eet Forsøg paa en 
Gradmaaling, og det hos Araberne, af hvem den græske 
Oldtids Viden i det hele blev bevaret, benyttet og i en- 
kelte Retninger udviklet, og som navnlig med stor Iver 
dyrkede Åstronomien.  Kalifen Almanon lod i Aaret 827 
en Gradmaaling udføre i Ørkenen Singar. Hans Mathe- 
matikere deelte sig i to Partier, som maalte ud fra det 
samme Sted, det ene mod Nord, det andet mod Syd, idet 
de saa nær som muligt fulgte den samme Meridian, og 
indtil. hvert Parti havde naaet et Punkt, hvis Brede var 
een Grad forskjellig fra Udgangspunktets. Maalingen blev 
udført med Maalestænger og overgik saaledes langt de 
græske Maalinger i Nøiagtighed. = Resultatet blev, at 
Længden af en Grad var 563 arabiske Mile. Men hvor 
lang er en arabisk Miil? Desværre er det ikke muligt at 
give en skarp Bestemmelse af dens Længde; man veed 
kun, åt den samtidige Mathematiker Alfraganus angav 
Milen til 4000 saakaldte store cubitus hver påa 25 Tommer 

(Fingersbreder), og at hver Tomme var som sex Bygkorn, 
der bleve lagte ved Siden af hinanden. Hollænderen Snel- 
lius, som vi senere komme til at omtale nærmere, gjorde 
en stor Mængde Forsøg for efter denne Anviisning at be- 
stemme Længden af de arabiske Maal og fandt, at i Gjen- 
nemsnit 89 Bygkorn gav en rhinlandsk Fod, hvoraf da 
følger, at den arabiske Miil bliver 6472 rhinlandske Fod 
og en Grad af Meridianen 366747 rhinlandske Fod eller 
59057 franske Toiser, hvilket er omtrent 2000 Toiser 
mere end de nyere Maalinger have givet, men dog kom- 
mer disses Resultat langt nærmere end det, som fremgik 
af de græske Maalinger. 

Den første Gradmaaling, vi træffe i den nyere Tid, 
blev udført 1525 af en berømt Læge og Mathematiker 
Fernel i Paris. Den staåaer i Henseende til Arbeidets 
Nøiagtighed neppe over den arabiske Maaling, og det 
maa nærmest betragtes som et tilfældigt Held, at hans 
Resultat, 56747 Toiser som Gradens Længde, falder saa 
nær sammen med hvad de nyere, fuldkomnere Maalinger 
have ført til. Han maalte endnu hele Meridianstykket 
umiddelbart, og det paa en ganske egen Maade, idet han 
dertil benyttede en Vogn, som var saaledes indrettet, at 
han kunde tælle, hvormange Omdreininger Hjulene havde 
gjort paa Landeveien fra Paris, det sydlige Endepunkt af 
Buen, til det nordlige Endepunkt, der laae i Nærheden af 
Amiens; da han iforveien havde bestemt Længden af 
Hjulenes Omkreds med megen Omhu, kunde han saaledes 
ved en simpel Regning finde Veilængden. 

Alle de hidtil omtalte Maalinger have egenlig kun 
historisk Interesse; deres Resultater lide af altfor stor 
Unøiagtighed, til at de kunne have nogen Betydning for 
selve Opgavens Løsning. Det var navnlig den umiddel- 

bare Maaling af den meget betydelige Afstand imellem 
Meridianbuens Endepunkter, som gjorde det saagodtsom 
umuligt at opnaae et tilfredsstillende Resultat. 

Det var Willebrord Snellius's store Fortjeneste, at 
han paaviste, hvorledes man kunde sætte en middelbar, 
langt simplere, hurtigere og nøiagtigere Maaling istedetfor 
denne umiddelbare; med hans Opfindelse begynder en 
fuldstændig ny Epoche i Gradmaalingernes Historie. Vi 
kunne naturligviis ikke her give en i nogen Maade ud- 
tømmende Fremstilling af Snellius's Fremgangsmaade, men 
haabe dog at kunne tydeliggjøre Tanken deri. 

Åntage vi, at Å og H forestille 


H 


de to yderste Punkter, imellem 
hvilke Grademaalingen skal ud- 
føres, saa opsøger man mellem- 
liggende Punkter B, C, D, EF 
og G, som maa ligge saaledes, 
at ethvert af samtlige Punkter 
kan sees fra hvert af de andre 
Punkter i de Trekanter, hvori det 
ligger; GC maa saaledes kunne 
sees fra A, B, D og E; D fra B, 
C, E og F 0. s. fr. Naar man 
nu maaler Forbindelseslinien imel- 
lem Å og B, den saakaldte Grund- 
linie eller Basis, og de Vinkler, 
som Linierne fra B til C og fra 
Å til G danne med denne, saa 


vil man deraf kunne beregne 
Længden af Linierne BC og AC; 
maaler man fremdeles to af Vinklerne i Trekanten BCD, 
vil man af disse og den forud beregnede Længde BC 

kunne beregne Linierne BD og CD. Overhovedet vil man 
ved at maale to Vinkler i hver af de Trekanter, der ligge 
imellem Å og H, naar man blot tillige maaler een af samt- 
lige Trekantsider, have tilstrækkelige Midler ihænde til at 
beregne Afstanden imellem hvilkesomhelst to af Punkterne, 
altsaa ogsaa imellem A og H. Maaler man tillige den 
Vinkel, som en af Trekantsiderne, f. Ex. AB, danner med 
Meridianen igjennem det ene Endepunkt, såa behøver H 
ikke at ligge nøiagtigt i Meridianen igjennem A; man vil 
da ved Beregning kunne finde Længden af det Meridian-, 
| stykke, der ligger imellem Parallelkredsene igjennem Å og H. 
Snellius anvendte sin Opfindelse påa en Gradmaaling, 
som han udførte 1615 imellem Alkmaar og Bergen op 
Zoom. Han havde endnu mange Vanskeligheder at kæmpe 
med; Instrumenterne vare ufuldkomne; Kikkerten, som 
har gjort det muligt at tage Trekantsiderne større, og 
som navnlig har bragt de astronomiske Maalinger, der 
tjene til Bestemmelse af Meridianbuens Gradeantal, til en 
saa høi Grad af Fuldkommenhed, var nylig opfunden (1606), 
men var endnu aldrig brugt påa de astronomiske Instru- 
menter; Beregningerne af Trekanterne vare i højeste Grad 
vidtløftige, da man endnu ikke kjendte Logarithmetavlerne. 
Den Længde, som Snellius fandt for en Grad af Meridian- 
buen, 55074 Toiser, var ogsaa omtrent 2000 Toiser for 
lille. Han selv var heller ikke tilfreds med sit Arbeide 
og gjorde derfor hele Maalingen om, idet han med megen 
Omhu maalte sin Grundlinie paa Isen; men Beregningerne 
vare for vidtløftige for den gamle Mand; de bleve først 
udførte omtrent hundrede Aar senere af Musschenbroek, 
der fandt at Gradens Længde var 57033 Toiser, hvilket 
stemmer meget nøie med de senere Tiders Maalinger. 

I Aaret 1666 blev det franske Akademi oprettet af 
Ludvig den 14de, og allerede 1669 finde vi Picard be- 
skjæftiget med en Gradmaaling, det første i den glim- 
rende Række af Arbeider, som Akademiet har ladet ud- 
føre for at bestemme Jordens Størrelse. Picard maalte 
en Linie påa omtrent 1923" fra Malvoisine, et Par Miil 
syd for Paris, til Amiens og fandt deraf, at Gradens Længde 
var 57060 Toiser. 

Denne Picards Maaling fik en særegen Betydning i 
Videnskabens Historie. Newton havde allerede 1666 ud- 
tænkt de berømte Love for den almindelige Tiltrækning, 
disse Naturlove, som påa en saa skjøn Maade lade den 
vidunderlige Viisdom i Verdenssystemets Ordning træde 
frem for os; han ønskede meget at undersøge deres Rig- 
tighed ved at prøve, hvorvidt Maanen fulgte dem, idet 
den i sin Bevægelse omkring Jorden tiltrækkes af denne. 
"Pil Beregningen skulde Newton bruge Jordradiens Længde, 
og da han ikke paa det Sted, hvor han opholdt sig, havde 
Leilighed til at søge Underretning om Fernels, Snellius's 
eller Englænderen Norwoods Maalinger, gik han ud fra 
den almindelige Antagelse, at en Grad af Meridianen var 
60 engelske Mile, hvilket var omtrent 4 for lidt. Hans 
Theori vilde da ikke stemme med Maanens Bevægelse, 
og han lagde Undersøgelserne ganske tilside. Da nu Pi- 
; cards Gradmaaling i Aaret 1680 havde vakt det engelske 
Videnskabernes Selskabs Opmærksomhed, besluttede Newton 
sig til atter at gjennemgaåe sine Beregninger med den 
af Picard fundne Værdi for Jordradien, og nu stemmede 
alt med Theorien. Der fortælles, at han blev saa be- 
væget af Glæde over at see sin Theori bekræftet, at han 
ikke selv kunde prøve sin Beregnings RKigtighed. 


310 


Det var en forholdsviis kort Meridianbue, Picard havde 
maalt; han ønskede meget at faae Maalingerne udstrakte 
over en længere Bue for at vinde en større Sikkerhed i 
Bestemmelsen af Gradens Længde, og det lykkedes ham 
ogsaa at udvirke, at der under Colberts Beskyttelse blev 
begyndt paa Maalingen af en Bue, der strakte sig igjennem 
hele Frankrig fra Dunkerque til Perpignan. Arbeidet blev 
begyndt 1686 af den ældre Cassini; det led en lang Af- 
brydelse efter Colberts Død, og først 1718 kunde den yngre 
Cassini bekjendtgjøre Resultaterne af samtlige Maalinger. 

Disse vare meget mærkelige, idet de viste, at Buen 
fra Dunkerque til Paris gav Graden kortere end Buen 
fra Paris til Collioure, nær ved Perpignan; de viste, at 
Meridianens Krumning var forskjellig i de to Stykker af 
den, og at Meridianen altsaa ikke kunde være nogen 
Cirkel. Den havde en stærkere Krumning i den nordlige 
Deel end i den sydlige. De franske Mathematikere op- 
stillede nu den Formodning, at Jorden istedetfor at være 
en Kugle var en Ellipsoide, hvis Overflades Form kunde 
tænkes frembragt ved en Ellipses Dreining om sin største 
Axe ÅB, at Jorden altsaa var fladtrykt ved Ækvator, op- 
høiet mod Polerne. 

Allerede noget tidligere havde 

Å baade Newton og Huyghens rokket 

ved den ældgamle Antagelse, at 
Kuglen var Jordens Grundform, den 
Skikkelse, som Havenes Overflade 


havde. De havde paaviist, at den 
R ved Jordens Omdreining fremkaldte 
midtpunktflyende Kraft, hvis Virkning 
er desto større, jo længere Afstanden er fra Omdreinings- 


punktet, som altsaa virker stærkest ved Ækvator, medens 

den efterhaanden forsvinder henimod Polerne, maatte 
bevirke, at Havene hævede sig under Ækvator og der- 
imod stode lavere ved Polerne, saaledes at der var en 
jevn Overgang fra det ene Sted til det andet. Efter deres 
Theori, som vår grundet paa de store, af dem selv op- 
dagede Naturlove, der have gjort deres Navne udødelige, 
dannede Havenes Overflade en Ellipsoide, saaledes som 
den fremkommer, naar en Ellipse dreies om sin lille Axe 
CD, altsaa fladtrykt ved Polerne, ophøjet under Ækvator. 

Her stod saaledes Theori og Erfaring i den bestem- 
teste Strid med hinanden; Kampen blev ført med megen 
Heftighed; men tilsidst indrømmede de franske Mathe- 
" matikere dog, at den franské Meridianbue var for kort og 
dens forskjellige Dele før nær ved hverandre, til at man 
kunde drage nogen sikker Slutning fra den; og alle vare 
enige om, åt Spørgsmaalet kun kunde afgjøres ved Grad- 
maalinger” der bleve anstillede under saa forskjellige Brede- 
grader” som muligt. 

+ Tilskyndet af Maurepas og Cardinal Fleyry lod Ludvig 
den 15de en Expedition udruste, som skulde gaae til Peru 
for der at udføre to Gradmaalinger, den ene langs med 
Ækvator, den anden i en af Meridianerne. De vigtigste 
Deeltagere i Expeditionen vare Mathematikerne Bouguer, 
de la Condamine og Godin, til hvilke senere to spanske 
Søofficerer sluttede sig. Den 15de Mai 1735 afseilede 
Expeditionen fra la Rochelle, og først i Juni det følgende 
Aar vare Medlemmerne, som efter Ankomsten til Amerika 
havde fulgt forskjellige Veie, samlede i Quito for der at 
begynde det store Arbeide, hvis Vidtløftighed og Vanske- 
lighed man synes ikke at have anet. 

Foruden de egenlige videnskabelige Beretninger har 
de la Condamine i sin »Journal de voyage å l'équateur« 

givet en interessant Fremstilling af de omfattende Ar- 
beider, som Expeditionen udførte nærmest for at løse den 
Hovedopgave, der var stillet den, men dog ogsaa for at 
bringe Lys i andre Forhold, og af de utallige Vanskelig- 
heder af den meest forskjellige Natur, som Deeltagerne maatte 
kjæmpe med: Pengemangel, fordi Forbindelsen med Frankrig 
var langsom og usikker; Kjævlerier med de lokale Myn- 
digheder, som tildeels benyttede Leiligheden til at drille 
hverandre indbyrdes; Mistillid hos Befolkningen, som ikke 
kunde begribe, at »la compagnie francaise« kunde have 
andet at bestille paa Gordillerernes Toppe end at speide 
efter Skatte, og som endog gik saa vidt, at den ved en 
Tyrefægtning i Cuenca overfaldt og myrdede Expedi- 
tionens Læge. FOR 

Den Meridianbue, som blev maalt,; strakte sig fra 
Cotchesqui lidt nord for Quito til Tarqui, som ligger påa 
omtrent 3 Graders sydlig Brede; den indtog paa" det nær- 
meste 397" af Meridianen. To og tredive Trekanter; hvis 
Spidser for Størstedelen laae paa Cordillerernes Toppe, 
tildeelis over Grændselinien for den evige Snee og lis, for- 
bandt de yderste Punkter med hverandre indbyrdes og 
med Endepunkterne af to Grundlinier, af hvilke den ene, 
6272 Toiser lang, blev maalt paa den nogenlunde jevne 
Slette ved Quito, medens den anden med en Længde af 
5259 Toiser blev maalt nær ved Buens sydlige Endepunkt. 
Som vi have seet, er een Grundlinie tilstrækkelig til Be- 
regningen af Meridianbuens Længde; den anden kan be- 
regnes af denne og tjener saaledes til Prøve paa Maalin- 
gernes og Beregningernes Rigtighed. Her viste der sig 
en Forskjel af 1 Toise imellem den maalte og den be- 
regnede Længde af den anden Grundlinie, et Resultat, som 
maa betragtes som særdeles godt for den Tid. Maalingen 

af Grundlinierne blev- udført med Stænger, hvis Længde 
blev bestemt ved omhyggelig Sammenligning med en Toise 
af Jern, den berømte toise de Pérou, som vår udvalgt 
iblandt 80 forskjellige Mønstertoiser, og som stedse senere 
er lagt til Grund, ikke blot for alle Gradmaalinger, men 
for Sammenligningen af næsten alle Landes Grundmaal. 

Vinklerne i Trekanterne bleve maalte baade af Bouguer 
og af de la Condamine for at have Sikkerhed for at de 
vare rigtige; og den hele Bues Gradantal blev paa det 
omhyggeligste bestemt ved en dobbelt Række af en Mængde 
Stjerneiagttagelser. 

Først efter at Expeditionens Medlemmer havde over- 
beviist sig om, at der ikke kunde være nogen Feil begaaet, 
som kunde undgaaes, forlode de Peru ad forskjellige Veie 
og naaede Frankrig efter henimod 10 Aars Fraværelse. 
Maalingen af Buen paa Ækvator var opgiven efter Ordre 
fra den franske Regering. 

Resultatet af Maalingen var, at Graden i Ækvators 
Nærhed havde en Længde af 56753 Toiser. 

Aaret efter at den peruanske Expedition var afgaaet, 
formaaede Maupertuis Ministeren Maurepas til at udruste 
en anden Expedition, som skulde gaae til Lapland for der, 
saa nær ved Polarkredsen som muligt, åt udføre en Grad- 
maaling. Denne Expedition, til hvilken den berømte 
Svensker Celsius sluttede sig, maalte en Bue med en Ud- 
strækning af neppe éen Grad imellem Torneå og Bjerget 
Kittis. Ogsaa dette Arbeide frembød store Vanskeligheder, 
men Expeditionens Medlemmer synes ogsaa at have taget 
sig Sagen langt lettere end deres Colleger i Peru. Efter 
denne Maaling havde Graden nær ved Polarkredsen en 
Længde af 57422 Toiser, og om man end snart indsaae, 
at der var temmelig væsenlige Feil i forskjellige Ret- 

ninger af denne laplandske Maaling, saa kunde de dog 
ikke være såa store, at der kunde være den ringeste 
Tvivl om, at Graden var længere ved Polarkredsen end 
ved Paris og her atter længere end ved Ækvator, at altsaa 
Newton og Huyghens havde Ret i deres Paastand, at 
Jorden var fladtrykt ved Polerne, ophøiet under Ækvator. 

Til det gamle Spørgsmaal om Jordens Størrelse kom 
altsaa nu ogsaa den Opgave nærmere at bestemme dens 
Skikkelse, at bestemme hvor stor Fladtryktheden er. Flaåd- 


; ; a—b 
trykthedens Størrelse angives sædvanlig ved Forholdet ere 


naar a er Ækvators Radius og b Afstanden fra Jordens 
Midtpunkt til Polerne. | 

Newton havde af sin Theori om Jordens Fladtrykthed 
beregnet denne til +14. Imidlertid kan den ogsaa be- 
regnes af de Resultater, som to forskjellige Grademaalinger 
have givet, og man havde jo nu tre, nemlig den franske, 
den laplandske og den peruanske. Idet man sammen- 
stillede disse to og to, gave de 


den franske og den laplandske ..... 71+ 
den peruanske og den laplandske. . .. 515 
den franske og den peruanske ..... FO7' 


Der var altsaa en temmelig betydelig Forskjel, som enten 
maatte hidrøre fra Feil i de Maalinger, der laåae til Grund 
for Beregningen, eller fra at Forudsætningen om Jordens 
elliptiske Form var urigtig. Det var ikke muligt at af- 
giøre dette paa anden Maade end ved nye Maalinger påa 
saa mange Steder paa Jorden som muligt. Det var såa 
langt fra, at Opgaven var fuldstændigt løst ved de lap- 
landske og peruanske Maalinger, at man snårere kan sige, 
at man først nu ret begyndte at see dens store Omfang. 
Der har i den Periode paa noget over hundrede Aar, som 

er hengaaet efter den peruanske Maaling, været en levende 
Væddestrid imellem Regjeringer, Lærde og Instrument- 
magere om at bringe det bedste Bidrag til Opgavens 
Løsning; der er snart intet Land, uden at det har sin 
Gradmaaling at fremvise; selv i China er en saadan ud- 
ført paa Keiser Cambys Foranstaltning. Instrumenterne 
ere blevne forbedrede i højeste Grad. Medens man i 
Oldtiden kunde have Feil i de maalte Vinkler paa halve 
Grader, medens Tycho Brahe med sine berømte Instru- 
menter dog ikkun kunde opnaae at faae Minutet nøiagtigt, 
fordres der nu, at man skal kunne aflæse de enkelte 
Sekunder. Medens den peruanske Expedition for at faae 
Stjernernes Afstand fra Zenith maalt tilstrækkelig nøiagtigt 
maatte bruge inddeelte Buer med Radier paa 12, ja end- 
ogsaa 20 Fod, kolossale Instrumenter, hvis Opstilling og 
Undersøgelse var umaadelig vidtløftig og vanskelig, op- 
naaer man nu en større Nøiagtighed ved Instrumenter 
med hele inddeelte Kredse, hvis Radier kun ere 1 Fod. 

Maalingen af Grundlinierne i Peru var vel omhyggelig, 
men staaer dog langt tilbage for hvad der senere er ydet; 
deels have de Stænger, der ere blevne anvendte, været 
forarbeidede og deres Længde bestemt med en smaalig 
Omhu, deels er der ved selve Maalingerne taget alle mu- 
lige Hensyn for at fjerne mulige Kilder til Feil eller tage 
deres Indflydelse med i Beregning. 

Men ogsaa Beregningen, ved hvilken de endelige Re- 
sultater uddrages af Maalingerne, er ved de største Ma- 
thematikeres som Clairauts, Laplaces, Gauss's, Bessels og 
mange andres geniale Undersøgelser bragt til en Fuld- 
kommenhed, som kun lader lidet tilbage at ønske. 

Vi ville her indskrænke os til at omtale et Par af de 


316 


i 
mærkeligste af den nyere Tids Gradmaalinger og da navnlig 
.den franske og den russisk-skandinaviske. 

[ Frankrig havde Revolutionen kuldkastet Konge- 
dømmet; man stræbte i sit Had til dette at fjerne alt, 
hvad der i nogen Maade mindede derom, og National- 
conventet gik såa vidt, at det bestemte, at der skulde 
indføres nyt Maal, ny Vægt, ny Mønt, ja endogsaa en ny 
Inddeling af Tiden, som man da haabede, at alle andre 
Nationer senere vilde antage. Det gjaldt saaledes om at 
bestemme en ny Eenhed for Længdemaalet istedetfor den 
gamle pied du roi, der var en Sjettedeel af den peruanske 
Toise; til Længdemaalet skulde da samtlige Rummaal for 
faste og flydende Varer saavelsom Vægten og Mønten 
knyttes påa en naturlig og hensigtsmæssig Maade. Den 
nye Eenhed for Længdemaalet skulde bindes til et saakaldt 
Naturmaal, fordi man antog paa den Maade lettere at 
kunne gjenfinde det, hvis de Normalmaal, der bleve for- 
arbeidede til Justering af de i Handel og Vandel brugte 
Maal, skulde forsvinde eller beskadiges. 

" Det var en gammel Tanke at fastsætte et saadant 
Naturmaal, og Huyghens havde allerede hundrede Aar:-tid- 
ligere foreslaaet at benytte Sekundpendulet dertil.  Na- 
tionalconventet besluttede, at det nye franske Maal skulde 
bindes til Jordens Størrelse, saaledes at det skulde være 
en Timilliontedeel af Meridianbuen fra Polen til Ækvator. 
Og da man vidste, at der endnu klæbede Feil ved de 
ældre Gradmaalinger, blev det bestemt, at der skulde 
foretages. en ny Maaling af den gamle Meridianbue fra 
Dunkerque til Perpignan, samt at denne skulde forlænges 
til Barcelona og om muligt til de baleariske Øer. Ledelsen 
af denne nye Gradmaaling blev overdraget til Delambre og 
Méchain, og da denne sidste døde som en Følge af de 

Anstrængelser, som Arbeidet medførte, blev hans Part, Maa- 
lingen af Buens sydlige Deel, fuldendt af Arago og Biot 
under stadig Kamp med store Vanskeligheder og Farer, 
som Årago har givet en interessant Skildring af i den 
korte Autobiographi, der findes i første Deel af hans sam- 
lede Værker. Imod Nord blev denne store franske Grad- 
maaling sat i Forbindelse med en fortrinlig engelsk, saa- 
ledes at man her har en Maaling af en Meridianbue, der 
strækker sig fra de baleariske Øer til Nordspidsen af Stor- 
britannien. 

Den franske Maaling blev i alle sine Enkeltheder ud- 
ført med en hidtil ukjendt Nøiagtighed; fortrinlige Instru- 
menter og en til det yderste gaaende Omhu ved selve 
Maalingen førte til det glimrende Resultat, at den Længde, 
man ved Beregning fandt for den ene af de maalte Grund- 
linjer, -kun afveg omtrent 6 Tommer fra den, som den 
umiddelbare Maaling havde givet, uagtet der laae ikke 
mindre end 54 Trekanter imellem begge Grundlinier. 

De Maalestænger af Platin, som benyttedes ved Maa- 
lingen af Grundlinierne, bleve omhyggeligt sammenlignede 
med den gamle Toise de Pérou; man udtrykte Længden 
af den hele Bue og af Graden i Toiser, men beregnede 
Jordkvadranten til 5130740 Toiser og beregnede atter 
deraf i Henhold til Nationalconventets Beslutning Længden 
af det nye Maal, Meteret, til 0,5130740 Toiser eller 443,296 
pariser Linier. Det nye Mønstermaal blev altsaa i Virke- 
ligheden henført til den gamle Toise, og hvor stor en 
[Illusion Tanken om Meridianbuen som Naturmaal er, 
fremgaaer tydelig deraf, at senere Beregninger af den 
samme Gradmaaling have givet et noget forskjelligt Re- 
sultat, ligesom det er sikkert, at enhver ny Gradmaa- 
ling, påa Grund af de aldeles uundgaaelige Smaafeil, der 

maa følge med ethvert såadant Arbeide, vil give en lille 
Afvigelse fra hvad de tidligere have givet. 

Ved den nye franske Gradmaaling bestemte man 
Gradens Længde ikke alene efter Længden af den hele 
Bue fra Dunkerque til de baleariske Øer, men ogsaa efter 
Længderne af 6 Afdelinger, i hvilke man havde deelt den, 
og hvis Gradeantal man havde bestemt. Det viste sig da, 
tvertimod hvad Cassini havde fundet, at Længden af Gråden 
tiltog fra Syd til Nord. 

Den meest udstrakte af alle Grademaalinger er den 
 russisk-skandinaviske, der omfatter en Meridianbue fra 
Ismail ved Donau til Fuglenæs ved Hammersfest. Allerede 
1737 var der Tale om at udføre en Gradmaaling i Rus- 
land; der blev maalt en Grundlinie påa Isen imellem 
Kronstad og Petershof, og Trekantmaalingerne vare be- 
gyndte, men ÅArbeidet standsede, og først 1817 begyndte 
Tenner, Oberst i Generalstaben, en Maaling i Gouverne- 
mentet Wilna. Nogle Åar senere . begyndte den be- 
rømte Bestyrer af Observatoriet i Dorpat, W. Struve, en 
Maaling noget nordligere, og under Ledelse af disse to 
Mænd fuldførtes Maalingen til Torneå paa den ene og til. 
Ismail paa den anden Side. Fortsættelsen imod Nord 
faldt deels i Sverig deels i Norge, hvor Kong Oscar viste 
Sagen stor Interesse og lod Maalinger udføre under Le- 
delse af Hansteen og Selander. 1852 fuldendtes Arbei- 
derne paa denne store Bue, der omfattede over 25 Grader 
af Meridianen, til hvis Bestemmelse der var brugt ikke 
mindre end 259 Trekanter med 10 maalte Grundlinier. 

Det rige Materiale, som den nyeste Tids mange deels 
meget udstrakte deels mindre Gradmaalinger havde til- 
veiebragt, er blevet behandlet af flere Mathematikere for 
at bestemme Jordens Skikkelse. Det har da viist sig, at 

Maalingerne paa forskjellige Steder give forskjellige El- 
lipser, og at disse Afvigelser ere altfor store til at man 
kan antage, at de alene hidrøre fra de tilfældige og uund- 
gaaelige Maalingsfeil. Paa det Punkt, hvor Sagen nu 
staaer, tyder alt hen til, at Jordens Grundform vel er en 
Ellipsoide, men at der paa denne findes ligesom Sænk- 
ninger og Hævninger, hvis Aarsager ere os fuldkommen 
ubekjendte, og som det er Fremtidens Opgave nærmere 
at undersøge. Den, største af slige Uregelmæssigheder er 
hidtil funden imellem Andrate og Mondovi i Nærheden af 
Turin, bvor en Bue påa 1%7' viste en Forskjel imellem 
den ved Gradmaalingen fundne og den af Gradantallet 
beregnede Længde mpåa ikke mindre end 700 Toiser, lige- 
som der ogsaa viste sig betydelige Afvigelser i Podalen 
imellem Milano og Parma. Det laae nær at antage, at 
det var de store- Bjergmasser, som ved deres Indvirkning 
påa Loddet eller påa Vædsken i Instrumenternes Vatierpas 
bevirkede disse CUregelmæssigheder; men påa den ene 
Side fremtræde de, hvor der intet Bjerg er i Nærheden, 
paa den anden Side har det viist sig, at selv Bjergmasser 
som Himalaia ikke have nogen saadan Virkning. 

Bessel beregnede Jordellipsoidens Skikkelse og Stør- 
relse ved en Sammenstilling af 10 Gradmaalinger, og da 
det af ham angivne Resultat er det, som snarest kan 
siges at” være almindeligt antaget, ville vi anføre det 
her. Han fandt at Fladtryktheden er 47, åt Ækvatorialra- 
dien er 3272077 Toiser eller 10159830 Alen, medens Åf- 
standen fra Polen til Jordens Midtpunkt, eller den halve 
ÅAxe.6r-32611,99 ;Foiser. eller 10125870. Alen. Længden 
af een Grad af Ækvator er 571082 oise,,eller: 1773223 
Alen. Ben geographiske Miil er + af en Grad af Ækvator 
altsaa 118212 danske Alen og 178% Alen korteré end den 

danske Miil.  Meridianbuen fra Ækvator til Pol er efter 
Bessels Beregning 5131180 Toiser eller 10000856 Metere, 
saa at altsaa Meteret er noget kortere (omtrent +44 Linie) 
end det efter Nationalconventets Bestemmelse skulde være. 

Ækvators Tværlinie er paa det nærmeste 1719 geogr. 
Mile, medens Afstanden fra Pol til Pol er 1713; der er 
altsaa en Forskjel af paa det nærmeste 6 geogr. Mile, 
hvilket ikke er mere, end at det paa en Jordglobus med 
en Tværlinie af 3 Fod vilde give den- for det blotte Øie 
aldeles umærkelige Forskjel af omtrent 1 Linie. Ækvators 
Omkreds er 5400 geographiske Mile. 

Jordens hele Overflade er 9261238 geographiske Kva- 
dratmile, hvoraf omtrent de tre Fjerdedele ere dækkede 
af Hav. Af dens hele Overflade falder nu knap 700 Kva- 
dratmile eller omtrent een Trettentusindedeel paa Konge- 
riget Danmark. 

Jordens Rumindhold er omtrent 2650 Millioner Cu- 
bikmile. 

Imedens man stræbte ved en Mængde Gradmaalinger 
at komme til Kundskab om Jordens Størrelse og Skikkelse, 
blev der med lige saa stor Omhu udført en Række af 
lågttagelser, som vel ikke kunde give nogen Oplysning 
om Størrelsen, men derimod vel om Skikkelsen. Det er 
allerede ovenfor omtalt, at Newton sluttede sig til Jordens 
Fladtrykthed af sine theoretiske Betragtninger over Kampen 
imellem Tyngden og den midtpunktflyende Kraft. Den 
Tanke ligger da ogsaa nær, ved Forsøg at bestemme den 
midtpunktflyende Krafts Størrelse paa forskjellige Punkter 
af Jorden, og da deraf at beregne Punkternes Afstand fra 
Jordaxen. Naar man saa tillige af astronomiske lagtta- 
gelser kjender Punkternes Brede, saa vil man kunne be- 
stemme Formen af den Overflade, paa hvilken de ligge. 

Ligesom en Kraft overhovedet kun kjendes af de Virk- 
ninger den frembringer, saaledes kan dens Størrelse ogsaa 
kun bestemmes ved Maaling af dens Virkningers Størrelse. 
Den midtpunktflyende Kraft modvirker Tyngden, og denne 
Modvirkning maa vise sig deels deri, at det Tryk, som 
ethvert Legeme udøver, eller dets Vægt, bliver mindre, 
eftersom den midtpunktfiyende Kraft bliver stærkere, deels 
derved, åt den Hastighed, hvormed Legemerne falde ned 
mod Jorden, bliver mindre. At maale hvormeget et Legeme 
aftager i Vægt, jo nærmere det bringes til Ækvator, vilde 
frembyde meget store Vanskeligheder, naar det skulde 
skee med tilstrækkelig Nøiagtighed.  Ligefrem at maale 
den Hastighed, hvormed et Legeme falder, vilde ogsaa 
være såa godt som umuligt, fordi den er saa stor. I 
Pendulet har man imidlertid et Middel til at beregne Fald- 
hastigheden; det kan nemlig bevises, at den Tid, som et 
Pendul af en bestemt Længde bruger til at udføre en 
Svingning, staåaer i et bestemt Forhold til Faldhastigheden, 
saaledes at denne kan beregnes af Pendulets Længde og 
Svingningstiden eller af det Antal Svingninger, Pendulet 
gjør i en vis længere Tid. 

Der er nu udført en Mængde Maalinger af Pendul- 
længder og tilsvarende Svingningstider paa Steder, der 
ere spredte over hele Jorden, saavel over den sydlige som 
over den nordlige Halvkugle. BRicher var den første, som 
saae, at det samme Pendul svingede langsommere ved 
Ækvator end i Paris; Bouguer og de la Condamine an- 
stillede Svingningsforsøg ved Quito; men det er først de 
i dette Aarhundrede udførte Maalinger, der have været 
saa nøjagtige, at man har kunnet bygge paa dem. Det 
er navnlig Englænderne Kater og Sabine, Franskmændene 
Årago, Biot, Duperrey og Freycinet, der have gjort de. 

fortrinligste Pendul-lagttagelser. Resultatet er ialmindelighed 
fremstillet ved Angivelse af den Længde, et Pendul maa- 
have for at bruge 1 Sekund til at udføre en Svingning. 
Kater anstillede sine Iagttagelser påa Hovedstationerne ved 
den storbritanniske Grademaaling, Arago og Biot arbeidede 
i de franske Hovedstationer.  Capitain Sabine blev først 
sendt til Ækvatorialegnene og derpaa med Parrys Nord- 
polexpedition til Norge, Grønland og Spitsbergen, medens 
de franske Søofficerer Duperrey og Freycinet anstillede 
deres Iagttagelser paa den sydlige Halvkugle. 


Sabine har sammenstillet 25 af de saaledes udførte 
Bestemmelser af Sekundpendulets Længde og hår benyttet 
dem til at udfinde Jordens Skikkelse. Han fandt da, at 


den sandsynligste Værdi for Fladtryktheden var men 


1 
588,9” 
det viste sig her ligesom ved Grademaalingerne, at der 
var Uregelmæssigheder paa forskjellige Steder. 

Medens man, saaledes som vi have seet i det fore- 
gaaende, søgte ved Gradmaalinger og Pendul-Iagttagelser 
at bestemme Jordens Grundform, gik den berømte franske 
Mathematiker Laplace en ganske anden Vei for at nåae 
det samme Maal. Efterat Newton i sin Principia philoso- 
phiæ naturalis havde fremsat Lovene for den almindelige 
Tiltrækning, var denne hans store Opdagelse bleven be- 
handlet af Astronomerne og Mathematikerne og anvendt 
paa Undersøgelser over Bevægelserne i Solsystemet.  La- 
place samlede og bearbeidede alt, hvad der indtil hans 
Tid var frembragt i denne Retning, og udgav det, forøget 
med hans egne udmærkede Undersøgelser, i sit berømte 
Værk: Mécanique céleste. 

Man havde allerede længe kjendt en høist. mærkelig 
"Bevægelse af Jordaxen, hvorved dens Forlængelse i Ver- 

densrummet i Løbet af henimod 26000 Aar beskrev en 
Kreds imellem Stjernerne, saaledes at forskjellige Stjerner, 
deriblandt Vega i Lyren, i Tidernes Løb blev Polarstjerner. 
Il sin Mécanique céleste paaviste Laplace nu,- at denne 
Bevægelse ikke vilde kunne finde Sted, hvis Jorden havde 
været en Kugle; han viste, at den hidrørte fra den Til- 
trækning, som Maanen i sine forskjellige Stillinger til 
Jorden udøvede paa den Deel af Jordens Masse, som ved 
den midtpunktflyende Kraft er dreven henimod Ækvator 
og derved har givet Jorden den elliptiske Form, og han 
beregnede deraf Fladtryktheden, som han fandt lig med +2=. 

De forskjellige Undersøgelser have saaledes givet for- 
skjellige Resultater for Jordens Skikkelse; men Afvigel- 
serne ere nu ikke store, og man tør vel nære det Haab, 
at fortsatte Anstrængelser, navnlig mere udstrakte Grad- 
maalinger, ville give os Jordens Grundform med en stor 
Nøiagtighed.. Det vil da være Fremtidens Opgave at 
undersøge de Afvigelser fra denne, som man alt nu har 
fundet antydede paa forskjellige Steder, og at udforske 
Grundene til disse Afvigelser. 


Om det sydafrikanske Dværgtræ med to Blade, 
(Efter et Foredrag, holdt i den naturhistoriske Forening 
Søndagen den i3de November 1864.) 

Af Professor A. S. Ørsted. 


De turde være i Læserens Erindring, at man for et Par 
Aar siden i Dagbladene blandt mærkelige Nyheder kunde 
læse om et i Sydafrika opdaget Dværgtræ, der blev over 
100 Aar og dog kun opnaaede en Høide af een til to 
Fod, og som ikke havde mere end to Blade, Kiimbladene 
— eller, som de i Almindelighed kaldes, Frøbladene —, 
der, stadig voxende i Længde, bleve siddende hele Træets 
Levetid. Et saadant Træ vilde være noget saa afvigende 
fra alt, hvad vi hidtil kjende i Planteriget, at man ikke 
ret turde fæste Lid til denne Beretning og med Længsel 
maatte imødesee nærmere Oplysning derom. Denne lod 
da heldigviis ikke længe vente paa sig — takket være de 
udmærkede Bestyrere af den botaniske Have i Kew, Sir 
William Hooker og Dr. J. D. Hooker — ja vi tør allerede 
nu regne denne Plante til de nøiagtigst undersøgte og i 
enhver Henseende bedst kjendte”). Det kan nu ikke længere 
betvivles; der findes virkelig en saadan forunderlig Plante, 
som hidtil ganske havde unddraget sig Botanikernes Op- 
mærksomhed, en sand Dværg i Væxt, med to umaadelige 


") On Welwitschia, a new genus of Gnetaceæ, by J. D. Hooker. 
Transactions of the Linnean Society. Vol. 24. 

Blade, der, saa at sige, voxe i det Uendelige; og disse 
ere de hos Planterne i Almindelighed hurtigt hen- 
visnende Kiimblade, der pleie at være saa smaa, at de 
ganske oversees og ofte slet ikke komme frem over Jorden. 
Ja saa mærkelig og afvigende er denne Plante, at man 
ikke uden Føie har sagt, at dens Lige ikke er bleven 
funden, siden Rafflesia opdagedes (1818) i Sumatras og 
Javas Urskove og ved sin kæmpestore, svampelignende 
Blomst satte den botaniske Verden i Forundring. 

Det er i et Brev (dateret Loanda, den 16. August 
1860) til Sir W. Hooker fra den ved sine botaniske Under- 
søgelser i Angola og Benguela velførtjente Dr. Welwitsch, 
at de første Efterretninger om denne Piante — der efter 
Opdageren er bleven kaldt Welroiischia (mirabilis) — 
naaede Europa. Ikke langt fra Cap Negro var den bleven 
seet, men Aaret efter blev den iagttagen omtrent 135 Mile 
sydligere, mellem den 23de og 24de? S. Br., af en i Da- 
maralandet reisende Englænder (Mr. Thomas Baines), der 
sendte Kogler og tillige en Afbildning af den hele Plante 
til den bolaniske Have i Kew; kort efter fulgte to unge 
Exemplarer og ligeledes en Afbildning fra Dr. Welwitsch. 
1862 bragte et vigtigt Bidrag til det Materiale, som ligger 
til Grund for vor Kundskab til denne Plante, da en i 
Loanda bosat Naturforsker (Joachim Monteiro) oversendte 
eet stort og fem småa Exemplarer, ledsagede af følgende 
Oplysninger om de Forhold, under hvilke de vare blevne 
fundne: »Paa min Udflugt til en 7—8 Mile fra Kysten 
liggende Kobbermine kom jeg over en henved en Miil 
lang Slette, hvor Welwitschia voxede ret hyppigt, saa at 
jeg her saae omtrent 30 Exemplarer. Denne Sleite var 
aldeles tør og gold, og foruden W. saaes her kun nogle 
smaa Græsarter. Bunden bestod af en haard, kvartsrig Skifer. 

W. voxer sædvanlig ved smaa Fordybninger, som dannes af 
Vandløb iRegntiden. Jeg har ikke seet noget større Exemplar 
end det største af de hermed følgende, men Portugiserne 
fra Cap Negro forsikkre mig, at der findes Exemplarer 
med Stammer paa mere end 6 Fod i Tværmaal foroven. 
Alle de Planter, jeg såaåae, vare saa lidt hævede over Jorden, 
at kun Stammens skiveformede Overflade kom tilsyne. 
Frø har jeg ikke været istand til at finde.  W. voxer 
ikke i dette Naboskab (Cuio Bay), men derimod skal den 
forekomme ved San Nicolaufloden paa 149 20”, saa at 149 
s. Br. maaskee kan betragtes som dens Nordgrændse. « 
Fra samme Kilde oversendtes lidt senere endnu fire store 
Exemplarer og ligeledes et fra den ved sine interessante 
Skildringer af Jægernes Liv og Hændelser i Sydafrika vei 
bekjendte G. J. Andersson, der herom skriver Følgende: 
»Den fra Mr. Baines sendte Plante, som synes at have 
tiltrukken sig saa megen Opmærksomhed, er mig vel 
bekjendt; men den hår da ogsaa et såa eiendommeligt 
Udseende, at man ikke let skulde tage feil af den. Hvad 
Daåmaralandet angaaer, synes den kun at forekomme i et 
ganske lille Distrikt. Den voxer her i.sandig Bund og 
ynder især stenede Lokaliteter, hvor dens lange, grenede 
Pælrod sidder saa fast, at det er et Arbeide, som baade 
fordrer Kræfter og Taalmodighed, at trække en eneste 
Plante op. Jeg har hertil brugt mere end en Time, og 
dog er det ikke lykkedes mig at faae Koden ubeskadiget 
op. Bladene ere mørkegrønne og brede sig ud over Jorden 
som store Krøller; de kunne opnåae en Længde af flere 
Fod og opløse sig efterhaanden i lange Flige og Trevler, 
der ere saa seige og stærke. og ligge såa parallelt 
ved Siden af hinanden, at man let kan trække en enkelt 

Trevl ud lige fra Spidsen til Grunden. Kun i Spidsen 
ere Bladene visne, men holde sig forresten stedsegrønne. 
Regn falder der aldrig, hvor denne Plante voxer”). Jeg 
hår nu gjennemstreifet Damaralandet saa mange Gange 
påa kryds og tværs og aldrig fundet den uden paa den 
umaadelig tørre Slette, som mellem 22 og 239% s. Br. 
omgiver Hvalfiskebugten, og den er især almindelig ved 
Swakopflodens nedre Løb", 

Af de forskjellige Reisendes Beretninger vil det altsaa 
fremgååe, at Welwitschia — forsaavidt vi hidtil kjende dens 
Udbredning — er indskrænket til det ørkenagtige Land i 
Nærheden af Sydafrikas Vestkyst mellem Cap Negro (eller 
lidt nordligere, 149) og Hvalfiskebugten (239). 

— Kaste vi nu et Blik paa denne Plante (Fig. 1), inden 
vi gaaåae over til at tage dens enkelte Dele i nærmere 
Betragtning, da see vi, at den bestaaer af en meget lav, 
omvendt - kegleformet Stamme, foroven udbredt i en oval 
og noget indhvælvet Skive, der udvendig er haard og sprukken 
og har en mørkebruun Farve, saa at den, hvad Formen 
angaaer, af de Reisende er bleven sammenlignet med et 
Bord, medens Overfladen minder om et overbagt, revnet 
Brød (men den har jo ogsaa været udsat for den afrikanske 
Ørkens glødende Solstraaler). Stammen fortsætter sig ned 
i Jorden i en lang, grenet Pælerod, og fra Randen af Skiven 
udgaae to kolossale, læderagtige, i Spidsen fligede, over 
Jorden udbredte Blade, medens gaffelformigt grenede Blom- 
sterstilke, der i Toppen bære røde Kogler, stige iveiret 
langs med Grunden åf Bladene.” 


”Y Men Duggen skal der være saa stærk, at den leverer Beboerne 
hele Aaret igjennem det fornødne Drikkevand (Dalton). 
Kun to af disse Blomsterstande ere tegnede paa Fig. 1. 

Stammen hår dog ikke hos alle Exemplarer den 
samme Form; hos nogle er den kun lidt, hos andre meget 
stærkt indhvælvet, og ofte er den deelt ved Indskjæringer 
fra Randen ind imod Midten i Lapper af forskjellig Størrelse. 
Dens skiveformede Overflade kan undertiden have 12—14 
Fod i Omkreds og er ved en Indsnøring sondret i to 
Halvdele, hvoraf een tilhører hvert Blad. Den er forsynet 
med koncentriske, hvælvede, ved Furer adskilte Ribber, 
der gradviis forsvinde ind imod Midten, saa at sjeldent 
mere end de 8 yderste ere tydelige. Disse Ribber be- 
tegne Stammens aarlige Tilvæxt i Tykkelse og kunne 
sammenlignes med Aarringene hos Træerne, saa at man 
altsaa påa Stammens Overflade (uden at gjøre noget Tvær- 
snit) kan læse, hvor gammel den er. Den under Bladene 
liggende Deel af Stammen er halvkugleformet eller kegle- 
formet og noget mørkere af Farve paa det af Jorden be- 
dækkede Parti. I Nærheden af Bladene sees koncentriske 
Mærker af den aarlige Tilvæxt, svarende til dem paa Skiven, 
fmen ikke saa tydelige som disse, og med Alderen dannes 
der ogsaa i denne Deel af Stammen mere eller mindre 
dybe Revner. — Naar man for at lære den indre Bygning 
at kjende gjennemskjærer Stammen, vil det vise sig, 
at det ikke, strængt taget, er rigtigt, naar man har 
beskrevet Welwitschia som et Træ; thi træagtig og fast 
er Stammen ikke. Den hele, af almindelige korte Celler 
dannede, Grundmasse er tvertimod temmelig blød; men 
naar Kniven ikke desto mindre møder en betydelig Mod- 
stand, da hidrører denne fra talrige, hele Grundmassen 
gjennemvævende, meget store, spidse, stive, ikke sjeldent 
grenede og paa Overfladen med smaa Kiselkrystaller tæt 
beklædte Celler, der give den hele Substants en stor 
Seighed, og hvorved det gjøres umuligt at tilvejebringe 

en glat Snitflade”). I den yderste Deel af Stammen 
ere Cellerne meget tykvæggede, saa at de danne et 

: fast, barklignende Lag 
(Fig. 2 a) af en mørk 
Farve. Indenfor dette 
findes et Campbiallag (b), 
eller der foregaaer her en 
stadig Nydannelse af Cel- 
ler, hvorved Stammen 
voxer i Omfang, og midt 
imellem Bladene sees 
Gjennemsnittet af et Kar- 


bundtlag (c), hvorfra der 
udgaaer Karbundter deels 
Stammen og en Deel af Roden gjennemskaarne 
paalangs' (mange Gange formindsket). a bark- 10pPåd gjennem; Skiven «til 
rmonde Leg: D emaleget e Kebedteret Blomsterstilkenevgldeels 
denes Grund er befæstet. nedad tii Roden. 
Bladene skulle hos meget gamle Exemplarer opnaååe 
en Længde af 6 Fod og have da ved den i en, omtrent 
en Tomme dyb, Spalte nedsænkede Grund en Brede af 
3—4 Fod. De ere tykke og næsten saa -faste som Læder, 
grønne eller graagrønne ovenpaa, blegere paa Underfladen, 
gjennemskudte af talrige parallele, fine,- paa Overfladen 
neppe synlige Længderibber, heelrandede og fra først af 
udeelte; men efterhaanden som Stammen voxer i Omfang, 
deles Bladpladen i talrige Flige, der ofte naae lige ned til 
Grunden, såa at det da seer ud, som om Stammen var 


forsynet med en heel Kreds af Blade. — Bladenes Bygning 


”) En klar, i smaa Huler indeholdt Gummi udflyder ved Gjennem- 
skjæringen af Stammen (og af Bladene) ligesom hos de fleste 
Gycadeer. 

svarer godt til deres Bestemmelse at skulle sidde en lang 
Aarrække.  Overhudscellernes udvendige Væg er nemlig 
. meget stærkt fortykket, og Bladkjødet er gjennemskudt af 
de ovenfor omtalte eiendommelige, stive, spidse Celler, 
som her staae lodrette paa Bladfladen og saaledes danne 
ligesom faste Støtter mellem det bløde Cellevæv,. hvilket 
meget bidrager til at give Bladene en stor Fasthed. Midt 
i Bladkjødet løbe Karbundter parallelt med hinanden fra 
Grunden til Spidsen.  Spaltaabninger findes paa begge 
Flader og danne parallele Linier, indtagende Striberne 
over det mellem Karbundterne liggende Cellevæv. Bladene 
have saaledes væsenligt samme Bygning som hos andre 
Planter; kun finder der et fra disse meget afvigende For- 
hold Sted med Hensyn til Bladgrunden; denne vedbliver 
at bestaae af meget ungt Cellevæv, da der her stadigt 
foregaaer den Nydannelse af Celler, hvorved Bladet bliver 
istand til at voxe i Længde, såa længe Planten lever. 
Heraf vil man ogsaa forstaae den Bladgrunden omsluttende 
Spaltes Betydning, da Naturen herved har dannet en for- 
trinlig Beskyttelse mod Solens Straaler, uden hvilket det 
spæde Cellevæv snart vilde hentørres. — Blomsterstilkene 
udspringe ved Grunden af Bladene og ere altsaa stillede 
påa begge Sider i en Halvkreds; de ere gaffelformigt deelte 
og bære i Enden aflange, sammentrykte Kogler med store, 
røde Dækskjæl, der ganske skjule de smaa, væsenlig 
som hos de fuldkomnere, nøgenfrøede Planter - byggede 
Blomster ”). 


”) Welwitschia henføres derfor til Gnetaceerne. Den adskiller sig fra 
alle hidtil kjendte nøgenfrøede Planter derved, at den har tve- 
”— kjønnede Blomster; men foruden disse har den ogsaa (paa andre 
Individer) Hunblomster. Tvekjønsblomsten har 4-bladet Blomster- 
dække, 6 Støvdragere, hvis Traade indtil Midten ere sammen- 

Ville vi nu, efterat have lært Welwitschia nærmere at 
kjende, gjøre os 'Rede for, hvori det Afvigende egenlig 
bestaaer, da viser det sig snart, at det ikke er i Stam- - 
mens forunderlige Form og heller ikke i dens i Forhold 
til Alderen såa lave Væxt; thi Dværgtræer ere ikke saa 
…sjeldne — vi kunne her minde om de mange Dværgformer 
blandt Cycadeerne og om Dværggrenene hos såa mange 
. af vore Løvtræer ”) — men hvor lave disse Træer eller 
hvor korte disse Træers Grene end vedblive åt være, saa 

voxe de dog hvert Aar ved nytilkomne Aarsskud lidt i 
" Længde; hos Welwitschia derimod er Stammens 
Høide uforandret den samme; den voxer kun i 
Brede. Endnu mere afvigende ere Bladene; thi det 
gjælder ellers som almindelig Regel, at disse Organers 
hele Udvikling hurtigt afsluttes — Bladene voxe sjeldent 
mere end eet Aar, ihvorvel de ofte kunne blive siådende 
i meget længere Tid — men hos Welwitschia synes Stængel 
og Blad, hvad Væxten angaaer, at have skiftet Rolle ; 
Stængelens Længdevæxt standser meget tidligt aldeles, 
medens Bladene" (som ellers Stængelen) vedblive at 
voxe, Såå at sige, i det Uendelige (3: uden at der 
i Væxtens egen Natur er noget, som betinger dens Af- 
slutning). 

Nøglen til Forklaring af disse tilsyneladende saa af- 
vigende Forhold ville vi her, som i alle lignende Spørgs- 
maal, finde ved at see hen til de tidligere Udviklings- 
trin. Heldigviis kjende vi Welwitschia, om ikke egenlig i 


voxne i et Rør og bære trerummede Støvknapper. Midt i Blom- 
sten ståaer et nøgent Æg med en lang griffelformigt forlænget Kiim- 
mund. Hunblomsten derimod hår et vingeformigt sammentrykt, 
kun i Spidsen åabent Blomsterdække. 

”) See dette Tidsskrift, 2 R. 2 B. p. 121 og 5 B. p. 300. 

dens Kiimstadium, saa dog kort efter Spiringen (Fig. 3 B), 
og vi see, at den da har stor Lighed med andre spi- 
rende tokimbladede Planter (t. Ex. med en spirende 

A spirende Kiimplante af Ræddiken (i nat. Størr.). De punkterede Linier vise den 
gradvise Omdannelse af det kiimbladbærende Stængelstykke til Knold. —- B Wel- 
witschia i et nær Spiringen liggende Udviklingsstadium (i ”/4 af den nat. Størr.). 


Ræddike Fig, 3 A).… Hos begge frembyde Plantens Ho- 
vedorganer endnu væsenlig de samme Forhold som hos 
den i Frøet indesluttede Kimplante; hos begge have Kiim- 
stængelen (st), Kiimroden (r) og Kiimbladene (b) endnu 
kun undergaaet ringe Forandring (Kiimknoppen Å, k 
kommer hos Welwitschia rimeligviis slet ikke frem). For- 
følger man nu den videre Udvikling af Welwitschia, da 
22 

viser det sig, at denne ikke som hos andre Planter be- 
staaer i, at der kommer nye Stængelstykker og nye Blade 
til, men den foregaaer påa den Maade, at kun de alle- 
rede i Kimen tilstedeværende Dele blive større 
eller forøges i Omfang; Stængelen vedbliver at være 
dannet af et eneste (det kiimbladbærende eller hypocotyle 
Stængelstykke), der efterhaanden opnåaer en umaadelig 
Tykkelse, og Bladene, de samme som allerede ere tilstede 
paa den i Frøet indesluttede Kiimplante, afløses ikke af nye, 
men blive kun større. Welwitschia er derfor, hvåd 
Stængel og Blade angaåaer, at betragte som en 
Plante, der ikke er kommen ud overKiimstadiet, 
som en perennerende Kiimplante. 

Saaledes opfattet staaer W. ikke længere som en saa 
barok Afvigelse, at man ikke skulde kunne påavise til- 
svarende Forhold hos andre Planter. Her kan saaledes 
nævnes Ræddiken, hvis Knold ogsåa kun bestaaer af det 
kiimbladbærende Stængelstykke, der efterhaanden udvides 
og bliver kugleformet (Fig. 3 AÅ), men den voxer kun eet 
eller to Aar. En mangeaarig Stængel af samme Oprindelse 
træffes derimod hos den påa Grund af sine smukke 
Blomster isom Ziirplante almindelig dyrkede Jordskive ”) 
og hos den sydafrikanske Elefantfodplante ”). Hos den 
første er Knolden regelmæssigt skiveformet, hos den sidste 
derimod har den et høist eiendommeligt Udseende, da den 
er beklædt med et Korklag, ligesaa mægtigt som hos Kork- 
egen, men revnende i regelmæssige, femkantede Pyramider. 
Den er desuden ganske overjordisk og opnaaer en anseelig 
Størrelse (2—3' i Tværmaal) og rimeligviis ligesåa høi en 


") Slægten Cyclamen, indbefattende mange i Middelhavslandene 
voxende Arter. 
"”) Testudinaria Elephantipes. 

Alder som hos Welwitschia. Den saakaldte Stamme hos 
denne Plante er derfor rigtigst at betragte som en stor 
overjordisk Knold, ikke i noget væsenligt Punkt forskjellig 
fra Knolden hos Jordskiven og Elefantfodplanten. 

Heller ikke for Bladenes Vedkommende vil man, navn- 
lig hvad den ene Side af det Afvigende angaaer, forgjæves 
søge om et Sidestykke.… Hos en Slægt af Gesneraceernes 
Familie (Streptocarpus), der ligesom Welwitschia har sit 
Hjem i Sydafrika, kom- 
mer der ingen andre 
Blade end Kiimblaåadene 
til Udvikling, og af disse 
opnaaer navnlig det ene 
en ganske ualmindelig 
Størrelse (Fig. 4); men 
Streptocarpus er en een- 
eller toaarig Plante, saa 
atden Egenhed, der især 
udmærke Bladene hos 
Welwitschia, nemlig de- 


res mangeaarige Væxt, 
ikke her kan gjøre sig 
gjældende. Der er imid- 
lertid mange Planter, 
hos hvilke Bladene blive 
siddende grønne og 


. s Streptocarpus polyanthus (i "/4 af nat. Størr.). 
friske, i en lang Åar- 


række — hos flere Åraucarier i over 20 Aar — men de 
tage ikke til i Størrelse. Welwitschia er saaledes en ene- 
staaende Undtagelse i Bladenes ubegrændsede Væxt, men 
denne staaer dog ikke — som vi ret strax skulle see — 
i Modstrid med Bladets Natur og Udviklingsmaade. 

PÆS 


Fig. 5. 


Spirende Græskar (i nat. Størr.) 


7 


der ikke bragte nogen Kiimknop til Udvikling, men derimod dannede 
; det ene Kiimblad er afskaaret. 


ualmindelig store Kiimblade. 


Den største Deel af 

Her fortjener at anføres et med en Græskarart i den 
botaniske Have indtruffet Tilfælde, da det frembyder en 
(vistnok fjern) Analogi med det Afvigende i Bladenes 
Udvikling hos Welwitschia. Den spirende Plante bragte 
(uden at man iagttog nogen bestemt Grund dertil) ikke 
nogen Kiimknop til Udvikling. Dette havde tilfølge, at 
Kiimbladene bleve siddende meget længere end sædvan- 
ligt og opnaaede en ganske ualmindelig Størrelse, hvor- 
ved den saaledes i sin Væxt hæmmede Plante næsten kom 
til at gjengive et Miniaturbillede af Welwitschia (Fig. 5). 
Dette gav Anledning til at forsøge, hvilken Virkning det 
vilde have, naar mån hos andre spirende Planter borttog 
Kiimknopperne, og det viste sig da, at ogsaa hos disse 
bevirkedes herved et lignende Forhold som hos Græs- 
karret. Her kan jo ganske vist ikke være Tale om, at 
Kiimbladene hos disse Planter skulde have forandret 
deres Natur, men ikke desto mindre er her dog en vis 
Analogi tilstede, da en Hæmning af Kiimknoppens Ud- 
vikling er ledsaget af en excessiv Udvikling af Kiim- 
bladene baade bos hiin afrikanske Dværgplante og hos 
disse Haveplanter. 

Det Afvigende i Stammen hos Welwitschia — men 
ogsaa det Lovmæssige heri — vil kunne belyses fra en 
anden Side, ved nemlig at undersøge, hvorledes denne 
Stamme forholder sig til andre Stammer, nååar mån nær- 
mest tager Hensyn til det ved den aarlige Tilvæxt betin- 
gede Architektoniske i disses Sammensætning. Hos enhver 
fleeraarig Plante sondrer Stængelen sig i eensformede, hvert 
Aars Dannelse tilhørende Partier. Dette gjælder saavel 
om de underjordiske Stængler (t. Ex. Rodstokken) som om 
de overjordiske, men. hos disse — hos Træet og Busken — 
er dette Forhold især iøinefaldende. Her sees det tydeligt, 

at Aarsskuddene danne de eensartede, den hele Plantebyg- 
ning sammensættende Elementer, hvilket man let kan 
overbevise sig om ved at kaste Blikket paa hosstaaende 


=== ag 


—Ø 


En treaarig Bøgegreen eller tre paa hinanden følgende Aarsskud med deres Side- 
skud, tegnet efter Naturen i )/, af den naturlige Størrelse. 
skilte fra hinanden ved Knopskjælarrene (b, c, d). 
det lignede da det sidste Aarsskud (a b) fra 1861. 1860 dannede Knopperne nye 
Skud, og Grenen havde da samme Udseende som de to øverste Aarsskud (€eb—ba). 
1861 fremkom de yderste Skud, hvorved Grenen erholdt sin nærværende Form. 

e betegner de Skud, som danne Dværggrene. 


Aarsskuddene ere ad- 
1859 dannedes Aarsskudet d—€c; 

treaarige Bøgegreen, der væsenlig forholder sig som et ungt 
Bøgetræ. Her vise Aarsskuddene sig skarpt sondrede, 
og de have alle samme Form og Størrelse; men betragter 
man et enkelt Aarsskud (Fig. 7), 


Big 


da opløser det sig igjen i mindre 
eensartede Dele. Ethvert Aarsskud 
er nemlig dannet af Stængelstykker 
— eller de Dele af Stængelen, som 
ligge mellem to paa hinanden føl- 
gende Blade — og alle disse Stæn- 
gelstykker stemme saa nøie overeens 
i deres hele Bygning, at de kunne 
betragtes som en Gjentagelse af 
hinanden, og navnlig bærer hvert 
af dem i Spidsen et Blad eller (som 
… hos Ahornen og Hestekastanien) et 
Bladpar.  = Stængelstykket danner 
saaledes det meest enkelte og det 
meest primære Element i Stammens 
architektoniske Sammensætning; en- 
hver yderligere Deling af Stammen 


bliver vilkaarlig og kan ikke udføres 
efter nogen af Naturen betegnet Et Aarsskud af Bøgen; tegnet 


SENE efter Naturen i ”/, af den naturl. 
Grændselinie. I denne Henseende størr ; a Knopskjælarrene; b Ar- 


har Welwilschia "altsaa "en: saa? Harrer af 7e skjelagtige Axelblade. 
sammensat Bygning som man kan tænke sig, da den kun 
bestaaer af det meest enkelte architektoniske Element, af 
et eneste Stængelstykke, og har man, ikke uden Grund, 
sammenlignet Palmestammen med en Søile, såa kommer 
Stammen hos Welwitschia til at svare til en Søile, hvoraf 
kun den nederste Grundsteen er bleven lågt, og som der- 


påa er bleven staaende ufuldført. 

Det er kun ved at tage Hensyn til det i architektonisk 
Henseende ligesom Paabegyndte, men Ufuldførte, at man 
kan bringe de afvigende Forhold i den indre Bygning ind 
under de almindelige Regler. Medens der nemlig ellers 
hos de nøgenfrøede og tokiimbladede Planter findes en 
Kreds af Karbundter, der slutte sig sammen til et Rør 
omkring Marven (Marvskeden) og saaledes danne det første 
Marven fra Barken adskillende Vedrør, saa har Welwitschia 
derimod et midtstillet, horizontalt Karbundtlag (Fig. 2 c). 
Naar man nu betænker, at der altid finder et bestemt 
"Forhold Sted mellem Bladene og Karbundternes Antal og 
Stilling i Stængelen, idet der fra den primære Karbundt- 
kreds altid gaaer et Sæt Karbundter til hvert Blad — eller 
med andre Ord, at der er en indre Karbundternes Archi- 
tektonik, staaende i den nøieste Forbindelse med den 
ydre, der gjør sig gjældende i de til Bladene svarende 
Stængelstykker — såa vil man indsee, at Welwitschia 
ogsaa i den indre Bygning maa blive staaende paa Kiim- 
stadiet, og da der kun dannes to Blade, findes her heller 
ikke mere end to Sæt Karbundter, og det er disse, som, 
forenede i Midten, danne det udadtil stadigt voxende Lag, 
hvorfra der udgaaer Grene opad til Blomsterstilken og 
nedad til Roden. 

Vi vende tilsidst tilbage til Bladene, da det nu, 
efterat det er viist, hvorledes Stængelen forholder sig til 
andre Planters Stængel, maaskee vil være lettere at gjøre 
hede for de afvigende Forhold i Bladene. At Welwitschia 
i hele sin lange Levetid kun frembringer eet Bladpar, ville 
vi nu finde ganske i sin Orden, da her kun findes eet 
Stængelstykke, og at disse Blade blive siddende i en 
meget lang Aarrrække, er noget, hvorved netop mange 
Planter af den samme Gruppe, hvortil Welwitschia hører, 

udmærke sig — om ikke i samme Grad som denne. Der 
bliver saaledes kun den fortsatte Væxt af Bladet tilbage, 
hvorved Welwitschia adskiller sig fra andre Planter; men 
ogsaa dette Forhold er, naar man seer hen til den Maade, 
hvorpaa Væxten foregaaer, ikke saa afvigende, som man 
skulde troe. Det maa nemlig her bringes i Erindring, at 
der altid gjør sig en bestemt Modsætning gjældende i 
Stængelens og Bladets Væxt. Medens Stængelen voxer 
ved en stadig Nydannelse af Celler i Spidsen (Væxtspidsen), 
hvorfor ogsaa Stængelspidsen holder sig i en, såa at sige, 
evig ung Tilstand, saa har Bladet”) derimod altid sine 
ældste Dele i Spidsen, og under hele den Periode, det 


voxer i Længde ved Nydannelse af Celler ”), foregåaaer 


) 
denne ved Grunden ””); men det er jo netop det, som 
vi ovenfor have seet, der ogsaa finder Sted hos Wel- 
witschia, hvis Blade efterhaanden visne i Spidsen, medens 
de vedblive at danne nye Celler ved Grunden, hvorfor 
ogaaa denne er nedsænket i en Spalte i Stammen (see 
S. 305). Bladet hos Welwitschia vedbliver at vise samme 
Forhold i sin Væxt, som hos andre Planters Blade kun 
finder.-Sted i en vis Periode, og ligesom den hele 
Plante, hvadFormen angaaer, er bleven staaende 
paa Kiimstadiet, saa har Bladet bibeholdt den 
Voxemaade,-som ellers kun gjør sig gjældende 
baa dette Organs tidligere Udviklingstrin. 


”) Her handles kun om de enkelte Blade, hvortil Bladet hos Wel- 
witschia hører; hos de sammensatte Blade forholder det sig 
noget anderledes. 

"") Paa et senere Stadium kan det ogsaa voxe ved at de allerede dan- 
nede Celler blive større. 

””) Naar man holder et ungt Blad op imod Lyset, vil man see, at 
Spidsen, som den ældste Deel, viser sig mørkegrøn og fast, me- 
dens Gruuden, som den yngste, er lysegrøn og blød. 

Hvis det nu er lykkedes at vise, at Welwitschia ikke 
er en saa vidunderlig og afvigende Plante, som man ved 
første Betragtning skulde troe, såa har den derved ingen- 
lunde tabt i Interesse, men den vedbliver ligefuldt åt være 
en af de mærkeligste af alle Planteformer, og dette »andet 
Vidunder« i Planteriget (som man i Modsætning til Rafflesia 
har kaldt den) fåaer netop Betydning derved, at det af- 
giver et slaaende Beviis paa, at Naturen endog i sine meest 
bizarre Frembringelser følger de samme Love som i sine 

normale Dannelser, og dette såa mærkelige og uventede 

"Fund giver os Haab om, at Videnskaben endnu tør vente 
mangen vigtig Berigelse fra Afrikas Indre, såa at det 2000 
Aar gamle romerske Ord »Semper quid novi ex Africa« ”) 
for Botanikens Vedkommende længe vil kunne bringes i 
Anvendelse. 


”) »Altid: noget Nyt fra Afrika. « 


nm im im 


Rettelser. 


104 L. 16 f. 0.: Sydøstpassatens l. Sydvestpassatens. 
106 L. 15 f. n.: Nordvestmonsun 1. Nordøstmonsun. 
181 L. 6 f. n.: piteatus I. pileatus. 


. 1992 L. 4 f. 0.: Bandikulen 1. Bandikuten. 


L. 5 f. n.: Manus l. Manis. 


SIOE 65 np: Tommer (IE Fod () 
. 215 og følgende, flere Steder: Klapperslanger 1. Brilleslanger. 
. 218 L. 3 f. n.: Singaleserne 1. Singalesernes. 

